
CAMILLVS TARQVINIVS 


E SOCIETATE IESV 

CARDINALIS TITVLO NICOLAO AD CARCEREM TVLLIANVM 


Praestans ingenium ad ius pontificium contulit: 
inque eo summus evasit. luris sacri institutiones diu 
docuit in Collegio Romano, easque in vulgus edidit. De 
potestate, quam sibi in Pontificis Maximi decreta vin- 
dicant reges, deque initis utrimque foederibus egregie 
disseruit ; meritisque laudibus ornatus est a Pio IX 
P. M. qui Camilli Tarquinii ingenio multum tribuit, 
eumque in Patrum Cardinalium senatum cooptavit, sin- 
gulari bonorum omnium gratulatione et laetitia. Sed hanc 
brevi intercepit luctus: altero enim mense ab inita digni- 
tate excessit e vita XV Kal. Martias a. MDCCCLXXIV, 
cum ageret annum quartum et sexagesimum. 

Natus erat Martae , ad lacum Volsinii : domus 
eius cum primis honesta et locuples ; materno genere 
attingebat Benedictum XIV. In seminario Montis Fla- 
sconis adolescentiam exegit, ingenuis artibus institutus: 
hinc Romam demigravit, et iuri civili et sacro operam 
dedit : in quo cum aequalibus antecelleret, et ad amplis- 
simas dignitates summorum virorum, inter quos Cos- 
mam Corsium Cardinalem honoris causa nomino, favore 
ferretur, humanis rebus nuncium remisit, inque Socie- 
tatis Iesu, quam eximie dilexit, sinum confugit VI Kal. 
Septembres a. MDCCCXXXVII. 

Statura procerus, ingenii vi acerrima, laboris pa- 
tiens supra quam cuique credibile est : solidos enim 

(lies scribendo et commentando ducebat : quare tantum 
auxit doctrinae, quantum studii. 

Egregium sibi nomen condidit Camillus in romanis 
. coetibus, ad quos sacrarum causarum cognitiones de- 
feruntur : graves enim controversias ea sapientia et 
doctrina diremit, ut Patribus Cardinalibus, et Pontifici 
Maximo Camilli Tarquinii responsiones eximie proba- 
rentur. 

Hetruscorum veterum linguam coluit: sed in ea 
fuit sententia, hetrusci sermonis primordia ad hebraeos 
et phoenicios referenda. 

Dicendi etiam gravitate et copia valuit: eumque 
Scripturae Sanctae historias enarrantem in aede Domini 
Nostri Iesu confertissima multitudo demirata est. 

Pietate, Deum orandi studio, legum Societatis Iesu 
custodia, honorum contemptu omnibus exemplo fuit, 
omnesque sibi animi demissione et humanitate devin- 
xit : qui tantae virtutis desiderio indoluerunt. 

vive . in . DEO 

VIR . CLARISSIME . ET . OPTIME 
VIVE . MEMOR 

Romae III. idus Novembres A. MDCCCLXXIV. 

PROOEMIUM AUCTORIS 


Communis inter viros in hisce studiis peritos opinio 
est, librum, in quo doctrina iuris publici ecclesiastici 
apte definita appareat, et ad scientiae normam severe 
diligenterque exacta sit, adhuc desiderari. Licet enim 
multa ac praeclara ea de re scripta prodierint, nihilo- 
minus nonnulla incommode facta, eaque minime levia 
in illis perspecta sunt. Atque illud in primis, quod ma- 
teria iuris ecclesiastici publici ab ea, quae iuris eccle- 
siastici privati propria est, haud satis discreta saepe- 
numero videtur, unde caligo in utriusque iuris notione 
suboritur: alterum autem non minus grave, quod ratio 
atque methodus eam tradendi non ex ipsa deducta sit 
rei natura, generalibus scilicet cum ea connexis prin- 
cipiis primum propositis, atque inde particularibus de- 
rivatis conclusionibus, quae totam doctrinam quodam 
veluti germine in illis inclusam per varios gradus evol- 
vant, sed ex proprio petatur scriptorum ingenio, haud 
sane mediocri scientiae ac veritatis detrimento. Nam 
quidam novitatis magis quam veritatis studiosi, arbitra- 
rio sub respectu rem considerant, eoque materiam to- 
tam trahunt, scientiam videlicet, non prouti est, ex- 
ponentes, sed placitis suis conformantes; quod duplici 

cum incommodo fieri necesse est. Primo disciplinae: 
qui enim hisce praeceptoribus utuntur, diverso ordine, 
diversisque scientiae fundamentis, quodque inde conse- 
quitur, diversis ac plane singularibus sententiis veluti 
in avia seducti, vana primum arrogantia occupari so- 
lent, tum, in aliorum scripta cum inciderint, mira im- 
plicari confusione, et ex confusione iis ambagibus at- 
que erroribus, qui dimanare ex illa consueverunt. De- 
inde scientiae ipsius: etenim arbitrarii illi respectus 
maiorem quidem vel minorem scientiae partem, plus 
minusve ut sunt ingeniosi, vere apteque possunt expo- 
nere, sed totam complecti et explicare ea ipsa ratio- 
ne, quod arbitrarii sunt, neque ex rei natura profici- 
scuntur, vix et ne vix quidem possunt; unde fit, ut 
amore systematis scientiam ipsam adulterare necesse 
sit, fucatosque rerum nexus proponere, et si quae ve- 
ritates systemati resistunt, eas vel foede mutilare, vel 
detorsione aliqua corrumpere. 

Ast alii in aliam syrtem impingunt, iique sunt, 
qui suas de iure publico ecclesiastico institutiones pra- 
cticis quaestionibus, quae inter Ecclesiam et Societates 
civiles agitari solent, totas eonfarcinant; quorum me- 
thodus quo magis minus peritis utilis videri potest, eo 
magis inepta est, atque a recta disciplina aliena. Ne- 
que enim quaestionibus practicis, sed principiis scientia 
constat, quae nisi praeluceant, ipsa quaestionum solutio 
incerta est, crebrisque erroribus obnoxia; praeterquam- 
quod, cum eiusmodi quaestionum nova in dies series 
excitari possit, nemo plane non videt, institutionibus 
hac methodo conscriptis nullum unquam terminum fore. 
Denique longe gravius est aliorum vitium, qui gene- 
ralia principia non quidem negligunt, sed falsa consti- 
tuunt, quorum numerus (inter Catholicos dico) maior 

sane est, quam quisquam arbitretur. Sive enim ex pra- 
cticis quibusdam abusibus , qui temporum iniuria plu- 
ribus in locis in morem ferme abiere, sive ex Febro- 
niana doctrina, ingenti librorum numero propagata, 
eiusmodi virus in plurium etiam Catholicorum animos 
nonnihil irrepsit , non eorum tantum ( quemadmodum 
vulgaris querela est ), qui ultra montes sunt , verum 
etiam eorum, qui citra montes, quorum sane doctrina 
neque perpetuo , neque constanter ea peste immunis 
dici potest. Quae cum ita se habeant, atque iis, ut dixi, 
qui in hisce studiis periti sunt, plane sint perspecta, 
inde profecto natum est , quod nuperrima insignium 
virorum sententia fuerit, ad maiorum nostrorum con- 
suetudinem, qui ius ecclesiasticum publicum a privato 
non secernebant, revertendum esse ; divisionem vero 
ipsam iuris ecclesiastici in publicum et privatum vel- 
uti logice falsam esse abiiciendam. Quos ego viros li- 
cet apprime colam, ab eorum tamen sententia longis- 
sime absum, quippe qui non modo iniuria latam, quod 
mihi nunc demonstrandum non est, cum facto ipso de- 
monstrandum hoc libro sit , sed rei catholicae valde 
noxiam et periculosam existimem. 

Etenim quod maiores nostri peculiari disputatione 
ius Ecclesiae publicuYn complexi non fuerint, id nemi- 
ni, qui eorum aetatem moresque noverit, mirum videri 
debet. Ad pietatem enim pertinere illi arbitrabantur, 
Ecclesiae potestatem revereri potius ac suspicere, quam 
curiosius investigare: si quis vero conflictus inter im- 
perii ac sacerdotii potestatem coortus esset, omnem 
dubii caliginem unius formulae luce, -quae infirmos re- 
centiorum obtutus haud leviter perstringit , consueve- 
runt removere: « Quidquid rationem habet peccati, 
id Ecclesiae foro recte subiicitur .» Sed posteaquam Pro- 


Digitized by GoogI 



testantium seditio in Ecclesia commota est , ordinata- 
que methodo eiusdem potestatem oppugnare ii coepe- 
runt, primi scilicet omnium ius publicum ecclesiasticum, 
veluti novam quandam scientiam proponentes , fal- 
lacibus quibusdam principiis magna cura arte initio 
constitutis , logicisque exinde conclusionibus accurate 
derivatis; posteaquam Protestantium conatus ex ipso 
Catholicorum gremio ingenti studio Regalistae excepe- 
runt, eorumque cura nefaria illorum systemata, pluri- 
mis ubique editis libris, popularia ferme facta sunt, ex 
eo iam tempore neque licuit, neque profecto licet Ca- 
tholicis hanc spartam deserere , nisi forte Ecclesiae, 
legitimaeque eius potestatis proditores esse velint. Et- 
enim , quemadmodum hostibus instructa acie progre- 
dientibus sparsa confusaque multitudine frustra resisti- 
tur , aliamque ordinatam aciem , exercitumque alium 
opponere iisdem necesse est: ita profecto falsum syste- 
ma nonnisi vero instituto systemate dissolvi potest, quo 
nempe et verae notiones et rectus earum ordo resti- 
tuatur ; itaque facile solideque contrariae adversario- 
rum artes ac fallaciae detegantur ac dissipentur. 

Iam vero quid in hisce meis institutionibus ipse 
curaverim, breviter aperiam. Non laudis ingenii , sed 
veritatis cupidus, ad suum naturalemque ordinem to- 
tam iuris publici ecclesiastici disputationem revocan- 
dam esse censui, eiusdem nimirum et qua ius est, et 
qua publicum, et qua ecclesiasticum , constituta na- 
tura, ac fine proposito: ex eoque fine natura ipsa eccle- 
siasticae societatis et qua perfecta, et qua suprema est 
derivata; unde omnis potestas eius ordinaria sive in 
suos sive in exteros. Eadem ferme methodo extraordi- 
nariam exposui, quae ex concordatis dimanat. Natura 
quippe concordatorum ex natura obiecti , circa quod 

versantur, recognita, facile fuit- definire, quae circa ea- 
dem utriusque societatis (ecclesiasticae, inquam, et ci- 
vilis) pro «sua cuique natura partes ac iura sint. 

Ad formam autem quod spectat, brevitas mihi ma- 
xime curanda fuit. Id enim imperabat eorum conditio, 
pro quibus praecipue scripsi, qui scilicet eodem tempo- 
re in ius ecclesiasticum studia conferunt, quo tempore 
gravissimis theologiae studiis distinentur. Nihilominus 
ne perspicuitati, aut integritati, aut efficaciae disputa- 
tionis necessaria haec brevitas quidquam detraheret, 
arte atque industria cavi. Quapropter in probationibus 
afferendis, et obiectionibus diluendis syllogistica oratione 
usus sum, quod genus est orationis cum omnium bre- 
vissimum, tum etiam omnium maxime perspicuum et 
efficax. Defigit enim audientium mentes in unica illa 
re, in qua tota est demonstratio, neque sinit eorum at- 
tentionem in plura obiecta pervagari. Itaque non raro 
animadverti, longas orationes, licet ad rem nitidius de- 
clarandam adhiberi soleant, contrarium effectum saepe- 
numero parere, oneratis scilicet et confusis multitudine 
rerum ac verborum discipulorum mentibus, quae uno 
forte syllogismo mirifice edoctae et illustratae fuerant: 
praesertim cum in hac quoque re divina illa valeat sen- 
tentia: In multiloquio non deerit peccatum: quo enim 
magis loqueris, eo facilius verba excidunt minus pro- 
pria, quae, cum rerum notionem adulterent, obscurita- 
tem ingerant necesse est. Deinde a probationum su- 
perflua multitudine abstinui, eam tantum studiose seli- 
gens, quae tangeret rei naturam, rerumque nexum et 
totam theoriam revelaret. Inde alia mihi ars, ut ordi- 
nem logicum diligenter servarem, ita ut ordo ipse saepe 
pro demonstratione esset, ex quo nimirum manifestum 
fieret, insequentes propositiones vera esse praeceden- 

tium corollaria. Quod vero attinet ad practicas quae- 
stiones, in iis immorari neque necessarium, neque indoli 
institutionum satis proprium esse duxi, illudque tantum 
sedulo cavi, ut principia omnia perspicue exponerem, 
in quibus quaestionum omnium solutio contineretur: 
praesertim cum eiusmodi applicationes orali praecepto- 
ris declarationi relinquendae sint, qui nisi habeat, in 
quibus utiliter doctrinam suam exerceat, ad suam di- 
gnitatem pertinere facile arbitrabitur in alia discurrere, 
quae fortasse oneri magis quam adiumento auditoribus 
erunt. Delibavi tamen per accidens, ubi opportunitas 
fuit, quae praecipuae sunt, itaque praeceptori occasio- 
nem exhibui eas planius declarandi. 

Habes igitur, lector, quantum satis est, rationem 
operis mei, quod si quidquam in Ecclesiae bonum con- 
feret, gratias Deo agam; sin minus, nihil aliud mihi 
restat, nisi ut vehementer optem, ut, quod mihi fuit 
in votis, id alii melius feliciusque exequantur. 

DE IURE ECCLESIASTICO PUBLICO 




1. Ius etsi plura significet, cum tamen ad obiectum scien- 
tiae indicandum traducitur, systema legum exprimit, quibus 
societas aliqua ordinatur, ut et conservari et finem suum 
assequi possit. Quapropter lus Ecclesiasticum systema le- 
gum intclligimus, quibus ordinatur Ecclesia Christi, ut rite 
conservetur, finemque proprium consequatur. 

2. Iam vero neque conservari, neque assequi finem suum 
ulla societas potest, nisi 1°. apto membrorum ordine (iis 
scilicet, qui praeesse, ab iis, qui parere debent, rite distin- 
ctis) sit constituta, simulque viribus ad scmetipsam con- 
servandam, fincmque suum consequendum proportionalis 
praedita sit; et nisi 2”. eiusmodi vires in actum exserat, 
ita per eas dirigendo singula membra, ut praestitutum fi- 
nem assequantur. Hinc duplex quoque in unaquaque so- 
cietate systema legum distingui necesse est, alterum nimi- 
rum, quo ipsius societatis constitutio determinatur, quod 
proinde audit ius publicum; alterum vero, quo leges con- 
tinentur, quibus eiusdem societatis membra diriguntur ad 
finem in ea propositum assequendum, quod propterca ius * 
privatum appellatur. Ergo etiam in Ecclesia Christi duplex 

ius recte distinguitur, Ecclesiasticum publicum , et Eccle- 
siasticum privatum (*). 

• 

• (*) Haud igitur absurda est luris ecclesiastici in publicum et pri' 
ratum distinctio, quod nuperrime contendit cl. Philips praepostera de- 
ceptus iuris publici ecclesiastici notione, quae fortasse in Germania 
invaluit. Ait enim ( Droit ecclesiait. trad. par M. Crouzet., Introduci- 
§. 3. ) eiusmodi distinctionem admitti non posse, nisi duplex quoque re- 
giminis norma in Ecclesia admittatur, quarum altera eius membra re- 
gantur singillaliin sumpta, altera eadem in corpus coacta: quae quidem 
ratiocinatio indicat clarissimum auctorem distinctionem quandam iuris 
ecclesiastici in publicum ac privatum prae oculis habuisse, quae ra- 
tione subiecti facta sit, cum tamen ratione obiccti sit facienda. 

Tabuuisi. Ius publicum eccloi&st. 1 

5. Est igitur Ius publicum ecclesiasticum, ut ex (lietis 
consequitur, Legum systema, quibus Ecclesiae constitutio 
definitur. Constitutionis autem nomine ea statuta intelligi- 
mus, quibus alicuius societatis regimen ordinatur, sive re- 
spectu potestatis, quae eidem ad tinem suum consequen- 
dum sit attributa, sive respectu personarum, in quibus di- 
cta potestas resideat. Inde est, quod ius ecclesiasticum pu- 
blicum duobus complectimur libris, in quorum primo res 
sit de Ecclesiae potestate in se spectata, in allero de eius- 
dem potestatis subiecto. 

LIBER PRIMUS 

DE ECCLESIAE CHRISTI POTESTATE IN SE SPECTATA. 

4. Cuiuslibet societatis potestas , ceu mox innuimus , 
paulloque inferius demonstrabimus, ad eiusdem finem as- 
sequendum proportionem habeat necesse est. Quapropter 
cum finis Ecclesiae proximus, per quem ad ultimum ten- 
ditur, qui est vita aeterna, sanctificatio sit animarum (*), 
quae nonnisi geminarum virium conspiratione comparari 
potest, hoc est gratia sanctificante, quam Christus per Sa- 
cramenta conferri voluit, atque hominis sive per rectam 
fidem, sive per bonam vitam cooperatione , necessario se- 
quitur, duplex potestatis genus in Ecclesia esse oportere, 
eam scilicet, quae ordinatur ad efficienda Sacramenta, quae- 
que potestas ordinis dicitur, et eam, quae ad fidelium coo- 
perationem dirigendam, et, quantum fieri potest, efficaciter 
urgendam instituta est, quaeque potestas ivrisdiclionis ap- 
pellatur (**). lam vero potestas ordinis a Theologis plenius 
exponitur, adeoque abstinendum ab eadem censemus; prae- 
sertim cum eiusmodi materia in iure ecclesiastico privato, 

(*) Rom. VI. 22. 

(**) Tertium potes Ullis genus, quorl Magisterii appellavit, frustra in- 
vexit cl. Philips fop. cit. §. XXXII. et alibi ). Si enim purum sit magiste- 
rium, potestas dici nequit; sin autem ita concipitur, ut ius eidem insit 
inclinandi Fideles in obsequium lidei, eorutnque assensum imperandi, 
pars est potestatis jurisdictionis. Non erat igitur discedendum a doctrina 
in scholis catholicis communi. 

hoc est ia iare canonico, quantum satis est, attingi debeat, 
ubi de Sacramentorum administratione res erit. Tota igitur 
quaestio de iurisdictionis potestate versabitur , deque legi- 
timis eius limitibus a iustis fundamentis eruendis. Quae 
porro fundamenta tria in Ecclesia animadverti possunt, 
quorum duo ceteris societatibus communia sunt, tertium 
est Ecclesiae proprium. Proprium Ecclesiae est positiva 
voluntas divini eius Institutoris; ex duobus reliquis alte- 
rum est intrinsecum, quod ex ipsa eius natura deducitur, 
alterum extrinsecum, quod ex aliqua pactione dimanat. 

CAPUT PRIMUM 

DE ECCLESIAE POTESTATE, QUAE EX EIUS NATURA DEDUCITUR. 

5. In investiganda potestate, quae ex hoc fonte oritur, 
viam hanc tenebimus. Primo, studio omni seposito , facta- 
que abstractione ab Ecclesia, ex iure naturali recognosce- 
mus, quae et quanta sit potestas, quae cuilibet societati 
perfectae vi suae naturae competit; Secundo natura Eccle- 
siae considerata, eam societatem esse perfectam demonstra- 
bimus; quae duo exposita cum fuerint, ipsius Ecclesiae po- 
testas, quae ex hoc fonte dimanat, logica necessitate per se 
innotescet. 

SECTIO PRIMA 

DE POTESTATE, QUAE CUILIBET SOCIETATI PERFECTAE 
VI SUAE NATURAE COJIPETIT. 

fi. Societas est multitudo hominum ea ratione coeun- 
tium, ut collatis viribus media sibi comparent ad certum 
comniunemque finem assequendum (*): perfecta autem ea 

(’) Cf. Taparelli, Saggio teorelico di dirilto naturale §. 301 et teqq. 
Porro eiusmodi definitio societatem exprimit in suo genere acceptam. 
Quapropter non ita est accipienda, quemadmodum a doctissimo viro ac- 
ceptam esse legi, ut societas tautum voluntaria per eam indicetur, qua 
scilicet homines nulla necessitate compulsi arbitria suo coeunt ad finem 
libere ab iis votitum obtinendum. Verbo enim coeuntium non caussa in- 
dicatur, unde coeunt, utrum ex necessitate ea sit an ox arbitrio, sed me- 
rum coeundi factum. Verbis autem certum communemque non id af- 

dici debet, quae est in se completa, adeoque media ad suum 
finem obtinendum sufficientia in semetipsa habet (*). 

7. Ex tradita societatis definitione sequitur, elementa 
cuiuslibet societatis quatuor esse, Multitudinem hominum, 
Moralem eorum coniunctionem. Finem ad quem conspirant, 
Media ad finem consequendum; ex quibus Multitudo homi- 
num materiam societatis constituit, reliqua formam; ita 
tamen, ut Finis sit obiectuni, ad quod cetera tendunt. Unde 
haec dimanant: 

I. Praecipuum societatis elementum esse finem: quia 
cetera ad illum ordinantur, eique serviunt. 

II. Media non posse determinari in se, sed pro varia 
finis necessitate ex eorum proportione ac sufficientia ad 
illius assequulionem: quia media natura sua sunt ad finem 
ordinata, ita ut catenus tantum expetantur, quatenus ad 
finem conducant (**). 

III. Naturam seu Essentiam societatum ex fine earum 
adaequato determinari. Probatur; Determinare alicuius rei 
essentiam idem est, ac assignare notam aliquam eidem in- 
trinsecam et immutabilem, quae sit ei unice propria. Atqui 
nota intrinseca et immutabilis, quae singulis societatibus 
sit unice propria, non potest esse, nisi finis: quia ex qua- 
tuor elementis essentialibus duo priora, iilest multitudo ho- 
minum , eorumque coniunctio, quatenus in se spectantur, 
abslractione facta a fine, sunt communia generi; tertium au- 
tem, idest inedia non est per se determinatum (heic II), 
insuper aliis etiam potest esse commune; contra vero quar- 
tum, idest finis in societatum genere est plane indetermi- 

firmatur, quod iu qualibet societate finis a sociis ipsis eligi semper, ac 
praestitui debeat, sed quod esso debeat definitus, neque incertus esse 
possit, idemque ad omnes perlinent, atque ita sit communis. Cf. Cale, 
l.ej- iurid. V. Commune §. Commune dicitur. 

(*) Huc recidunt, quae de notione societatis perfectae habet S. Tliom. 
1. 2. quaesi. 90. art. 3. ad 3, ubi innuit societatem perfectam eam esse, 
quae non sit alterius pars, quaeque Unem non habeat ad alterius fi- 
nem (in eodem scilicet genere; ordinatum; adeoque sit in suo genere 
independens et in se completa: unde consequitur, quod media ad sui 
conservationem, propriique linis assecutionem necessaria in semetipsa 
habere debeat. 

(”) Cf. Taparelli op. cit. §. 16 et seqq. 

natum, determinatur autem tantum in singulis societatibus, 
ita ut uniuscuiusque sit unice proprium. Ergo ex fine tan- 
tum essentia societatum determinari potest. Quae vero so- 
cietates inter se distinctae sunt , et nihilominus eundem 
adaequate finem habent, eae sunt totidem repetitiones eius- 
dem societatis, quae non natura sed numero distinguuntur. 

IV. lura omnia, quae pro sua natura societati compe- 
tunt, ex eius line prodire. Probatur: Ius est potestas ad 
illud, quod ad rationis normam competit (*): at in qualibet 
societate quidquid alienum est a fine non est ad rationis 
normam; quia non habet rationem sufficientem; siquidem 
ratio sufficiens societatis tota est in fine ( heic I). Ergo iura 
omnia, quae pro sua natura societati competunt, prodeant 
ex fine necessc est. • 

Hisce praenotatis potestatem, seu complexionem iurium, 
quae cuilibet societati perfectae pro eius natura competit, 
iam exponimus, et primo quidem eam, quam in suos ha- 
bet, deinde eam, quam in extraneos. 

ARTICULUS PRIMUS 

De potestate, quae pro eius natura societati perfectae 
in suos competit. 

8. Potestas, quae pro eius natura societati perfectae in 
suos competit, generali hac regula continetur: It, quaesunt 
necessaria ad finem plene consequendum, exigere iurc pos- 
sit; quae non sunt necessaria, non possit; quae vero neces- 
saria sunt, sed pertinent ad ordinem quendam superiorem, 
ea per se ordinare, et determinare non valeat. 

9. Probatur I*. pars. Ius aliquid exigendi correlativum 
est officio, quod alteri parti inest, illud praestandi. Atqui 
pro natura societatis singulis cius membris inest officium 
sponte susceptum, si societas sit voluntaria, legitime impo- 
situm, si necessaria, conferendi in societatem vires suas ad 
ea comparanda, quae sunt necessaria ad eius finem plene 
integreque assequendum (6). Ergo societati pro sua natura 
inest ius eadem ab illis exigendi. 

(*) Cf. Taparelli op. cit. §• 341 (t seqq. 

10. Ob. Nullum ius est exigendi conatum ad id, quod 
est morali ter impossibile. Conatus autem ad plenam finis 
assequutionem, spectata hominum conditione, est conatus 
ad impossibile. Ergo ius exigendi talem conatum, ut, quae 
necessaria sunt ad plenam finis assequutionem praestentur, 
nullum esse potest. 

B. Conatus ad perfectionem actu apprehendendam est 
conatus ad impossibile conc. Conatus accedendi ad perfectio- 
nem per indefinitum graduum numerum pro variis circum- 
stantiis statuque societatis est conatus ad impossibile nego. 
llinc sequitur, ut legislatoribus id instar regulae esse de- 
beat: licet per se potestatem habeant exigendi quae ad ple- 
nam finis exequulionem necessaria sunt, usum tamen eius- 
modi potestatis prudentem esse debere, ita ut praesenti so- 
cietatis statui leges contemperent, neque quidquam praeci- 
piant, quod, habita illius ratione, sit moraliter impossibile. 

tt. Ex hac autem prima parte propositionis tria pro- 
fluunt corollaria notatu dignissima , quaeque prae oculis 
• semper habenda sunt. 

I. Ius esse societati non modo exigendi, quae sunt im- 
mediate necessaria, idest ea, quae cum assequutione finis 
sunt immediate connexa, verum etiam quae mediate. Et- 
enim mediata haec necessitas est vera necessitas, imo et 
. ordinaria et communior. Sive enim ex imperfectione natu- 
rae et voluntatis nostrae, sive ex ipsa difficultate finis, sive 
caussa impedimentorum, quae intercedunt, vix unquam fie- 
ri potest, ut uno actu finis apprehendatur, sed sensim et 
per quosdam gradus est ad illum accedendum: 

11. Cum plura media suppetunt, quorum nullum est ne- 
cessarium in individuo, aliquod autem est necessarium in 
genere, ius esse societati eligendi, quod opportunius indica- 
verit, siquidem hoc ipsum ius est necessarium ad finis as- 
secutionem. in ordine enim ad assecutionem finis illud est 
societatibus plane necessarium, ut inter membra sit vera 
conspiratio, tum quia id pertinet ad essentiam ipsam so- 
cietatis (6), tum quia sine hac conspiratione alter alterum 
impediret , finemque propositum disperderet. At eiusmodi 
conspirationem, si mediorum electio singulis relinquatur, 
manifestum est nullam esse, aut saltem permanere diu nui- 

lam posse: cum enim hominum actus sini liberi, neque a 
natura determinati, est moraliter impossibile, eos per se ferri 
et quidem constanter in verum consensum. Necesse est igi- 
tur, ius electionis mediorum pprtinere ad ipsam societatem, 
seu ad illum, in quo societatis iura resident: 

III. Ius esse societati iudicandi de mediorum necessitate 
sive quoad qualitatem, sive quoad numerum, suoque iudi- 
cio membra sua subiicieudi, nisi forte sil erroneum mani- 
feste, idest sine ulla controversia, atque omnibus circum- 
stantiis perspectis. Etenim hoc etiam ob rationem modo 
propositam est necessarium. Itatio autem limitationis mani- 
festa est. In ea enim hypolhesi totum deficit luris funda- 
mentum (cf. proximum num. 12); adeoque nonnisi per ac- 
cidens membra societatis huiusmodi indicio subiicere se in 
praxi deberent, hisce videlicet concurrentibus conditionibus:. 
1°. Ut sine peccato imperata fieri possint (cf. sequentem 
num. 13); 2°. Ut alia quaedam ratio id exigat, ex. gr. ut 
eadem negligi sine perturbatione societatis nequeant. 

12. Prob. 2*. pars , idest quae nullo sub respectu (cf. su- 
pra n. 11) necessaria sunt ad finem consequendum, eadem 
a societate exigi pro sua natura non posse. Fundamentum 
potestatis, quam pro sua natura societas habet exigendi 
aliquid a suis, situm est in necessario eiusdem nexu cum 
ipsius societatis line, ita ut qu^ alterum vult, alterum quo- 
que velle omnino debeat (9); Atqui in iis, quae nullo sub 
respectu ad finem sunt necessaria, eiusmodi nexus non ha- 
betur; Ergo in iis, quae nullo sub respectu ad finem sunt 
necessaria, nullum est societati fundamentum, adeoque nul- 
lum ius eadem pro sua natura exigendi. 

13. Prob. 5‘. pars. Ius est potestas ad illud, quod ad ra- 
tionis , adeoque ad ordinis normam competii (7, I\X Atqui 
ordini repugnat, ut ea, quae ad ordinem superiorem perli- 
nent, quisquam ordinet ac determinet. Ergo ius ordinandi 
ac determinandi ea, quae pertinent ad ordinem superiorem, 
in societate esse non potest. 

Ob. Quaelibet societas ius habet ad sui conservationem. 
Atqui sine ordinatione et determinatione mediorum, quae 
sint necessaria ad finem consequendum, ut ut sint superio- 
ris ordinis , cius conservatio haberi nequit. Ergo quaeli- 

bet societas ius habet ad ordinationem et determinatio- 
nem etc. 

It. Dist. mai. Societas ius habet ad sui conservationem, 
servata subordinatione ad ordinem superiorem conc., omissa... 
nego. Item dist. min. Societatis conservatio sine ulla omnino 
mediorum, de quibus dicimus, determinatione etiam subor- 
dinate ad ordinem superiorem, idest per recursum ad eum, cui 
superioris ordinis cura commissa est, haberi nequit conc. sal- 
vo ad eundem recursu nego ( # ). Quamvis autem non licet so- 
cietati ea, quae sunt ordinis superioris, per se ordinare et de- 
terminare; nihilominus manifestum est, merito ab ea ad exe- 
quutionem urgeri , novisque additis poenis a suis membris 
exigi, quae ab eo, qui ordinis superioris curam habet, deter- 
minata iam sunt: id enim est non contra ordinem agere, sed 
eundem ad iu vare. 

14. Iam vero ex praedicta generali regula totum evolvitur 
potestatis systema, quam perfecta societas habet in suos; si- 
quidem adaequata divisio ex ea profluit potestatis eiusdem, 
quae est in legiferam, in iudiciariam, et in coactivam.Prob. 
Ex regula generali tota potestas, quam vi suae naturae socie- 
tas perfecta habet in suos, consistit in iure exigendi, quae ne- 
cessaria sunt ad finem plene assequendum. Atqui ad finem ple- 
ne assequendum tria haec tantum requiruntur: 1°. ut media, 
quae ad finem conducunt ^obligatorio modo proponantur: 
2°. ut, quae proposita sunt, rite, idest iuxtaeum modum ac 
sensum, quo fuerunt proposita, applicentur: 3°. ut renuentes 
eadem applicare, vi adhibita, cogantur, impedientes coercean- 
tur: ex quibus primum constituit potestatem legiferam, alte- 
rum iudiciariam, tertium coactivam. Ergo potestatis divisio, 
quam vi suae naturae societas perfecta habet in suos, in legi- 
fera, iiuudiciaria, in coactiva potestate adaequate continetur. 

I)e hac igitur triplici potestatis specie singillatim iam est 
agendum. 

§. I. 

De potestate legifera. 

Ia. Potestas legifera est potestas proponendi obligatorio 
modo quae ad societatis Unem assequendum sunt necessa- 

(*) Cf. cap. 5. De Reser. 

ria (14). Qua notione posita, hae propositiones ex iis, quae 
iam dicta sunt, dimanant. 

I. Potestas legifera societati perfectae certissime in 
suos competit. Prob. Competit societati perfectae ius exigendi 
a suis quidquid necessarium est ad finem consequendum (9). 
Atqui ad finem consequendum pro humani intellectus di- 
versitate, et voluntatis inconstantia, indomitoque cupiditatum 
aestu in qualibet agentium multitudine necessaria est pote- 
stas aliqua, quae habeat ius designandi media, atque omnes 
ad eadem adhibenda obligandi ; qua in re potestas legifera 
consistit. Ergo potestas legifera societati perfectae certissime 
competit. 

II. De legum opportunitate aut necessitate competit so- 
cietati perfectae iudicare ac decernere, suaque membra in- 
dicio suo subiicere, nisi forte manifeste erroneum illud 
sit. Probatur eodem argumento, quo superior propositio : 
atque insuper iis quae supra num. 11 . dicta sunt. 

III. In iis, quae pertinent ad ordinem superiorem, nulla 
est societati legiferae potestas, nisi forte ad urgendam eo- 
rumdem exequutionem, cum iam determinata fuerunt ab eo, 
cui superioris ordinis cura commissa est. Probatur ex di- 
ctis num. 13. 

16. Hinc autem tota explicatur de legibus theoria. Et 
1°. quidem notio ipsa legis ex dictis manifesta est. Patet 
enim ex iis, legem esse propositionem alicuius medii sive 
positivi sive negativi obligatorio modo ab eo factam, in quo 
societatis potestas residet, ad ipsius societatis finem sive imme- 
diate sive mediate (1 1,1.) assequendum sine perturbatione or- 
dinis superioris. Quod si medium propositum fueritposiftou»), 
patet legem in iubendo esse, idest affirmativam. e sse; si ne- 
gativum, esse in vetando, idest esse negativam; sin aliquid 
lex permittat, tum profecto id agere, ut declaret, illud fini 
societatis minime obstare, simulque e re publica esse, «e is, 
cui illud permissum est, in eiusdem usu turbetur, qua ex 
parte est in vetando, proindeque negativa. Lex igitur recte 
definitur: Regula rationabilis agendi in ordine ad finem 
societatis ipsius membris obligatorio modo proposita ab eo, 
in quo eiusdem potestas residet. Ex quo patet, materiam 
legis esse regulam ipsam agendi, quae proponitur, duplici 

hac qualitate praeditam, nimirum 1*. ut sit rationabilis, id- 
est honesta ordinique conformis, 2 a . eiusmodi ut conducat 
ad linem societatis; formam autem ipsam regulae propositio- 
nem , idest sufficientem significationem societatis membris 
factam per modum obligationis ab eo, in quo societatis po- 
testas residet. Quamobrem lex nulla erit ex defectu mate- 
riae, si regula proposita alterutra ex praedictis qualitatibus, 
idest honestate vel aptitudine conducendi ad finem mani- 
feste (11) careat: erit autem nulla ex defectu formae 1* . si 
regula non fuerit sufficienter proposita , seu promulgata ; 

2*. si fuerit proposita per modum consilii, non autem per » 
modum obligationis; 5*. si ab alio proposita fuerit, quam ab 
illis, in quibus societatis potestas legitime residet. 

17. Hinc plura habes corollaria. Et primo quidem ex iis, 
quae de forma legis dicta sunt, haec dimanant : 

I. Promulgationem legis rite esse factam, si eiusmodi sit, 
ut legis notitia diffundi ad omnes moraliter possit. Quae 
enim talis est, vere sufficiens habenda est; praesertim cum 
ex parte legislatoris vera sit impossibilitas eam physice 
singulis faciendi (*); ex parte autem subditorum vera in- 
cumbat obligatio leges cognoscendi (**). Unde facile haec 
intclliges ; 

a) Primam legis propositionem authenticam quidem esse 
debere, idest ita factam, ut dubitari non possit, eam ab illo 
prodiisse, in quo societatis potestas residet; at eius propaga- 
tionem nullo modo : 

b) Non immerito apud omnes gentes aut semper , aut 
saltem ut plurimum servata haec fuisse : 1*. ut legibus ae- 
tate maiorum promulgatis etiam posteri obligentur; 2‘. ut 
litteris, publice expositis promulgatio fiat, licet litteras plu- 
rimi nesciant, plurimi autem prodire in publicum ad legen- 
dum non possint; 5’. ut una tantum in urbe unoque in loco 
(quofi saltem de republica humanorum constat) leges non 
raro propositae sint (***). 

(*} Cf. cap. 1. de Poslul. Praelat. 

(”) Cf. cap. 3. de Reijulis luris in 6. 

(’**) Cf. Zacaria Disscrt. inscripta: Comandi ehi pub, obbedisca 
chidece: num. XV. clseqq. Sttares de Leyibus lib. l.eap. XI; et lib. IV. 
cap. XV. 

li. Repugnare notioni legis, ut acceptatio populi neces- 
saria habeatur, quo possit vim suam exserere. Klenim per- 
tinet ad formam legis, ut per modum obligationis sit pro- 
posita (14, 15, et 16); non esset autem, si liceret illam re- 
iicere. Ergo si quando requiritur acceptatio populi, id esse 
aliter nequit, inquit Suarez L. I. C. XI. de leg. n. 6, nisi aut 
propter imperfectam potestatem principis, quia ex peculiari 
suae societatis constitutione sub hac dependentia suscepit 
potestatem, aut cx eiusdem benignitate, qui absoluta sua 
potestate uti nolit (*). 

18. Ex iis vero, quae de materia legis dicta sunt, haec 
consequuntur : 

I. Licet sit iniusla, adeoque irrationabilis, proindeque ex 
defectu materiae nulla ea lex, quae manifeste laedit ius 
verum, eam tamen eiusmodi non esse, quae olTendit iuscete- 
roqui verum, sedeo in casu vigere desinens ex concursu boni, 
iurisque superioris; quia eiusmodi in casu esse ius desiit (**). 

II. Si qua lex initio rationabilis, deinde, circumstantia 
aliqua accedente, aut honesta esse, aut conducere ad finctn 
desiit, eam non modo posse, verum etiam debere abrogari, 
aut mutari; quia rationabilis esse desiit, adeoque periit ex 
defectu materiae. 

III. Si qua lex sit per se et respectu societatis rationa- 
bilis, respectu autem alicuius minus rationabilis, recte posse 
illum eadem solvi seu dispensari, nisi tamen bonum publi- 
cum obstet (e/ - , heic ].). 

Potestate legifera ita constituta ac declarata, firmissime 
simul constituta sunt cetera omnia, quae in societatibus prae- 
cipi solent aut possunt, et de quibus iuris publici scriptores 
seorsim agere consueverunt; ex. gr. ius exigendi tributa, aut 
etiam publica quaedam praedia constituendi, unde societatis 
necessitatibus consulatur, et quidquid ad eorumdem bonorum 
administrationem pertinet; ius constituendi minores magi- 
stratus, eorumque jurisdictioni certum locum definiendi; ius 
interdicendi quidquid societati eiusque fini perniciosum esse 
existimatur, ex. gr. lectionem pravorum librorum, aliaque 

(*) Cf.Zacaria op. cit. ntim. XI. et seqq. 

(* ¥ ) Cf. Taparelli Saggio teoretico di Dirillo Naturale wum. 361, 
cuius loquendi formula, licet diversa sit, eodem tamen recidit. 

sexcenta. Cum enim liaec omnia nihil aliud sint, nisi toti- 
dem media sive positiva sive negativa ad finem consequen- 
dum, hinc omnia continentur in potestate legifera, quam in 
hoc ipso consistere diximus, ut media ad finem necessaria 
proponat ac praecipiat (14, et 15). 

larn igitur ad ipsam applicationem mediorum gradus est 
faciendus, idest ad potestatem, quae de illa iudicat, seu ad 
potestatem iudiciariam. 

§. II. 

De potestate iudiciaria. 

20. Potestatis iudiciariae hoc proprium esse diximus , 
efficere, ut media proposita applicentur rite, idest iuxta eum 
modum ac sensum, quo per potestatem legiferam sunt pro- 
posita (14): quod quidem duo involvit indicia, alterum de 
vero legum sensu, alterum de sociorum actionibus, utrum 
nimirum praedicto legum sensui conformes sint, necne: un- 
de eiusmodi potestas recte iudiciaria appellatur. Quibus 
praemissis, sequitur 

Propositio. Competit societati perfectae potestas iudi- 
ciaria. 

Prob. Competit societati perfectae ins exigendi a suis quid- 
quid necessarium est ad finem consequendum (9). Atqui ad 
finem consequendum necessarium est, media per potestatem 
legiferam proposita rite applicari; id autem spectata rectae 
applicationis natura, humanique intellectus diversitate, per- 
versarumque cupiditatum aestu, quo non raro transversum 
agimur, fieri nequit, nisi in ipsa societate potestas sit, cui 
parere omnes teneantur, de vera iustaque mediorum appli- 
catione tum in se, tum relate ad sociorum actiones iudican- 
di; qua in re potestas iudiciaria consistit. Ergo competit so- 
cietati perfectae potestas iudiciaria. 

a) Confirmatur propositio quoad primam potestatis iu- 
diciai iae partem, idest competere societati perfectae ius co- 
gnoscendi de vera iustaque mediorum applicatione in se 
spectata, quatenus nimirum ad eum modum ac sensum fa- 
cienda sit, quo eadem media per potestatem legiferam fuere 
proposita. Eius est cognoscere de vero legum sensu, cuius 

est ferre leges, tum quia nemo melior interpres est, quam 
ipse sui; tum quia ius cognoscendi de legibus cohaeret ne- 
cessario potestati legiferae, quae inutilis fieret, si alteri in- 
dependenter a legislatore arbitrium concederetur eas ad sen- 
sum suum detorquendi. Atqui societati competit in suos 
potestas ferendi leges; ergo etiam potestas cognoscendi de 
legibus. 

b ) Confirmatur quoad alteram partem, idest competere 
societati perfectae ius cognoscendi de sociorum actionibus, 
utrum vero legum sensui conformes sint. Eius est cogno- 
scere de actionum conformitate vero legum sensui, cuius est 
verum legum sensum determinare. Atqui eiusmodi potestas 
societati perfectae ex dictis competit; ergo etiam altera. 

21. Hinc habes duo haec corollaria: 

I. Potestatem mere arbitralem, idest sine facultate co- 
gendi, cuiusmodi est illa, quam arbitri exercent, idest pri- 
vati illi iudices, qui ab iis, qui iudicio contendunt , electi 
sunt, haberi non posse in perfecta societate sufficientem; quia 
eiusmodi potestas, utpote tantum directiva, non autem coa- 
ctim, nihil impedit, quominus unusquisque* pro sua libidine 
privataque utilitate se gerat, adeoque efficere non valet, ut 
omnes ad eum tantum modum ac sensum media applicent, 
quo a potestate legifera proposita sunt: 

II. Neminem esse posse iudicein in causa propria; prae- 
sertim cum iudiein nostra, quando agitur de rebus nostris, 
cupiditati magis, (piam aequitati facile faveant. Nihilominus 
societatis princeps in iis rebus, quae ad ipsum, qua talis est, 
pertinent, verus est iudex; tum quia repugnat eundem sub 
eo ipso respectu alii stibiici; tum quia pertinet ad conserva- 
tionem societatis, et ad finis assequutionem, ut is, in quo 
societatis iura plene resident, habeat ius ea imperandi, quae 
sibimetipsi opportuniora videntur, suoque iudicio ceterorum 
iudicia subiiciendi (11). 

§. 111 . 

De 'potestate coaclira. 

22. Propositio. Competit societati perfectae potestas coa- 
cti va. 

Prob. Ad societatis finem obtinendum non est sufficiens 
potestas mere ilirectiva, idest potestas quaedam magisterii , 
quae media indicet, modumque ea adbibendi commonstret, 
sed necessaria est potestas vere eoactiva, quae contumaces, 
vi externa adbibita, coerceat, sive illi renuant applicare me- 
dia, quae per potestatem legiferam proposita sunt, sive no- 
lint decretis potestatis judiciariae eadem rite applicari iu- 
bentis parere, sive denique societatis finem, aut mediorum 
oeconomiam quoad alios impediant: siquidem homines non 
ignorantia tantum, verum etiam malitia et contumacia so- 
cietatem turbare solent; neque etiam desunt, qui naturalis 
vitii necessitate id faciunt: malitia autem et contumacia, 
multoque magis naturalis necessitas nonnisi vi externa op- 
posita cohiberi potest. Ergo competit societati perfectae pote- 
stas eoactiva. • 

«) Confirm. Societati perfectae competit potestas legi- 
fera (15) et iudiciaria (20). Atqui utraque potestas exigit po- 
testatem coactivam (16, 21); secus enim foret inefficax. 
Ergo etc. ( # ). 

23. Hinc potestatis coaclivae theoria facile explicatur. Et 
primo quidem naturale fundamentum dignoscitur potestatis 
coactivae, quod est n&essitas tutelae ordinis socialis, ne finis 
assecutio impediatur: quandoquidem haec est unica ratio suf- 
ficiens ciusmodi potestatis (22 collntis 7, IV, 12, et 14). 

24. Perspicitur deinde quae sint personae, in quas po- 
testas eoactiva exerceri potest; nimirum in omnes, a quibus 
socialis ordo laeditur, aut in discrimen vocatur; pioindeque 

I. In omnes, qui malitia et contumacia sua socialem or- ' 
dinem opere, ac pravis exemplis turbant: 

II. In eos, qui vitio naturae id faciunt: unde ius segre- 
gandi morbo pestilenti infectos, dementes recludendi etc. 

III. In eos, de quibus certitudine quadam morali iudicari 
potest, socialem ordinem ab iis turbatum iri: unde leges de 
vagis, de otiosis etc. 

23. Denique totum iuris criminalis systema inde expli- 
catur; in quo quidem, ne praeter necessitatem mulli si- 

(*) De potestate eoactiva Ecclesiae consuli potest Zacaria Disseri, 
inscripta « Comandi chi pud tcc. » num. XXII usque ad finem; et Bian- 
chi della esterior polisia della Chitsa Lib. /, cap. V, §. VI. 

mus, pauca quaedam, quae opportuniora sunt, delibabimus. 
Itaque 

I. Apparet notio criminis et poenae. Hinc enim patet, 
crimen esse actionem, vel iniustam omissionem auctori suo 
imputabilcm, quae ordinem socialem turbat: imputabilem , 
inquam, quia crimen differt a ceteris actionibus, quae po- 
testati coactivae item subsunt, sed ex vitio naturae, ac ne- 
cessitate oriuntur. Poenam autem manifestum est esse ma- 
lum passionis, aut privationis delicti caussa etiam in invitos 
auctoritate publica inflictum, ut omnes a perturbando socie- 
tatis ordine deterreantur. Ex quibus sequitur: 

a) Ad crimen non pertinere actionem, quae a libera vo- 
luntate non dimanat, neque actionem, quae ordinem socia- 
lem, idest finem et oeconomiam mediorum non turbat, licet 
alio sub respectu prava sit: 

b) Peccatum tacita mentis cogitatione patratum non esse 
delicium, licet aliqua ratione in lucem veniat; dummodo de 
societate non agatur, ad cuius finem pertineat etiam privata 
uniuscuiusque institutio: 

c) Propagationem doctrinae, quae tendit ad laedendum 
ordinem socialem, esse verum delictum: 

d ) Conatum externum ad delictum, cum tranquillitatem 
socialis ordinis turbet, esse verum delictum, licet consum- 
mato mullo levius: 

e) Poenam nihil aliud esse, nisi medium ad conservatio- 
nem ordinis obtinendam: 

f) Poenitentias, seu poenas, ad quas suscipiendas pec- 
catorum rei per se accedunt, eatenus poenas appellari posse, 
quatenus ab auctoritate publica itu imponantur, ut recusari 
nequeant, cuiusmodi, ex. gr. fuere poenitentiae publicae ec- 
clesiasticae, quas excommunicationis metu suscipere ii, qui 
deliquerant, adigebantur. 

II. Apparet origo, fundamentum et finis poenarum: origo 
scilicet et fundamentum est necessitas tutelae ordinis socia- 
lis; finis conservatio eiusdem ordinis, ad quam tutela natura 
sua ordinatur. Etenim ius infligendi poenas praecipua pars 
est potestatis coactivae. At origo et fundamentum potestatis 
coactivae est tutela ordinis socialis (23); proindeque eius finis 
eiusdem ordinis conservatio. Ergo ele, 

a) Ob. 1. Ad (inem poenarum pertinere debet 1*. repa- 
ratio personae laesae; unde poenae reparatoriae; 2*. emen- 
datio delinquentis ; unde poenae medicinales; 5’. vindicia 
laesae honestatis, quam natura ipsa postulat, quae in im- 
proborum felicitate aegrescit et indignatur. Ergo non in sola 
ordinis socialis tutela fundamentum et finis poenarum col- 
locari potest. 

It. Ad 1 J,B et 2“ m dist. quatenus ea postulet finis, adeo- 
que ordo ipse societatis, de qua agitur, conc. ant., absolute 
nego ant. Inde porro est, quod poenarum medicinalium usus 
adeo frequens est in Ecclesia, quia nimirum in eius fine pri- 
vata etiam uniuscuiusque institutio continetur. 

Ad 3* ra Itesp. 1*. nego, dummodo agatur de mera hone- 
statis laesae vindicta citra ullam necessitatem ordinis so- 
cialis. Mera enim honestatis laesae vindicta perlinet ad or- 
dinem supremum, et indici Deo reservatur. Ad confirmatio- 
nem dist. Naturalis hominum in scelestorum felicitate aegri- 
tudo et indignatio necessitatem indicat alicuius poenae sal- 
tem in futura vita a iudicc Deo infligendae conc., secus nego. 

Itesp. 2'. dist. quatenus vindicta laesae honestatis con- 
iungilur cum necessitate sensus moralis, sine quo socialis 
ordo diu conservari nequit conc., secus nego. 

b) Ob. 2. Si fundamentum iuris poenalis in sola socia- 
lis ordinis tutela constituendum est, sequitur, puniri non 
posse 1*. delictum, quod iterari nequit; 2*. delictum, quod 
omnino praeterierit, idest cuius nullum extet vestigium : 
eiusmodi enim delicta laedere socialem ordinem nequeunt. 
Haec autem admitti non debent. Ergo etc. 

II. Nego mai. quoad utramque partem. Etenim ratio or- 
dinis socialis contrarium exigit. Nisi enim eiusmodi delicta 
puniantur, ansa, liberque aditus improbis datur i*, perpe- 
trandi in alia quadam specie delicta, quae nequeant iterari; 
2". cetera etiam delicia ea scilicet spe, se deinceps curaturos, 
ut perpetrati criminis vestigium nullum supersit, et omnino 
obliterelur. Neque enim existimandum est, poenas ad resti- 
tuendum tantummodo ordinem lurhalum institutas esse, ve- 
rum etiam et quidem maxime ad ceteros deterrendos, ne in 
futurum turbetur. 

III. Apparet, quae esse debeat materia, qualitas, et pro- 

portio poenarum; nimirum talis, quae conservationem or- 
dinis socialis certo pariat. 

Proh. Poena nihil aliud est, nisi medium ad conserva- 
tionem ordinis obtinendam (heic I. e). Atqui materia, qua- 
litas, et proportio mediorum determinanda est a finis ne- 
cessitate, idest talis esse debet, quae finem certo pariat (7,11). 
Ergo etc. 

IV. Ut alia minus necessaria omittam, quae item ab eodem 
principio deducuntur, cuiusmodi ex. gr. sunt 1*. reliquae poe 
narum conditiones, ac praesertim ut certas sint et inevita- 
biles; 2'. ius aliquando concedendi veniam; 5*. limites eius- 
modi concessionum; siquidem per accidens fit aliquando, ut 
venia delicti sive directe sive indirecte conferat ad bonum, 
atque ordinem publicum, cui bono cum nocere incipiat, tum 
certe ius eam concedendi deficit; his, inquam, et aliis omis- 
sis, ex eodem principio etiam perspicitur necessitas carceris 
et vis armatae; siquidem sine carceribus et vi armata ne- 
que ordinis socialis securitas certo haberi potest, neque ipsa 
exerceri potestas coacliva. 

APPENDIX. 

26. Ex hoc toto articulo, praesertim vero ex numero 14 
sequitur, si quid iuris societati tribuatur, quod ad triplicem 
illam potestatem, quam exposuimus, reduci nequeat, id no- 
mine iuris perperam honestari. Quapropter, cum audis ex.gr. 
Dominium eminens Principis in civium bona, id per se et 
ordinario scias improprie dici, quatenus scilicet Dominii 
nomine intelligitur ius leges ferendi de singulorum bonis, 
prout exigit societatis finis; quod quidem ad potestatem le- 
giferam pertinet (19). Dixi autem per se ordinario; potest 
enim concipi gens aliqua subacta armis, et ad statum ser- 
vitutis hac lege reducta, ut dominium eminens agri ad prin- 
cipem victorem fuerit devolutum, cuiusmodi saepe fuit ius 
barbarorum, qui Romanum imperium occuparunt (*). 

H Cf. Soto de iusl.et iure lib. IV, Art. 1, Conci. 1. 

Tarquiiii. Ius publicum ecclesiust. a 

ARTICULUS II. 

De potestate, seu de iuribus perfectae societatis 
in extraneos. 

27. Extraneus societati is dicitur, qui est extra societa- 
tem, seu qui non est illius membrum. Triplici autem modo 
extraneus quis esse potest, ex toto, ex parte et per quan- 
dam obstructionem. Ex toto, seu absolute extraneus ille est, 
qui nulla ex parte ad societatem pertinet. Extraneus ex parte 
ille dicitur, qui ex altera parte societati devinctus est, ex al- 
tera ad illam non pertinet; cuiusmodi est ex. gr. qui in so- 
cietatibus necessariis (•) poenae caussa extra societatem actus 
sit, neque tamen solutus fuerit obligatione redeundi, neque 
a cura et potestate Magistratus eundem emendandi. Denique 
qui plurium societatum eodem tempore sit membrum, is 
prout consideratur huic vel illi societati addictus , facta a 
ceteris abstractione, vi eiusmodi abstractionis extraneus ab 
hisce recte appellatur. Exordiamur a tertia hac specie, quippe 
quae ad rem nostram maxime pertinet. 

§. I. 

De potestate societatis perfectae in eos, qui tantum 
per abstraclionem extranei sunt. 

28. Cum plurcs societates inter se diversae iisdem mem- 
bris constant, manifestum est, eas rationem habere plurium 
atque inter se diversarum obligationum, quae eidem subie- 
cto inhaerent. Neque enim aliud est societas, nisi hominum 
multitudo hoc sub respectu considerata, quod mutuam obli- 
gationem iidem susceperint sive ultro, sive imperio eius, qui 
eam imponere legitime potuit, conferendi vires suas ad cer- 
tum finem consequendum (6). lam vero obligationum vis, 
quae eidem subiecto eodem tempore inhaerent, diversa plane 

{*) Non abs re erit adnotare societates necessarias eas dici, a qui- 
bus se abstinere sine piaculo non licet; toluntariax, quibus sese adseri- 
bendi obligatio nulla est. Unde patet, Ecclesiam Christi societatem esse 
necessariam. Eidem enim adhaerendi necessitas ita omnibus incumbit, 
ut eos, qui renuerint, supplicium maneat aeternum. 

est pro diverso earum statu sive concordiae, quum nimi- 
rum utraque simul esse et vigere potest, sive conflictus, cum 
altera alteri ita adversatur, ul esse simul nequeant. Ergo 
de huiusmodi etiam societatibus idem statuendum est; proin- 
deque ad alterius in alteram recognoscendam potestatem pri- 
mum de iisdem agendum est, prout sunt in statu concor- 
diae, deinde prout sunt in statu conflictus. 

QUAESTIO I. 

De potestate societatis perfectae in eos, qui tantum per abs- 

traclionem extranei sunt, quatenus altera societas, cui 

sunt devincti, in statu concordiae cum illa est. 

29. Propositio I*. Ex duabus vel pluribus societatibus, 
quae iisdem membris coalescunt, quatenus in statu concor- 
diae sunt, nulla debet aliam impedire. 

Prob. i. Eiusmodi societates rationem habent plurium 
obligationum eidem subiecto inhaerentium (28). Atqui ex plu- 
ribus obligationibus eidem subiecto inhaerentibus, quatenus 
in statu concordiae sunt, omnes observari debent, adeoque 
nulla debet aliam impedire. Ergo etc. 

Pro6. 2. Status concordiae inter plures societates iisdem 
membris coalescentes supponit, singularum tinem salvum ac 
liberum esse, neque ab aliis impediri. Atqui salvo fine, nulla 
praeterea societati licet perfectae est potestas (12). Ergo in 
statu concordiae societati licet perfectae nulla est adversus 
aliam potestas; adeoque nulla debet aliam impedire. 

30. Prop. 2*. Ex duabus societatibus, quae iisdem mem- 
bris coalescunt, 1) ea quae ordine inferior est, seu quae 
tuetur bonum ordine inferius, debet, quatenus talis est, sal- 
tem negative ei servire quae ordine est superior : 2) quate 
nus vero est collectio personarum, quae simul societatis su- 
perioris membra sunt, debet eidem etiam positive servire in 
iis, quae illa exigit tamquam necessaria fini suo: 3) societas 
vero ordine superior debet inferiori auxilium ferre, quatenus 
'd exigit ratio finis proprii : 4) secus per se non tenetur. 

a) Prob. 1*. pars. Servire negative id intelligilur ut so- 
cietas non possit finem suum eo usque, persequi et extende- 
re, ut impedimento fiat alteri societati ; quo posito, propo- 

sitionis veritas ita manifesta Iit. — Duae societates iisdem 
membris coalescentes instar sunt duarum obligationum ei- 
dem personae inhaerentium (28). — Atqui certissimum est, in 
eiusmodi obligationibus eam, quae ordine inferior est, seu 
quae tuetur bonum ordine inferius, ei, quae ordine superior 
est, servire debere negative. Ergo ex duabus societatibus 
iisdem membris coalescentibus ea , quae ordine inferior 
est, etc. 

b) Prob. 2". pars. Societas inferior, quatenus est collectio 
personarum, quae simul societatis superioris membra sunt, 
est membrum sive collectio membrorum eiusdem societatis 
superioris; atqui membra cuiuslibet societatis tenentur eidem 
servire positive in iis, quae illa exigit, tanquam necessaria 
fini suo, nisi ad ordinem pertineant, qui sit ea quoque su- 
perior (8, et 15). Ergo societas inferior, quatenus etc. 

c) Prob. 5*. pars. In iis quae proprii linis ratione exi- 
guntur , societas alteri societati , licet inferiori, serviendo 
proprii tinis necessitati consulit. Atqui manifestum est, quam- 
libet societatem finis proprii necessitati consulere debere. 
Ergo societas, licet superior , in iis, quae proprii finis ra- 
tione exiguntur, debet societati inferiori servire. 

d) Prob. 4*. pars. Naturalem obligationem habere ser- 
viendi societati citra rationem finis proprii idem est, ac na- 
tura ipsa in inferiore conditione erga illam esse constitutum. 
Atqui repugnat, quidquid ordine superius est, ideoque so- 
cietatem ipsam, quae ordine est superior, erga illam, quae 
ordine inferior est, natura ipsa in inferiore conditione dici 
constitutam. Ergo repugnat societatem, quae ordine superior 
est, naturalem obligationem habere serviendi alteri societati, 
quae ordine inferior est, citra rationem linis proprii. 

Prob. 2. Quidquid ordine inferius est, cilra legem aut 
pactum positivum, non potest habere ius proprie dictum ad 
ea, quae sunt ordinis superioris, quia exiret ultra fines na- 
turae propriae. Ergo societas ordine inferior non potest iure 
proprio sibi asserere ministerium societatis superioris. 

31. Prop. 3*. Ex iis societatibus, quae iisdem membris 
coalescunt, si quae forte fingi possint inter se pares, neutra 
alteri vera proprieque dicta obligatione servire ullatenus te- 
netur, nisi forte ex lege charitatis. 

Proh. Nulla ratio sufliciens praedictae obligationis inter 
huiusmodi societates, excepta charitatis lege, assignari potest; 
quia, excepta charitatis lege , nulla ratio dependentiae pro 
omnimoda earum puritate, quae supponitur, inter eas potest 
reperiri. Ergo ex iis societatibus neutra alteri, excepta lege 
charitatis, vera proprieque dicta obligatione servire ullate- 
nus tenetur. 

32. Prop. 4\ Ex duabus societatibus invicem coordina* 
tis 1) ea, quae subordinata est, debet, quantum in se est, 
auxilium ferre alteri, qua? princeps est ; 2) haec autem, nisi 
ratio finis proprii aliud exigat, suppetias ferre ei, quae est 
subordinata, minime tenetur ; 3) nisi forte ex motivo cha- 
ritatis. 

Et primo quidem animadvertendum est, societates eoor- 
dinatas eas a nobis dici, quae ita inter se connexae sunt , 
ut linis alterius habeat rationem medii ad alterius finem. 
Qua notione praemissa, 

a) Prob. 1*. pars, i. e. societatem subordinatam socie- 
tati principi auxilium ferre debere. Societas subordinata re- 
spectu eius, quae princeps est, habet rationem medii, quippe 
quae habet finem habentem rationem medii respectu finis 
alterius (cf. 7). Atqui medium vi suae naturae debet vires 
suas dirigere, idest auxilium ferre fini, ad quem ordinatur. 
Ergo etc. (*). 

b) Prob. 2*. pars, idest eadem obligatione societatem 
principem erga subordinatam per se non teneri, nisi aliud 
exigat ratio finis sui. Cura mediorum eatenus habenda est, 
quatenus inserviunt fini. Atqui societas subordinata respe- 
ctu principis habet rationem medii. Ergo eius cura eatenus 
a societate principe habenda est, quatenus suo fini inservii. 

c) Prob. 5*. pars, idest ex motivo charitatis fieri posse, 
ut societas dominans citra necessitatem finis sui servienti 
societati opem ferre debeat. Officium charitatis est, subsidium 
ferre aliis, idest curare alienum bonum propter eorum ne- 
nessitatem citra utilitatem, ac necessitatem propriam. Ergo 
fieri potest etc. 


(*) Cf. S. Thom. site Auct. de Regim. Principum lib. I, cap. 14. 
et 15. 

QUAESTIO II. 

De statu conflictus. 

33. In statu conflictus duae societates esse dicuntur, cum 
insistere fini suo altera non potest, quin alteram impediat. 
Iam vero regulae, quibus potestas delinitur, quam eiusmodi 
in casu altera in alteram exercere potest, variae esse debent 
pro varia societatum confligentium natura, prout illae pares 
inter se sunt, vel ifnpares. Pares inter se dicendae sunt, 
quae parem finem habent, quaeque proinde non natura, sed 
numero distinguuntur, cuiusmodi sunt duae societates civiles, 
seu duae nationes inter se independentes : impares, quae 
imparem finem habent. Ratio est, quia natura societatum 
ex fine earum adaequato determinatur (7, III). Agemus au- 
tem primum de societatibus imparibus, deinde de paribus. 

54. Propositio 1*. Ex duabus societatibus imparibus iis- 
dem membris coalescentibus , quae in conflictum devene- 
rint, ea praevalere debet, quae altioris ordinis finem habet. 

Prob. Ex duabus obligationibus eidem subiecto inhaeren- 
tibus, quae in conflictum devenerint, ea praevalere debet, 
quae maius bonum tuetur. Atqui duae vel plures societates 
iisdem membris coalescentes rationem habent plurium obli- 
gationum eidem subiecto inhaerentium (28); ea vero maius 
bonum tuetur , quae altioris ordinis finem habet. Ergo ex 
duabus societatibus, quae in conflictum devenerint, ea su- 
perare debet, quae altioris ordinis finem habet. 

a) Ob. Fieri potest, ut ex duabus societatibus simul con- 
fligentibus ea vincere debeat, quae finem habet inferioris 
ordinis: ex. gr. si comoedorum, vel ioculalorum collegium 
artem suam exerceat prope aedes, ubi collegium litterato- 
rum convenire solet, ii profecto eiici a litteratis minime pot- 
erunt, etiamsi horum studia illorum strepitu turbentur. 
Ergo etc. 

R. t*. Mutari statum quaestionis; neque enim lieic agi- 
tur de societatibus iisdem membris coalescentibus. 

R. 2*. Dist. ant. Societas, quae finem habet inferioris or- 
dinis, fieri potest ut vincere debeat ratione sui nego, ratione 
altioris cuiuspiam societatis, intra quam ea continetur, et 

cuius iura cius socii adversae societati obiiciunt cone. Quae 
quidem distinctio perspicua fit ex eo ipso, quod propositum 
est, exemplo. In eo enim comoedi litteratis praevalent non 
qua tales sunt, sed qua cives; siquidem ii in eo casu de- 
fendunt libertatem agendi quaecumque legibus non vetan- 
tur; quae quidem libertas non iure comico, sed iure civico 
ad eos pertinet. Quapropter ille, de quo agitur, conflictus non 
inter collegia comoedorum etlitteratorum,sed inter collegium 
litteratorum et ipsam societatem civilem exortus est. Cum 
autem finis societatis civilis altioris sit ordinis, quam finis 
collegii litteratorum, hinc merito eos superatos esse, nostra 
ipsa regula docet; quae proinde ciusmodi ohiectione confir- 
matur potius, quam infirmatur. 

33. Hinc nonnulla sequuntur corollaria, idest: 

I. In conflictu collegii cum societate maiore, in qua in- 
situm illud est, hanc vincere, illud \inci oportere. Quod ut 
clarius innotescat, genuina collegii notio a spuriis, quae a 
nonnullis traduntur, separanda esj. Itaque 

a) Collegii nomine omnium consensu intelligitur so- 
cietas quaedam miftor et imperfecta respectu alterius so- 
cietatis, intra quam continetur, quae maior est et perfecta: 
ex. gr. societas negotiatorum in aliqua societate civili. Unde 
sequitur, 

b) Collegium proprie dici societatem, quae sit pars al- 
terius maioris, adeoque ad eandem naturam pertineat, eius-, 
modi scilicet finem habens, qui in eodem genere versetur, ac 
finis societatis maioris, ad cumque, ceu pars ad totum, or- 
dinetur (6, ibique Nota)] proindeque inferioris prae illo ordi- 
nis sit. Dixi 1*. quae sit pars societatis maioris. Si enim 
pars esset alterius societatis, nonnisi hac mediante, compa- 
rari cum illa posset. Ex. gr. inter collegium Brasilianum ne- 
gotiatorum et Mexicanam societatem civilem, seu nationem 
directa institui comparatio nullatenus potest: quia Brasilia- 
num illud negotiatorum collegium est subdivisio quaedam, 
ut ita dicam, domestica societatis civilis, seu nationis Bra- 
silianae, quae respectu extraneorum, sive Mexicani sint, sive 
alii, est factum quoddam alienum, quod curari ab iis non 
debet : unde fit, ut in praedicta controversia Mcxicuna so- 
cietas agere non possit cum Brasilianis, tanquam cum coi- 

legio negotiatorum, sed tivnquam cum Brasiliani imperii ci- 
vibus, adeoque conflictos aestimandus sit extilisse non in- 
ter collegium et societatem maiorem, sed inter duas socie- 
tates pares. Dixi 2“. quae ad eandem naturam pertineat ; 
id enim ex iis, quae modo dicta sunt, consequitur. Etenim 
pars ad naturam totius pertineat necesse est. Atque hinc 
patet, cur ex. gr. negotiatorum societas collegium dici debeat 
eius societatis civilis, intra quam continetur. Etenim eorum 
finis ad naturam pertinet ipsius societatis civilis, idest ad 
temporalem felicitatem quaerendam. Cum autem societas ci- 
vilis totam complectatur felicitatem temporalem, collegium 
autem negotiatorum, aliaque eiustnodi collegia partem tan- 
tum eiusdem curent; hinc etiam patet, cur 5*. dixi, finem 
collegii respectu finis societatis maioris inferioris ordinis 
esse debere. Quod quidem ex eo maxime comprobatur, quod 
absurdum foret, collegium, seu societatem minorem esse, 
cuius finis sit altioris ordinis, societatem autem maiorem, 
quae ordine inferiorem fmem habeat, cum natura, adeoque 
intrinseca societatum excellentia pro earpm fine aestimanda 
sit (7). Ex quo sequitur 

c) Falso ex dominio territorii deduci regulam ad digno- 
scendum, quaenam inter societates dicenda sit maior, quae- 
nam vero minor, seu collegium; ita scilicet, ut maior di- 
catur, quae domina sit territorii, minor, quae in illius ter- 
ritorio constituta sit. Haec enim regula pervertit genuinam 
societatis notionem. 

Prob. Ad genuinam societatis notionem pertinet, ut ele- 
mentum praecipuum ac dominans sit finis (7, 1), elemen- 
tum autem serviens sint media (7, II). Atqui in hac regula 
finis negligitur ac. postponitur, ratio autem principatus de- 
fertur territorio, quod sua natura habet rationem medii. 
Ergo in hac regula pervertitur genuina societatis notio. 

06. Hospitem in territorio alieno dominari contra iusest. 
Atqui dominaretur, si maioritatis ratio inter plures societates 
non ex ipso territorio, sed ex earum fine desumenda esset. 
Ergo etc. 

R. 1*. Transeat maior, nego minorem et suppositum. 
Quod enim in nostro themate duo personarum genera fin- 
guntur, id falso fingitur. He/c enim agimus de societatibus, 

quae iisdem personis coalescunt. Quapropter nulla haec esse 
potest divisio inter hospites et territorii dominos : eaedem 
quippe personae sunt, quae totidem officiis adstringuntur , 
quot sunt societates, quibus nomen dedere; quaeque proinde 
facultatibus rcbusque suis, adeoque etiam territorio suo uti 
debent ad eadem officia explenda, illndque maxime, quod 
excellentia et gravitate sua ceteris praestat. Ergo distinctio 
inter territorii dominos et hospites nonnisi ad fucum facien- 
dum lieic ponitur. 

R. 2*. Dist. mai. Contra ius est hospitem dominari in 
territorio alieno, in quo activae s^v i tu lis ius nullum habet, 
conc., secus nego; et dist. item minorem: si maioritatis ratio 
inter plures societates non ex ipso territorio, sedex earum 
line desumenda esset, fieri posset ut societas hospes in alie- 
no territorio dominaretur simpliciter, nego; quatenus pro le- 
gitima sua institutione, et pro excellentia et gravitate finis 
sui ius quoddam activae servitutis in eodem territorio ha- 
beret iura quaedam ibidem exercendi, quae sint necessaria 
ad sui conservationem, conc. 

II. Alterum corollarium, quod ex tradita regula sequitur, 
hoc est, rciiciendam esse regulam ab aliis propositam , in 
conflictu duarum societatum iisdem membris coalescentium 
eam vincere debere, quae rationem necessitatis pro se ha- 
beat, eam vinci, quae ratione tantum utilitatis fulcitur. 

Prob . In eiusmodi regula aut res ponitur extra quaestio- 
nis statum, aut falsum adstruitur. Ergo etc. Prob. ant. In 
eiusmodi regula utilitatis nomine aut necessitas omnis ex- 
cluditur, quatenus scilicet sine ullo detrimento possit societas 
aliis mediis uti, aut non: si primum, extra quaestionis sta- 
tum res ponitur; quandoquidem eo in casu nullus extat con- 
flictus; sin alterum, falsum adstruitur; quandoquidem pari 
modulo societates impares judicantur, et ea scilicet , quae 
altioris ordinis est, et ea, quae inferioris; quo Iit, ut bonum 
natura maius coaequetur bono natura minori, et societas 
princeps societati subordinatae, adeoque finis mediis: quae 
sane non modo falsa, verum etiam absurda sunt. Ergo etc. 
Quae ut clarius elucescant, haec sunt animadvertenda. 

a) Quod utile dicitur, id vario sensu accipi posse. Pot- 
est enim tale appellari quidquid proportionem habet ad ali- 

quod bonum consequendum, licet nulla necessitas sit eodem 
utendi, eo quod ali» praesto sint media eandem proportio- 
nem et efficaciam habentia. Id autem cum tale sit, manife- 
stum est, veram conflictus causam constituere non posse, 
quandoquidem ratio conflictus, quemadmodum dictum est, 
necessitatem supponit. At alio etiam sensu utile quidpiam 
dici solet, nimirum si tale sit, quod, eo omisso, non totus 
quidem linis, sed eiusdem pars, seu perfectio pereat: unde 
respectu aliorum mediorum, quae maiorem habent necessi- 
tatem, ita ut, iis omissis, non quidem pars, sed linis totus 
intereat, utile non absurd»dicitur. Eiusmodi autem quod est, 
etsi respective utile tantum dici queat, in se tamen neces- 
sarium vere esse, unusquisque intelligit: unde sequitur 

b ) Ea, quae necessaria sunt ad perfectionem finis altio- 
ris ordinis, respectu axi totum finem in se spectatum, qui 
sit ordinis inferioris, falso atque iniuria mere utilia dici, ea- 
que ratione posthaberi. Utrinque enim vera est necessitas: 
illic quidgm ad perfectionem tinis altioris ordinis obtinen- 
dam, hic ad totum finem quaerendum natura viliorem. Cum 
autem inter duo bona, quorum aliud excellentius est, aliud 
vilius, ilfud praeferendum sit, quod est excellentius, hinc tan- 
tum abest, ut ea, quae ad perfectionem pertinent finis ordine 
altioris, poslhabenda sint iis, quae necessaria sunt ad finem 
ordine inferiorem obtinendum, ut contrarium sit imo statuen- 
dum ac tenendum {32): unde patet 

c) Societatem perfectam etiam extinguere posse societa- 
tes minores seu collegia ad se pertinentia, ne ipsa vel le- 
vissimum quodpiam detrimentum patiatur; quod quidem a 
societate civili identidem fieri, experientia ipsa docemur. Et 
merito sane: tum quia finis collegii est ordine inferior fine 
societatis perfectae; tum quia collegium respectu societatis 
perfectae, ad quam pertinet, habet proportionem medii ad 
finem; cum nihil aliud sit, nisi quoddam adiumentum ad 
partem obtinendam eius finis, quem societas perfecta inte- 
gre Complectitur (heic I, a, b); unde animadvertendum est 

d) Si quando collegii, seu societatis minoris necessitas 
iis praevalere debeat, quae ad perfectionem pertinent socie- 
tatis maioris, id fieri non ratione societatis minoris , sed 
ipsius societatis maioris, cum qua specie tenus confligit, vel 

saltem societatis cuiusdam utraque excellentioris: ex eo ni- 
mirum, quod relate ad illas bonum collegii seu societatis 
minoris necessarii medii rationem habeat. 

36. Propositio 2‘. Si quaestio incidat de veritate neces- 
sitatis, quam societates inter se confligentes pro re sua asse- 
runt, ius ferendi iudicium ad societatem superiorem , seu 
quae excellentiorem finem habet, pertinet, reservato quoad 
inferiorem iure ea, quae sui intersunt, exponendi. 

Prob. 1'. pars. Absurdum est boni minoris gratia maius 
bonum in discrimen vocare. Atqui vocaretur, nisi in re 
dubia iudicium societati superiori reservatum esset. Ergo etc. 

Prob. 2*. pars. Iudicium rectum, nisi libratis hinc inde 
rationibus, ferri non potest; librari autem rationes non pos- 
sunt, nisi auditis iis, quorum interest. Ergo etc. 

37. De societatibus inter se paribus, quae iisdem mem- 
bris coalescere dicantur, haec animadvertisse satis sit. 

I. Eiusmodi societates, quae iisdem omnino membris con- 
stent, ne fingi quidem animo possunt. Distingui enim so- 
cietates nequeunt, nisi natura aut numero. Atqui duae so- 
cietates pares iisdem omnino membris coalescentes non distin- 
guuntur natura , cx eo quod , cum pares dicantur , eandem 
naturam et finem habere debent (31); non distinguuntur au- 
tem numero, ex eo quod , cum iisdem omnino membris 
constent, idem habent suppositum. Ergo etc. 

II. Si vero non omnia, sed quaedam tantum membra ad 
duas societates inter se pares pertinere dicantur, ex. gr. si 
qui sint, qui ad duarum nationum inter se independentium 
societatem civilem pertineant, ii, si vi collisionis utriusque 
societatis contraria agere forte iubeantur, alteri quidem ad- 
haerere, ab altera discedere coguntur, quandoquidem discer- 
pi in contrarias paries non possunt. 

§- II. 

De potestate, seu de turibus societatis perfectae in eos, 
qui vel ex toto, vel ex parte extranei sunt. 

38. Extraneos ex toto eos esse diximus, qui nulla ex 
parte ad societatem pertinent, adeoque nullo nexu cum ea 

colligantur. Si quae igitur societates eiusmodi inter se sint, 
de liis ita est sentiendum. 

I. Duae vel plures eiusmodi societates natura distinctae fingi 
nequeunt, quae sint absolute supremae. Dico absolute supre- 
mas, quae sub omni respectu tales sunt, quaeque opponuntur 
iis, quae dicuntur in suo tantum ordine supremae, quae scili- 
cet sub aliquo tantum respectu, idest relate ad ceteras mi- 
nores societates, quae in suo ordine continentur, supremae 
sunt, cum tamen relate ad alias societates, quae ad alium 
ordinem pertinent, inferiores esse possint, prout ordo ille 
superior sit. 

lam vero duas societates natura distinctas, penitusque 
inter se extraneas , quae absolute supremae sint, lingi non 
posse, manifestum est. Etenim natura et excellentia socie- 
tatum ab carum fine pendet. Atqui inter homines duo fines 
absolute supremi fingi nequeunt (*). Ergo ne duae quidem 
societates etc. Quapropter exemplum duarum eiusmodi so- 
cietatum, quae inter se penitus extraneae sint, inter eas tan- 
tum societates haberi potest, quae uno eodemque ordine 
continentur, quique simul eiusmodi sit, ut admittat diversos 
hominum coetus eidem fini seorsim insistere: cuiusmodi est 
ordo politicus, cuius est temporalem felicitatem quaerere , 
ita tamen, ut admittat plures hominum coetus, id est plures 
nationes inter se independentes eidem fini seorsim insistere. 

II. In statu concordiae societatibus extraneis irtutuum 
ins est, ne altera alteri impedimentum ferat: quandoquidem 
impedimentum sine ratione sufficiente esset ex eo ipso, quod 
in statu concordiae res est. Auxilium autem invicem sibi 
ferre stricto iure non tenentur; quia, utpote extraneae, nul- 
lo invicem nexu obligantur; nisi tamen chari talis caussa id 
iubeat, quatenus omnes universalis hominum societatis mem- 
bra sunt. 

III. In statu conflictus pro communi utriusque societatis 
bono atque utilitate dirimenda lis est, nisi forte maioris 
cuiuspiam societatis bonum aliud exigat; ex. gr. bonum uni- 
versalis hominum societatis, quae utpote societas maior, 
vincat necesse est (32). 

(*) Cf. TapartUi Saggio Teoretico di Diritto Naturale «.6. et ttqq. 

IV. Si iura dubia sint, communi concordia controversia 
finienda est; sin minus bello. 

V. Fieri potest, ut duae inter se confligant societates 
ordine supremae, eaedemque invicem extraneae, quarum 
altera illegitima sit, cum tamen legitimam se existimet. 
Eo in casu ab altera, quae vere legitima est, ea iure sper- 
netur; ipsa autem eatenus adversus legitimam societatem 
praetensa sua iura experietur, quatenus in bona fide ma- 
neat. 

39. Quod attinet ad extraneos ex parte, ii sane ita com- 
parati sunt, ut participes sint conditionis tum eorum, qui 
membra sunt societatis, tum eorum , qui a societate sunt 
extranei. Ergo qua ex parte conditionem habent membro- 
rum, iisdem eorum legibus subiiciantur nccesse est, coque 
pertinent ea, quae dicta sunt toto articulo primo. Qua vero 
ex parte sunt extranei, eorundem conditionem ac leges se- 
quantur oportet. Quapropter in eorum controversiis defi- 
niendis, circumstantiae particularis casus , qui proponitur, 
inspiciendae sunt, ex iisque decernendum, utrum legibus 
extraneorum, an eorum, qui membra sunt societatis, sint 
iudicandi. . 

SECTIO II. 

I)F. ECCLESIAE NATURA, DEOUE POTESTATE, QUAE EXINDE 
EI COMPETIT. 

40. Syllogismi, quo totum systema potestatis Ecclesiae 
concludere aggressi sumus, quatenus ex primo eius fonte, 
idest ex ipsa Ecclesiae natura eadem eruitur, propositio- 
nem maiorem exposuimus, iuribus nempe expositis, quae 
perfecta quaelibet societas habet primum in suos, deinceps 
in extraneos. Qua sane in propositione nisi plene nobis Re- 
galistac consentiant, malo eorum fiet. Hoc enim subruto, 
vel imminuto fundamento, civilis quidem societatis potestas, 
quam illi exaggerant, subruetur, aut minuetur; quandoqui- 
dem aliud, cui innitatur, non habet; potestas autem Eccle- 
siae mole sua stabit, voluntati scilicet subnixa. divini insti- 
tutoris sui Christi Dei, quo veluti ex altero fonte, primoque 
longe nobiliore ac firmiore ipsa dimanat. Concedant igitur 

adversarii necesse est quidquid hactenus affirmatum, ac 
demonstratum est de iuribus societatis perfectae, sive erga 
suos, sive erga extraneos pro diverso gradu, quem erga il- 
los tenet: officii vero nostri unum hoc modo erit, ut 1*. de- 
monstremus Ecclesiam Christi esse societatem perfectam, 
2*. aperiamus , quem gradum erga alias societates tenet: 
quae tamen duo antequam doceantur, ipsius Ecclesiae no- 
tio, ex qua illa tamquam corollaria dimanare debent, prae- 
mittenda est. 

41. Porro Ecclesiam Christi esse societatem ab ipso Chri- 
sto Deo ita institutam, ut proprius eiusdem finis sit ade- 
ptio vitae aeternae, atque ita proprius,- ut extra eam ac- 
quiri illa nullatenus possit, res est inter catholicos divina 
fide certissima. Quapropter hoc etiam, si catholici esse ve- 
lint, concedendum a Regalistis est; quod si negent , omnis 
cum iis abrumpenda esset disputatio; quandoquidem dispu- 
tari de iuribus cuiuslibet societatis nequit, nisi prius eius- 
dem natura et praecognita sit, et extra controversiam po- 
sita. Essent igitur eo in casu disputationis incapaces : in 
censu autem habendi essent haereticorum, vel infidelium, 
quibuscum nulla cum Ecclesia relatio est , nisi quam aut 
rebelles, aut hostes habent. Si vero catholici sint, quemad- 
modum de se praedicant , praedictam Ecclesiae notionem 
admittant necesse est: ea vero admissa , duo haec sponte 
sequi, 1*. Ecclesiam Christi esse societatem perfectum, 2*. re- 
late ad alias esse societatem gradu superiorem atque omnino 
supremam, protinus videbimus. 

ARTICULUS PRIMUS 

Ecclesia Christi societas est perfecta. 

42. Societatem perfectam eam esse diximus, quae est in 
se completa, adeoque media ad suum finem obtinendum 
sufficientia in semetipsa habet (6, ibique nota). Habet au- 
tem non modo cui realiter , verum etiam cui virtualiter 
eadem insunt; ita scilicet ut ab alia societate ea repetere 
proprio iure possit , neque illa facultatem habeat aut ea 
negandi, aut suo indicio rem dirimendi. Contra si qua so- 
cietas neque realiter, neque virtualiter media ad finem ob- 

tineudum necessaria in se habeat, sed in eorum oecono- 
mia ab alia societate pendere cogatur, cui integrum sit ea 
negare, vel saltem iudicare, utrum praestari debeant , nec 
ne, ea profecto imperfecta dicenda est. Iam vero quae per- 
fecta dicenda sit quaeve imperfecta, id duplici ex capite 
patere potest, vel ex eius natura, vel ex voluntate eius in- 
stitutoris, in cuius scilicet potestate fuerit , eandem per- 
fectam constituere; utroque autem sub respectu Ecclesiam 
Christi societatem perfectam habendam esse, protinus ma- 
nifestum fiet. 

43. Prop. 1‘. Ecclesia Christi est societas perfecta na- 
tura sua. 

Prob. Quae societas natura suprema est, neque ad aliam 
societatem ordinatur, ea natura sua est per/eeta, omniaque 
proinde media ad finem consequendum necessaria habere in 
semetipsa debet. Atqui Ecclesia est societas natura supre- 
ma, neque ad aliam societatem ordinatur. Ergo etc. 

«) Prob. maior quoad utramque partem. Quoad primam. 
Absurdum est, societatem supremam alteri subesse, jab ea- 
que pendere. Atqui ita esset, si media sufficientia in se ea- 
dem non haberet. Ergo etc. 

Quoad alteram partem. Quae ad aliam societatem non 
ordinatur, non potest in oeconomia mediorum ab alia pendere. 
Ergo in semetipsa habere ea debet, adeoque esse perfecta. 

Prob. ant. Ceterae societates respectu eius, quae ad nul- 
lam ordinatur, aut ad eandem ordinatae ipsae sunt, aut ne- 
xum cum ea nullum habent. Atqui absurdum est, societa- 
tem in oeconomia mediorum pendere ab iis, quae ad semet- 
ipsam ordinatae sunt, vel quae nullum cum semetipsa ne- 
xum habent. Ergo etc. 

b ) Prob. min. Societas natura sua suprema ea est, cuius 
finis est supremus (7, III). Atqui Ecclesiae finis est supre- 
mus; quandoquidem eius finis est adeptio vitae aeternae (41). 
Ergo etc. 

Prob. altera pars. Ea societas ad aliam non ordinatur, 
cuius finis ad alium finem non ordinatur. Atqui Ecclesiae 
finis ad alium finem non ordinatur; imo ceteri omnes or- 
dinantur ad ipsum; quandoquidem ipse est ultimas homi- 
num finis. Ergo etc. 


Digitized by Google 



— 32 — 

44. Prop. 2*. Ecclesia est societas perfecta ex voluntate 
divini sui Institutoris. 

Duplici via haec propositio probari potest, vel absurdi- 
tatem demonstrando propositionis contradictoriae, vel posi- 
tiva testimonia afferendo eiusmodi divinae voluntatis. Ita- 
que sectiones duas huius propositionis instituere mvat, qui- 
bus seorsim utrumque demonstretur. 

Prop. 2". sectio i*. Absurdum est asserere, divinum Ec- 
clesiae Institutorem noluisse eandem constiluei e societatem 
perfectam. Proh. Absurdum est, Christum Deum Ecclesiae 
suae sufficienter non providisse. Non providisset autem, 
nisi talem potestatem eidem dedisset, quae media omnia ad 
linem consequendum sufficientia complecteretur , quod est 
societatem perfectam constituisse. Ergo etc. 

Prob. min. Si media ad linem Ecclesiae consequendum t 

penderent ab alia societate, idest a societate civili, 1". recta 
Ecclesiae administratio fere precaria esset; 2*. eiusdem uni- 
tas pro varietate consiliorum variarum societatum civilium 
in peijietuo discrimine versaretur; 5*. per tria priora secula, 
hodieque etiam in regionibus infidelium Ecclesia ipsa suis 
hostibus fuisset ‘dedita. Atqui id profecto est, non bene ei- 
dem providisse. Ergo, nisi Christus Ecclesiam suam consti- 
tuisset societatem perfectam, non bene eidem providisset. 

. 4o. Prop. 2". sectio 2'. Constat ex positivis testimoniis, 

Christum Ecclesiam suam constituisse societatem perfectam. 

a) Prob. 1. Ex Ss. Litteris. Constat ex iisdem, Christum 
constituisse in Ecclesia magistratus proprios, eisque dedisse 
potestatem plenam et perfectam, verbisque expressam am- 
plissimis. Ita scilicet ait Petro Vicario suo, supremoque Ec- 
clesiae capiti Matth. XVI. 18. et 19: Tu es Petrus, et super 
hanc Petram aedificabo Ecclesiam meam, et portae inferi 
non praevalebunt adversus eam: Et tibi dabo claves 7cgni 
coelorum: Et quodeumque ligaveris super terram, erit li- 
gatum et in coelis: et guodeumque solveris super terram, 
erit solutum et in coelis. Nota praesertim illud quod cum- 
que, et commata illa erit ligatum et in coelis; erit solu- 
tum et in coelis: quorum primum formulam continet pote- 
statis omnino amplissimae, omniaque media ad finem con- 
sequendum necessaria certissime complectentis: altera au- 

tem indicant inter potestatem Petri, et potestatem coelestem 
nullam aliam esse mediam. Ad omnes nutem Apostolos si- 
milia prorsus verba dicta leguntur a Christo Matth. X F7//.18. 

b) Prob. 2. Traditione ac testimoniis Patrum, qni sta- 
tuunt 1*. Plenitudinem principatus ac potestatis ad Eccle- 
siam regendam in proprio eius magistratu esse, idest in 
Episcopis. S. Ign. M. Epist. ad Trall. « Quid aliud egi Epi- 
scopus, quam is, qui omnem principatum, ac potestatem in 
Ecclesia obtinet ? * 2°. Verum imperium, et civili quidem 
non modo praestantius, verum etiam perfectius in Ecclesia 
esse. S. Greg. Piaz. Orat. 17. ad Theodos. « Te quoque. Im- 
perator, imperio meo et throno lex Christiana subiicil. Im- 
perium enim et nos quoque Episcopi gerimus: addo etiam 
praestantius et perfectius. * 3°. Praeter Magistratus Eccle- 
. sine proprios neminem prorsus in Ecclesia quidquam posse, 
licet ille Rex, aut Imperator sit. S. Io. Damas. Or. 1. et 2. 
de Imag. ibi « Xe lentes, Imperator, ecclesiasticum statum 
dissolvere. Ait enim Apostolus: Quosdam quidem posuit 
Deus in Ecclesia Apostolos, quosdam autem Prophetas, 
alios vero Evungelistas, alios autem Pastores et Doclores: 
non autem dixit Peges. * Eademque repetit S. Theodorus 
Studita, referente Teocterislo in vita S. Nicetne Cap. 5. 
apud Bolland. die 3. April. 4*. Subesse imo Ecclesiae in iis, 
quae pertinent ad eius finem assequendum, etiam supremos 
societatis civilis magistratus, dummodo ex grege Christi sint; 
sique hanc subiectionein excutere aliquando lentaverint, 
id per summam iniuriam facere. Lucifer Calarit. Lib. 1. 
pro Alhanasio ad Constantium Imperat. « Sed dicis, isto 
in loco (l)eut. XVII. 9.) Deo devotissimus .Moyses quomodo 
Sacerdotum fecit mentionem, sic et ludicis. Proba te super 
nos facium indicem, proba ad hoc te constitutum Impei'a- 
torem, ut nos urmis tuis ad omnem implendam volunta- 
tem amici tui Diaboli perduceres. Cum probare non pos- 
sis, quia praeceptum sit tibi non solum non dominari Epi- 
scopis, sed et ita eorum obedire statutis, ut si subvertere 
eorum decreta lentaveris, si fueris in superbia comprehensus, 
morte mori iussus sis, quo modo dicere poteris, iudicare 
te posse de Episcopis, quibus nisi obedieris, iam quantum 
apud Deum, mortis poena fueris mulctatus? * De qua Lu- 

Taiquihi. Ius publicum ecclesiut. S 

ciferi Calaritani doctrina haec pro Ecclesiae libertate contra 
Constantium Imperatorem scribentis animadvertendum est, 
eam ab omnibus eius aetatis Patribus, atque ab aliis dein- 
ceps vehementissime esse commendatam: qua de re audisse 
sudiciat S. Athanasium ita ad eundem Luciferum scriben- 
tem: « Accepimus epistolas et libros religiosissimae ac san- 
ctissimae animae tuae, in quibus perspeximus imaginem 
Apostolicam. . . magisterium veritatis. . . doctrinam verae 
fidei... traditionem integram rutrum nostrorum, regulam 
rectam Ecclesiastici ordinis... Videris esse templum Sal- 
vatoris , qui in te habitans haec ipsa per te loquitur... 
Crede mihi, Lucifer, non tu solus haec locutus es, sed Spi- 
ritus Sanctus lecum etc. * Eadem autem haec doctrina et 
universim et perpetuo ab omnibus Ss. Patribus, ceu tradita 
ab ipsis Ecclesiae primordiis, proponitur; inter quos memo- • 
raudus praesertim est S. At ha nas. Epist. ad Monach., ubi 
et eius, et llosii, et Summorum Pontificum I.iberii ac lulii 
ct aliorum etiam habes testimonia; tum ceteri, quorum plu- 
rimi collecti sunt a cl. Roskovany in suo opere inscripto 
Monum. Cathol. pro independ. Potest. Ecclcs. quibus addere 
iuvat extra Patrum seriem eiusmodi virum, cuius quidem 
magis interfuisset aliter loqui, nisi catholicam veritatem 
perspectam habuisset. Ipse est Francorum Rex Ludovicus VII, 
qui de Friderico I. Imperatore Ecclesiae potestati reluctante 
ita sapientissime ad Evangelii sensum scripsit, quemadmo- 
dum videre est apud Baronium Ann. 1t62.n. 10. « An igno- 
rat praedictus Imperator, quod Dominus noster lesus Chri- 
stus, cum esset in terris, fi. Petro, et per eum universis 
successoribus eius oves suas pascendas commisit ? Aon ne 
audivit in Euangelio ab eodem Dei Filio eidem Principi 
Apostolorum esse dictum: i*imon diligis me? Pasce oves 
meas ? Numquid sunt hic Francorum Iteges , vel aliqui 
Praelati excepti ? » Quam quidem doctrinae professionem 
iam antea alii Reges, atque Imperatores piissime fecerant, 
ex quorum testimoniis notissima haec sunt, Constantini M. 
apud S. Optatum, Valentiniani l. apud Sozomenum, Hono- 
rii in eius epistola ad Arcadium fratrem in caussa S. Io. 
Chrysostomi, Valentiniani llf. in Novella de Episcoporum 
Ordinationibus in Codice Theodosiano, Theodosii iunioris 

ad Synodum Ephesinam, Theodorici, licet hominis haeretici 
in IV. Syn.Rom. sub Symmacho Papa, fustiniani in Nov. 83. 
C. i., Car oli M. Can. In memoriam Dist. 19, Basilii Mace- 
donis Act. ult. Cone. Constant. IV. an. 869 etc. 

c) Prob. 3. Definitionibus ecclesiasticis, quas quidem, 
si catholici sint, detrectare nequeunt Regalistne, et ex qui- 
bus 1®. memoranda est Constitutio dogmatica Io. XXII edi- 
ta X. kal. Piov. anno 1327. adversus Marsilium Patavinum, 
quae incipit Licet, legique potest haud Haynaldum Conti- 
nuatorem Baronii an. 1327. n. 27. et seqq. Ihi in genere 
defenditur independentia Ecclesiae a potestate imperatoria, 
quod est asserere Ecclesiae qualitatem societatis perfectae; in 
specie autem Ecclesiae ipsi tribuitur, quod maxime proprium 
est societatis perfectae, ius potestatis coacti v ae etiam quoad 
inferendam vim materiahm; Marsilius autem, qui haec ipsa 
negabat , damnatur eam ob rem ut haereticus. 2\ Memo- 
randa est Bulla Coenae, quae tot habet auctores et confir- 
matores, quot sunt summi Pontifices saltem a Marlino V , 
et cuius firmitati niliil detractum est per cessationem con- 
firmationis eiusdem qualibet foria V. in Coena Domini, mul- 
toque minus per declamationes Pseudo-catholicorum (*). Imo 
quoad doctrinam, de qua nunc agimus, nullo unquam tem- 
pore detrahi eidem poterit, cum Ecclesiae doctrina sit im- 
mutabilis: quandoquidem independentia Ecclesiae a potesta- 
te civili, de qua ibidem agitur, ad doctrinam certissime per- 
tinet. 3*. Memorandae sunt Constitutiones omnes Pontificum 
Romanorum adversus Placitum regium, in quibus eadem 
Ecclesiae independenlia, ut doctrina catholica, gravissime 
asseritur: quarum quidem constitutionum non paucas col- 
legi in Dissertatione de Placito regio: heic autem satis sit 
memorasse Clementis XI. Consi, ftova semper 29. ISov. 1714, 
et Consi. Accepimus 11. lanuar. 1715, tum Clem. XIII. 
Consi. Alias ad Aposlulatus 30. lanuar. 17G0, denique 
Pii IX. Consi. Probe nostis 9. Maii 1833 (**). 

(*) Cf. Zacaria Distcrt. inscripta «Comandi chi puo ecc. » num. VI. 
et seqq. collatis numeris praecedentibus. 

(") Cf. Bellar m. Tract. de Eccl. Lib. De Laicis cap. 17; Suarez De Le- 
gib. Lib. IV. cap. 1. et 8, et Defens. Fid. Lib. III. cap. 6. et seqq. Zaca- 
ria Disstrt. inscripta « Rendete a Cesare ecc. » 

46. Ob. 1. ex ratione ac iure sociali contra primum fon- 
tem probationis. Potestas, quae ad omnia media sufficientia 
extendatur, asseri Ecclesiae non potest, quin frequens cum 
societate civili oriatur conflictus: id autem sine magna per- 
turbatione fieri nequit: unde illud axioma status in statu 
repugnat. Ergo elc. 

a) R. 1*. Si quid valeret argumentum, valeret ad expo- 
liandam societatem civilem potestate sua, quia absurdum est 
rationem magis haberi felicitatis temporalis, quae est finis 
societatis civilis, quam vitae aeternae, quae est finis Ec- 
clesiae. 

b) R: 2\ Cone. mai. triplici tamen addita conditione : 
1*. ut vox illa frequens non exaggeretur; 2*. ut non impo- 
natur systemati, quod vitium sil hominum; 3*. ut ad homi- 
nes quod spectat, magistratui ecclesiastico non imponatur, 
quod imo sit vitium magistratus civilis; siquidem antiquis- 
sima experientia ob ipsa s. Ambrosii aetate perspectum est, 
cupidiores esse Imperatores sacerdotio, quam Saceidotes 
imperio. S. Ambrosius Epist. ad Soror. 

• Ad minorem autem nego, addita protinus ratione. Ratio 
est, quia perturbatio ibi tantum esse potest, ubi nulla est 
ratio ordinis, idest si coexistentes societates non modo in- 
ter se distinctae sint, verum etiam plane disiunctae, nullo- 
que pacto inter se coordinatae. At Ecclesia, civilisque so- 
cietas coordinalae inter se sunt, ita ut civilis societas, ceu 
mox videbimus, sit Ecclesiae subordinata , quemadmodum 
vita temporalis est subordinata vitae aeternae. Quapropter, 
si qui oriantur conflictus, ita omnia determinata sunt, ut 
nulla possit, nisi ex hominum vitio, perturbatio exoriri. 
Praesto enim sunt a iure ipso naturali regulae, quibus et 
modus et iudex designatur ad eiusmodi controversiam, quae 
inter societatem maiorem ac minorem orta sit , facillime 
definiendam (34 et seqq.). 

c) Ad confirmationem minoris, idest ad praetensum axio- 
ma « Status in statu repugnat ». 

R. praemissa dictionis status in statu declaratione, qua 
indicantur duae societates iisdem membris coalescentes , 
quarum utraque perfecta sit. Qua posita declaratione, distin- 
guo. Status in statu repugnat circa eundem finem cone., circa 

finem diversum subdisl. si agatur de finibus oppositis absolute 
conc. si de oppositis per accidens iterum dist. si nullo modo sint 
coordinati, transeat, si sint coordinati, nego. Iam vero haec 
omnia manifesta sunt: 1*. Ecclesiam non eundem finem ha- 
bere, ac Societas civilis, sed plane diversum; 2*. Earundem 
Gnes non esse inter se oppositos, sed mirifice semetipsos 
adiuvare. Cf. S. Augustinum Epistola 5. alias 138. ad 
Marcellin., et inter Protestantes Leibnitz Epist. censoria 
contra Pufjendorf. §. 6: et inter [Catholicos Xonnolte Di- 
ctionnaire Philosophique sur la Iieligion verbo Christianis- 
me Arlic. VII.; 5*. Eosdem utriusque fines inter se esse 
coordinalos, ita ut finis societatis civilis Ecclesiae fini sub- 
ordinatus sit ( # ). 

47. Ob. 2. Plena jurisdictio, quantam oportet esse in so- 
cietate perfecta, complectitur iura , ut aiunt, Maiestalica, 
et exigit territorium, in quo exerceantur. Atqui Ecclesia 
1’ non habet territorium; 2* non habet iura maiestalica, 
tum quia est societas spiritualis, proindeque media tantum 
spiritualia adhibere debet, temporalibus autem abstinere iuxta 
monitum 2. Tim. 11. 4; tum quia ex praecepto Institutoris 
Divini ab omni dominatu debet abhorrere Lue. XXII. 25. 26; 
tum quia libertas in fine spirituali persequendo ex dogmate 
ipso Christiano servanda est; unde arma et potestas Magi- 
stratus ecclesiastici nonnisi in exhortationibus, in lacrimis, 
in patientia esse debent 2. Tim. IV. 2, 5: cui loco conso- 
nat Ambrosius Serm. contra Auxent. ubi ait: « Dolere potero, 
potero flere... Talia enim munimenta sunt sacerdotis : aliter 
nec debeo, nec possum resistere.» Et Io. Clnys. Ilom. IV. 
in illud Isaiae: Vidi Dominum, ubi haec habet: « Sacer- 
dotis est tantum arguere et audacter et libere admonere; 
non movere arma, non clypeos usutpare, non vibrare lan- 
ceam, neque arcum tendere, nec iacula mittere, sed argue- 
re tantum, et constantiam ostendere », denique omnes Ec- 
clesiastici Doctores, qui sulLem ius gladii Ecclesiae abnuunt. 
Ergo etc. 


(') Cf. hac de re Reclamationem Sedis Apostolicae ad Maximilia- 
num Barariae Ducem an. 1803. S- Denique praetereunda apud Rosko- 
tany M otium. Cathol. Tom. III. pag. 649. 

R. Praemittens, i*, voce Maiesta» (unde iura Maiestati- 
ca) intelligi a nobis imperium, idest complexionem iurium, 
quae ad perfectam potestatem pertinent; 2*. voce Territo- 
rium intelligi lieic locum, ubi societas aliqua vetuli activae 
servitutis ius habet exercendi jurisdictionem suam, etiamsi 
civile illius dominium ad alios pertineat [cf. quae dicta sunt 
num. 35. /. c. verbo tlesp. 2‘): quibus rebus praemissis, 
conc. mai. quoad ulramquc partem: ad minorem autem ita 
singillatim respondeo. 

a) Ad 1", idest Ecclesiam non habere territorium , eo 
scilicet sensu, qui mox indicatus est, et de quo heic agitur, 
nego. Ius enim exercendae iurisdictionis ineluctabile est co- 
rollarium legitimae imo necessariae exislentiae Ecclesiae , 
quandoquidem obligatio eius fines assequendi omnes obstrin- 
git. Posita autem legitima, mulloque magis necessaria exi- 
sleniia huiusmodi societatis, quae, ut supra probatum est, 
et natura sua, et voluntate Divini sui Institutoris indepen- 
deus est et perfecta, carere amplius non potest iis omnibus, 
quae sint necessaria suae conservationi, cuiusmodi praeser- 
tim est ius exercendae iurisdictionis [cf. totum articulum i” 
Sect. 1"). Ergo quemadmodum territorium pertinet ad ma- 
gistratus civ iles, ut temporalem curent suae societatis finem, 
ita quoque pertinet ad Ecclesiam, ut finem suum, qui est 
supremus, et cui temporalis subordinalus esse debet, per- 
sequatur. Cum autem eo Ecclesiae fine nemo hominum sit, 
qui non adslringalur, ideoque Ecclesia sit societas natura 
atque institutione sua catholica, bine totus terrarum orbis 
est territorium Ecclesiae iu.vla ipsam divinam voluntatem 
expressam Malth. XVI. 15. 16. confirmatam Act. V. 29, et 
alibi. Unde merito S. Bernardus ad Eugenium III. Summum 
Pontificem de Consider. L. III. c. 1. ait: « Orbe exeundum 
est ei, qui forte volet explorare, quae non ad tuam perti- 
nent curam ». Atque huc pertinet decretum Congregationis 
S. Officii anno 1644, approbante innocentio X, editum, quo 
decreto schismaliea, et haeretica dicta est propositio, qua 
affirmatum fuerat, Summos Pontifices, cum suas constitu- 
tiones in ea loca mittunt, quae temporali aliorum Princi- 
pum ditioni subiecla sunt, in territorio alieno legem ferre: 

quam propositionem iterum reprobavit et damnavit Cle- 
mens Xf. Consi. Accepimus 11. Inn. 1715 (*). 

b) Ad 2”, idest Ecclesiam non habere tura maiestatica 
eo scilicet sensu, qui supra explicatus est, nego: quia vi- 
delicet ‘Ecclesia, ut mox probavimus, est societas perfecta, 
adeoque iurium complexio ad eam pertinet, quae propria 
est societatis perfectae, quae ipsa sunt, ut monuimus, iura 
maiestatica. 

Ad probationes autem, quae adductae sunt , respondeo 
singillatim. 

c) Ad i" probationem, nimirum Ecclesiam esse societatem 
spiritualem, adeoque mediis tantum spiritualibus uti de- 
bere, dist. ant. quoad utramque partem. Ecclesia est so- 
cietas spiritualis quoad finem cone., quoad materiam, seu 
quoad membra, quibus constat, nego, siquidem non meris 
spiritibus, sed hominibus constat. Eli autem debet mediis 
spiritualibus, idest eiusmodi, quae habeant proportionem ad 
finem spiritualem obtinendum, conc., quae in se, et natura 
sua sint tantum spiritualia, nego. Qui enim plane non de- 
sipiat, novit homines (quorum quippe spiritus coriiunclus 
est corpori) moveri, et corrigi, et coerceri, denique ad finem, 
licet spiritualem, perduci mediis tantum spiritualibus non 
posse. Materiam autem, qualitatem, et proportionem medio- 
rum a finis necessitate determinandam esse, iam diximus 
supra (**). 

d) Ad 2“ probationem, nimirum Ecclesiam abstinere 
a temporalibus debere iuxta illud 2. Tim. II. 4. X emo mi- 
litans etc. dist. Abstinere debet a temporalibus, quae eam 
removeant a proprio fine conc. quae sint media ad finem 
nego. Qua quidem distinctione ipse textus Apostoli expli- 
candus esset, si esset ad rem. Quod autem non sit ad rem, 
videri id potest apud Theologos (***). 

e ) Ad 3"' probationem, nimirum ab omni dominatu Ec- 
clesiae abhorrendum esse iuxta textum I.uc. XXII, 23,26, 
dist. Ecclesiae abhorrendum est ab omni dominatu , qua- 

(*) Cf. Redam. Sed. Aposl. ad Maximilianum Ravariae Ducem mos 
citatum apud Roskotany l. cit. pag. 637. §. Sed tamen. 

(**) Cf. Tapartlli Saggio teoretico di Dirilto Saturnie §. 1432. 

(***) Cf ReUarm.de llom. Pont. Lib. V.Cap. X.%. Quinto obiiciunt. 

tenus hac voce intelligitur spiritus ambitionis, qua quis- 
piam alios sibi subiicit, ut privatae suae gloriae, privatisque 
suis commodis inserviat, conc. ab omni dominatu, quate- 
nus hac voce intelligitur officium regendi, mediaque ad finem 
consequendum idonea apte administrandi, nego: ifl enim 
perinde esset ac dicere, Ecclesiam abhorrere debere ab of- 
ficio suo, quod non modo impium, verum etiam stultum 
esset. Eadem autem sub distinctione intelligondum esse obie- 
clum textum Heges gentium etc. cum ex se patet, tum per- 
spicue etiam confirmatur, si attendas ad caussam historicam 
illius sententiae et ad similitudinem petitam a Regibus se- 
cularibus, et quod gravius est Gentium id est Infidelium , 
qui spiritu ambitionis ac superbiae maxime ferebantur (•). 

f) Ad 4*" probationem , nimirum in fine ecclesiastico 
persequendo libertatem ex dogmate ipso christiano servan- 
dam esse, adeoque potestatem omnem coaclivam ab Ecclesia 
excludendam, respondeo haec antea praemonens: 1*. hanc 
obiectionem ad duo christianae doctrinae capita referri pos- 
se, tum ad illud, quo definitur, libertatem necessariam esse 
ad veram meriti rationem habendam, adeoque ad finem Ec- 
clesiae oblinendum, tum ad alterum, quo statuitur, libere 
nullaque vi coactos ad Ecclesiam C.hristi homines vocandos 
esse: 2*. neutrum ex iliis potestate eoactiva, de qua sermo 
est, ullo pacto oppugnari: non, inquam, primum, quia li- 
bertas necessaria ad merendum intelligitur libertas a ne- 
cessitate intrinseca , non autem libertas u necessitate extrin- 
seca, id est a coactione, quae sane neque rationem meriti, 
neque proinde ecclesiastici finis assecutionem impedit; imo, 
ut ab Ecclesia adhibetur, adiuvat quam maxime, ut docet 
S. August. Epist. 185, alias 50, cap. 3 et ser/q.: non a He- 
rum, quia illud refertur ad eos, qui Ecclesiae membra non- 
dum per baptismum facti sunt, eiusque potestati subiecti , 
potestas autem coacliva, de qua agitur, circa baptizntos ver- 
satur , quorum pascendi onus cum ad Ecclesiam a Christo 
delatum sit, ea profecto, ne matris negligentioris reprehen- 
sionem incurrat (Prov.XIII, 24; XXIII, 15, 14), et corri- 

(*) Cf. Bianchi delta esterior poliiia delta Chitia lib. I, cap. 1, 
S- VIII. 

gere eos debet, ne pereant, et ne alios perimant, coer- 
cere (*). 

Quibus praemissis, dist. Ex dogmate Christiano, si ser- 
mo sit de habilitate ad merendum vel demerendum, liber- 
tas a necessitate in line ecclesiastico persequendo salva esse 
debet conc. libertas simpliciter a coactione nego. Sin autem 
sermo sit de hominibus ad finem ecclesiasticum, hoc est ad 
aeternam salutem extrinsecus dirigendis, iterum distinguo: 
libertas a coactione salva esse debet quoad infideles ad Ec- 
clesiam vocandos conc. quoad baptizatos, qui Ecclesiae cu- 
rae ac potestati traditi sunt, nego. ■ 

g) Ad .V“ probationem ex 2. Tirn. IV. 2. 3., quo loco 
aiunt, universa Ecclesiae arma restringi ad exhortationes et 
lacrimas, nego. 1° enim Apostoli verba nocent magis, quam 
favent adversariis: sunt enim et generalia et acria « Argue, 
increpa, insta opportune, importune »; unde media omnia, 
quae necessitas postulet, complectuntur (Cf. eundem Apo- 
stolum 1 Cor. IV, 21); proindequc 2° quatenus patientiam, 
et doctrinam, quae in exhortando sit, laudant, id cum dis- 
tinctione accipiendum est, nimirum si necessitas aut iusla 
ratio haud postulet severiora media adhiberi conc. exclusive 
nego. Cf. S. Augustinum Ep. ad Bonif. quae est 185, «fias 50, 
ubi sapienter de patientia Ecclesiae propria disserit, simul- 
que docet, eam Christum Dominum imitari etiam in poenis 
physicis a delinquentibus repetendis. Adde 5° in hisce ex- 
pendendis textibus rationem etiam temporis, quo scripti 
sunt,' non esse negligendam; cum nimirum Ecclesia exerere 
potestatis suae plenitudinem non poterat, quandoquidem sub 
infesto vivebat Ethnicorum imperio. 

h) Ad 6"" probationem, quae est ex Patribus. Besp. 1* in 
genere iniuria doctrinam Patrum repeti ex pauculis quibus- 
dam locis unius, alteriusve, iisque a suo contextu et a suis 
circumstantiis divulsis, cum communis, perpetua ac diser- 
tissima eorundem doctrina, eaque Regalistis penitus contra- 
ria iam a nobis relata fuerit. 

Resp. 2° Ad obiecta loca tum S. Ambrosii, tum S. Ioan- 
nis Chrysostomi, ea extra quaestionem nostram excurrere. 

(*) Cf. S. A uijust. Epist. 185, alias 50; et Epist. 93, alias 40; prae- 
sertim vero L. I. contra Gaudentium cap. XIX. 

Cbrysostomus enim agit de Sacerdote V. T. Azaria, contra 
quem ait ipse: « Rex (Ozias) arma movebat, et clypeos, ct 
hastas, suamque intentabat potentiam * ; Ambrosius autem 
de se ipso, quem Imperator Valentinianus armis et gothis 
militibus oppugnabat. Uterque igitur agit non modo de casu 
extraordinario, verum etiam de bello et seditione cienda, 
quod longissime abest a quaestione nostra. Profecto etiam 
S. Thomas Cantuariensis diserte affirmavit: Ecclesiam ca- 
strorum more minime esse defendendam: at relate ad Ec- 
clesiae ipsius independentiam, plenamque eiusdem potesta- 
tem ad finem suum consequendum, quae fortissimi illius 
Martyris sententia fuerit, nemo non novit. Sunt igitur duo 
haec penitus diversa, Ecclesiam esse societatem perfectam, 
eandemque honeste posse seditionem adversus proprios Re- 
ges ciere. Ratio discriminis est: 1*. quia lege ecclesiastica 
etiam a caussa sanguinis Episcopi removentur; multo magis 
a bello gerendo: 2'. quia, etiamsi ratiocinando velit quispiam 
concludere, etiam hanc potestatem in perfectae societatis iu- 
ribus contineri, nihilominus manifestum est, eiusdem exer- 
citium in Ecclesia honestum haberi non posse; quandoqui- 
dem gravissimorum malorum caussa esset et fons. Atque 
haec quidem mea sententia est, quidquid contra dicat Bian- 
chi della Podesta indiretta della Chiesa T. t. pag. 44. et 
seqq. ct pag ■ 529 et 557 (*). 

i) Ad 7*“ probationem, nimirum saltem ius gladii ab 
omnibus ecclesiasticis Doctoribus Ecclesiae ahiudicari. 

R. 1*. Quoad auctoritatem omnium, ut aiunt, ecclesia- 
sticorum Doctorum, eam falso asseri, cum Doctores ecclesia- 
stici non desint, qui gravissimam etiam censuram ferant 
adversus eos, qui eiusmodi potestatem Summo Pontifici, et 
Concilio generali denegant. 

R. 2°. Quoad rem ipsam, de qua agitur, immediatum 
exercitium eiusmodi potestatis lege tantum ecclrsiastica et 
quidem inferioribus Ecclesiae magistratibus interdictum esse. 
Quod vero pertinet ad supremum Ecclesiae magistratum, 
idest Romanum Pontificem, et Concilium generale, quorum 
potestas nulla ecclesiastica lege restringi potest, haec ani- 
madvertenda sunt: 

(*) Cf. Taparelli, Saggio teoretico di Dirillo naturale. Nota CXV1. 

a) Hoc sine alio dubio tenendum esse, saltem mediate 
eiusmodi ius penes eos esse; ita scilicet, ut a catholico Prin- 
cipe ius habeant exigendi, ut ea poena in delinquentes ani- 
madvertat, si Ecclesiae necessitas id postulet. Ecclesiae enim 
non esset satis provisum, nisi ad ea, quae necessaria sibi 
sunt, verum ius eidem datum esset: 

b) Quod vero immediate, cum necessitas postulat, a su- 
premo Ecclesiae magistratu tale ius exerceri non possit, nulla 
ratione id probari; cum ex iure naturali, ex eo quod Eccle- 
sia societas perfecta est, contrarium imo demonstretur: ex 
iure autem positivo divino nullus aiTerri possit locus, quo 
id vere interdictum fuerit; quandoquidem ineptissima sunt, 
quae obiiciuntur sive ex Matth. XXVI. 52., ubi Christus 
Petro, homini eo temporis privato, ait: Converte gladium 
tuum in locum suum etc.; sive ex 2. Cor. X. 4., ubi Pau- 
lus vim potestatis suae denuntians scribit: Arma militiae no- 
strae non carnalia (id est non fragilia, ac futilia) sunt, sed 
potentia Deo ad destructionem munitionum: parique ineptia 
vilescit argumentum ex mansuetudine Ecclesiae deductum, 
quasi vero mansuetudinis virtuti opponatur necessariae ju- 
stitiae administratio: unum vero illud, quod pnullo solidius 
opponi potest ex perpetuo non usu , ad iustam probationis 
vim non assurgit, cum definiri nequeat, an ex potestatis, 
an potius ex opportunitatis defectu id evenerit, sive quia 
ex usu gravius damnum timeretur, sive quia praesto esset 
ministerium societatis civilis (*). 

ARTICULUS SECUNDUS * 

De gradu, quem habet Ecclesia Christi, respectu 
ceterarum societatum. 

48. Ut haec cum ceteris societatibus Ecclesiae compara- 
tio rite instituatur, animadvertendum in primis est, legiti- 
mas omnes societates duabus, quae maximae sunt, contine- 
ri, Ecclesia ipsa, ac Societate civili. 

Prob. Cuiuslibet societatis ratio inde dimanat, ut homi- 
nes, collatis viribus, quaedam, quae ad suum bonum perti- 

(*) Cf. quae de hoc argumento, licet in alia materia, habet Pallavi- 
cini in historia Concilii TridetUini Lib. 22. cap. 9. n«m. 8. 

nent, acquirant, quae soli non possent (6). At quaecumque 
pertinent ad hominum bonum, ea vel aeterna, vel temporali 
felicitate continentur, quarum alteram Ecclesia complectitur, 
alteram societas civilis. Ergo quaelibet societas vel in Ec- 
clesia ipsa, vel in Societate civili continetur. 

Quapropter societates omnes, respectu habito ad Eccle- 
siam, bifariam dividi possunt, in omogeneas, et in heteroge- 
neat. Porro omogeneae dicendae sunt, quae ipsius Ecclesiae 
sunt partes, sive totum Ecclesiae finem sub eiusdem regi- 
mine complectantur, sive partem; ex. gr. Ordo aliquis reli- 
giosus etc. Heterogeneae vero sunt appellandae, quae partes 
sunt societatis civilis, quandoquidem finem ab Ecclesiae 
fine diversum sequuntur: cuiusmodi ex. gr. sunt Collegia 
militum, negotiatorum, etc. 

49. Hinc tria dimanant corollaria: 

I. Ecclesiam respectu societatum, quae sibi sunt omoge- 
neae, sine ulla controversia ita habendam esse superiorem, 
ut illae plene eidem subsint: quandoquidem paries eiusdem 
sunt. 

II. Respectu earum, quae sibi sint heterogeneae, contro- 
versiam omnem, quae de iisdem fieri possit, ad controver- 
siam revocari, quae est de maioritate Ecclesiae prae socie- 
tate civili: quandoquidem eiusmodi societates ipsius socie- 
tatis civilis sunt partes. 

III. Quod ex praedictis corollariis sequitur, totam quae- 
stionem, quae in hoc articulo instituta est, de maioritate 
Ecclesiae respectu ceterarum omnium societatum, in hanc 
unam recidere, utrum Ecclesia prae societate civili societas 
maior, seu superior habenda sit. Quod quidem ut distinctius 
definiatur, triplex animadvertenda est maioritatis ratio, tum 
natura societatis civilis penitus est cognoscenda, eiusque, 
respectu Ecclesiae, variae species distinguendae sunt. 

30. Et primo quidem triplici modo concipi potest prima- 
tus alicuius societatis prae alia: 1°. Ut seiunctus sit ab omui 
iurisdiclione in societatem inferiorem; ita ut iniuriam haec 
faciat societati prnestantiori, si eam utcumque laedat, sed 
coerceri ab eadem auctoritate propria non possit: atque haec 
quidem primatus ratio in suprema societate, quae aliam, ad 
quam confugiat, non habet, aut admitti non potest, aut si 

admittenda esset, ad extraordinariam quandam Dei provi- 
dentiam pertineret, qui positive id forte iusserit. 2*. Ut, 
hypothesi plane contraria, tanta cum jurisdictione sit conium 
ctus, ut societas inferior absolute et directe ei subsit, quae 
dicitur societas maior ac superior; ita ut directe ad socie- 
tatem maiorem pertineat inferiorem rebus in omnibus re- 
gere atque ordinare; atque hic modus in eas tantum infe- 
riores societates convenire potest , quae sint omogeneae. 
3’. Ut indirectae iurisdictioni sit coniunctus, ita ut societas 
maior nonnisi per accidens in societatem inferiorem pote- 
statem suam exercere queat, cum scilicet proprii fluis, pro- 
priaeve conservationis necessitas id exigit. Hic autem mo- 
dus societati maiori erga eas societates convenit, quae sint 
heterogeneae. Quae quidem omnia per se clara clariora etiam 
fient ex iis, quae dicentur. 

51. lam vero ad genuinam quod pertinet societatis ci- 
vilis naturam, quatenus ea talis est, et a societate ecclesia- 
stica distinguitur, haec sunt animadvertenda: 

I. Non ita est definienda, ut munus proprium civilis so- 
cietatis sit omnium civium iura moderari ac pro viribus 
tueri. In hac enim definitione non unum vitium est, ni- 
mirum: , 

a) Verba omnium civium iura ita indefinite expressa 
locum dare possunt maiori potestatis civilis amplificationi, 
quam eius ferat natura. Iura enim indefinite sumpta omnia 
complectuntur; adeoque extendi possunt ad iura religiosa; 
unde clandestina quaedam via sternitur pravae illi consue- 
tudini, quam dicunt Appellationem ab abusu, cum scilicet 
in re ecclesiastica si quis se ab ecclesiastico magistratu lae- 
sum existimaverit, ad potestatem civilem confugit, ut iura 
sua adversus Ecclesiam tueatur. Id autem exaggerare est 
potestatem civilem ultra eius naturam, si tamen eam acci- 
pimus, quatenus talis est, et a societate Ecclesiastica distin- 
guitur. Distinctio enim aut nulla est, aut in eo est, ut ea, 
quae ad religionem pertinent, ac proinde etiam iudicium de 
iuribus religiosis, societatis ecclesiasticae propria sint. (Cf. 
Artic. praecedentem, praesertim num. 43 et seg.J 

b) E contrario verba iura moderari ac tueri sine alio 
additamento restringunt plus quam aequum est, potestatem 

» 

civilem. Ut enim verba iura moderari benigne accipiamus, 
nihil aliud significari per ea potest, nisi potestas iudiciaria, 
eaque pars potestatis legiferae, qua vera civium iura deter- 
minantur. Quod autem additur verbum tueri, ea pars ad- 
ditur potestatis coactivae, quae est in civium iuribus de- 
fendendis: quod vero nihil aliud adiicitur, id indicat, totam 
civilis societatis potestatem sitam esse in securitate ser- 
vanda, ut ius unicuique suum reddatur. Id autem falsum 
est. Homines enim per societatem civilem non securitatem 
tantum et tranquillitatem quaerunt, sed temporalem, quanta 
obtineri potest, felicitatem. Secus enim, 1*. Societas civ ilis 
non esset in genere suo suprema, adeoque non esset perfe- 
cta, quia totum genus felicitatis temporalis non complecte- 
retur, sed tantum partem: unde alia societas totum genus 
complectens fingi posset, cuius societas ci\ ilis esset merum 
collegium; 2\ Societas europaea idem deberet suis membris 
quod Societis nomadum suis: id autem est absurdum. ( Cf ■ 
supra num. 10.) 

II. Neque ita societatis civilis natura definienda est, ut 
ad eiusdem munus ita simpliciter pertineat felicitatem tem- 
poralem quaerere, ut passive, ut aiunt.se habere debeat ad 
ea omnia, quae ad religionem ac probitatem pertineqt; quod 
quidem nonnulli formula asperiore quidem, sed simpliciore 
atque aperta exprimunt aientes: legem oportere esse atheam. 
Etenim ad ipsam pertinet felicitatem temporalem religionis 
ac probitatis curam haberi, ita ut, hisce neglectis, illa quo- 
que evertatur: quandoquidem , religione ac probitate exu- 
lante, ipsa quoque humana fides, qua societatis foedus col- 
ligatur, exulet necesse est (*). Hanc vero probitatis ac re- 
ligionis curam a societate civili iuxta ordinem a Deo con- 
stitutum habendam esse, id est dependenter ab Ecclesia, cui 
directe talis cura commissa fuit, nemo non sentit: secus enim 
potestas illa esset inordinata, adeoque illegitima, quaeque 
facile a verae probitatis ac religionis notione, ac limitibus 
aberrare posset, atque ita societatem confunderet potius ac 
turbaret, quam tueretur. 

III. Quod ex praedictis dimanat, ita est de genuina so- 

(*) Cf. S. Thom. sire Auctor. De Kegim. Prine. Lib. 1, cap. XIV; et 
quae infra a nobis dicentur num. 61. 

cietntis civilis natura sentiendum, ut directe quidem sola 
felicitatis temporalis cura ad eam pertineat, indirecte au- 
tem etiam probitatis ac religionis defendendae officium; 
ita tamen ut dependenter ub Ecclesia id fiat, quippe quae 
ea societas est, cui religionis ac probitatis cura directe 
est demandata (*). 

52. Denique societatis civilis triplex species respectu Ec- 
clesiae est distinguenda. Quaedam enim ab eius potestate 
fere omnino sunt exemptae; eaeque sunt societates civiles 
infiilelium : quaedam Ecclesiae potestati subiiciuntur quidem, 

('J R. D. Wardius ia recensione huius opusculi ( The Dublin Retiew 
New Series, num. 1. July 1883 ) ait, hac posita theoria, difficile intelligi 
posse, qua ratione ecclesiastica a civili societate distinguatur. Ex ea 
enim sequitur, ait ipse, ultimum pro/triumque finem Societatis civilis 
non temporalem, sed spiritualem esse felicitatem. Quae doctissimi viri 
censura ab Auctoris fortasse breviloquentia orta «st. At, si penitius res 
inspicialor, haud difficile erit deprehendere, quod licet concedi possit inde 
consequi, finem ultimum societatis civilis esse oportere felicitatem spi- 
ritualem, cui nempe tota cita humana tamquam ultimo fini ordinata 
est, haud tamen pariter inde sequitur, quod ea sit etiam proprius eius- 
dem societatis civilis linis. Ut enim esset jtroprius, necc&se foret, ut 
directe cura spiritualis felicitatis societati civili demandata esset; item- 
que, ut arbitrio proprio, et a quavis alia societate independenti curare, 
eam posset. Sed contraria dicta sunt in Auctoris theoria; unde etiam pa- 
tet civilem ab ecclesiastica societate apprime in eadem distingui. Ut enim 
Wardius ipse animadvertit, admonitum ab Auctore iam fuerat (num. 7), 
naturam seu essentiam societatum ex fine earum adaequato determi- 
nari. Ex quo sequitur iuxta praedictam theoriam, naturam societatis 
civilis uon inde simpliciter determinandam esse, quod ultimus eius fi- 
nis spiritualis felicitas dici possit, sed maxime ex eius line proximo ac 
directo, qui est in temporali felicitate curanda, tum etiam ex fiue ul- 
timo, sed non, ut dixi, simpliciter, verum adaequate, adeoque una 
cum praedictis conditionibus, quod scilicet indirecte, ac dependenter ab 
Ecclesia eius cura in societatem civilem recidat. Hac vero ratione eius 
natura determinata, palam est, ab Ecclesia eandem distingui: plenis- 
sima enim inter eas apparet (quae cuiuslibet distinctionis auctrix est) 
oppositio. Quod enim in societate civili est indirectum et dependens, 
id directum et independens est in Ecclesia: contra autem qui pro- 
prius est ac directus societatis civilis finis, h. e. temporalis felicitas, 
nonnisi indirecte, prout scilicet necessitas linis spiritualis exigit, inci- 
dere sub potestatem Ecclesiae potest. Simili porro ratione videri pos- 
sunt ab Auctore de Regimine Principum distingui Collegium sive so- 
cietatem artificum navium, et Collegium sive societatem nautarum 
(L. I, c. 14), licet finis ultimus illorum sil navigatio, quae proprius 
nautarum est finis. 

sed ab ea sunt separatae, eaeque sunt schismaticorum at- 
que haereticorum respublicae: quaedam autem cum Ecclesia 
coniunctae rite sunt, eique, ut par est, obediunt; eaeque sunt 
civiles catholicorum societates. 

De hisce omnibus dicendum est singillatim, ut non modo 
Ecclesiae prae societate civili muioritas in genere et fere 
in abstracto appareat, verum etiam eiusdem vis ac iura, 
quousque nimirum legitime protendi possint, perspecta, ac 
rite definita habeantur. 


De primatu Ecclesiae eiusque potestate quoad, societates 
civiles catholicorum , 

53. Civilis Catholicorum Societas ea re a ceteris distin- 
guitur, quod eadem illa constet hominum multitudine, unde 
Ecclesia ipsa Christi, idest catholica coalescit: quo fit ut 
eiusmodi societas rcale quoddam corpus ab Ecclesia diver- 
sum ac separatum nullo modo constituat, sed atabae simul 
rationem habeant duplicis foederis atque obligationis eidem 
multitudini inhaerentis, qua illa scilicet sub imperio magi- 
stratus civilis felicitati temporali quaerendae vires intendit, 
sub imperio autem Ecclesiae adeptioni vitae aeternae; atque 
ita quidem, ut fateatur, hanc vitam aeternam ultimum ac 
supremum esse finem, cui felicitas ac vita tota temporalis 
subsit, quandoquidem nisi haec fide teneat, neque ad catho- 
licam Ecclesiam pertinere, neque catholico uti nomine ul- 
latenus posset. Civilis igitur catholicorum societatis ea est 
vera notio, ut sit hominum coetus, qui temporali felicitati 
quaerendae ita student, ut profiteantur, eam subesse debere 
studio felicitatis aeternae, quam sub Ecclesiae Catholicae 
regimine obtineri tantum posse, credunt. Hisce autem prae- 
not itis, facile erit cognoscere, utrum Ecclesia prae civili 
Catholicorum societate primatu polleat, et quatenus eius- 
modi primatus iura protendantur, ea praesertim si in me- 
moriam redeant, quae de societatibus iisdem membris coa- 
lescentibus in genere disputavimus (28. et seqq.). 

54. Propositio 1‘. In rebus temporalibus, et sub respectu 
finis temporalis Ecclesia nihil potest in societate civili. 

I. Proh, ratione. Quidquid fit in rebus temporalibus, sub 
respectu finis temporalis, est praeter finem Ecclesiae. Atqui 
generalis regula est, societates niliil posse in iis, quae sunt 
extra finem proprium (12). Ergo etc. (Cf. etiam quae (licia 
sunt n. 29). 

It. Prob. ipsa Ecclesiae doctrina. S. Gelasius Papa ad 
Anastas. Imper. « Quantum ad ordinem pertinet publicae 
(civilis) disciplinae, cognoscentes , imperium libi superna 
dispositione collatum, legibus tuis ipsi quoque parent re- 
ligionis antistites. > EtS. Gregorius II. Epist. 2. ad Leonem 
Isaurum: « Quemadmodum Pontifex introspiciendi in pa- 
latium potestatem non habet, ac dignitates regias deferen- 
di, sic neque Imperator etc. » Tum Cone. Later. IV. Cap. 42: 
* Sicut volumus, ut iura clericorum non usurpent laici, 
ita velle debemus, ne clerici iura sibi vindicent laieorum. 
Quocirca universis clericis interdicimus, ne quis praetex- 
tu ecclesiasticae libertatis suam de celero iurisdictionem 
extendat in praeiudicium iustitiae secularis, sed conten- 
tus existat constitutionibus scriptis , et consuetudinibus 
hactenus approbatis, ut quae sunt Caesaris reddantur Cae- 
sari, et quae sunt Dei Deo recta distributione reddantur . * 
Omitto cetera, cum in re versemur, de qua nulla est con- 
troversia. 

Hinc autem haec consequuntur: 

a) Societatem civilem licet ex catholicis conflata sit, in 
rebus temporalibus respectu finis temporalis non esse Ec- 
clesiae subordinatam, sed plane esse independentem. 

b) Sententias Patrum, quae independentiam societatis ci- 
vilis respectu Ecclesiae admittunt, ad terminos huius pro- 
positionis esse referendas. 

55. Propositio 2‘. Quibus in rebus sive per se, sive per 
accidens ratio seu necessitas concurrit finis spiritualis, id- 
est Ecclesiae, in iis, licet temporales sint, potestatem suam 
Ecclesia iure exserit, civilis autem societas eidem cedere 
debet. 

I. Prob. ratione. Quibus in rebus finis alicuius societa- 
tis fini alterius postponi debet, eadem ratione illa debet al- 
teri cedere. Atqui ex doctrina, quae inter catholicos extra 
controversiam est, in iis rebus, in quibus finis societatis 

Tabqoihi, Ius publicum ecdssiast. i 

civilis, hoc est temporalis felicitas sive per se sive per ac- 
cidens confligit cum line Ecclesiae, id est cum salute spi- 
rituali vitaque aeterna, felicitas temporalis, seu finis socie- 
tatis civilis saluti spirituali, aeternaeque vitae, hoc est fini 
Ecclesiae postponi debet (55). Ergo etc. ( Cf . etiam qua fi di - 
cta sunt num. 54). 

II. Prob. auctoritate divina ex Ss. Litteris Ad. V. 28. 29. 
< Praecipiendo praecepimus vobis, ne doceretis in nomine 
isto, et ecce replestis Icrusalem doctrina vestra, et vultis 
inducere super nos sanguinem hominis istius. Respondens 
autem Petrus et Apostoli dixerunt: Oportet obedire Deo 
magis quam hominibus. * Quo in loco animadvertenda haec 
sunt. 1*. Sacerdotes, et seniores, qui erant magistratus na- 
tionis iudaicae, caussam obiecissc boni temporalis, et tran- 
quillitatis publicae « Vultis inducere super nos sanguinem 
hominis istius: * 2°. contra eiusmodi bonum temporale, ac 
publicam tranquillitatem stetisse bonum spirituale, cuius- 
inodi fuit praedicatio nominis lesu Christi, et constitutio 
Ecclesiae: 5*. in hoc condictu. Spiritum sanctum per Apo- 
stolos aperte edixisse, posthabendam esse tranquillitatem 
publicam, magisque I)eo obediendum esse, quam hominibus. 
Eodem hoc argumento utitur Clemens XI. Const. Accepi- 
mus 11./««. 1715. Deinde idem adstruunt omnia illa Scri- 
pturae loca, quae felicitatem temporalem etiam quoad ea, 
quae magis necessaria sunt (Mattii. VI. 31. 32. 33) licet si- 
mul carissima (Mallh. V. 29.30; Lue. XIV. 26), denique totam 
simul complexive sumptam (Matlh . X VI. 26) posthaberi prae- 
cipiunt vitae aeternae idest Ecclesiae fini. 

III. Conftrm. testimoniis et auctoritate Patrum, quorum 
unanimis doctrina est, ita finem societatis civilis, eiusque 
imperium Ecclesiae subesse debere, quemadmodum corpus 
subest animae. S. Io. Chrysostomus in 2. Cor. Uom. X V: 
« At vero heic aliud quoque imperii genus est, ac civili 
quidem imperio sublimius. Ecquod illud est? Quod in Ec- 
clesia viget, cuius etiam Paulus mentionem facit, cum ait: 
Obedite praepositis vestris et subiacete eis: hoc enim im- 
perium tanto civili excellentius est, quanto caelum terra, et 
quantum inter corpus et animam discriminis est, lanium 
itemab illo hoc distat.* S.Gregorius Xazianzenus Orat. XVII: 

« Submittamus nos tum Deo, tum invicem, tum iis, qui in 
terra imperant ■ Deo quidem omnibus de eatissis, invicem 
pro charitatis foedere, principibus propter ordinem.... At 
vos quoque (Principes et Praefecti) imperio meo ac throno 
lex Christi subiecit. Imperium enim et nos gerimus; addo 
et praestantius et perfectius, si quidem aequum videatur 
spiritum carni, caelestia terrenis cedere. > S. Isidorus Pe- 
lusiota Lib. 3. Ep. 440: « Ex sacerdotio et regno rerum 
administratio confecta est. Quamvis enimpermagna utrius- 
que differentia sit (illud enim velut anima est, hoc velut 
corpus), ad unum tamen et eundem finem tendunt, hoe est 
ad hominum salutem. * Ivo Carnutensis ad Henricum Ite- 
gem Angliae Ep. 51: « Quia res omnes non aliter bene ad- 
ministrantur, nisi cum regnum et sacerdotium in unum 
convenerint studium. Celsitudinem vestram obsecrando mo- 
nemus, quatenus in regno vobis commisso verbum Dei cur- 
reie permittatis, et regnum terrenum caelesti regno, quod 
Ecclesiae commissum est, subditum esse debere, semper co- 
gitetis. Sicut enim sensus animalis subditus debet esse ra- 
tioni, ita potestas terrena subdita esse debet ecclesiastico 
regimini. Et quantum valet corpus, nisi regatur ab ani- 
ma, tantum valet terrena potestas, nisi informetur et re- 
gatur ecclesiastica disciplina. * llugo a S. Victore L. 2 .de 
Saer. p. 2. c. 4: * Terrena potestas caput habet regem; spi- 
ritualis potestas habet summum Pontificem. Ad potestatem 
Hegis pertinent, quae terrena sunt, et ad terrenam vitam 
facta omnia. Ad potestatem summi Pontificis pertinent, 
quae spiritualia sunt, et vitae spirituali attributa univer- 
sa. Quanto autem vita spiritualis dignior est, quam ter- 
rena, et spiritus, quam coipus, tanto spiritualis potestas 
terrenam, sive saecularem potestatem honore ac dignitate 
praecedit. » Innocentius III. in Cap. Solitae de Maioril.et 
obed. * Aon negamus, quia praecellat Imperator in tempo- 
ralibus illis dumtaxat, qui ab eo suscipiunt temporalia: 
sed Pontifex in spiritualibus antecellit, quae tanto sunt 
temporalibus digniora, quanto anima praefertur corpori * 
(Legesis totum illud caput, cuius haec summa est: Impe- 
rium non pracest sacerdotio, sed subesi). S. Thomas 2. 2. 
q. 60. ari. 6. ad 3: « Ad tertium dicendum, quod potestas 

saecularis subditur spirituali, sicut corpus animae: et idea 
non est usurpatum indicium etc. > Eadem vero habet S. Bo- 
naventura L. de Eccl. Hierarch. p. 2, et ut alios omitta- 
mus, quorum auctoritas magna in Ecclesia esse solet, eadem 
habent Theologi Concilii Constantiensis, quorum haec veri» 
sunt in condemnatione diffusa articulorum Wicleffi, quae 
edita est in Append . Cone. Constant, n. XXIII. ad Art. XII: 
« Xec licet tali Clerico appellare a iudice et foro ecclesia- 
stico ad iudicem et forum temporale, cum hoc sit ajipel- 
lare a maiore ad minus. Sicut enim se habet spiritus ad 
corpus, et regio spiritus ad regionem corporis, sic propor- 
tionabiliter iudex ecclesiasticus ad iudicem terrenum, et 
forum ecclesiasticum ad temporale; sicut dicit Yen. Hugo 
de S. Victore, et Alexander de Ilales, et alii Doctores, et 
sacri Canones .» Ex quibus testimoniis patet, doctrinam hanc 
de subieclione potestatis civilis potestati ecclesiasticae fuisse 
semper in Ecclesia non modo perpetuam, verum etiam ita 
uniformem, ut fere iisdem verbis semper expressa fuerit. 

Hisce autem addi debent ea omnia propemodum infinita, 
quibus ab Ecclesiae PP. perpetuo docemur bona temporalia, 
quae sunt linis societatis civilis, esse ordinata ad vitam 
aeternam, quae est finis Ecclesiae , adeoque eidem servire 
debere (*). 

56. Ob. 1. « Ecclesia, inquit S. Optatus L. 5. de Schism. 
Donalistarum, est in Hepublica, non ltespublica in Eccle- 
sia. * Ergo Ecclesia a Itepublica, non ltespublica ab Eccle- 
sia pendere debet. Confirmatur , inquit Ludovicus Du Pin 
in adnot. ad hunc locum; quia imperium Romanum ante 
Ecclesiam erat iam constitutum; proindeque non imperium 
in Ecclesia, sed Ecclesia in ipso constituta est ; imo pars 
eiusdem, ut alii addunt apud Balduinum in hunc ipsum lo- 
cum, esse deprehenditur, eum in eius veluti sinu coalescat: 
ex quibus verbis triplex confici potest argumentum: 

1*. Antequam Ecclesia constitueretur, imperium iusta li- 
bertatis possessione fruebatur. Atqui iniustum est, quempiam 

i*) Cf. Suares Defensio Fid. Lib. 3. Cap. V. num. ?; et de Legib. 
L\b. IV. Cap. IX; liianchi Delta estrrior pnlizia delta Chieta Lib. I. 
Cap. I. §. VI; Zaccaria Dissert. inscripta « Rendete a Cesare ecr. .» 
Num . XIII. a dimidio. 

a iusta possessione deturbari. Ergo iniustum est , neque 
proinde potest asseri, Ecclesiam a libertatis possessione im- 
perium deturbasse, sibiquc illud subiecisse. 

2*. Invidiosum est, et eiusmodi, quod arceat homines ab 
ingressu Ecclesiae, eos per eundem illum ingressum iuribus 
suis mulctari. Atqui, posita doctrina dependentiae Imperii 
ab Ecclesia, Imperium ad ipsam accedendo suis iuribus mul- 
ctntum fuisset. Ergo haec doctrina invidiosa est, et eiusmo- 
di, quae arceat homines ab ingressu Ecclesiae; adeoque Ec- 
clesiae ipsi perniciosa. 

5*. Non totum parti, sed pars toti servire debet. Atqui 
Ecclesia saltem dislributim sumpta est pars societatis civilis, 
in cuius sinu coalescit. Ergo non societas cK ilis Ecclesiae, 
sed Ecclesia societati civili servire debet. 

It. seorsim 1". auctoritati S. Optati, 2°. argumento, quod 
ab cius sententia desumitur, eiusque confirmationibus. 

.17. Ad S. Optatum quod pertinet 

R. 1*. perperam eius auctoritatem ab adversariis obiici, 
cum eius mens non ita sit exponenda, ut ab unanimi ce- 
terorum Patrum suique ipsius doctrina dissentiat. Et re qui- 
dem vera Optatus tum in eo ipso libro, tum etiam in li- 
bro 1. calumniam a Donalistis illatam removere studet, qua 
illi asserebant, Catholicos subiicere Ecclesiam Imperatori vo- 
luisse: unde fit, ut Donalistae inferendo. Optatus calumniam 
repellendo, manifeste indicent communem et catholicorum 
et schismaticorum fuisse sententiam, Ecclesiam societati ci- 
vili subiici nullatenus posse. 

R. 2°. directe nonnulla praemittens, 'unde totus contextus, 
ex coque vera Optati sententia appareat. Narrat Pnrmeniano 
Optatus, Constantem Imperatorem eleemosynas misisse in 
pauperes erogandas, eique Donatum (quo ex homine Dona- 
tistac nomen acceperunt) maledicta pro gratiis retulisse. 
Quod factum graviter ipse reprehendens sic ait: * tam tunc 

* meditabatur (Donatus) potestatibus et regibus iniuriam fa- 
» cerc , pro quibus , si apostolum audiret, quotidie rogare 

> debuerat. Sic enim docet R. apostolus Paulus: Rogate pro 

> Regibus, et Potestatibus, .ut tranquillam vitam cym ipsis 
» agamus. Non enim Respublica est in Ecclesia, sed Eccle- 

* sia in Republica est, idest in imperio Romano... ubi et 

» sacerdotia sancta sunt, ct pudicitia, et virginitas, quae in 
» barbaris gentibus non sunt, et si essent, tuta esse non 
* possent. » Quo in loco quatuor hnrc animadvertenda sunt, 
ut vera Optati sententia deprehendatur: l*. Voce Respublica 
non esse intelligendam societatem civilem in genere, qualis 
ea est natura sua, sed imperium Romanum, quale nempe 
tunc erat ob peculiares suas circumstantias: nam ait Eccle- 
sia in republica est, idest in imperio Romano; ac deinceps 
hanc suam Rempublicam distinguit a societatibus barbaro- 
rum, quae tamen verae societates civiles sunt: 2". Eo sensu 
Ecclesiam in imperio Romano esse , ab Optato dici , quo 
sensu eandem in barbaris esse gentibus dici nequeat: nam 
ait: Ecclesia 'in Republica est, idest in imperio Romano, 
ubi Sacerdotia sancta sunt, et pudicitia, et virginitas, quae 
in barbaris gentibus non sunt, et si essent, tuta esse non 
possent: rationem, cur ait, Ecclesiam esse in imperio Ro- 

mano, negat autem esse in barbaris gentibus, hanc esse, 
quod Christiana religio , seu facultas eam libere pleneque 
exercendi in illo tuta erat, in barbaris autem gentibus nullo 
modo , quod item est manifestum ex verbis mox citatis: 
4°. Verbum Esse ab Optato heic accipi non ad indicandam 
physicam existenliam, sed potius civilem, idest eiusmodi , 
quae civilium legum auctoritate contra iniuriosas adversa- 
riorum aggressiones protegatur: negat enim, religionem Chri- 
stianam aetate sua in barbaris gentibus fuisse, cum tamen 
extitisse inter eas physice, certissimum sit ; et continuo 
apertius locutus ait, idcirco dici non posse Ecclesiam esse 
in barbaris gentibus, etiamsi in iis et Christiana sacerdotia, 
ct christiana pudicitia ac virginitas essent; eo quod tuta in- 
ter eas esse eadem non possent: unde manifestum est, eum 
loqui de existentia civili, quae scilicet legum civilium pa- 
trocinio liberum habeat iurium suorum exercitium una cum 
\ itae securitate ct tranquillitate: quod etiam manifestius inde 
tit, quod tota haec Optati sententia connectitur per causa- 
lem enim cum illis Pauli verbis id tranquillam vitam aga- 
mus. Quibus positis, facile est deprehendere ct falsitatem ex- 
positionum, quae ah adversariis factae sunt, ct veram Optati 
sententiam. Nimirum 

I. Falsum est, quod Dupinius ait, Optatum, cum dice- 

ret, Ecclesiam in imperio Romano esse, eo respexisse, quod 
imperium Romanum ante Ecclesiam Christi fuerit consti- 
tutum; atque hoc quidem modo non imperium in Ecclesia, 
sed hanc in illo esse, idesl in eodem inaedificatam esse ; 
multoque magis falsum est, quod asserit Balduinus, nimirum 
idcirco dici ab Optato Ecclesiam in Repulilica esse , quod 
Ecclesia pars sit societatis civilis, quippe quae in eius sinu 
coalescat. Utroque enim in sensu dicere Optatus debuisset, 
Ecclesiam esse in regno Persarum , et in celeris barbaris 
gentibus; quandoquidem etiam societates civiles barbararum 
gentium ante Christum fuere, et etiam in earum sinu, si 
ita loqui fas est, Ecclesia coaluit. Atqui negat Optatus, eo 
sensu se loquutum fuisse, qui societatibus etiam barbaris 
posset esse communis (cf. superius animadversionem 2*'"). 
Ergo, Optato ipso iudice, interpretationes Balduini et Dupi- 
nii falsae sunt. 

II. Pal am est, Optatum negare, Ecclesiam esse in ea re- 
publica, in qua vigeat doctrina Regalistarum. Negat enim 
Optatus, in ea republica Ecclesiam esse, in qua etiamsi phy- 
sice existat, liberum tamen iurium suorum exercitium non 
habet (cf. superius animadversionem 3*” et 4“"). Atqui in 
ea Republica, in qua vigeat doctrina Regalistarum, liberum 
iurium suorum exercitium Ecclesia non habet. Ergo negat 
Optatus, Ecclesiam in ea republica esse, in qua vigeat do- 
ctrina Regalistarum: ac proinde cum ait. Ecclesiam in Re- 
publica esse, praesupponit doctrinam contrariam Regalislis. 

III. V era Optati sententia eiusmodi dicenda est. 

Optatus ait, Ecclesiam esse in Republica idest in ipsa 

societate civili, quatenus talis est, nego; in imperio Ro- 
mano, et in genere in ea republica, quae in paribus cir- 
cumstantiis versetur, ac imperium illud Romanum, de quo 
Optatus loquitur, subdist. quatenus scilicet Ecclesia liberum 
in ea habeat exercitium iurium suorum conc., quatenus Ec- 
clesia civili societati supervenerit, eiusve pars dicenda sit, 
vel in genere sit societas civili societate inferior, ut cum 
Dupinio et Balduino Regalislis placet, nego. Quod autem 
addit, Rcmpublicam non esse in Ecclesia, cum haec propo- 
sitio, eius, de qua diximus, correlativa sit, ab ea lumen ac- 
cipiat necesse est. Quapropter, cum respectu patrocinii per 

leges civiles adversus hostium vim sive concessi sive negati 
Ecclesiam Optatus dixerit in Republica esse vel non esse, 
hinc eodem sub respectu patet, eundem negasse, in Eccle- 
sia esse Rempublicam; quandoquidem manifestum est. Im- 
perium Romanum, de quo Optatus loquebatur* ad propul- 
sandam suorum adversariorum vim usque ad eam aetatem, 
in qua Optatus scribebat, non Ecclesiae patrocinio, sed exer- 
citibus propriis uti consuevisse. Quapropter Optati senten- 
tiae summa haec est: Ecclesia adversus hostes suos Reipu- 
blicae patrocinio indiget, non Respublica Ecclesiae. Quanta 
igitur Donati imprudentia fuit qui potissimum Impera- 
torem Ecclesiae christianoque plebis subsidio ultro sese of- 
ferentem iniuriis etiam ac maledictis prosciderit ? Quae 
quidem quantum aliena sint a re nostra, nemo est qui non 
videat. 

Ceterum non est omittendum, ex en quod asseratur. Ec- 
clesiam habere tutelam suam a Repuldica (quae scilicet or- 
thodoxa sit, neque Regalistarum erroribus infecta), non autem 
Rempublicam ab Ecclesia, nullo pacto sequi. Ecclesiam Rei- 
publicae suhesse debere. Praestatio enim tutelae (praesertim 
debitae, cuiusmodi eam esse videbimus, quam catholica Res- 
publica Ecclesiae praestat) per se nihil aliud est, nisi me- 
dium ad conservationem alterius. Ratio autem primatus non 
a mediis, sed a line desumenda est; ita ut qui habet natu- 
ram medii, servire magis debeat quam imperare. Itaque et- 
iamsi exercitus sit tutela principatus, non principatus exer- 
citus; nihilominus in confesso est, exercitum servire princi- 
patui, non principatum 'exercitui. 

88. Itesp. ad ipsam sententiam , seposita auctoritate 
S. Optati , sepositoque sensu, quo ab eo prolata est. Ec- 
clesia, inquiunt, est in Republica, non Respublica in Eccle, 
sia est. Ergo Ecclesia Reipublicae, non Respublica Ecclesiae 
subiecta esse debet. 

Dist. antecedens quoad i’" partem. Ecclesia est in Repu- 
blica formaliter, nego; materialiter, transmitto; quoad al- 
teram pariem item transmitto , et nego eous. Cuius distin- 
ctionis haec per singulas partes ratio est. 

I. Ecclesiam non esse formaliter in Republica non mo- 
do ex eo patet, quod linis utriusque societatis est diversus, 

verum etiam quia finis Ecclesiae est supernaturalis , adeo- 
que repugnat, ut in fine naturali contineatur. / 

II. Ecclesiam in Rcpublica materialiter esse , idcirco 
transmisimus, quia per se ac simpliciter id admitti non pos- 
set, tum quia Ecclesia una simul est et catholica, ita ut to- 
tum orbem terrarum ad instar unius corporis complectatur, 
adeoque repugnet, eam in singulari quapiam Rcpublica vel 
materialiter contineri: tum quia in Dei mente, qui utriusque 
societatis est conditor, prior est Ecclesia, quam societas ci- 
vilis, quia prior est in eius mente felicitas hominis aeter- 
na, quam temporalis. Ergo Respublica magis in Ecclesia es- 
se dicenda esset, quam Ecclesia in Rcpublica. Atque haec 
ratio est, cur etiam alteram partem antecedentis transmit- 
tendam esse duximus. 

III. Ex eo quod transmittitur, vel etiam concedi velit 
Ecclesiam in Rcpublica materialiter esse, merito id negatur, 
quod inde sequi adversarii volunt, nimirum Ecclesiam Rei- 
puhiicac, non Rempublicam Ecclesiae subesse debere: quia 
materialiter quidpiam capere aut habet rationem medii ad 
existentiam eius, quod ibi continetur , adeoque servientis 
instar est, aut cum ratione primatus nullum per se nexum 
habet. Itaque etsi Rex in populo, non populus in Rege sit, 
nihilominus non Rex populo, sed populus Regi subest. 

59. R. ad ea quae ad confirmationem adducta sunt. 

I. Imperium, inquiunt, antequam Ecclesia constitueretur, 
in iusta erat libertatis possessione. Atqui iniustum est, quem- 
piam a iusta possessione deturbari. Ergo elc. 

R. 1. Nego mai . et suppositum. Falso enim supponitur 
ante Christum Ecclesiam non fuisse. Fuit enim semper, et 
ab ipsis progenitoribus nostris quoad substantiam, idest quo- 
ad finem, et quoad officia, quae cum eo coniuncta sunt, ea- 
demque semper in fide et meritis Christi fundata fuit (Cf. 
Suarez de fide Disp. IX, Sect. 2. et S. Thom. 5. q. 8. art. 3. 
ad 3. et in 4. Scnt. dist. 27. q. 3. art. 1. quaesi iunc. 3. in 
corp.J. Quo posito sequitur, alterutrum asserendum esse, aut 
curam ciusmodi finis, totumque regimen Ecclesiae ante Chri- 
stum partem fuisse imperii civilis: aut imperium civile ante 
Christum nunquam in ea libertate fuisse , quam asserunt 
adversarii. Atqui cura finis Ecclesiae, tolumque eiusdem re- 

gimen non potuit esse pars imperii civilis; siquidem agitur 
de line diverso a tine societatis civilis, et quod gravius est, 
de fine supernaturali, deque societate in fide et meritis Chri- 
sti fundata. Ergo falsum est, imperium ante Christum in ea 
possessione libertatis fuisse, quam adversarii asserunt. 

R. 2. Di st. min. Iniustum est, quempiam deturbari a 
possessione iusla, quatenus, et quousque talis est, eoae, sub- 
lato iure possessionis, per eum, cui talis sit auctoritas, ne- 
go. Iam vero cum de Ecclesia agitur, patet agi de institu- 
tione divina. Quid ergo? An contra Deum possessionis iura 
obtendas? Claudicat igitur ex omni parte adversariorum ar- 
gumentatio. 

Jl. Ad secundum responsio patet ex dictis. Dist.scil. mai. 
Invidiosum csl, societatem civilem ob ingressum in Eccle- 
siam mulclari iurihus suis quatenus talia sint , neque per 
eum, qui rite id possit, sublata fuerint conc. secus nego, et 
sic contradistincla min. nego cons. Neque id praetereundum 
est, perperam invidiosum dici, quod quispiam levioribus qui- 
busdam iuribus privetur, si simul bonis longe maximis au- 
geatur. Iam vero Ecclesiae bona, quibus augentur principes, 
cum ad eandem accedunt, eiusmodi certe sunt, quae nulla 
ratione comparari possunt cum levioribus illis iuribus, de 
quorum iactura adversarii conqueruntur. Ergo etc. 

III. Non totum parti, sed pars, inquiunt, toti servire de- 
bet: Ecclesia autem saltem distribuliin sumpta est pars so- 
cietatis civilis. Ergo etc. 

R. Transmitto maiorem, nego minorem et suppositum: 
et do rationem. 

a) Transmisimus maiorem, quia nisi verbum servire ad 
sensum detorqueatur a quaestione alienum, nullo modo ad- 
mitti potest. Cum enim de societatum potestate quaestio est, 
servire idem valet atque obedire: quo posito, cum in qua- 
libet societate multitudo sit corpus, princeps membrum , ut 
ut excellentius ac nobilius, ex ea propositione sequeretur, 
non multitudinem principi, sed principem multitudini obe- 
dire debere; quod, opinor, ne Regnlistae quidem admittent. 

b) Negavimus suppositum minoris. Supponunt enim ad- 
versarii, Ecclesiam, cum de cius natura ac iuribus agitur, 
distributim sumi posse, ita ut tot fere corpora habeat, quot 

sunt societates civiles, in quibus vivit: quod est falsum. Ec- 
clesia enim una est non modo unitate fidei et charitatis , 
verum etiam unitate finis atque regiminis sub communi 
omnium capite Romano Pontifice , adeoque una unitate 
corporis. Atque huc quidem pertinet celeberrimus Cypria- 
ni locus De unitate Ecclesiae sub initio, ubi prolatis Pau- 
li verbis Eph. IV. 4. etc. Unum corpus, et unus spiritus, 
una spes vocationis vestrae, unus Dominus, una fides, unum 
baptisma; subdit: « Nemo fraternitatem mendacio fallat , 
nemo fidei veritatem perfida praevaricatione corrumpat. 
Episcopatus unus est, cuius a singulis in solidum pars te- 
netur. Ecclesia quoque una est, quae in multitudinem la- 
tius incremento fecunditatis extenditur. » Unde sequitur, ne 
divisionem quidem in Episcopatus, Archiepiscopalus, Patriar- 
chatus id efiicere, ut Ecclesia veluti in totidem corpora scin- 
datur, sed ad modum tantum eam pertinere, quo fidelium 
regimen apte exerceatur, qui nimirum pro immensa sua mul- 
titudine gubernari aliter non possent. 

e) Negavimus ipsam minorem, quia scilicet falsa est non 
modo ex iis, quae mox dicta sunt, verum etiam quia Ec- 
clesia est societas diversa pro diversitate sui finis a socie, 
tate civili, eaque longe est excellentior, adeoque absurdum 
est, ut pars societatis civilis dicatur. 

60. Ob. T. Tum apud Hebraeos, tum apud Paganos nego- 
tia, quae Ecclesiastica audiunt, a Regibus gesta sunt, et Sa- 
cerdotes ipsi Regum imperio paruerunt. Quin imo etiam in 
Ecclesia Christi idem saepe factum est, vel ipsis Episcopis 
ius hoc regium re et factis non raro agnoscentibus. 

R. ad singula. 

I. Ad primum, idest ad analogiae argumentum desum- 
ptum ab Hebraeis, Transmitto antecedens, nego consequens. 

Manifesta enim disparilas est inter Hebraeorum et Chri- 
stianorum tum religionem, tum civilem rempublicam. Quod 
enim perlinet ad religionem, finis proximus religionis Ile* 
braeoruin non fuit simpliciter spiritualis, qualis in Ecclesia 
Christi est, verum etiam temporalis, scilicet institutio cuius- 
dam temporalis regni, quod in hac vita temporalem felicita- 
tem pareret; unde promissiones, quae observatoribus veteris 
legis a Deo fiebant, temporales erant. Cf. Auctorem de Re- 

gitn . Prine. L. 1 . C. !4. et flrllarminuni de Rom. Pont. 1.2. 
C. 19. Ad argumentum quartum: quae tamen responsio ne 
plus aequo urgeatur, prae oculis habendus est Suarez De Le- 
gibus Lib. LX. C. III. per tot. et Cap. YI. n. 18. et seqq. Quod 
vero allinet ad civilem rempublicam, ea apud Hebraeos nul- 
latenus pura erat, sed theoeratia admixta. Licet enim pote- 
stas civilis voluntate populi (accedente tamen auctoritate 
divina) ad Reges delata fuerit (1. Regum Vllf. 7), nihilomi- 
nus ipsa illa potestas in se spectata eadem fuit in Regibus, 
ac in iudicibus erat; adeoque theocratica esse minime desti- 
tit. Hinc 1. Paral. XXIX. 23. Salomon sedisse dicitur super 
solium Domini pro David patre suo; et FI. loseph L. 2. Con- 
tra Apion, cum antea scripsisset theocraticam Reipublicae 
formam fuisse a Moyse institutam, paullo post addit, eam 
nunquam immutatam fuisse. 

Transmisi autem antecedens: quia concedi non potest, 
tum quia ab adversariis non probatur: etenim quae ab illis 
objiciuntur sacrae Scripturae loca , eadem perperam obiici 
demonstrant perspicue Suarez in Defensione Fidei Libro III. 
Cap. 23. et Bellarminus in sua Responsione ad Apologiam 
pro iuram. fide lit. non longe a fine; tum quia contrarium 
a Philone, atque ab aliis doceri, et ex Scriptura ipsa deduci 
idem animadvertit Itellarminus Libro 2. De Pontif. Rom. 
C. 19. Ad argumentum quartum, et Suarez Def. Fid. L.lll. 
C. 26. et Menoeti, de Repub. JIebr. L. I. C. XI. §. Quaeri- 
tur V. etc. 

II. Ad secundum, idest ad analogiam deductam a Pa- 
ganis, Resp. Trans, ant. nego eons. 

Et 1*. quidem negavimus eonseq. quia ratio disparitatis 
multiplex est: 1“. quia Paganorum superstitio, eorumque sa- 
crilega sacerdotia comparari cum Ecclesia Christi absque 
iniuria non possunt. Licet enim id liat non ipsas aequipa- 
rando Religiones, sed a sensu Paganorum argumentando; 
manifestum est, id ipsum iniuriosum esse, quod Ecclesiae 
iura ad sensum Paganorum determinentur, hominum scili- 
cet, qui in lota Religione ita caecutierunt, ut etiam Divini- 
tatem materialem facerent: 2". quia finis Ecclesiae Christi est 
supernaluralis; religionis autem Paganorum totus erat natu- 
ralis. Unde Auctor de Regim. Prine. V. 1. C. 16, haec ap- 

posite ad rem nostram scribit: Sacerdotium Gentilium, et 
totus Divinorum cultus erat propter temporalia bona, quae 
ordinantur ad multitudinis bonum commune temporale , 
cuius Uegi cura incumbit; unde convenienter Gentilium Sa- 
cerdotes Regibus subdebantur. Merito igitur negavimus con- 
sequens, cum tanta sit inter Ecclesiam Christi et Paganorum 
religionem disparitas. 

2°. Transmisimus autem antecedens; quia ne hoc quidem 
admitti simpliciter potest. Reges apud Gentiles sacerdotalem 
potestatem exercuisse. Imo si quis historias consulat, facile 
contrarium reperiet. Cf. Lessium Defens. potest. Summi Pon- 
ti f. Parte 2. Sectione i. Ratione 12. 

III. Ad tertium, idest ad argumentum deductum ex factis. 

Resp. 1°. Transmitto antecedens, nego consequens. Ratio 
est, quia primatus Ecclesiae prae societate civili ex eius na- 
tura, et ex divina voluntate profluit, quemadmodum supra 
demonstratum est. Haec autem humanis factis abrogari aut 
mutari posse quis dicat? 

Resp. 2". Disting. antecedens; eaque facta sunt iniuste, 
et si quidem iuste, accedentibus pro natura facti legitimis 
conditionibus; puta, delegatione ex parte ecclesiastici Magi- 
stratus conc. secus nego. Hinc ex. gr. quamplurima, quae a 
Romanis Imperatoribus constituta sunt de negotiis ad Eccle- 
siam pertinentibus, ea vel suasu et impulsu Romanorum 
Pontificum sunt constituta, vel cum essent sacris canonibus 
iampridem decreta, imperialis auctoritatis vi ac potentia in 
Ecclesiae ipsius utilitatem ac defensionem munita sunt: quo 
sane pertinent ecclesiasticae Iustiniani constitutiones, quem- 
admodum non modo Reveregius probat in suis Pandectis 
Canonum Prolegomenorum n. 2. verum ipse de se fatetur 
Justinianus Nov. 6. §. 1., et Nov. 123. in Proocm. iuxta edi- 
tionem Haloandrinam. (Cf. Gudelinum de iure noviss.Lib.Vl. 
C. 1.) Eodem pertinent etiam Capitularia Regum Francorum, 
quae de rebus Ecclesiasticis edita sunt, quandoquidem ab 
ipsis Episcopis constituta, aut comprobata ea fuisse, nemi- 
nem latet ( # ). 

'*} Cf. Chartas De Libertalib. F.ccl. Gallio. Lib. I. eap. X. et teqq. 
Edit. Hom. 1720 ; H llianchi Delia esterior jwlizia della Chiesa lib. II. 
Cap. III. §• II. et seqq. 

Quod vero addunt, regiam hanc potestatem in res Eccle- 
siasticas fuisse aliquando ab ipsis Episcopis agnitam et com- 
probatam, id distinguimus. Aut enim hoc sensu id accipi- 
tur, quod Episcopi pro variis temporibus opportunum ali- 
quando iudicaverint, vel eam tolerare ad graviores iniurias 
praecavendas, vel etiam invocare pro ipsius Ecclesiae bono 
et tranquillitate; idque facile concedimus: aut eiusmodi sensu 
id accipitur , ut eam potestatem propriam atque nativam 
Principum secularium imperio esse senserint, idque subdis- 
tinguimus: a quibusdam nimirum id aliquando factum fu- 
isse ex animo sive fracto, sive temporalium bonorum am- 
bitioso concedimus, secus negamus. 

Ceterum quaenam sit hac de re Episcoporum, et totius 
Ecclesiae mens et doctrina ab ipsis Ecclesiae primordiis ad 
haec usque tempora, iam docuimus: ita ut a bona lide sit 
prorsus alienum, paucorum quorumdam ostentare auctori- 
tatem, auctoritatem vero totius Ecclesiae despicere. » 

61. Propos . 3*. Regimen societatis civilis alheum esse 
non debet, ita ut indifferentem se omnino praebeat in iis, 
quae perlinent ad religionem: salvo tamen in rebus dubiis 
Ecclesiae iurc definiendi , quae vere ad religionem perti- 
neant (*). 

I. Probatur 1*. pars. Societas civilis catholicorum consi- 
derari potest duplici sub respectu, materiali, quatenus est 
collectio catholicorum, formali, quatenus fini, qui ei pro- 
prius est, intendit. Atqui utrovis sub respectu palam est, 
eius regimen non posse esse atheum, sive indifferens quoad 
religionem. 

Prob. min. quoad primam partem. Sub eo respectu So- 
cietas civilis est collectio membrorum Ecclesiae; Atqui 
membra non possunt esse indifferentia quoad societatem , 
cui inhaerent, sed eidem etiam positive servire debent in 
iis, quae illa exigit, tanquam necessaria fini suo (A'm?». 50,6); 
Ergo etc. 

Inde sequitur, quod Societas civilis vim physicam Ec- 
clesiae pro sua necessitate eam petenti praestare omnino 
debeat. Etsi enim vis physica transierit a singulis in Socie- 

(•; Cf. Bellarm. De Mcmbr. Eccl. Lib. III. Cap. 18. 

tatis praefectos, transiit tamen cum onere suo; onus autem 
singulorum hoc est, ut praestare debeant Ecclesiae, cuius 
sunt membra, quaecumque ei necessaria sunt, adeoque et- 
iam vim physicam. 

Proh. min. quoad secundam partem. 

a) Ratione. Etenim directe pertinet ad societatem civilem 
curare tranquillitatem et pacem Rcipublicae, quae pars ma- 
xima est temporalis felicitatis. Atqui tranquillitas et pax 
consistere diu non potest cum indifferentia erga Religionem 
(51, II.). Ergoetc. 

Conlirmalur. Societas civilis temporalem felicitatem cu- 
rare debet non absolute et simpliciter, sed quatenus est pro- 
pria hominis. Atqui temporalis felicitas hominis propria or- 
dinata esse debet ad vitam aeternam , adeoque respectum 
habere debet ad religionem ( # ). Ergo etc. 

b) Doctrina Patrum, iisque praesertim locis, quibus al- 
tera ratio a nobis prolata comprobatur. 

S. Leo M. ad Leonem Aug. Ep. 125. alias 75: « Debes 
incunctanter advertere, regiam potestatem tibi non solum 
ad mundi regimen, sed maxime ad Ecclesiae praesidium 
esse collutam, ut ausus nefarios comprimendo, et quae bene 
sunt statuta defendas, et veram pacem his, quaesunt tur- 
bata, restituas. 

S. Augustinus Episl. 185. alias 50. ad Bonifacium Com. 
n. 19: « Aliter servii (Rex Deo) quia homo est, aliter quia 
etiam Ilex est. Quia homo est, ei servit vivendo fideliter; 
quia vero etiam Bex est, servii leges iusta praecipientes et 
contraria prohibentes convenienti rigore sanciendo: sicut 
servivit Ezechias luens et templa idolorum, et illa excelsa, 
quae contra praecepta Dei fuerant constructa, destruendo... 
sicut servivit Bex Ninivitarum universam civitatem ad 
placandum Dominum compellendo ... sicut servivit Nabu - 
chodonosor omnes in regno suo positos a blasphemando Deo 
lege terribili prohibendo. * Et superius, idest n. 8: « Nam 
et temporibus prophetarum omnes llegcs, qui in populo Dei 
non prohibuerunt, nec everterunt, quae contra Dei praece- 
pta fuerant instituta, culpantur, et qui prohibuerunt , et 

{*) Cf. .V. Thomain seu Auctorem De Regim. Prine. Lib. l.Cap. 14 . 

everterunt, super aliorum merita laudantur. » Et inferius, 
idest n. 20: « Cum nondum Reges Domino servirent, sed 
adhuc meditarentur inania adversus Dominum, et adver- 
sus Christum eius, non utique tunc possent impietates le- 
gibus prohiberi, sed magis exerceri .... Postea vero quam 
coepit impleri quod scriptum est: Et adorabunt eum omnes 
Reges terrae, omnes gentes servient illi: quis mente sobrius 
Regibus dicat: Nolite curare in regno vestro a quo tenea- 
tur, vel a quo oppugnetur Ecclesia Domini vestri : Non ad 
vos pertineat in regno vestro, quis velit esse sive religio- 
sus, sive sacrilegus; quibus dici non potest : Non ad vos 
pertineat in regno vestro, quis velit pudicus esse, quis im- 
pudicus? .In fidem non servare levius est animam Deo, 
quam feminum viro? Aut si ea, quae non contemptu, sed 
ignorantia religionis committuntur , mitius vindicanda, 
numquid ideo negligenda sunt? 

S. GregoriusM. ad Mauritium Imperatorem L. 2. Ep.XI: 
« Ad hoc potestas super omnes homines Dominorum nostro- 
rum pietati caelitus data est, ut, qui bona appetunt, adiu- 
ventur; ut caelorum via largius pateat; ut terrestre regnum 
caelesti regno famuletur. * 

Eadem vero habent Caelestinus Papa in Epistola ad 
Theodor. quae extat post Actionem II. Concilii Ephesini ; 
S. Isidorus Pelusiota Lib. 5. Ep. 249; Ferrandus ad Reginum 
Comitem in quinta Regula; Bernardus Epistola 127 etc. 
Unde Doetores Scholastici docuerunt, iinem praecipuum re- 
giminis civilis in ea re consistere, ut homines ad virtutem, 
ac proinde ad obsequium Religionis informentur, quos inter 
salis sit memorasse Auctorem de Ilegim. Prine. L. 1. C. 15, 
ubi haec habet: « Cuicunque incumbit aliquid perficeie , 
quod ordinatur in aliud, sicut in finem, hoc debet atten- 
dere, ut suum opus sit congruum fini; sicut faber sic fa- 
cit gladium, ut pugnae conveniat, et aedificator sic debet 
domum disponere, ut ad habitandum sit apta. Quia igitur 
vitae, qua in praesenti bene vivimus , finis est bcatitudo 
caelestis, ad Regis officium perlinet ea ratione vitam mul- 
titudinis bonam procurare secundum quod congruit ad cae- 
lestem bcatitudinem consequendam , ut scilicet ea praeci- 
piat, quae ad caelestem beatitudinem ducunt, et eorum 

contraria , secundum quod fuerit possibile , interdicat. * 
Et Lib. III. Cap. 3: * In regimine legislator semper debet 
intendere, ut cives dirigantur ad vivendum secundum vir- 
tutem: imo hic est finis legislatoris, ut Philosophus dicit 
in 2°. Ethicorum. » Et paulo post: « Finis autem, ad quem 
principaliter Rex intendere debet in se ipso et in subditis, 
est aeterna bcatiludo, quae in visione Dei consistit. 

II. Probatur 2*. pars; nimirum Principes ita Religionem 
tueri debere, ut Ecclesiae iudicia non antevertant, sed se- 
quantur; imo ne modum quidem excedant, quem ad anima- 
rum salutem Ecclesia ipsa praescripserit. 

a) Probatur ratione. Triplex ratio est, qua Principes te- 
nentur religionem tueri: prima est, quatenus sunt membra 
Ecclesiae, relkprae -4««e, quatenus id exigit ratio ipsa finis 
societatis civilis, quaeum altera mmus porfeeta, ut scilicet 
temporalem felicitatem tueantur, quae sine morum probita- 
te, ac religionis cultu consistere diu nequit; altera nohjlior, 
atque ordine princeps , quia nimirum felicitas temporalis , 
cuius cura ad eos pertinet, hominis propria esse debet, ad- 
eoque ordinata ad vitam aeternam, lam vero quaelibet ex 
iis exigit, ut Principes in religione defendenda Ecclesiae iu- 
dicia non antevertant, sed sequantur. Quod enim attinet ad 
primam, palam est, membra cuiuslibet societatis, adeoque 
et Ecclesiae conferre debere, quae eidem necessaria sunt, 
non arbitrio proprio, sed eius, qui Societati praeest (8.11,111). 
Quod vero ad alleram pertinet, ex eo ipso, quod religio fun- 
damentum est temporalis felicitatis, manifestum est conse- 
qui, cavendum esse, ne eius ordo violetur ac turbetur. At- 
qui id facile fieret, si in religione defendenda anteverterent 
Principes Ecclesiae iudicia, quae scilicet una nosse potest, 
quid vere ad religionem pertineat, vel non, quidque ad eius 
bonum conferat, eive noceat. Ergo etc. Praeterea, quemad- 
modum religionis ordinem evertit, in eamque est sacrilegus, 
qui sacrificat, cum Sacerdos non sit, ita eiusdem ordinem 
evertit, eamque violat, qui de ea quidpiam disponit , cum 
eius cura ad se commissa non fuerit. Ergo etc. Ad tertiam 
denique quod spectat, ea maxime exigit, ut Principes sequan- 
tur, non praecedant Ecclesiae de rebus religiosis iudicia. Ut 
enim recte argumentatur Auctor de Regim. Prine. L. 1. 

Tarquini Ius publicum ecclesiast. 5 

C. 14 : « Semper invenitur ille, ad quem perlinet ultimus 
finis, imperare operantibus ea, quae ad finem ultimum or- 
dinantur: sicut gubernator, ad quem pertinet gubernatio- 
nem disponere, imperat ei, qui navem constituit, qualem 
navem navigationi aptam facere debeat: civis autem, qui 
utitur armis, imperat fabro, qualia arma fabricet. * Cum 
igitur finis societatis civilis, qui est temporalis felicitas, or- 
dinetur ad finem Ecclesiae, qui est vita aeterna, merito con- 
cluditur, in iis quae ad vitam aeternam, adeoque ad reli- 
gionem pertinent, Ecclesiam praeire, societatem civilem se- 
qui debere. 

b) Probatur ex doctrina Patrum, ad quam pertinent, 
quae iam allata sunt n. 45. Iit. b. et n. 55. 111; quibus ad- 
denda sunt ea quae pressius ad hanc thesim faciunt, ni- 
mirum: Principes non praevios, sed pedissequos sacerdota- 
lium decretorum esse oportere: quae verba sunt Facundi Her- 
rniaiv. Pro defens. trium capit. L. Xll. c. 2. ad fin. tum et- 
iam: publicum (idest societatis civilis) auxilium ita in Ec- 
clesiae bonum conferendum esse, ut non praeiudicare prae- 
sumat, sed potius, quae Deo sunt placita, exequatur: quae 
sententia est Ioannis VIII. in Cap. 1. de Offic. hui. ord. 
Item: Principes seculares Ecclesiae protectores ita esse cen- 
sendos, ut tamen quae ecclesiastici iuris sunt, tamquam 
Dei praecepta eiusque patrocinio tecta, eo sanctius vene- 
rentur, quo largius bonis temporalibus atque in alios po- 
testate Dei beneficio sunt ornati: quae verba sunt Triden- 
tinorum Patrum Sessione 25. C. 20. de lieform. elc. 

62. Ob. contra 1*" partem. Minime expedit, regia pote- 
state compelli homines ad obediondum Ecclesiae. Id enim 
1*. tranquillitatem societatis civilis facile turbat: 2*. Magis 
magisque alienos facit ab Ecclesia hominum animos, quan- 
doquidem improba videtur dominatio, quae terrore potius, 
quam doctrina utitur: 5. Duplici mensura uti videtur Ec- 
clesia, cum in Republica catholica hanc thesim contra hete- 
rodoxos teneat, in heterodoxa contra se respuat. 

R. ad 1"” Excutit omnem metum Auctor deregim. Prine. 
L. \. C. 15. ubi in hoc principum ofiicio declarando natu- 
ralem illam conditionem apponit «secundum quod possibile 
fuerit. > Quapropter circumstantiarum Reipublicae habenda 

ratio est, quae si eiusmodi sint, ut illud praestari vetent , 
ea tolerantia adhibenda erit, quae in aliis etiam permitten- 
dis malefactis non raro adhibetur, ita tamen ut princeps 
negative ac passive se habeat; nihil autem, quod Ecclesiae 
bono contrarium sit, positive approbet (*). 

Ad 2 um quid respondendum sit, docet Augustinus Episto- 
la 93, alias 48, ad Vincentium. « At enim quibusdam ista 
non prosunt. Nwnquid ideo ncgligenda est medicina, quia 
nonnullorum insanabilis est pestilentia? Tu non attendis 
nisi ad eos, qui ita duri sunt, ut nec istam recipiant di- 
sciplinam. De talibus enim scriptum est: Frustra flagellavi 
filios vestros; disciplinam non receperunt: puto tamen, quia 
dilectione, non odio flagellati sunt. Sed debes etiam tam 
multos attendere , de quorum salute gaudemus. Si enim 
terrerentur, et non docerentur, improba quasi dominatio 
videretur. Rursus si docerentur et non terrerentur, vetustate 
consuetudinis obdurati ad capessendam viam salutis pi- 
grius moverentur ; quandoquidem mulli, quos bene novi- 
mus, reddita sibi ratione, ct manifestata divinis testimo- 
niis veritate, respondebant, cupere se in Ecclesiae catho- 
licae communionem transire, sed perditorum hominum ini- 
micitias formidare... Cum vero doctrina salutaris terrori 
utili adiungeretur... de multorum, ut dixi, salute laetamur 
benedicentium nobiscum Deo, quod sua pollicitatione com- 
pleta, qua Reges terrae Christo servituros esse promisit, 
sic curavit morbidos, sic sanavit infirmos. * Et infra: « Et 
tamen vereris, ne cum imperialibus legibus ad unitatem 

( ¥ ) De tolerantia civili dignus est qui consulatur Tannerus Theol. 
Scholast. Tom. III. Disp. l.quaest. 9. Summalim vero haec de illa tradi 
possunt: I. Duplici ex caussa, seposita lege posiliva, eam esse illicitam; 
quia nefas est cooperari superstitioni helerodoxorum; tum quia nefas 
est catholicos periculo seductionis exponere: II. Inde consequi, ad eam 
honestandam eas conditiones necessarias esse, quae ad honestandam coo- 
perationem alterius peccato, tum ad licite sese exponendum occasioni, 
sive periculo peccandi communiter a Theologis traduntur: III. Nihil in 
hac re, inconsulto Summo Pontifice esse decernendum, tum quia agitur 
de casu gravissimo circa statum Ecclesiae, de quo nonnisi Summus Pon- 
tifex iudicare potest; tum quia tolerantia haec civilis legibus ecclesia- 
sticis per se prohibita est. Denique prae oculis habendae sunt propo- 
sitiones a Ssmo D. N. Pio IX in syllabo reprobatae, quae sunt LXXYII. 
ad LXXX. 

cogimini, nomen Dei a ludaris rt Paganis diutius blasphe- 
metur; quasi nesciant Iudaei, quemadmodum primus po- 
pulus Israel etiam bello delere voluerit duas illas tribus 
et dimidiam, quae ultra Iordanem terras acceperant, quan- 
do eas putaverunt se ab unitate sui populi separare. Pa- 
gani vero magis nos blasphemare possunt de legibus, quas 
contra idolorum cultores Christiani Imperatores tulerunt: 
et tamen ex eis mulli correcti, et ad Deum vivum verum- 
que conversi sunt, et quotidie convertuntur . * 

Ad 3 um Dist. Ita scilicet, ut Ecclesia neget heterodoxis 
quidquam veri iuris, quod cis competat, dum illud sibi vin- 
dicat, nego: ita ut neget heterodoxis, utpote in errore consti- 
tutis, quod exclusivum veritatis ius est, errorique incom- 
municabile, conc. Vel brevius .V ego suppositum. In ea quippe 
obiectione supponitur, errori, co saltem nomine, quod talem 
se non existimat, eadem iura competere, ac veritati, quod 
aeque falsum est, ac si quis dicat, amentibus, eo saltem no- 
mine, quod tales se non existimant, eadem iura competere, 
quae mente sanis. Sed in hac re triplex distingui debet re- 
spectus, primus relate ad conscientiam Ecclesiae, alter re- 
late ad conscientiam heterodoxorum, tertius relate ad rem 
ipsam, qualis ab extraneo quopiam iudicari deberet. Ad Ec- 
clesiam quod attinet, ea certa est non tam opinione propria, 
quam divinis testimoniis, in se una veritatem esse, in ce- 
teris pseudo-religionibus errorem, idque ad articulum fidei 
pertinere , contra quein nihil agere potest: inde ei nulla 
mensurae duplicitas, sed lex aeterna firma manet, quae ve- 
ritati prae errore dominatum defert, negatque esse posse 
participationem iustitiae cum iniquitate , neque societatem 
luci ad tenebras (2. Cor. VI, 14). Quod spectat ad heterodo- 
xos, quatenus in bona fide maneant, eodem iure erunt, ac 
amentes , quibus nihil imputatur ex iis, quae in amentia 
agunt. Quod denique attinet ad rem ipsam, ea tales habet 
characteres, ut in foro saltem externo nemo aequus non 
agnoscere Ecclesiae iura debeat. Quidquid enim sit de in- . 
terna bona fide heterodoxorum, ea certe probari extrinsecus 
nemini aequo potest. Aut enim serio, rectaque cum volun- 
tate attendunt ad motiva credibilitatis Ecclesiae catholicae, 
et ad notas falsitatis sectae suae, aut non attendunt, vel 

serio, rectaque cum voluntate attendere nolunt. Si nullo 
modo, vel rite non attendunt, cum eorum ignorantia aut 
crassa sit, aut etiam affectata, una cum bona fide esse ne- 
quit. At si rite attendunt, multo minus admitti poterit, eos 
bona cum fide in errore suo persistere. Sive enim ex una 
parte perpendant Ecclesiae catholicae originem, et una cum 
perpetua serie suorum Pontificum nunquam mutatam fidem, 
a S. Petro, adeoque a Christo ipso Iesu ad Pium IX, qui 
modo eidem praeest, tum eius adversus inferorum portas 
firmitatem et conservationem, imo et propagationem, tum 
eiusdem sanctitatem et nunquam desinentia miracula, ac 
cetera denique, quae dicunt credibilitatis motiva, divinaque 
sunt omnium oculis testimonia; sive ex altera parte consi- 
derent originem suae sectae, variationem doctrinae, malas 
artes, quibus constituta est, et adversus catholicos pugnavit, 
ariditatem spiritus, carnis lucrorumque temporalium stu- 
dium, nulla vera miracula, nullam fecunditatem, aut fecun- 
ditatem turpibus modis comparatam, ceterasque maculas, 
quibus unaquaeque secta inficitur, profecto, nisi e statu 
mentis decedant, se in errore esse fateantur necesse est. 
Quidquid igitur sit de interno uniuscuiusque heterodoxi sta- 
tu, de quo Deus indicabit, extrinsecus certe nemo aequus 
iudicare poterit, eos bona fiilo esse; unde omnis obiectae 
criminationis species evanescit. Ecclesiam duplici mensura 
uti: qua tamen ne in hypothesi quidem bonae eorum fidei 
uteretur, cum vera inter se atque cos relatio, ut dictum est, 
eadem illa esset, quae est inter sanos, et amentes, qui se 
sanos putant (Cf. n. 38, V, et 66, collatis etiam 65 et scqq.J, 

§. II. 

De Ecclesiae potestate quoad Haereticos, 

63. Haereticorum nomine eos intelligimus, qui, cum ba- 
ptizati rite fuerint, alicui circa fidem errori cum pertinacia 
adhaerent, unde ob eiusmodi defectionem extorres ab Eccle- 
sia facti sunt. Hac aulein notione posita , ecclesiastica in eos 
potestas facile determinatur. 

64. Propositio 1*. Haeretici ecclesiasticis legibus per se 
obstringuntur. 

Prob. Quia perdurat in eis fundamentum subiectionis, ' 
quod est character baptismatis; quandoquidem per bapti- 
smum unusquisque Ecclesiae potestati ab eadem pascendus 
committitur (*). 

Confinn. Caussa criminis neminem a legibus solvit, quia 
nemini fraus sua patrocinari debet. Atqui haeretici nonnisi 
caussa criminis extorres sunt ab Ecclesia. Ergo etc. 

Confirm. iterum, ‘i haeretici Ecclesiae iurisdictioni non 
subiicerentur, ne puniri quidem ab eadein ob haeresim pos- 
sent. Atqui possunt puniri (cf. hac de re Bellarm. de Membr. 
Eccl. L. III. c. 21; qui hanc doctrinam diligentius exponit). 
Ergo etc. 

Hinc inferre licet, recte a Hellarmino dictum esse (De 
Eccl. L. tll. cap. IV. §. Respondeo haereticos), haereticos 
non esse de Ecclesia, sed ad Ecclesiam pertinere, tum quia 
scilicet iurisdictioni cius subjiciuntur; tum quia reverti ad 
eam obligantur. 

65. Prop. 2*. Adesse aliquando possunt eiusmodi circum- 
stantiae, quibus concurrentibus, censendum sit, Ecclesiam 
nolle legibus suis, vel certa aliqua lege haereticos obligari. 

Prob. Adesse aliquando possunt eiusmodi circumstantiae, 
in quibus exercitium ecclesiasticae iurisdictionis in haereti- 
cos sit in destructionem, et non in aedificationem; ita ut 
gravissima gignat incommoda, et sin minus iuslitiam, certe 
charitatem laedat. Atqui hisce in circumstantiis Ecclesia 
censenda est, nolle legibus suis haereticos obligare. Er- 
go etc (**). 

a) Hinc sequitur, quotiescumque dubium proponitur, 
utrum lex aliqua ecclesiastica haereticos obliget, perpenden- 
das esse circumstantias, utrum nimirum eiusmodi sint, ut 
iis positis, Ecclesia censenda sit nolle eos obligare. 

§. III. 

De Ecclesiae potestate quoad Infideles. 

66. Infideles eos dicimus, qui numqiiam per baptismum 
ad Ecclesiam accesserunt. In his igitur ne plus aequo im- 

(’) Cf. Suarez, Ve legib. Lib. IV. cap. 18. num. i. 

('*) Exemplum aliquod legi potest apud bened. XIV. Consi. Singu- 
lari 9 f'ebr. 1749. 

moremur, satis est dixisse: Ecclesiam de iis non iudicare: 
quod axioma innititur textui sacro (1. Cor. V. 12) et com- 
muni omnium doctrinae. Unde haec sequuntur: 

I. Societatem infidelium esse societatem penitus extra- 
neam ah Ecclesia: 

II. Eorum societatem, quatenus religiosa est, per se esse* 
illegitimam: quia societas religiosa nonnisi una potest esse 
legitima: eiusmodi autem est Ecclesia Christi, a qua illa 
extranea est: , 

III. Inter Ecclesiam et societatem infidelium perpetuum 
esse bellum; quod ab Ecclesia geritur per ministros Evan- 
gelii, et expeditiones sacras , iubente Domino praedicari 
Evangelium omni creaturae Mare. XVI. 15. 

IV. Infideles catenus inculpabiliter resistere, Ecclesiae- 
que ministros persequi, quatenus in bona fide sint minime 
dubia, minimeque culpabili: a qua ubi exciderint, et in du- 
bium aliquod devenerint, tenentur veritatem inquirere; ei- 
dem vero cognitae adhaerere (38. V). 

CAPUT SECUNDUM 

DE ECCLESIAE POTESTATE, QUATENUS PUBLICIS CONVENTIONIBUS, 

SIVE, UT AIUNT, CONCORDATIS DETERMINATUn. 

67. Egimus de ordinaria Ecclesiae potestate, quatenus 
praecipue deducitur ex ipsa eius natura, seu ex qualitate, 
qua societas perfecta dicenda eadem est; eandemque pote- 
statem etiam ex altero fonte quantum satis est confirmavi- 
mus, idest ex positiva voluntate Christi, quae nobis patet 
vel ex Sacris Litteris, vel ex traditione. At ordinaria eius- 
modi potestas licet non omni ex parte, ex aliqua tamen sub- 
ire potest extraordinarias quasdam modificationes, si ni- 
mirum legitimae conventiones intercedant, quibus Ecclesia- 
sticae potestatis fines vel dilatentur, vel contrahantur. Eius- 
modi autem conventiones Concordata audiunt: eaque solent 
iniri inter Summum Pontificem, et Societatem aliquam ci- 
vilem, quae ut plurimum catholica esse solet, licet nihil 
impediat, quominus ineantur etiam cum Societate civili sive 
haereticorum, sive infidelium. Agemus hic breviter de Con- 

cordatis inter Ecclesiam et Societatem civilem catholicam; 
deinde appendicis more aliquid adiicicmus, unde doceatur, 
quomodo, et quatenus eadem doctrina applicari possit Con- 
cordatis inter eandem Ecclesiam et Societatem civilem hae- 
reticam, aut infidelem. 

68. lam vero, ut nostrae disputationis veritas ac fides 
appareat, eadem via utemurj, qua in ordinaria Ecclesiae 
potestate exponenda usi sumus : primum scilicet quaeremus 
in genere, quid iuris servandum sit in conventionibus, seu 
concordatis a quibuslibet societatibus inter se distinctis in- 
vicem initis; deinde corollarii more eandem doctrinam Ec- 
clesiae cum societate civili catholica paciscenti pro ulrius- 
que iam perspecta natura applicabimus, idque ipsum brevi- 
tatis ergo in singulis quibusque partibus explicandis, quibus 
Concordatorum, seu publicarum conventionum doctrinam 
complectimur, continuo faciemus. 

69. In tres autem partes hanc doctrinam distribuemus, 
quarum prima sit de notionibus generalibus eiusmodi con- 
ventionum, altera de iisdem ineundis, tertia de interpretan- 
dis, ac dissolvendis. 


ARTICULUS I. 

Dc Motionibus generalibus. 

70. Nemini dubium est, non modo societates, quae inter 
se pares sint, pacisci inter se posse, verum etiam quae dis- 
pares. Itaque utrumque in ipsa societate civili videmus, et 
nationes independentes cum aliis nationibus plane separatis, 
atque aeque iudependentibus conventiones inire, et aliquam 
nationem, seu aliquam societatem civilem cum collegiis intra 
se exislcntibus, sibique subiectis suam fidem aliqua in re 
mutuo obligare, sive quod ipsa aliquid illis polliceatur, sive 
quod contra eorum operam, atque obligationes pro bono pu- 
blico ab iisdem susceptas acceptet. Licet autem utroque in 
casu eiusmodi acta generali conventionis nomine appellari 
possint, nihilominus, quia nonnihil aliquo in casu quoad 
iuris effectus inter se possunt differre, diverso item nomine 
distinguenda eadem esse complures iuris scriptores censue- 
runt; adeoque pacta inter duas nationes aeque independentes, 

seu societates inter se pares publica foedera dicunt; conven- 
tiones autem inter societatem civilem et aliquod collegium 
eidem subiectum (vel quod idem est, inter Principem eiusque 
subditos) privilegii potius nomine appellandas esse malunt. 

71. lam vero publicorum foederum duplex distingui pot- 
est species. Quae enim mutuam continent paciscentium- 
obligationem, eadem pacta synallagmatica recte appellantur 
a synallagmate, quod est contractus ultro citroque obliga- 
tionem pariens: quae vero unius tantum partis obligattbnem 
continent, eadem generali nomine conventiones appellari 
possunt. 

72. At privilegia meliore etiam iure (praeter alias divi- 
siones, quae magis ad ius privatum pertinent) triplicem in 
speciem dividi consueverunt; ita scilicet, ut alia dicantur 
gratuita, alia onerosa, alia denique remuneratoria. Porro 
onerosa sunt, quae conceduntur in gratiam alterius rei, vel 
iuris, quod a subdito pri vilegiato vicissim praestatur: gra- 
tuita, quae ex mera liberalitate dimanant: remuneratoria, 
quae non quidem per modum contractus , quemadmodum 
onerosa, sed per modum remunerationis alicuius meriti con- 
ceduntur: quae quidem privilegia si meritum non assequan- 
tur, vel illud simpliciter exaequent, onerosis fere (/'ere, in- 
quam; nam animus contrahendi deest) aequiparanlur ; si 
superant, qua parte merita exaequant, onerosis, qua supe- 
rant, gratuitis paria habentur. 

73. Hac autem doctrina posita, qua societas civilis utitur, 
haec iam de Ecclesiae Concordatis, quae cum societate civili 
catholicorum ineuntur, tenenda esse pronum est: 

I. Eiusmodi concordata iuxta praedictam notionem ordi- 
nario et regulariter privilegiis adnumeranda esse; ita ut 
Concordatum recte definiatur: Lex particularis ecclesiastica 
pro aliquo regno Summi Pontificis auctoritate edita ad in- 
stantiam Principis eius loci, speciali eiusdem principis 
obligatione confirmata, se eam perpetuo servaturum. Ratio 
est, quia in Concordatis, quae ab Ecclesia ineuntur, regu- 
lariter £t ordinario de rebus agitur ad eam pertinentibus, 
adeoque eiusmodi, quae sive per se, sive per accidens cum 
fine spirituali connexae sint; quibus quidem in rebus socie- 
tatem civilem subditam esse Ecclesiae indubitatum est (55). 

Dixi ordinario et regulariter. Fieri enim potest, 

a) Ut Ecclesia de rebus quibusdam temporalibus, quibus 
spiritualis ratio adnexa sit, ita cum societate civili pacisca- 
tur, ut primum rationem spiritualem ab iis separet, deinde 
circa eas contractum ineat: quod si liat, palam est, eas iu- 
stam proprie dicti contractus materiam factas esse: 

b) Ut societas civilis rem aliquam temporalem in Eccle- 
siam transferat; quod quidem per verum proprieque dictum 
contMctum recte fieri potest: nam ratio spiritualis, nonnisi 
perfecto contractu, supervenit, cum scilicet per ipsius Ec- 
clesiae acceptationem res Dei fit, et in finem aliquem Ec- 
clesiae proprium, adeoque spiritualem destinatur. 

II. Eadem concordata (saltem, ut diximus, ordinario et 
regulariter) privilegiis gratuitis, aut ad summum remune- 
ratoriis accenseri oportere, non autem privilegiis onerosis, 
quatenus saltem contractum proprie dictum haec indicant. 
Katio est, quia, ut mox dictum est, in eiusmodi concordatis 
de rebus spiritualibus, vel rei spirituali adnexis agi solet. 
Atqui ex communi et catholica sententia hisce de rebus con- 
tractus proprie dictus absque crimine simoniae iniri non 
potest. Ergo etc. 

III. Quod ex praedictis sequitur, perperam (ordinario item 
ac regulariter) pacta synaUagmalica eadem a Regalistis ap- 
pellari, tum quia, ut modo diximus, pacta seu contractus 
proprie dicti citra simoniae crimen esse nequeunt, tum quia 
pactum synallagmaticum, licet perse pactum bilaterale sim- 
pliciter significet, nihilominus nonnullorum, ac praesertim Re- 
galislarum usu loquendi ad ea foedera referri solet, quae inter 
societates omnino aequales et independentes ineuntur; adeo- 
que earum adsignificat absolutam aequalitatem; quod quidem 
in re nostra falsum est, ut modo animadvertimus (heic l.). 
Praeterea qui Concordata pacta synallagmatica esse vult, is, 
ut sibi cohaereat, haec cum Schloer asserere simul debet; 
a) divinam Primatus institutionem humanis hisce concorda- 
tis eoa retari, et mutilari: b) Summum Pontificem alienatione 
proprie dicta iura Primatus sui alienare posse, ita ut ea am- 
plius exercere, invito Principe, cum qup concordatum factum 
est, eidem non liceat: c) qui in Pontificatu praecedit, suc- 
cessores suos ligare suis actis posse, eorumque potestatem 

restringere; ita ut, cum a S. Petro ad Pium IX ducenti ac 
sexaginla Pontifices fere numerentur, iam ducentis ac sexa- 
giuta imminutionibus potuerit iam Primatus fere ad nihilum 
redigi: d) consequenter singulos Pontifices non immediate 
a Christo in persona Petri, quemadmodum fides catholica 
docet, sed a suo decessore Primatus potestatem recipere: 
e) cumque per se, ea omnia praescribi possint, quae possunt 
alienari, iura Primatus contra Romanos Pontifices, et quidem 
ab ipsis laicis Principibus etiam' praescribi posse ; aliaque 
hisce similia. Atqui haec omnia erronea sunt, et fidei catho- 
licae repugnant. Ergo etc. 

74. Ob. cum Schenkl lnslit. lur. Eccles. §. 176. Con- 
cordata vera pacta esse, evincunt 1*. actorum series; 2*. in- 
scriptio, nomen, ac verba concordatorum; 3*. confessio ipso- 
rum Pontificum; 4*. observantia perpetua; 5v indoles (in- 
dependens) societatis civilis. Ergo etc. 

7f. Ad singula: 

a) Ad 1“”. Nego Ant. Actorum siquidem series nihil aliud 
demonstrat, nisi post aliquas turbas concordata iniri consue- 
visse. Id autem si evinceret, eadem vera pacta esse , sta- 
tuendum foret, coortas turbas nonnisi veris pactis, nunquam 
beneficiis sedari posse. Id autem in genere est falsum; qua- 
tenus autem de materia, de qua agimus, affirmatur, est etiam 
absurdum; quandoquidem eiusmodi ea est, quae verum ac 
proprie dictum pactum ordinario ac regulariter admittere non 
potest (73, II. III). 

b) Ad 2°'". et Z nm . Nego Ant. quia subiecta materia veri 
pacti, uti mox dictum est, incapax latiore sensu ea intel- 
ligi iubet. 

e) Ad 4”“. Nego item Ant. Quod enim quidpiam diu at- 
que etiam perpetuo observetur, id veri pacti exclusive esse 
proprium, nemo dixerit: est enim et beneficii proprium iuxta 
notissimam regulam: Beneficium Principis decet esse man- 
surum. 

d) Ad a“”. Nego Ant. Indoles enim societatis civilis eius- 
modi est, ut circa res spirituales, vel spiritualibus adnexas, 
quae ordinario ac regulariter materia sunt concordatorum, 
nullo pacto sit independens, sed imo Ecclesiae subdita (73,1.). 

ARTICULUS II. 

De concordatis rite valideque ineundis. 

75. Quemadmodum privatorum, ita et societatum pacta 
invalida esse omnes consentiunt sive desit materia licita, 
sive desit liber consensus. 

76. Si dolo, aut errore versante circa rei substantium 
consensus extortus fuerit, 'liberum nullo pacto eum esse, ma- 
nifestum est: si ex metu gravi iniusteque incusso, licet ali- 
qua ex parte liber dici queat, nihilominus palam est ea li- 
bertate carere, quae necessaria est ad firmiter contrahendum, 
adeoque, si pars laesa velit, revocari eundem posse, com- 
munis est sententia (*). 

77. Materia pacti illicita est, si adversetur alicui vero 
proprieque dicto officio, seu verae proprieque dictae obli- 
gationi, qua contrahentes actu teneantur. Hinc celebris dis- 
tinctio inter iura, quae alienari possunt, seu alienabilia, 
et iura, quae alienari nequeunt, seu inalienabilia. lnalie- 
nabilia nimirum ea dicuntur, quae cum aliquo vero pro- 
prieque dicto officio actu coniuncla sunt: cetera alienabilia. 

78. Ex hac autem doctrina, quam etiam ltegalistae tenent, 
haec sponte ac necessario dimanant: 

I. Concessiones, quas ab Apostolica Sede terror atque 
arma extorserunt, minime firmas esse. Atque huc pertinent 
(praeter alias non paucas, praesertim superiore seculo la- 
bente initas) concessiones a Paschali II. Henrico V. factae, 
quae proinde in Lateranensi secunda Synodo merito revoca- 
tae sunt. 

II. ltomanos Pontifices nihil tale concedere posse, quod 
repugnet naturae primatus sui, atque officio a Christo Do- 
mino iisdem commisso oves eius pascendi. Unde merito 
S. Pius V. negavit, posse se Principibus viris facultatem 
perpetuo concedere admittendi, vel reiicicndi constitutiones 
aposlolicas, licet mere disciplinares, quam facultatem dicunt 
lus Placiti regii, praesertim si eiusmodi concessio simpli- 
citer petatur, et sine iis conditionibus, quae Pontificii Pri- 

(*) Cf. f.etsium De lustitia et lure lib. 2. cap. 17. Dubit. V, et VI. 

matus rationem indemnem faciant; eoque magis si petatur, 
tamquam itis coronae regiae debitum; quia sine rectae fidei 
dispendio non posset eiusmodi error pontificia concessione 
confirmari. 

III. Licet Principum sit curare temporalem felicitatem 
regni sui, idque ad eorum officium pertineat; nihilominus 
neque illicita, neque invalida per se dici potest aliqua so- 
cietatis civilis concessio favore Ecclesiae, eo quod tempora- 
lis felicitatis detrimentum aliquod involvat. Xtatio est, quia 
felicitas temporalis per se ordinatur, ac proinde servire de- 
fiet bono spirituali, quod est finis Ecclesiae (61) ; quodque 
inde sequitur, societas civilis non absolute et simpliciter 
temporalem felicitatem curare debet, sed quatenus ultimo 
hominis fini, idest bono spirituali, inserv iat (61). Unde patet, 
societatem civilem per se nullo pacto agere contra officium 
proprium, cum aliquid Ecclesiae concedit, quod temporalem 
felicitatem aliquatenus impediat. 

ARTICDLUS III. 

De concordatis rite interpretandis, ac rescindendis. 

79. Conventionum, quae inter duas societates initae sunt, 
sive interpretatio, sive rescissio, non secus ac in iis fit, quae 
a privatis ineuntur, vel mutuo consensu fieri debet, vel le- 
gitimo iudicio. 

80. Si societates, inter quas conventio facta est, sint 
omnino inter se independentes, nonnisi muttio consensu au- 
thentica eiusdem conventionis interpretatio, aut rescissio fieri 
debet. Si alterutra ab altera dependeat sive ratione sui, sive 
saltem ratione rei, de qua agitur, iudicio societatis princi- 
pis standum est (56); quo in iudicio, side rescissione aga- 
tur, animadvertendum est, utrum de privilegio oneroso res 
sit; quo in casu ita rescissio decernenda erit, ut id quod 
collatum fuerat a societate, vel persona subdita, restituatur, 
aut ad aequitatis normam compensetur ; nisi forte bonum 
publicum aliud omnino postulet. Hinc vel in ipsis societa- 
tibus civilibus haec passim videmus: 

I. Si quis Princeps, ex. gr. ituthenus concessionem ali- 
quam fecerit societati , vel personae nullatenus subditae 


Digitized by Google 



— 78 — 

ex. gr. Americanae, quae scilicet nullo pacto Ruthenorum 
Principi subiiciatur neque ratione sui, quippe quae pertineat 
ad nationem liberam et independentem, neque ratione rei, 
de qua agatur, quippe quae extra Ruthenorum territorium 
sita iam sft; communi inter omnes nationes iure certum id 
haberi, eundem non posse amplius concessionem a se factam 
arbitrio ac iudicio suo revocare, aut interpretando moderari. 
Ratio est, quia iudicium auctoritate sua ferre, actus est iu- 
risdiclionis; in personam autem non subditam nulla est iu- 
risdictio. 

II. Privilegia, quae societati ac personae sibi subditae a 
Principe concessa fuerant, ab eodem eiusvc successoribus, 
si qua controversia orta esset, declarata atque interpretata 
semper fuisse, eadem vero , praesertim si gratuita essent, 
eiusdem Principis eiusvc successorum arbitrio non raro fuisse 
revocata; quod quidem, interveniente causa publica, merito 
fieri potuisse, imo et debuisse, scriptores consentiunt, coque 
magis, quo magis ad Regalistas pertinent. (Cf. C ard.Dc Luea 
in Tract. de officiis venalibus, disc. 93. de Regalibus etc.). 

III. Ea etiam, quae caussam onerosam habent, revocata 
a Principibus non raro fuisse; idque aliquando etiam sine 
ulla compensatione, cum scilicet necessitas publica id exi- 
geret, cuius rei gravissimi testes sunt syngraphae publicae 
aeris alieni, quas cedulas vulgo appellant, uno edicto sine 
ulla compensatione apud plurimas nationes non una vice 
sublatae (*). 

Haec autem cum Regalistae non modo admittant, verum 
etiam propugnent, fateri iam ultro debent haec, quae inde 
dimanant. 

81. Prop. I. Societas civilis, si quid Ecclesiae concessit, 
id non potest arbitrio suo vel interpretando moderari, vel 
quod gravius est revocare. 

Proh. Concessio facta Ecclesiae a societate civili est con- 
cessio facta non subdito (43 ad 60). Atqui nemo potest con- 
cessionem non subdito factam arbitrio suo revocare, vel in- 
terpretando moderari (79, I.). Ergo etc. 

(*) Cf. de tota huius articuli materia Suarez De Lcgib. Lib. VIII. 
eap. 37: et Card. De Luca in Tract. De Officiis venalibus Disc. 93. De 
Regalibus etc. 

Confirmatur. Quidquid Ecclesiae concessum est, id fini 
Ecclesiae proprio, hoc est fini spirituali addici necesse est. 
Atqui in iis, quae fini spirituali sunt addiqta, societas civilis 
nullam habet potestatem. Ergo etc. 

82. Prop. II. Ecclesiae est de vera concordatorum interpre- 
tatione indicium ferre, concessioncsque a se factas, si Tatio 
finis sui, hoc est salutis aeternae, id exigat, revocare; nisi 
forte res sit de rebus lemporalibps, a quibus ante consum- 
mationem contractus ratio spiritualis iisdem adnexa ab ipsa 
Ecclesia legitime separata fuerit. 

Proh. Principis est interpretari, et si iusta exigat causa, 
revocare privilegia personae subditae a se concessa (79, II). 
Atqui concordata rationem habent privilegiorum (73, I); in 
iis autem Ecclesia habet rationem principis, societas civilis 
personae subditae ( # ). Ergo etc. 

Ratio autem limitationis, quam in propositione posuimus, 
haec est; quia in iis rebus, a quibus ratio spiritualis omnino 
separata est, deficit fundamentum principatus Ecclesiae in 
societatem civilem. 

83. Prop. III. Regulariter loquendo, fieri non potest, ut 
Ecclesia in rescindendis concordatis ad aliquam compensa- 
tionem societati civili praestandam stricto iure teneatur. 

Prob. Compensatio nonnisi in onerosis privilegiis re- 
scindendis stricto iure debetur. Atqui, regulariter loquendo, 
concordata inter Ecclesiam et Societatem civilem inita pri- 
vilegiis onerosis nullo pacto ’ accenseri possunt (73, II). 
Ergo etc. 

APPENDIX 

De Concordatis cum Societate civili haeretica 
vel infideli. 

84. Discrimen, quod in concordatis ineundis intercedit 
inter catholicam, atque inter haereticum aut infidelem so- 
cietatem civilem, non ex eo capite repeti potest, quod ea- 
rum respectu indoles ac natura concordatorum div ersa esse 
dici debeat. Cum enim eorum natura ex materia, circa quam (*) 

(*) Cf. Schmalsgrueber Ius EccUs. Tit. de, 1‘rntb. num. 270. et seq. 

versantur, emenda sit, quae spiritualis est, vel spirituali ad- 
nexa (75, I), inulto sane magis eius vis retinenda est cum 
haereticis, atque infidelibus, quam cum catholicis, quando- 
quidem graviori ratione, quam catholici, sunt illi incapaces 
cuiuslibet circa eiusmodi materiam administrationis ac iuris. 
Est igitur totum discrimen in eo, quod infideles atque hae- 
retici veritati obsistentes Ecclesiae catholicae praerogativas, 
et auctoritatem non agnoscunt. Inde fit, quod Ecclesia abs- 
tinere quidem potest a quibusvis concordatis cum iisdem 
ineundis, sed si e re sua, id est populorum saluti opportu- 
num existimet, eadem pacisci, ita eam se gerere oportebit, 
ut pacti speciem in iisdem retineat, eaque perinde ac pacta 
servet. Quod si tractu temporis res eo deveniat, ut, circum- 
stantiis mutatis, eadem servari sine detrimento salutis aeter- 
nae, adeoque sine peccato non possint, rem primo compo- 
nere mutuo consensu curabit; sin id minus succedat, a fide 
data merito recedet, quandoqnidem eo in casu vera etiam 
pacta vi sua deficiunt. Cf. Leg. Quia 16 . ff. Ad Leg. Aquil. 

At, inquies, hac lege meliore conditione erunt Haeretici 
atque Infideles , quam Catholici. It. Nego. Quamdiu enim 
ratio ac fides cuipiam steterit, manifestum eidem erit, me- 
liore conditione eum esse, qui certius ad vitam aeternam 
dirigitur, prae cuius dispendio quidquid temporalis lucri est 
verum est detrimentum (Phil. HI. 7, 8) : certius autem 
dirigitur qui a Dei, adeoque ab Ecclesiae ductu magis pen- 
det. Deinde ad praxim quod spectat, experientia docet, ea- 
dem ac fortasse maiore longanimitate ac prudentia se gerere 
Ecclesiam solere cum catholicis, ac cum ipsis haereticis at- 
que infidelibus. 

LIBER SECUNDUS 


DE SUBIECTO POTESTATIS ECCLESIASTICAE, SEU DE PERSONIS 
IN QUIBUS II.LA IURE RESIDET. 

1. Generalis regula, unde tota exercenda est doctrina de 
legitimo potestatis ecclesiasticae subiecto, qui nempe ii sint, 
in quibus ecclesiastica potestas iure residet, et quanta in 
singulis resideat, voluntas Christi est, sive immediata, sive 
mediata. Cum enim Ecclesia sit societas non arbitrio homi- 
num coacta, sed Christi voluntate instituta, manifestum est, 
ab eo esse repetendam eiusdem ordinationem et constitu- 
tionem; adeoque cognoscendum ab eo ipso esse, quinam in 
ea imperare, et quatenus possint, qui ve parere debeant. Cum- 
que idem ipse potuerit, quod reapse fecit, facultatem alicui 
conferre alios etiam praefectos in Ecclesiae admiuistralione 
adiiciendi, quo nempe facilius, adaucto fidelium numero, illa 
exerceatur; hinc sane monuimus, eam Christi voluntatem, 
non modo immediatum, verum etiam mediatam esse posse. 
Quapropter tria in capita materiam huius libri distribuemus, 
in quorum primo constitutionem Ecclesiae, qualis a Christo 
instituta est, exponemus; in allero referemus praecipua eo- 
rum systemata, qui a vera Ecclesiae constitutione aberra- 
runt, eaque breviter refutabimus; in tertio, qui annulusfer- 
me erit , quo ius publicum ecclesiasticum cum iure eccle- 
siastico privato, idest cum iure canonico proprie dicto col- 
ligetur, legitimos iuris canonici fontes quodam veluti co- 
rollario aperiemus, ut nempe de singulis legibus, quae forte 
proponantur, iudicium ferri possit, utrum verae leges, ut- 
pote quae a legitimo fonte profectae sint , haberi debeant, 
necne. 


CAPUT PRIMUM 

DE VERA ECCLESIAE CONSTITUTIONE. 

2. Brevem conspectum, et summa veluti capita ecclesia- 
sticae constitutionis exponimus, ne alterutrum ex his duo- 
bus vitiis incurramus, ut vel manca sit, ea omissa, eccle- 

Tarquixi. Jub publicam eccletiut. 6 

siastici iuris doctrina, suoque fundamento destituta, vel ea- 
dem crambes, si plenius exponi velit, lieic recoquatur, quae 
in Theologia iam apposita est. Itaque singulorum capitum 
diligentem demonstrationem si quis cupiat, is adeat Theolo- 
gos; heic totum simul systema, quo Christus Ecclesiam suam 
ordinavit, singularumque partium cohaesionem uno veluti 
obtutu comprehendendam ex praesupposita theologica veritate 
habere contentus sit. 

3. Ita igitur ex Theologia constat, ordinasse Christum 
Ecclesiam suam. 

I. Totum Ecclesiae corpus duas in classes distingui vo- 
luit, quarum altera populum contineat, quo in numero qui 
censentur, Laici audiunt, altera coalescat ex illis, quibus 
cura finis proximi Ecclesiae, idest sanctificationis animarum, 
adeoque potestas ecclesiastica est demandata, iique Clerici 
appellantur. 

II. Cum eiusmodi Ecclesiae finis, idest sanctificatio ani- 
marum, habeatur per gratiam sanctificantem, quam Chri- 
stus per sacramenta haberi voluit, accedente cooperatione 
hominis sive per idoneas dispositiones ad illam acquiren- 
dam, sive per bona opera ad eam conservandam et augen- 
dam, ad duo capita curam finis Ecclesiae Clericis commis- 
sam direxit: 1*. ad efiicienda sacramenta; 2°. ad fideles recte 
et quantum fieri potest efiicaciter dirigendos, ut divinae gra- 
tiae, quae per sacramenta confertur, quemadmodum par est, 
cooperentur: unde duas constituit in Ecclesia potestates, quae 
Hierarchiae appellantur, alteram Ordinis, alteram Iurisdi - 
cliotiis, quarum prior definitur Potestas, quae ordinatur ad 
efficienda sacramenta; altera dicitur Potestas pascendi, seu 
gregem Christi regendi tum quoad intellectum per doctri- 
nam rectae fidei, quae praecepti ritu credenda proponitur, 
tum quoad voluntatem per verum proprieque dictum im- 
perium, quo in tota mediorum oeconomia fideles dirigantur, 
ita ut ipsa quoque sacramentorum dispensatio ad eiusmodi 
potestatis officium pertineat. 

III. Ordinis potestatem indelebilem, eique, cui semel col- 
lata sit, perpetuo inhaerentem esse voluit, licet ea utendi 
facultas a jurisdictione pendeat; unde si quis potestate or- 
dinis instructus sacramenta sui ordinis propria conficiat, 

cum tamen iurisdictionem non habeat, is illicitum actum 
aget, sed tamen validum; quandoquidem applicatione virium 
suiTicientium consequi effectum necesse fuit ; eaquepropter 
ex opere operato dimanare effectus in sacramentis dicitur: 
nisi tamen res sit de sacramento Poenitentiae, quod esset 
etiam invalidum, quia administratio sacramentalis poeniten- 
tiae habet conditionem iurisdictionis intrinsece et essentia- 
liter adiunclam; siquidem fieri debet more iudicii, cum ce- 
tera conferantur simpliciter more beneficii. 

IV. Eandem hanc ordinis bierarcbiam distinxit in Epi- 
scopos, Presbyteros, et Ministros, non eodem tamen potesta- 
tis gradu, sed longe diverso, ita ut summus ac plenus sit 
in Episcopis, iniimus in Ministris. 

V. Ilierarchiam autem iurisdictionis non immobiliter ad- 
haerentem, sed amovibilem fecit ; eamque constituit plene 
quidein ac perfecte in Romano Pontifice, et deinde in Epi- 
scopis, qui proinde proprio nomine Pastores appellantur; 
quadantenus autem etiam in Presbyteris et in Diaconis, quo- 
rum etiam ordines dicuntur proinde hierarchici: ea tamen 
omnia hoc modo ac discrimine. 

a) l : t Romanum Pontificem t\ Vicarium suum esse vo- 
luerit, toliusque Ecclesiae fundamentum; adeoqueet centrum 
unitatis, cui qui adhaereant, ii tantum in Ecclesia sint; et 
Principem lotius ecclesiae, qui plenam, et universalem in 
eadem habeat potestatem, quam Primatum dicunt: 2“. ut in- 
fallibililatis dono ad fidelium intellectus in doctrina fidei 
atque morum certissime dirigendos eundem instruxerit: 3°. ut 
rationem cius successionis hisce limitibus determinant, ut 
successoris sibi constituendi facultatem (nisi forte extraordi- 
naria quaedam, et proprie dicta necessitas id imperet) eidem 
denegarit, modum tamen electionis, ipsosque electores desi- 
gnandi ius tribuerit. 

b) Ut Episcopos constituerit proprie dictos ac perfectos 
Pastores, sed Romano Pontifici subiectos hac quidem lege 
ac ratione: 1°. ut eorum munus atque institutio eo tendat, 
ut praeter Romanum Pontificem, qui solus totam Ecclesiam 
administrare non posset, alii quoque praesto sint, qui in 
partem eius sollicitudinis vocentur, quique sint habiles ad 
fideles sibi creditos perfecte regendos, eandemqueob ratio- 

nem ad supremum hierarchinc ordinis gradum sint evecti; 
adeoque ea potestate instructi sint, qua in genere habiles 
facti fuerint ad omnia media, quae ad finem necessaria sint, 
administranda; in specie autem quoad sacramenta ut omnia 
conferre valeant; potissimum autem, et iure sui ordinis pro- 
prio ordinem, et confirmationem; atque hanc quidem iure or- 
dinario; illum, si de hierarchicis gradibus res sit, iure ab- 
solute exclusivo, si de ceteris (infra VI), item ordinario iure; 
quoad directionem intellectus ut sint indices fidei et doctri- 
nae morum, ita tamen ut infallihilitalis donum coniunctim, 
idest simul congregati eatenus habeant, quatenus cum Ro- 
mano Pontifice consentiunt, singuli autem nullo modo, adeo- 
que in rebus dubiis ad eundem Romanum Pontificem, qui 
et infallibilis et centrum unitatis est, caussam remittere de- 
beant: quoad directionem voluntatis ut veri pet fcclique im- 
perii iura habeant: 2°. ut totam hanc potestatem nonnisi de- 
pendenter a Romano Pontifice exercere debeant, ita ut eius- 
dem sit non modo loca determinare, in quibus illam exer- 
ceant, verum etiam eandem et suspendere, et restringere, et 
si necessarium visum fuerit, alio submisso pastore , etiam 
inhibere: 5". quod consequens est, ut iurisdictio episcopalis 
derivetur in singulos auctoritate sive immediata, sive me- 
diata Romani Pontificis, quae dicitur legitima missio; non 
autem ipsa consecratione, seu episcopalis ordinis susceptione, 
qua tantum potentia confertur sacramenta conficiendi , et 
habilitas ad gregem Christi regendum, non autem facultas 
eiusdem et potentiae et habilitatis exercendae. 

c) Ut Presbyteros tamquam Episcoporum adiutores insti- 
tuerit non omni tamen in munere, sed in adminislratione 
tantum sacramentorum exceptis confirmatione et ordine, et 
in verbi Dei praedicatione; idque hisce legibus: 1". ut lotam 
hanc potestatem nonnisi dependenter ab Episcopo (multo 
autem magis a Romano Pontifice) exercere possint ; ita ut 
regulariter ipsius Episcopi sit eandem et suspendere et re- 
stringere, et, si ratio id postulet, etiam inhibere: 2°. quod 
consequens est , ut facultas exercendi presbyteralia mu- 
nera derivetur in singulos auctoritate Episcopi , vel Ro- 
mani Pontificis, non autem ipsa ordinatione, qua tan- 
tum potentia confertur conficiendi sacramenta presbytera- 

lis ordinis propria, non autem facultas eandem potentiam 
exercendi. 

d) l't denique Diaconos ea in re hierarchicos effecerit, 
ut vi sui ordinis habiles sint ad sacramenta baptismi atque 
Eucharistiae administranda, et ad praedicationem verbi Dei 
exercendam, ita tamen, ut nonnisi auctoritate Episcopi haec 
faciant. 

VI. Facultatem fecit Ecclesiae, idest Romano Pontifici, 
aut Episcopis una cum eo coniunctis, alios gradus , prout 
ipsa expedire censuerit, instituendi tum in hierarchia iuris- 
dictionis, tum etiam in hierarchia ordinis, hoc tamen sensu, 
atque modo: 

a) Quoad hierarchiam ordinis, ut non intelligatur facta 
esse facultas inducendi novam quandam potestatem ordinis, 
sed ex officio ultimi ordinis hierarchici minores quasdam 
partes secernendi, unde alii ordines eodem minores consti- 
tuantur. 

h) Quoad hierarchiam iurisdiclionis 1°. ut Romano Pon- 
tifici data fuerit facultas vocandi alios in partem suae sol- 
licitudinis non modo in ea re, quae spectat ad agnos, idest 
ad populum, instituendo ex. gr. magistratus alios ecclesia- 
sticos, qui licet episcopali ordine non instructi episcopalem 
tamen jurisdictionem in plebem sibi assignatam exerceant, 
iis exceptis, quae episcopalem ordinem omnino exigunt; 
quod videmus facium fuisse in Abbatibus, quos dicunt Nui- 
lius: verum etiam in ea re, quae spectat ad oves, idest ad 
Episcopos, instituendo ex. gr. certos jurisdictionis gradus, 
quibus adnexa sit aliqua in ipsos Episcopos iurisdictio, 
ut cum impar sit Sedes Apostolica opportuno tempore ac 
prompte omnibus providere sive ob eorum numerum latius 
excrescentem, sive ob nimiam locorum distantiam, praesto 
sint alii, qui Apostolicae curae partes expleant, quod factum 
videmus in institutione Patriarcharum, Primatum, Metropo- 
litarum; vel etiam mittendo, cum necessarium visum fuerit, 
extraordinarios aliquos praefectos, qui suum potestatem in 
ipsos Episcopos exerceant; quod item videmus factum fuisse, 
atque identidem fieri in Vicariis Apostolicis et in Legatis : 
2°. ut pari modo etiam Episcopis liceat (nisi altiore pote- 
state prohibeantur) constituere in ea Ecclesiae parte, quae 

sibi commissa est, quamque dicunt Dioecesim, alios inferio- 
res se rectores quibus pariem suae potestatis committant , 
iis semper exceptis, quae exerceri ab iis nequeant ob sacri 
ordinis ad ea necessarii defectum. 

VII. In primordiis Ecclesiae extraordinarias quasdam fa- 
cultates Apostolis tribuit, quas tamen in eorum successores 
Episcopos noluit dimanare. 

Atque haec summa est divinae Ecclesiae Constitutionis, 
unde tota doctrina de vero legitimoque Ecclesiasticae pote- 
statis subiecto hauriatur. Heic enim videre est 1°. Quis in 
tota Ecclesia, quique in singulis eiusdem partibus imperent, 
easdemque partes cuius sit definire, ac distribuere: 2". Quan- 
ta in singulis sit potestas: 5°. Quatenus iisdem inhaereat: 
quae sane tria sunt, ad quae facile referas quaecumque de 
cuiuslibet potestatis subiecto quaeri possunt. Liceat igitur 
ad alterum caput progredi, quod est de praecipuis erroribus, 
qui Ecclesiae constitutioni adversantur. 

CAPUT SECUNDUM 

DE PRAECIPUIS SYSTEMATIS, QUAE A VERA ECCLESIAE 
CONSTITUTIONE ABERRARUNT. 

4. Quae de eiusmodi systematis dicenda sunt , duas in 
partes distribuimus, in quarum altera eadem exponemus , 
in altera brevi quadam ratione refutabimus. 

§. I. 

Exponuntur praedicta systemata. 

5. Mnrsilium Menandrinum , quem Patavinum dicunt , 
omnium patriarcham, quippe quem ceteri plus minus ex- 
scripserunt, facile dixeris. Ilie Ludovico Bavaro ndhlanditus, 
qui saeculo XIV. Romanos Pontifices oppugnabat, ecclesia- 
sticam constitutionem pervertit libro edito, quem inscripsit 
Defensorium pacis; quo in libro haec docuit: 

I. Summani potestatem esse in toto coetu fidelium, id- 
que iure ipso naturae societatibus omnibus communi. 

II. Hanc potestatem translatam deinceps fuisse in Prin- 

cipes, si essent fideles, sin infideles, in Episcopos non sine 
tamen subicctione tum populo ipsi, tum Principibus. 

III. Propriam Ecclesiae potestatem non esse in cogendo, 
sed in monendo tantum, in contionando, aliisque huius ge- 
neris. 

Hic damnatus est a loannc XXU pluribus editis con- 
stitutionibus, praesertim vero Const. Licet, 25. Oct. 1527: 
refutatus \ ero ab Alberto Pigliio De Hierarchia Eccles. IAb. V. 

6. Ex disciplina Marsilii sunt primum Protestantes, qui 
eiusdem librum oblivioni iam traditum in vulgus ediderunt. 
Hi tamen more suo innumeras in sententias scissi sunt, 
quas referre haud modicum interest, ut ex tacita eorum 
confessione appareat, eos in perpetuo errore versari, nihil- 
que assignari posse, in quo securi conquiescant. En igitur 
quid de eorum systematis referebat Schenkl hoc seculo in- 
eunle Inslit. lur. Eecl. Prolegom. §. 46. in nota. « Prote- 

* stantes nova identidem cudunt Ecclesiae systemata, quo- 

* rum decem inter se diversa Pfafiius, nec pauciora enume- 

> rat Moshemius; sed multo plura excogitata fuisse, in dies- 

* que pene nova procudi ex Protestantium scriptis luculen- 

* tum est. Sane 1°. olim placuit pluribus inaequalis, hodie 
» aequalis (plane dcmocraticae) Ecclesiae systema plerisque 
» placet. 2°. Alii maluere Ecclesiam liberrima natam con- 
» foederatione, et societatem prorsus voluntariam: alii Chri- 

> sti voluntate determinatam dixere et legalem. 5°. Peculia- 
» ris societas aliis, aliis Reipublicae (societati civili) innexa 
» Ecclesia visa est, et ab illa indistincta. 4°. Alii omne ab 
» Ecclesia arcent imperium; atii Ecclesiam subiiciunt impe- 
» rio totius societatis; alii delecto ministrorum coetui; alii 

* universis ministris; alii magistratui politico, sive Princi- 

> pibus, quibus ius sacrorum tribuunt. 5°. Eiusmodi ius sa- 
» erorum alii ex iure naturali, alii ex sacra scriptura,, alii 

* ex pace religiosa, seu Westphalica, alii ex consuetudine, 
» alii ex populorum cessione tacite facta Principibus asse- 
» runt: alii ex ipsa boni publici tum ecclesiastici, tum po- 

* litici ratione seu necessitate, alii ex iure devolutiouis 

> vindicant. 6°. Novissime turba maxima iura Ecclesiastica 

* dispescit in maiestatica, et collegialia, quorum illa Prin- 
» cipi, ista fidelium coetui per se competant. At, dum de 

» utrisque discernendis res esi , foede ipsimet scinduntur. 
» Nam 7°. alii e numero in primis Iurisconsuitorum in t'rin- 
» cipem se se exhibent liberaliores : aut brevi manu omnia 
» Principi vindicant, aut saltem quae maiestalica, quaeve 
» collcgialia sint, haud operose disquirendum autumant, 
» praesertim si qui exercere ea iura debeant Principes sint 
» Proteslantici, non autem Catholici. Alii e coetu maxime 

> Theologorum utraque dicunt esse probe distinguenda, eo- 
» quod omnia sine discrimine et absolute transferri in Prin- 

> cipem, aut certe sine, ministrorum Ecclesiasticorum inter- 
» ventu recte administrari ab eo nequeant; imo vero haud 
» rite administrata a populo revocari possint, et retrahi. 
» Ceterum 8°. systematum varietate et amore ducti alii 
» ipsum Christum Dominum fuisse legislatorem negant; alii 
» non Christo quidem, sed tamen Apostolis potestatem le- 

* gislatoriam aut certe exequutoriam abiudicanl; alii eam 
» ceu personale privilegium divinitus datum, sed ita, ut cum 

> ipsis expiraret, iisdem permittunt, ltursus 9“. imperium, 

* seu ecclesiasticam quandam potestatem alii iure non pro- 
» prio, sed administratorio ab Apostolis ceu delegatis, po- 
» pulique officialibus exercitam fuisse admittunt; atque eo. 

* dem modo non divina, sed humana ordinatione et populi 

> \oluntatc Apostolis successisse dicunt Episcopos, qui qui- 
» dem lapsu temporis delegatam a populo potestatem tam- 
» quam sibi propriam usurparint; donec seculo XVI, abdi- 
» catis (inter Prolestuntes) Episcopis, Ecclesia in ius sibi 
» proprium postliminio esset restituta. Quo ex tempore, in- 
» quiunt, potestatem ecclesiasticam, vel exercitium eiusdem 
» in principes esse translatum, aut iisdem, accedente populi 
» consensu, firmatum; aut certe ex eo tempore per Princi- 
» pes, cum utilius id fieri a nullo alio posset, iusle recte- 

* que eam potestatem affirmant administrari etc. Itaque 

* quod Moshemius de Lutheranae Ecclesiae systemate can- 

* dide fatetur, id iure optimo hodiernis etiam Prolestauli- 
» bus Mendelsonius obiicit: In hoc aetatis nostrae lumine 
» Prolcslanlium de iure ecclesiastico libri didaclici extri- 
» curi hactenus ab incerta caecaque haesitatione non po- 
» luerunt. Ad extrema adduci, ita ut iura omnia penitus 
» dimittat, Clerus non patitur; neque tamen quae illa sint 


Digitized by Google 



— 89 — 

* iura, assignare quispiam valet. Indicari et finiri lites 
v percupiunt; at indicem supremum nullum admittunt. I)e- 
» nique libertatis atque independentiae ecclesiasticae men- 

* lio perpetua fit, cum nemo tamen indicare possit, ubi ea 

* reperiatur. Quae vero proximis his annis, et fore in dies 
> nova, olimque prorsus inaudita de Ecclesiae Christianae 
» systemate scrihnnt Protestantes plures, nemo, nisi in eo- 

* rum scriptis prorsus sit hospes, ignorare poterit. » Hacte- 
nus Schenkl de Protestanlium systematis (*). 

7. Alter Marsilii Patavini surculus est Edmundus Ri- 
cherius Collegii Sorhonici aliquando syndicus, quo ex loco 
eiusdem Collegii decreto oi> errores suos deturbatus est. Hu- 
ius systema hisce capitibus continetur. 

I. Cum Marsilio summam potestatem in ipso ponit fide- 
lium coetu, cui proinde immediatius atque essentialius (ut 
ipse loquitur) claves a Christo traditas fuisse aflirmat: unde 
ait, nullam esse Ecclesiasticam legem, nisi quae consensu 
populi, idest coetus fidelium fuerit confirmata. 

II. Potestatem minislerialem universo ordini hierarchi- 
co, idest* Romano Pontifici, et Episeopis, quos Apostolorum 
loco esse, et Presbyteris, quos discipulis successisse ait, ab 
ipso Christo immediate traditam esse, licet diverso gradu, 
asserit: ita ut Episcoporum, et Presbyterorum, in specie au- 
tem Parochorum jurisdictionem non a Romano Pontifice, 
vel ab Ordinario, sed immediate ah ipso Christo derivet. 

III. Romanum Pontificem lotius Ecclesiae caput mini - 
slerialc dicit ad unitatem in loto orbe Christiano conser- 
vandam per custodiam et exequutionem canonum, eiusque. 
potestatem regimine temperatam esse aristocratico, quando- 
quidem, ait, Ecclesiam inconsultam, dissentientem, invitam, 
vel inauditam obligare ipse nequit: unde plenitudinem au- 
ctoritatis pontificiae ita definit: 

«) Ut ad Ecclesias particulares per mundum dispersas, 
sed nequaquam in Ecclesiam universalem in concilium con- 
gregatam extendatur. 

b) Ut iuridice atque auctoritalive legem divinam, natu- 
ralem, et canonicam interpretetur, nec non etinin ut de ca- 

(’) Cf. quae de variis fidei formulis ab Arianis corumque fautoribus 
invectis habet S. Hilarius I.ib. 2. ad Constantium. 

nonihus conciliorum generalium eo in casu dispenset, quo 
ipsum concilium, si esset congregatum, dispensaret, nempe 
pro communi Kcclesiae, non privatorum bono. 

c) Ut necessitate postulante (quia non semper haberi 
concilium potest) leges aut canones condat in actu primo: 
nam actus secundus, ait ipse, idest formalis et actualis causa 
obligandi ab Kcclesiae consensu dependet. 

IV. Eadem fere proportione Episcoporum potestatem in 
propria dioecesi definit, quandoquidem eius sententia ne 
Episcopus quidem subditos suae dioeceseos absque eorum 
consensu per presbyteros curatos praestito obligare potest. 

V. Praerogativam infallibilitatis loti Ecclesiae (quo no- 
mine populum seu coetum fidelium semper intelligil) fuisse 
coliatam asserit, ipsi autem Petro nullo modo; ac proinde 
Romanum Pontificem ante assensum Ecclesiae in doctrina 
lidei atque morum non esse infallibilem. 

VI. Ecclesiae neque territorium, neque potestatem coa- 
ctivam esse; adeoque de mediis necessariis ad beatitudinem 
suasive tantum ac directive, non coactive, poenas tempo- 
rales irrogando, indicare posse ait: Princeps vero politicus, 
ut dominus reipublicac ac territorii, eius sententia vindex 
est, atque protector legis divinae, naturalis ct canonicae; unde 

а) Leges figere, et gladium distringere cum in finem 
posse, ait. 

б) In speciem autem eundem eo nomine esse affirmat 
indicem legitimum appellationum, quas ab abusu vocant. 

Atque hoc quidem est celebre Riclierianum systema ex 
Marsiliano, ut patet, conflatum. Eiusdem auctor damnatus 
est a provinciali synodo Parisiensi anno 1612, mense mar- 
tio; tum a provinciali synodo Aquensi eodem anno, mense 
maio; tum pluribus decretis sacrae Congregationis Indicis, 
idest 10 maii 1613 sub Paullo V; 2 decembr. 1622 sub Gre- 
gorio XV; A marlii 1709 sub Clem. XI; denique peculiari 
edito Brevi ab Innocentio XI. anno 1681, quo Brevi histo- 
ria Conciliorum generalium eiusdem Richerii damnata est, 
quod in ea systema suum saepe defendit. Ipse autem Ri- 
cherius bis, ut videtur, simulato, tertium sincero animo do- 
ctrinam suam reprobavit anno, antequam vita cederet, id- 
est 1630, qua de re consulendae sunt ephemerides Trevol- 

sienses mensis ianuarii anni 1705. De toto autem eiusdem 
systemate consuli potest Veilh Hicherii syst. confutatum, 
et Charlas de Libert. (iallic. I.ib. XII. alias IX. 

8. Ex Edmundo Richerio, et ex ipsis Protestantibus to- 
tus prodit Febronius, quo sub nomine latet Nicolaus Hon- 
theim Suffraganeus Trevirensis: nisi quod huius systema, 
quod anno 1763 in libro inscripto De Statu Ecclesiae edi- 
dit, Primatum Romani Pontificis maxime petit. Ut plenior 
eiusdem notio habeatur, triplicem in partem dividi potest, 
in doctrinalem, in historicam, in practicam. 

I. Quoad doctrinalem haec docet: 

а) Ecclesiae statum negat esse monarchicum: licet au- 
tem non obscure toti fidelium coetui claves fuisse traditas 
doceat, nihilominus de ea re non admodum est sollicitus, 
cum totus cius finis in deprimendo Romano PonliGce sit. 

б) Aliquem Primatum in Ecclesia necessarium esse ait; 
nihilominus quod Romanae Sedi fuerit ailixus, id ab Eccle- 
siae placito, non a divino iure esse repetendum tradit; ad- 
eoque lieri posse, ut ab ea revocetur. 

c) Naturam ac fundamentum huius Primatus in ea re 
esse statuit, ut unitas servetur; unde haec deducenda esse 
monet: 1*. Primatum recte appellari Primatum consocia- 
tionis; 2*. iura, quae de eodem praedicantur, duas in classes 
esse distinguenda, in essentialia, quae eidem perpetuo in- 
haereant, et in adventitia, quae amoveri possint, et ut plu- 
rimum debeant: 3°. essentialia ea tantum habenda esse, quae 
sint in unitate legitimo modo curanda; cetera dici debere 
adventitia. 

d) Legitimum modum huiusce Primatus officium exe- 
quendi, idest unitatis curandae esse tantum in advigilando 
et in dirigendo, consilii scilicet, non coactionis more; unde 
consequi ait: 1°. Primatum illum consociationis dici etiam 
oportere inspectionis, et directionis: 2". Excommunicationis 
ferendae ius eatenus ad illum pertinere, quatenus (ita Fe- 
bronio sentiente) excommunicatio per se non sit actus ju- 
risdictionis: 3°. Eandem habere robur non posse, nisi ab 
Ecclesiis particularibus sustineatur: i*. Quam vero quispiam 
meritum se non esse sentiat, non secus ac ceteras contu- 
melias, ferendam esse patienter et contemnendam. 

e) Sedulo monet hunc qunlemcumque Primatum a Ro- 
mano Pontifice in totam Ecclesiam haberi distributive tan- 
tum non collective; adeoque 1°. Concilii generalis auctori- 
tatem ipsum sibi subiiccre Romanum Pontificem, cumque 
lum quoad fidem, tum quoad mores iudicare: 2*. Idem illud 
neque necessario a Romano Pontifice indicendum esse, ne- 
que, invitis Episcopis, suspendi aut dissolvi ab eodem pos- 
se, neque finitum cum fuerit, eiusdem indigere approbatio» 
ne: 5°. Pari ratione eiusdem decreta, licet ea sint, quae sua 
natura revocari queant, idest ad disciplinam pertinentia, a 
Romano Pontifice abrogari aut mutari nullatenus posse : 
4*. Quod denique consequens est, appellationem a Romani 
Pontificis sententia ad Concilium Generale regularem esse 
ac legitimam. 

f) Infallibili talem non modo Romano Pontifici, verum 
etiam Concilio Generali, voluti dotem eiusdem certam, ne- 
gat ( De Statu Eccl. Cap. 1. §. 9); dat tamen Ecclesiae. 

g) Vim obligandi ne Concilium quidem Generale quoad 
decreta disciplinaria habere docet sine fidelium accepta- 
tione. 

h) Episcopos singulos immediate a Christo accepisse ait 
potestatem iurisdictionis non secus ac potestatem ordinis; 
atque inde sequi: 1". Eorum potestatem lum circa fidem, 
t«m circa disciplinam plenam et absolutam esse; unde ne- 
cessitatem recurrendi ad Sedem Apostolicam in caussis fi- 
dei et in ceteris caussis maioribus, vel petendi, cum opus 
est, ab eadem dispensationes ab iis legibus, quae pertinent 
ad ius commune ecclesiasticum, prorsus reiicit: 2*. Eandem 
Episcoporum potestatem, quod consequens est, coarctari nul- 
lo modo posse neque quoad res, neque quoad personas; ad- 
eoque exemptiones Regularium, reservationes casuum et 
beneficiorum, necnon ius annatarunt , et quaecumque sunt 
huius generis alia, totidem esse abusus: 3*. Romanum Pon- 
tificem in Episcoporum dioecesibus statuere nihil posse, 
nisi eorundem consensu. 

t) Principes seculares Canonum custodes, ac vindices 
esse ait etiam adversus Romanum Pontificem; ita ut etiam 
Concilium generale sua auctoritate indicere valeant. 

II. Quoad partem historicam explicare contendit, qua 

ratione Primatus Romani Pontificis auctoritas, ut ipse ait, 
excreverit. Itaque haec docet: 

a) Duplici via id factum esse, alia fortuita et inculpa- 
bili, alia vero dolosa et culpabili: 

b) Ad fortuitas caussas haec referenda esse affirmat: 
1'. Splendorem titulorum, quibus Romanus Pontifex, eius- 
que sedes condecorata est, liguratasque et ampullatas, ut 
ipse ait, ea de re Patrum locutiones: 2". Dignitatem Sedis 
Romanae tum quod Aposlolica sit, tum quod Patriarcha- 
tum totius occidentis adnexum habeat, cuius tantum ratio- 
ne (proindequc occidentalium tantum Ecclesiarum respectu) 
eandem ait vocari Matrem et Magistram: 3°. Consuetudi- 
nem Episcoporum tum referendi ad eundem graviores caus- 
sas, tum etiam deferendi ad ipsum plurium negotiorum, ut 
ipse loquitur, arbitratum sive oh receptum morem, ut idem 
asserit, eas sedes consulendi, quae digniores et antiquiores 
essent, si\e praesertim ob personalem Romanorum rontifi- 
cuin doctrinam ac sanctitatem: 

c) Ad dolosas et iniquas pertinere, i*. Complures pro- 
prie dictas usurpationes a Romanis Pontificibus ausu te- 
merario perpetratas: 2’. Falsas decretales (quas potissimum 
fuisse caussam asserit exaggerati Primatus) ab Isidoro con- 
fictas, et a Romanis Pontificibus magnocum gaudio exceptas. 

III. Quoad partem practicam totus est in tradendis re- 
mediis, quibus Romanorum Pontificum auctoritas coercea- 
tur; eaque septem esse ait, nimirum 

a) Apta in eam rem populi instructio: 

b) Concilium generale liberum: 

c) Conspiratio Episcoporum per concilia nationalia fo- 
venda: 

d) Vis atque auctoritas catholicorum Principum: 

e) Retentio Bullarum apostolicarum tum per Episcopos, 
tum per Principes seculares, idest Placitam, ut aiunt, sive 
episcopale sive regium. 

f) Aperta resistentia, quam legitimam vocat: 

g) Appellatio ab abusu; idest appellatio ad Principes se- 
culares adversus Ecclesiae, praesertim vero ipsius Romani 
Pontificis sententias. 

9. lam vero huius systematis scopus, quem sibi propo- 

suisse Febronius affirmat, reconciliandi Ecclesiae Catholicae 
Protestantes, ah ipsis Protestantibus derisus est, inter quos 
consuli possunt Scriptores Lipsienses in Novis Actis Eru- 
ditorum an. 1764 pag. i, ubi recensionem operis Febronia- 
ni exhibent, qui posleaquam opus egregie laudarunt, veluti 
Protestantium doctrinam maxime sapiens, ita ut hominem 
cum Lulhero comparent, addunt tamen deinceps, clarissi- 
mum virum oleum et operam perdere, cum sibi persuadet, 
remoto Primatu Itomani Ponti licis, Protestantes ad Ecclesiam 
Catholicam redire posse: multa enim alia supcresse aiunt, 
in quibus ipsi a Catholicis dissident. Eademquc de Febronio 
scripsit Iablonskius Instil. Jlist. Christ. Tom. 111 pag. 146, 
et Bahrdlius in Dissert. contra Febronivm §.17. VIII. 
et XVI. ambo Protestantes. Totum vero fcbronianum opus 
reprobatum ac damnatum est, publicis datis litteris, ab Ar- 
chiepiscopis, vel Episcopis Mogunlino, Trevirensi, Colonien- 
si, Pragensi, Bambcrgensi, Constantiensi, Augustano, Fri- 
singensi, quemadmodum videre est apud Zacaria in Anti- 
febronio vindicato Tom. 1. in Appendice post Caput l,ubi 
ipsae horum litterae referuntur: praesertim vero damnatum 
est pluribus decretis sacrae Congregationis Indicis, idest 27 
febr. 1764,3 februarii 1766, 24 maii 1771, 3 martii 1773; 
tum etiam ab ipso Romano Pontifice Clemente XIII, tribus 
Brevibus die 14 martii 1764 editis, quorum primum ad Ele- 
ctorem Moguntinum missum est, alterum ad Trevirensem, 
tertium ad Episcopum Herbipolcnsem, quae item legi pos- 
sunt apud praedictum Zacaria loco citato. Denique Febro- 
nius ipse opus suum reprobavit, errorumque suorum retra- 
ctationem ad Pium VI. misit, quae legi potest in Allocu- 
tione Pii VI. habita die 25 dec. 1778 in Consistorio secreto, 
in qua summus ille Pontifex ait, Febronium plurima iam 
accurate revocasse, de ceteris, quae Sedes apostolica emen- 
danda esse censeret, promisisse, se sine ulla cunctatione cor- 
recturum esse. Anno nihilominus 1781 Commentarium in 
suam retractationem edidit, in quo plura perperam dicta ad- 
notavit Card. Gerdilius in opusculo inscripto « Animadver- 
siones in commentarium elc. » praeter quae alia quoque ad- 
notari possunt. Denique catholice, ut videtur, sentiens obiit 
2 sept. 1790. Refutatus est a compluribus; plenius autem 

ac firmius a Zacaria tum in Antifebronio italice scripto, 
tum in Antifebronio vindicato, quod latine edidit. Ut autem 
appareat, qua fide Febroniani systematis sectatores amplifi- 
cent adversus Romanum Pontificem Episcoporum auctorita- 
tem, digna est, quae legatur epistola cuiusdam Episcopi in 
Supplemento ephemeridum ecclesiasticarum Romae edito 
anno 1789 pag. 83 et seqq. 

10. Febroniano systemati subiicimus Libertates gallica- 
nas, quarum originem qui praeclaro aliquo nomine hone- 
stare studet, a Concilio Turonico primo, aut saltem a S. Lu- 
dovico IX. magna cum amborum iniuria solet repetere. Vera 
tamen earundem origo a miserrima occidentalis schismatis 
aetate videtur esse repetenda, quo ex tempore, politica po- 
testate urgente, sensim illae increvere, donec certis quibus- 
dam sollemnibusque formulis expressae sunt tum cum, Lu- 
dovico XIV. adversus Innocentium XI. venerabilis memoriae 
Pontificem hostiles animos gerente, aliquot Galliarum Epi- 
scopi anno 1682 eiusdem regis iussu congregati celebrem 
quinque propositionum declarationem emiserunt. lam igitur 
ad has quinque seu potius qualuor propositiones (nam 
quinta ad evulgationem priorum pertinet) velutind totidem 
germina, undepractica consectariorum segesplurima exoriatur, 
gallicanae libertates revocantur, quarum 1*. est, Romanis 
Pontificibus nullam esse in Reges, atque in civilia negotia ne 
indirectam quidem potestatem: 2'. Concilii generalis aucto- 
ritatem Romani Pontificis auctoritate esse superiorem: 
3'. Potestatem Sedis apostolicae coarctari a) per canones 
iam conditos, totiusque mundi reverentia consecratos; b) per 
consuetudines atque instituta a Regno, et ab Ecclesia Gal- 
licana recepta: 4*. Romani Pontificis iudicium infallibile 
censendum non esse, nisi Ecclesiae consensus accedat. Ex 
quibus propositionibus licet plurimae ad Ecclesiae statum 
practice turbandum deduci possint, tria tamen infelici cele- 
britate insignia dimanant, quae veluti Regni instituta ad 
propositionem tertiam revocantur, idest 

1*. Appellatio ab abusu, quae est misera illa consuetudo 
subiiciendi Ecclesiam Magistratibus civilibus ad eos appel- 
lando a sententiis iudicis ecclesiastici eo nomine, quod ille 
auctoritate sua perperam atque iniuriose usus fuerit. 

2'. Regiam Placet, idest pessima altera consuetudo, qua 
Constitutiones apostolicae, ipsaeque etiam Episcoporum pa- 
storales litterae, quas dicunt mandata, in vulgus edi, ser- 
varique vetantur, nisi id civilis Magistratus permittat. 

5*. Regius patronatus et custodia canonum, quo nomine 
libera fit Regi facultas quibuslibet Ecclesiae negotiis sese 
immiscendi. 

Atque iiae quidem suut libertates gallicanae, quas ce- 
leberrimus, et quovis nomine insignis Cameracensis Episco- 
pus Fenelonius servitutem erga Regem, et adversus Roma- 
num Pontificem licentiam quam merito appellarit, unus- 
quisque facile intclliget, qui ad scopum, ad media, ad ef- 
fectus praedictae declarationis attendat. Scopus nimirum 
insinuatur propositione prima; media tribus sequentibus; ef- 
fectus praecipui tribus illis continentur consectariis, quae 
commemoravimus, quaeque cuni antea a Gallicano ipso Clero 
vehementer repellerentur, tum veluti iugum quoddam sus- 
cepta sunt, lam vero praedictam declarationem reprobarunt 
Romani Pontifices Innocentius XI. per litteras in forma 
Brevis die 11 Aprilis anno 1082., Alexander VIII .Const. Inter 
multiplices die 1 Augusti an. 161)0., Pius VI. Const. Auctorem 
fidei 28 Aug. 1794 circa fin. Imo ipsi reiecerunt Gallicani 
Episcopi, qui eam edidere, et Ludov icus ipse XIV, cuius au- 
ctoritate gesta ea omnia fuerant, litteris seorsim datis ad 
Innocentium XII. anno 1693. 

11. Haec porro sunt praecipua systemata , quae verae 
Ecclesiae constitutioni adversantur. Si quis vero praeterea 
systema quoque iansenianum requirat, is sciat baereseos il- 
lius asseclas systema proprium nullum habere, sed ea, quae 
iara exposita sunt, ac praesertim Rieherianum modo aperte, 
modo clanculum, prout tempora ferunt, amplecti, quemad- 
modum colligere est tum ex doctrina Pistoriensis conventus, 
quam Pius VI. Const. Auctorem fidei damnavit, tum etiam 
ex doctrina Curaltii, Van Espenii, aliorumque huius furfuris 
scriptorum, lam vero mentis nostrae non est, quae syste- 
mata exposuimus, eadem per singula capita refellere: id enim 
et temporis brevitas, et ratio prohibet, quae vetat scilicet ea 
lieic repeti, quae in Theologia traduntur. Quapropter ut quam 
brevissime rem agamus, fundamenta tantum, quibus illa in- 

nituntur, aggrediemur; iis enim collapsis , cetera corruant 
necesse est: tum vero nonnulla corollarii more suis locis 
adiiciemus, quae cum maxime ad nos pertineant, a Theo- 
logis praetermitti solent. 

§. If. 

Praedictorum systematum fundamenta convelluntur . 

12. Si quis praedictorum systematum fundamenta scru- 
tetur, facile reperiet, ea omnia illidere in petram, adeoque 
ad eam confringi. Id enim in iis primum est, unde cetera 
dependent, abolere, vel saltem imminuere potestatem Ro- 
mani Pontificis, ut eam derivent vel in principes saecula- 
res, vel in plebem, vel saltem in Episcopos sive singillatim 
sive coniunctim in Conciliis generalibus. Quapropter si cp- 
thoiicam veritatem retineas, Petri in Ecclesiam potestatem, 
quae in Romanos Pontifices eiusdem successores dimanavit, 
divinitus fuisse institutam, atque ita, ut omnino perfecta, 
nullaque humana auctoritate circumscripta sit . protinus 
agnosces, non modo eorumdem systematum molem, verum 
etiam singulas eorundem partes singulosque articulos cor- 
ruere. Sit igitur 

13. Propositio: Petri in Ecclesiam potestas ab ipso Chri- 
sto ita instituta est, ut omnino plena ac perfecta sit, nul- 
luque humana auctoritate circumscripta. 

Probatur ex Io. XXI. 15, 16 et 17 coll.Matth. XYIA&, 19; 
quibus in locis haec manifesta sunt: 

I. Agi ibidem a) de aliqua potestate b ) in Ecclesiam 
c) Petro singulari modo tributa d) a Christo Domino. Chri- 
stus enim est qui loquitur, isque ad Petrum loquitur, eum 
proprio nomine, quo nempe a singulis distinguebatur, com- 
pellando, ipsamque eiusdem personam, addito carnalis pa- 
rentis nomine, indigitando, ac denique expresse eundem a 
ceteris omnibus separando -Cum ergo prandissent , dicit 
Simoni Petro lesus: Simon Ioannis (fili) diligis me plus his f 
(nempe ceteris omnibus Apostolis, qui adstubant). 

Id autem est quod loquitur, ut conferat munus pascendi 
(idest regendi Cf. Ps. 77, v. 71, 72, elc.) agnos et oves suas 
(idest cos, qui ad ovile suum pertinent, quae est Ecclesia 

Tauquixi. Iui publicum «cclMiut. 7 

Cf. Io. X. 1-16). Dicit ei (Petrus): Etiam Domine, tu scis, 
quia amo te. Dicit ei (Iesus): Pasce agnos meos.... Pasce 
oves meas (Io. XXL 15, 17). Eadem vero animadverti pos- 
sunt in altero loco, idest ilatth. XVI. 18, 19, ubi eadem 
potestas Petro promissa est, quae apud loannem dicitur ei- 
dem collata. Iam igitur illud patet, Petri potestatem regendi 
Ecclesiam, quaecumque ea sit, divinitus, idest ab ipso Chri- 
sto institutam fuisse. 

H. Manifestum item est agi iisdem in locis de potestate 

a) non in partem aliquam, sed in corpus universum Eccle- 
siae; b) eademque absoluta, nulioque limite circumscripta; 
proindeque plena, ac perfecta, neque eiusmodi, quae ab alia 
auctoritate humana coarctetur. Quotquot enim sui sunt agni, 
omnes indistincte tradit Christus Petro pascendos; imo et 
agnos, et matres eorum, quae distinctio a Christo facta, ne 
supervacanea dicatur, speciali quodam modo indicat, omnes 
omnino, idest non modo plebem, sed etiam magistros ac 
praefectos plebis, quicumque ii sint, Petri curae committi. 
* Pasce agnos meos... Pasce oves meas. » Quod in Matthaei 
loco luculentius apparet, ubi Petrus Petra appellatur, in 
qua tota Ecclesia consistat. « Tu es Petrus et super hanc 
Petram aedificabo Ecclesiam meam. » Ergo potestas Petri est 
in universum corpus Ecclesiae. 

Deinde eius potestas ita exponitur, ut sit absoluta, nul- 
loque limite circumscripta. Etenim «) adhibetur verbum 
Pasce, quod exprimit potestatem instar regiae, ac plane su- 
premam (2 Reg. V. 2; 3 Reg. XVII. 17 ; Ps. LXXVIl. 71, 
72, etc.)', et insuper potestas haec regia b) Petro singulari 
modo ac seorsim a ceteris traditur (supra 1); c) neque ullo 
adiecto verbo restringitur. Ait enim Christus simpliciter 
« Pasce agnos * adeoque rf) eodem modo effertur, ac ipsa 
potestas Christi (cf. Io. X. 1-16). Quod vividius etiam de- 
claratur in altero Matthaei loco, ubi a) potestas clavium, 
quae est absoluta, et monarchica (Is. XXII. 22, Apoc. I. 18) 

b) Petro singulari modo tribuitur, c) nullo limite adiecto; 
atque insuper d) fundamentalis petrae metaphora addite, ex 
qua scilicet omnia et singula, quae in Ecclesia sunt, depen- 
deant (cf. I. Reg. XXII. 2; ilatth. VII. 24, 25); quaeque e) po- 
testatis ipsius Christi maxime propria est fis. XXVIII. 16; 

Ps. CXVTL 22; Matth. XXL 42, Act IV. 11. etc.). Est igi- 
tur potestas Petri non modo divinitus instituta (supra I), 
verum etiam eiusmodi, quae sit in universum corpus Ec- 
clesiae, eademque plena ac perfecta, nullaque humana au- 
ctoritate circumscripta. 

III. Manifestum est, potestatem, de qua agitur, ut ut oc- 
casione meriti personalis collata esse Petro videatur , jion 
esse tamen mere personalem, sed eiusmodi, quae instar feudi, 
quod in praemium fidei militi datum sit, et potiore etiam 
iure transmittenda sit ad successores. Nam agit Christus de 
pastore visibili gregi suo assignando, qui, aliis aliis succe- 
dentibus, nunquam interiturus erat,adeoque pastore item per- 
petuo, alio scilicet alii succedente, indigebat. Quod etiam 
clarius altero in loco indicavit, petrae ac fundamenti me- 
taphora adhibita. Fundamentum enim tamdiu saltem stare 
debet, quamdiu aedificium: praesertim cum addiderit, ex eo 
fundamento atque petra Ecclesiam suam nunquam dimotum 
iri, frustra ohnitenlibus portae inferorum conatibus: qui 
tamen conatus, mortuo iam Petro, maxime exlituri erant, 
atque adhuc exlituri sunt. 

IV. Manifestum etiam est, eiusmodi praedictorum loco- 
rum interpretationem, quae ex nativo verborum ac phra- 
sium sensu elicitur, nulla alia longius petita interpretatione, 
neque aliorum locorum auctoritate, nisi quae sit apertissi- 
ma, et omnino expressa, posse turbari. Agitur enim de locis, 
in quibus Christus statuit a) legem fundamentalem Eccle- 
siae, et quidem b) non per accidens, sed directe, et ex ani- 
mi proposito. Iam vero ad sanam criticam pertinet, ut quae 
loca directe et ex professo de aliqua re agunt, eadem ab 
aliis, cum de eadem illa re sermo est, interpretationem non 
recipiant, sed cetera potius ab iliis; proindeque ita accipi 
debeant, quemadmodum sonant; idque eo magis retinendum 
esse, cum agitur de lege fundamentali alicuius societatis, 
quam quidem pro maxima sua gravitate omnino perspicuam 
esse oportuit; unde in ea statuenda legislator censendus est 
diligenter loquutus fuisse, proprioque atque usitato sensu 
verba usurpasse; ita ut in hisce maxime legibus illa valeant 
* Quod voluit, expressit -Vbi lex non distinguit, neque nos 
distinguere debemus. * Nequeunt igitur praedicta loca in 

alios sensus detorqueri, neque ab aliis loeis interpretationem 
recipere; nisi quae forte sint apertissima atque omnino ex- 
pressa. Eiusmodi autem sacrarum litterarum loca , quae 
expresse restringant potestatem Petri, nullibi esse certum est, 
proindeque firmum manet, Petri in Ecclesiam potestatem ita 
divinitus institutam fuisse, ut etc. 

14. Ex hac autem propositione plurima dimanant corol- 
laria, unde praedicta systemata plane evertuntur; ex quibus 
pauca quaedam seligemus, quae magis usui sint; et primo 
quidem quae magis sint generalia. Inde ergo sequitur: 

I. Perperam Marsilium Patavinum, ac Protestantes, nec 
non Richerium, ac Febronium supremam Ecclesiae potesta- 
tem plebi detulisse, et per eam Principibus secularibus, aut 
etiam Romano Pontifici ac Episcopis; quandoquidem sub 
respectu regiminis afc potestatis ea proportio posita est a 
Christo inter Romanum Pontificem ac plebem, quae est inter 
pastorem et gregem. Cum autem absurdum sit asserere, 
summam regiminis potestatem in ipso grege esse, et ab eo- 
dem conferri in pastorem, ita absurda sunt eorundem sy- 
stemata. Quaecumque vero ex ratione, vel ex Patribus Ri 
eherius, et cx eo ceteri opponunt, ea ex misera dimanant 
aequivocatione, qua nempe confunditur finis potestatis cum 
ipsa potestate. Illud enim nemo negat, ad hunc finem tra- 
ditas Petro claves fuisse, ut in bonum ovium iisdem utere- 
tur. Ceterum quod pertinet ad Principes seculares, quam 
alienum sit a divina Ecclesiae constitutione, eosdem rebus 
ecclesiasticis immisceri, et id demonstrat, quod ipsi etiam 
in grege sunt, et satis superque demonstratum est in priore 
libro, cum de independentia, ac primatu Ecclesiae supra so- 
cietatem civilem ageretur ( Cap . I. sect. 2). 

II. Perperam Febronium vim omnem a Romani Pontificis 
Primatu sustulisse, quod quidem praedictis Ioannis ac Mat- 
thaei locis maxime contrarium est. 

III. Perperam eundem Febronium et Gallicanos inferio- 
rem Concilio generali Romanum Pontificem, idest Petrum 
fecisse, quem scilicet Christus toti Apostolorum Collegio 
praesenti atque adstanti praetulit , eiusmodi tam disertae 
Christi voluntati opponentes litigiosam, imo reprobatam, 
ipsorumque auctorum sententia dubiam pscudocanonum au- 

ctoritatem sessionis 4“, et 5" Concilii Constantiensis: quod- 
que inde sequitur, perperam eosdem denegasse Romano 
Pontifici in rebus fidei atque morum infailibilitatem, quan- 
doquidem et fundamenti qualitas , quae Petro in praedi- 
ctis locis asseritur, postulat, ut doctrinam immobiliter cer- 
tam fidelibus praebeat, et plena illa ac perfecta potestas, 
quae eidem confertur ad Christi gregem omnimode, adeoque 
etiam quoad intellectum per rectam fidem pascendum, omni- 
no exigit ut cum infallibilitate sit coniuncta, quia sine illa 
plane evanesceret, omnique vi ac iure destitueretur fidelium 
intellectus sibi subiiciendi ( # ). 

IV. Contra autem retinendum esse, Primatus Romani 
Pontificis naturam eiusmodi esse, ut 

a) Non sit tantum consociationis, ordinis, inspectionis, 
meraeque directionis, sed verae proprieque dictae iurisdi- 
ctionis. 

b) Non sit potestas extraordinaria tum denique exseren- 
da, cum Episcopi suum officium deserant, vel ab eo defle- 
ctant, sed omnino ordinaria. 

c) Non sit potestas mediata per pastores particulares, 
seu per Episcopos exercenda, sed plane immediata. 

d) Non sit denique ullimode circumscripta, sed plena et 
universalis tum ratione materiae, circa quam \ersatur, dum- 
modo ad Ecclesiam pertineat, neque ius divinum obstet, tum 
ratione eorum, qui eidem subiiciuntur, sive de populo sint, 
sive pastores, dummodo per baptismum in Christi gregem 
fuerint aliquando cooptati. Unde etiam sequitur 

e) Eiusdem primatus essentiam non in eo tantum atque 
unice consistere, quod sit centrum unitatis et communionis, 
quemadmodum asseruit Febronius, sed in eo quod sit plena 
ac perfecta potestas pascendi sive gregem coniunctim, sive 
agnos atque oves singiliatim, quae ad Christum pertinent: 
adeoque 

f) Vanam et commentitiam esse Febronianam iurium 
primatus divisionem in essentialia, quae officio unitatis ser- 
vandae necessario cohaerent, et in accidentalia, quae cum 
praedicto officio necessario non cohaerent. 

(*) Memoranda heic est Propos. 29 ab Alet. VIII. damnata di* 7. 
dectmbr. 1690. 

15. In specie autem ex praedicta propositione cum plu- 
rima alia, tum nonnulla, quae magis usui sunt, dimanant, 
et in quibus proinde operae pretium est, aliquantum immo- 
rari. Et 1°. quidem inde sequitur, perperam affirmatum esse 
a Gallicanis, ac deinceps a lansenianis, Romani Pontificis 
potestatem auctoritate veterum canonum , quos antiquitas 
consecrarit, imo et particularium Ecclesiarum consuetudini- 
bus restringi et coarctari. Manifeste enim id repugnat na- 
turae primatus, quem ita a Christo constitutum fuisse \ idi- 
mus, ut nulla humana auctoritate coarctetur. Ut autem fa- 
cilius ea caligo dispellatur, quae ab assertoribus praedicti 
erroris offunditur, haec sunt animadvertenda. 

I. Cum quaestio fit, utrum summus Pontifex possit con- 
tra canones antiquos, et vetustas consuetudines sive genera- 
les sive particulares aliquid statuere, duplex sensus distin- 
guendus sedulo est verbi possit, quod simul significat et vim 
ac facultatem aliquid faciendi, et rei agendae honestatem; 
ita ut fieri non posse dicatur et id, quod si fiat, ex defectu 
virium ac facultatis invalidum esset, et id, quod licet vali- 
dum, tamen illicitum foret ex honestatis defectu. Hoc autem 
postremo sensu locuti sunt summi Pontifices, cum negarunt, 
adversus canones se quidquam posse, nulla scilicet acce- 
dente insta caussa, cur ab illis discedi oporteret. 

II. Cum in eadem quaestione de mera honestate sermo 
est, eiusdem rei iudicium Romano ipsi Pontifici est relin- 
quendum, tum quia absurdum est, supremam potestatem in- 
feriorum iudicio subiici, tum quia rectum ea de re iudicium 
ab uno Romano Pontifice ferri potest, qui altiore scilicet 
utitur consilio non modo ob particulare Spiritus S. auxi- 
lium, qui eidem speciali modo adest, verum etiam quia ne- 
mo praeter ipsum est, cui omnes perspectae sint Ecclesiae 
circumstantiae, ad cuius bonum universale res componen- 
da est. 

III. Distinguendum item est inter ipsorum canonum qua- 
litatem, utrum scilicet humanae tantum auctoritati innitan- 
tur, an etiam divinae: ita ut vel directe a Deo ipso consti- 
tuti sint , vel saltem cum iis, quae a Deo sunt constituta, 
sint essentialiter coniuncti; ex. gr. canones, quibus ius ap- 
pellationum ad Romanum Pontificem constituitur, qui pro- 

fecto essentialiter coniuncti sunt cum natura ipsa Primatus, 
eiusque officio divinitus Romano Pontifici imposito. Pro di- 
versa enim auctoritatis natura diversum oportere esse iudi- 
cium manifestum est. itaque 

a) Quoad canones, qui auctoritati divinae innituntur, ma* 
nifestum est, eosdem, quatenus tales sunt, immutari per Ro- 
manum Pontilicem derogatione proprie dicta non posse. 
Dixi i # . quatenus tales sunt. Complures enim sunt canones, 
in quibus substantia ab auctoritate divina dimanat, forma 
ab humana; ex. gr. canones, qui decimas solvi imperant; in 
quibus substantia, idest ut altaris ministri ali a fidelibus 
debeant, divini iuris est (1. Cor. IX. 4, 14), forma autem, 
ut nimirum eiusmodi alimenta praestentur per decimarum 
solutionem, humani est iuris. Dixi 2°. derogatione proprie 
dicta. Si enim agatur de praeceptis divinis positivis, nemo 
ambigit, Romanum Pontificem potestatem, imo et officium 
habere eadem interpretandi, utrum scilicet certis superve- 
nientibus circumstantiis locum habere debeant necne. 

b) Quoad canones, qui innituntur auctoritati humanae , 
in genere id pariter manifestum est, eosdem a Romano Pon- 
tifice, quicumque ii sint, valide immutari, et abrogari posse, 
cum nulla sit, aut unquam fuerit mera humana auctoritas, 
quae Romani Pontificis auctoritate in rebus, quae ad Eccle- 
siae regimen pertinent, superior dici queat; imo aliquando 
debere, cum scilicet, rerum circumstantiis immutatis, eius- 
modi canones immutari Ecclesiae necessitas, vel utilitas iu- 
bet. (Cf. epistolam S. Gelasii ad Episcopos Lucaniae elc. 
Cap. 1; imo et Cone. Basileense eo ipso tempore, quo a lto- 
mano Pontifice dissidebat, Epist. Synod. V. paullo ante di- 
midium). Ut autem honeste id fiat, si quis quaerat , quas 
regulas servari oporteat, eae quidem saltem praecipuae hae 
sunt. 

aa) Ut mutatio ipsius Romani Pontificis auctoritate fiat, 
cui soli (praeter Concilium generale, quod cum Romano Pon- 
tifice consentiat) potestas est in ius commune : vel in ge- 
nere ut mutatio ab eo fiat, cui legitima potestas est; unde 
nec inferior superioris, nec secularis Princeps Ecclesiae ca- 
nones immutare valet. 

bb) Ut fiat rationabili de caussa. Abusus est enim potesta- 

tis, et quoddam levitatis genus canones temere mutare, prae- 
sertim cum non sine gravi caussa fuerint constituti. Unde se- 
quitur, ea, quae institutionem habent mere apostolicam, at- 
que perpetuo servata sunt, licet per se mutari possint, ni- 
hilominus numquam videri immutanda esse, non modo pro- 
pter Apostolorum reverentiam, verum etiam quia excellen- 
tem quandam et absolutam efficaciam habere videntur per- 
petua atque universali experientia comprobatam ad Ecclesiae 
finem obtinendum. 

cc ) Ut gravioris damni nullus prudens sit metus , prae- 
sertim circa rectam fidem. Qua quidem regula usa est Ec- 
clesia in deneganda communione sub utraque specie, et lin- 
gua vulgari in liturgia, licet, hisce concessis, complurium po- 
pulorum reditus ad Ecclesiam Catholicam promitteretur. Cum 
enim haec debita esse et necessaria dicerent, concedi sine 
rectae fidei periculo eadem non posse, merito existimavit, 
fari ratione cum Principes aliquid petunt sibi concedi, quod 
ad Ecclesiam pertinet, eodemque tempore id sibi, tanquam 
iuri regio insitum, deberi affirmant, hanc ipsam ob caussam 
inhabiles ad gratiam obtinendam se faciunt. Involvit enim 
haec agendi ratio praeter damnum ecclesiasticae libertatis, 
etiam errorem in fide ; praesertim cum id etiam supponat, 
Ecclesiam errasse, iniusteque aliena iura invasisse, cum ali- 
ter se gessit; quam propositionem haereticam esse , merito 
docet Pius <Vt. in Constit. Auctorem Fidei ad piopositio- 
nem IV. synodi Pistoriensis. 

dd) Ut uniformitatis ratio quoad ceteras Ecclesiae par- 
tes, quantum fieri potest, non laedatur. Uniformitatem enim 
vehementer Ecclesiae cordi esse, et spiritus unionis et cha- 
ritatis docet, quo ipsa alitur, et plurimi hac de re editi ca- 
nones confirmant, inter quos satis sit indicasse Cone. Vene- 
ticum anni 465. Can. 15; Agathense anni 506. Cati. 50; 
Epaonense anni 517. Can. 27; Gerundense anni 517. Can. 1; 
Bracharense anni 563. Cap. 1; Toletanum IV. anni 633. 
Can. 2; Toletanum XI. anni 675. Can. 3; tum maxime fon- 
cilium Tridentinum Continuat. Sess. XX V. Cap. 3. Unde se- 
quitur, consuetudines Ecclesiarum particularium non modo 
inviolabiles non esse, verum etiam rectissime, si salva ne- 
cessitate aut charitale fieri possit, ad ius commune redigi. 

ee) Indicium autem de praedictis regulis in casibus pnr- 
licularibus, utrum scilicet et quatenus locum habeant, re- 
linquendum est Romano Pontilici (heic II.) (*). 

16. Alterum ex praedicta propositione corollarium, quod 
item in specie animadvertendum esse operae pretium duci- 
mus, hoc est; nonnisi per summam iniuriam a Febronio af- 
firmari, catholicam Primatus notionem ab Isidoriana cano- 
num collectione natam esse. Cum enim perspicue ab ipsis 
Christi verbis dimanet, fabula Illa Febroniana vacare ab im- 
pietate nullo pacto potest. Sed quoniam de Isidoriana colle- 
ctione quamplurima effutiri solent, quae plane stulta sunt, 
nonnihil de ipsa distinctius exponere haud abs re erit. Ita- 
que de eiusmodi collectione haec sunt animadvertenda. 

I. Isidorum, quicumque ille fuerit, suam canonum colle- 
ctionem edidisse seculo IX ad dimidium vergente, quemad- 
modum videre est apud fratres Ballerinios Tom. III. operum 
s. Leonis 31. quae ab ipsis edita sunt. 

II. Eiusmodi collectionem hoc sensu, atque hasce prae- 
sertim ob rationes spuriis canonibus referiam dici: 

a) Quod Romanis Pontificibus ad tria priora secula per- 
tinentibus eos canones tribuit, qui posterioribus seculis IV. 
praesertim et V. scripti sunt, vel ex sententiis Ss. Patrum 
illius aetatis fuerunt excerpti, quemadmodum docuit vir cal- 
vinianus, Isidorique hostis acerrimus Rlondeilus, qui etiam 
in medium protulit ea Patrum loca, unde illi exscripti fuisse 
videntur. 

b) Quod in genuinis quibusdam sincerisque canonibus, 
scriptura codicum vetustate forte corrupto, integritatem sen- 
tentiae lsidorus ipse per se restituerit; vel etiam adnotatio- 
nes aliquas antiqua manu factas textui fortasse imprudens 
inseruerit; ita tamen, ut eiusmodi interpolationes a doctrina 
ceterorum canonum nullo pacto dissonent. 

c ) Quod in quibusdam canonibus paris semper doctrinae, 
neque a ceteris discrepantibus error in notis chronologicis 
deprehendatur. 

d) Quod denique licet auctores diversi esse dicantur, sti- 
lus tamen uniformis in omnibus esse videatur. 

(*) Cf. locaria Disseri. inscripta « Lasciamo star le cote come stanno .» 

III. Praedictas caussas, quod unusquisque facile, videt , 
partim futiles esse, Icviorisque momenti, pnrtim Febronia- 
nani assertionem potius evertere. Nimirum 

a) Evertitur Febroniana assertio, quod canones Isidoria- 
ni ex sententiis Patrum IV. et V. seculi exscripti dicuntur. 
Id enim probat, eam doctrinam de Romani Pontificis Pri- 
matu, quam isidorianae collectioni, idest seculo IX. Fcbro- 
nius tribuit, IV. et V. seculo iam traditam in Ecclesia, ac 
probatam fuisse. 

b) Ex argumentis, quae ducuntur ex interpolationibus, 
et arbitrariis restitutionibus, licet recte deducatur, eas partes 
interpolatas atque adiectas adulterinas esse, praepostere ta- 
men deducitur, ab iisdem Primatus doctrinam natam esse, 
cum doctrina, quae ibi continetur , a doctrina ceterorum 
canonum nullo pacto dissonet. 

c) Exaggerantur ultra sanam criticam argumenta, quae 
ab uniformitate stili, et a notis chronologicis perperam de- 
signatis eruuntur, quandoquidem errores in notis chronolo- 
gicis in monumentis etiam genuinis non semel reperiri eru- 
ditus quisque probe novit: quod vero pertinet ad uniformi- 
tatem stili, licet diversi canonum scriptores esse dicantur, 
animadvertendum est: 

i*. Argumentum, quod ex stilo deducitur, infidum per se 
atque incertum esse: 

2*. Plerosque ex antiquis canonibus graece fuisse scri- 
ptos; adeoque ex interpretis manu, qui eosdem in latinam 
linguam verterit, facile induere uniformitatem potuisse. Ce- 
terum satis est, doctrinam genuinis canonibus minime con- 
trariam ibidem tradi, ut Febronii calumnia de Primatus ori- 
gine ab iis repetenda protinus evanescat ( # ). 

17. Terttum corollarium, quod speciali mentione dignum 
ex eadem propositione deducitur, hoc est, perperam ab ali- 
quibus affirmatum esse, ad ius divinum, atque ad ipsam Ec- 
clesiae constitutionem pertinere, ut electio Episcopi proprii 
a plebe fiat. 

Id, inquam, ex praedicta propositione ceu corollarium 

(’! Cf. Supplem. Ephemer. Ecclesiasl. Tom. X. idest an. 1798. Romae 
edit, in Opusc. inscripto « I sidor o Mercatore di f eso » pag. 153 et seqq.; 
217 et seqg.; et 281 et seqq. 


Digitized by Google 





— 107 — 

descendit. Si enim Episcoporum electiones plebi reservatae 
essent, hac saltem ex parte Romani Pontificis potestas restrin- 
geretur, neque ea esset, qualis demonstrata est, plena atque 
perfecta, nullaque humana auctoritate circumscripta. Cum 
tamen hac de re recenti quoque aetate renovata quaestio 
fuerit, nonnulla distinctius attingere haud abs re erit. Et 
primo quidem animadvertendum est, res esse longe diversas 
eligere, petei-e, testimonium reddere. Neque enim qui bonum 
testimonium pro aliquo reddit, vel eumdem eligi petit, ius 
aliquod ad dignitatem oblinendam eidem parit; sed tantum 
obsecrantis, vel laudantis personam gerit. Contra autem di- 
cendum est de iis, qui eligunt. Qui enim eligit, canonice 
vocat ad dignitatem, ad eamque obtinendam ius verum tri- 
buit. 2*. Animadvertendum item est, ius eligendi magistra- 
tus, nisi in ipsa societatis constitutione aliud statutum fue- 
rit, per se ius esse potestatis supremae; neque enim quispiam 
potest populum obligare, ut cuipiam parcat, nisi is, cui po- 
pulus subest. Unde sequitur, Episcoporum electionem, nisi 
demonstretur Christum aliter statuisse, per se ad Romanum 
Pontificem pertinere. 5*. Denique animadvertendum est, licet 
ius eligendi Episcopos per se ad Romanum Pontificem per- 
tineat; nihilominus eius vel lege vel approbatione ac con- 
sensu potuisse ad alios recte deferri; quod enim cuiuspiam 
lege vel consensu fit, eiusdem innititur auctoritati. 

Hisce autem praemissis, quo brevius adversariorum er- 
ror innotescat: i*. Ecclesiasticae praxis circa Episcoporum 
electionem brevem conspectum a primis usque temporibus 
trademus: 2°. Quae adversus praedictum errorem inde con- 
sequuntur, adnotabimus: 3'. Praecipuas adversariorum obie- 
ctiones referemus ac refutabimus. 

18. In Ecclesiae praxi referenda de Episcoporum electio- 
nibus id primum animadverti volumus: licet variae aetates 
distingui possint, quibus varia electionis methodus servata 
est, nihilominus nunquam eandem fuisse omnibus locis pla- 
ne communem, ita ut varietas non mediocris non modo in 
omnibus aetatibus collective, verum etiam in singulis facile 
deprehendatur. Itaque quod per singulas aetates commu- 
nius actum est, exponimus. Fuit autem eiusmodi. 

I. In ipsis Ecclesiae exordiis Episcopos ab Apostolis, vel eo- 

rum mandato constitutos esse, et ex ss. litteris patet (.*ic/. XIV. 
22; Tit. I. 5.) et ex traditione (cf. S. Greg. Ai. L. V. Ep. 60; 
VI. 37; 17/7. 33.; S. Hieronym. inCap. I. et IH. Ep. ad Ti- 
tum etc.J. 

II. Apostolis mortuis, vel etiam adhuc viventibus (cf. 
S. Clem. Ep. i. ad Cor.) usque ad Concilium Nicaenum I 
Episcoporum electiones ceteris eiusdem Provinciae Episco- 
pis constat fuisse attributam; atque ita quidem, ut populus 
aliquando etiam expresse fuerit repulsus. Cf. Cone. Laodic. 
Can. XII. et XIII.; Antioch. I. can. XVI., et Cone. Nicae- 
num I. can. 4. ubi eadem doctrina non modo confirmatur, 
verum etiam antiquis moribus conformis esse dicitur. Unde 
sequitur: 

a) Verba xai o lacu; aipcho, quae veluti altera conditio adic- 
cta legitur a Patribus Concilii Nicaeni I in Epistola Syno- 
dica ( Theodor . Histor. Eccl.L. I . C. 9.) post primam condi- 
tionem « ut digni esse videantur » quoad eos, qui in locum 
demortuorum Episcoporum sufficiendi erant, non ita esse 
vertenda « et (eos) populus elegerit >; sed « et (eos) populus 
optaverit ». Utrumque enim sensum et eligendi et optandi 
habet graecum aioiegar, sed eligendi sensus praedicto Ca- 
none 4. eiusdem Concilii excluditur. 

b) Item si qua pars in huius aetatis monumentis tribui 
plebi videatur in eligendis Episcopis, id ita intelligendum es- 
se, quemadmodum concinne explicat Goffridus Abbas Vin- 
docinensis opusc. 2; qui ait: Populus concurrebat ad electio- 
nes postulatione, et bonae vitae testimoniis: Clerus vero iu- 
re suffragii. Neque enim populus in re ecclesiastica dare 
poterat ius electo. Quod expresse videre est apud S. Cypria- 
num Ep. 68. al. 67, ubi asseritur, plebem praesentem opor- 
tere esse eligentibus ad testimonium ferendum; facta nimi- 
rum distinctione inter electores et plebem, eique tantummodo 
testis parte assignata. 

III. A Concilio Nicaeno I. ad Concilium Constantinopo- 
litanum IV. quod est VIII. ex oecumenicis, eadem disci- 
plina reperitur, idest ut a ceteris Provinciae Episcopis Epi- 
scoporum electio fieri deberet (Cf. S. lulium Itom. Pont, apud 
S. Athanas. in eius Apol. contra Arianos; Canones ad Gal- 
los Episc., quos Constantius Siricio tribuit, Cap. V; Canones 

Nestorianorum, qui scculo V. ab Ecclesia recesserunt, in Col- 
lectione Ebedicsu Traet. VIII. in ipso initio apud Maium 
in eius nova serie Script. Vet. Tom.X.; Coitcil. Nicaenum II. 
Act. VIII. Can. III.; Cone. C. P. IV. post Act. X. Iteg. XXII; 
Stephanum V. aliis VI. in Decr. Gratiani Can.M.dist.&Z.etc.): 
atque ita quidem, ut, quod attinet ad populum, haec firma 
haberentur : 

a) Opinionis popularis habendam esse rationem hoc sen- 
su, ut ab Episcopis electoribus is non eligeretur, qui com- 
muni populi opinione censeretur indiguus; vel contra is eli- 
geretur, qui dignissimus communi consensu haberetur; quo 
quidem sensu*etiam eorum testimonium, qui foris sunt, at- 
tendendum esse monuit S. Leo Ep. 10. alias 89. ad Episco- 
pos provinciae Viennensis. 

b) Praeter hoc testimonium nonnisi facultatem postulan- 
di populo competere posse; ita tamen ut electores impru- 
denter populi votum sequi minime deberent, eiusmodi sen- 
tentia axiomatis loco in bac materia electionis iisdem pro- 
posita * Docendus est populus, non sequendus > S. Caelestin.I. 
ad Episcopos Apul. et Calab. §. III. collato II; Canones Si- 
ricio attributi ad Gallos Episc. Cap. V.; Stephanus V. aliis 
VI. in Decr. Grat. Can. 12. Disl. 63. 

c) Regulariter populum in electionibus silere oportere ac 
attendere sibi, usquequo regulariter e Collegio Ecclesiae 
suscipiat finem electio futuri Pontificis, quae verba sunt 
Concilii Constantinopolitani IV. post Act. X. Reg. XXII. 

IV. Circa dimidium seculi IX usus investiturarum in 
Occidente inolere coepit; quae quidem investiturae primum 
post electionem canonicam ritu minime damnando dari con- 
sueverunt; at deinceps electionum libertatem coeperunt sen- 
sim opprimere, ita ut ab ipsis principibus secularibus ele- 
ctiones re ipsa fierent, pravam eiusmodi consuetudinem Ro- 
manis Pontificibus reprobantibus, summaque vi adversus 
ipsam obnitentibus. Cf. Acta S. Greg. VII. et insequentium 
Pontificum; Cone. Pictav.an. 1078 Can. 1 ; Cone. Claromont. 
anni 1093 Can. 16, praesertim vero Cone. Lateran. I. Oe- 
cumen. ann. 1123, quod praecipue ad investituras abolen- 
das coactum est. 

V. Seculo XII ad solum Ecclesiae cathedralis Capitulum 


Digitized by Google 



— 110 — 

ius eligendi devenisse constat ex toto Decretalium titulo , 
qui est de electione. 

VI. A Clemente V. (Extrav. Ad regimen eod. tit.J idest 
ab initiis sceuli XIV. ac deinceps a ceteris Pontificibus per 
Regul. 2 Cancell. ius Episcopos eligendi revocatum est ad 
Apostolicam Sedem, et primum quidem absolute, deinceps 
vero, facta principibus laicis potestate praesentandi unum, 
vel piares , ut plurimum tamen tres sacerdotes episcopali 
munere dignos, ex quibus Apostolica Sedes, si revera dignos 
reperiat, eum eligat, quem ipsa magis idoneum existimet. 
Atque haec quidem hoc sensu, 

a) Ut eiusmodi facultas Principibus laicis concessa, in- 
niti intelligatur mero induito Apostolicae Sedis, non autem 
iuri cuipiam sive eorum proprio, sive populi, cuius scilicet 
personam ii gerant; quandoquidem dogmatica doctrina Con- 
cilii Tridentini declaratum est * in ordinatione Episcopo- 
rum, Sacerdotum, et ceterorum ordinum nec populi , nec 
cuiusvis secularis potestatis et magistratus consensum sive ' 
vocationem, sive auctoritatem ita requiri, ut sine ea irrita 
sit ordinatio; quin potius eos, qui tantummodo a populo, 
aut seculari potestate ac magistratu vocati et instituti ad 
haec ministeria exercenda ascendunt, non Ecclesiae mini- 
stros, sed fures, et latrones per ostium non ingressos haben- 
dos esse. * Quae quidem omnia, addito anathemate adversus 
eos, qui secus dixerint, ita confirmata sunt in Can. VIII. 
eiusdem sessionis, ut si qui missi sint a populo, iidem di- 
cantur aliunde venire, eorumque missio opponatur missio- 
ni ecclesiasticae et canonicae (*). 

19. lam vero ex hoc brevi conspectu ecclesiasticae pra- 
xis de Episcoporum electionibus ab Apostolica aetate ad haec 
usque tempora deducto manifestum est, 1°. Populo numquam 
tributum fuisse ius proprie dictae electionis, sed tantum 
postulandi facultatem eidem fuisse concessam, aut testimonii 
ferendi de eligendorum meritis; quod quidem a iure electio- 
nis quantum alienum sit ex S. Leone evidentius factum est, 
qui etiam eorum qui foris sunt (infidelium scilicet et Hae- 
reticorum), attendendum esse testimonium edixit: 2*. Quin 

(*) De tota hac electionum disciplina, quam hoc num. 18 complexi 
sumus, Cf. Bianchi Delta esterior polizia delta ChUtalib. 1, cap. IV. 

imo pariem omnino nullam saltem a seculo IX. ad hanc usque 
aetatem, i. e. per decem secula eidem populo in electionum 
negotiis relictam fuisse: 5°. Quod gravius est, a primis tem- 
poribus ad haec usque tempora, i. e.-a Conciliis Laodiceno 
atque Antiocheno ad Tridentinum, fuisse saepe expresse edi- 
ctum, populum ab electionibus excludendum esse, eundem- 
que docendum esse non sequendum: 4*. Dogmatica doctrina 
fuisse definitum, in Episcoporum, ceterorumque Clericorum 
ordinationibus nedum vocationem et auctoritatem, sed ne 
consensum quidem populi necessitate aliqua exigi; imo qui 
ab ipso populo missi sint, eos non a canonica potestate, sed 
aliunde venire. Atqui haec omnia repugnant doctrinae, qua 
asseritur, ad ius divinum pertinere, ut electio Episcopi pro- 
prii a plebe fiat. Ergo etc. 

20. Quae vero pro sua sententia afferunt adversarii, haec 
praecipue sunt : 

I. Matliias Ad. I. 15. ad 26. et septem diaconi Ad. VI. 
1. ad 6. per universum populum electi sunt. 

R. Ad utrumque exemplum. 

a) Ex iis, quae facta sunt, licet ab Apostolis gesta fue- 
rint, non licet illico ius divinum arguere. 

b) Mira securitate asseritur, universum populum ad illas 
electiones convenisse. De Mathia cf. Ad. I, 1.5, ibique « fere 
cenlumviginti * eum I. Cor. XV, 6, etibi « visus est plusquam 
quingentis fratribus simul *, praeter quos, nullos alios ex- 
titisse fideles, eadem securitate, stulta scilicet, affirmaretur. 
De septem vero Diaconis cf. Ad. II, 41, et ibi * appositae 
sunt animae circiter tria millia » et Act. IV, 4, ibique* Mul- 
ti (occasione claudi a Petro sanati)... crediderunt, et factus 
est numerus virorum quinque millia », praeter quos nullos 
alios per ipsum Petrum , nullos per alios Apostolos, atque 
discipulos in Ecclesiam adlectos fuisse, pari stultitia, collato 
praesertim Act. VJ, 1, pro certo venditaretur. Tantam vero 
multitudinem in unum locum (eo scilicet tempore) leroso- 
lymis convenisse ad Diaconorum electionem, quis sanus 
credat ? 

e) Quicumque in utroque casu convenerunt, ii non elege- 
runt, sed praesentaverunt. De Mathia cf. Act. I. 23, ibique 
nota verbum duos; et 24, ibique nota verbum elegeris. De 

septem Diaconis cf. Act. VI. 5, ibique nota verba conside- 
rate viros boni testimonii... quos constituamus (nos apo- 
stoli). 

d) Quae illi egerunt, ea non iure proprio, sed vi con- 
cessionis Apostolorum, eorumque mandato egere, nimirum 
Petri quoad electionem S. Mathiae, Act. /.21, et ibi 5. Io. 
Chrysost.; Apostolorum quoad Diaconos, Act. VI. 2. 3. 

II. Cyprianus Ep. 68. aliis 67. ait: Ipsa maxime (plebs) 
habet potestatem vel eligendi dignos sacerdotes, vel indi- 
gnos recusandi: quod et ipsum videmus de Divina auctori- 
tate descendere ut sacerdos, plebe praesente, sub. omnium 
oculis deligatur, atque idoneus publico indicio ac testimo- 
nio comprobetur. 

R. Cyprianus 1°. expresse distinguit plebem ab eligen- 
tibus; ita ut plebi nonnisi praesente»» me concedat iis, qui 
electionem peragant: 2*. indicium plebis ad testimonium de 
idoneitate restringit. Unde patet in iis verbis Plebs habet 
potestatem vel eligendi etc. yocem eligendi latiori sensu 
sumi (Cf. Tacit. in Agrie. 9. sub /in. et quae supra dicta 
sunt de verbo oupiepou num. 18. II. a); quod ex ipsis verbis, 
quae sequuntur, vel indignos recusandi, manifestius appa- 
ret; ea enim indicant electionis ius penes alios esse. 

Quod si ex Cypriani loco id saltem eruere velint, plebi 
divino iure competere, ut praesens sit electionibus , licet 
extra thesim hoc sit, non est tamen ullo modo admitten- 
dum. Nam 

a) In genere hoc certum est, divinum ius ex uno vel 
altero cuiuspiam Patris loco probari non posse, praesertim 
cum diuturna Ecclesiae praxis repugnet (cf. S. Thom. 2. 2. 
quaest. X. art. XII. in corp.). 

b ) In specie quoad S. Cyprianum haec sunt animad- 
vertenda: 

ad) Singularem Cypriano consuetudinem ac persuasionem 
fuisse, alia etiam graviora negotia oportere (non quidem de- 
bere) non modo curn presbyteris, verum etiam cum plebe 
agi. Cf. eiusdem epistolam XXV11I. et Bellarmin. L. I. de 
Rom. Pont. Cap. 6. 

bb) In verbis de divina auctoritate descendere vocem 
auctoritate non significare hoc in loco praeceptum, sed ex- 

emplum: quod patet cx iis, quae sequuntur: i*, enim sen- 
tentiam hanc suam probat Cyprianus exemplis Veteris Te- 
stamenti in consecratione Kleazari Aaronis (ilii (nota, ibi- 
dem neque de electione actum fuisse , hereditaria quippe 
erat Pontificum hebraeornm successio, nequeconstare eundem 
ritum in subseqoentium Pontificum consecratione fuisse ser- 
vatum); Novi autem Testamenti in electione S. Mathiae et 
septem Diaconorum (de quibus scilicet supra dictum est) ; 
2*. fatetur non in omnibus provinciis praesentiam plebis 
in electionibus fuisse adhibitam « quod apud nos quoque, 
et fere per provincias universas tenetur *, quod sane fieri 
non potuisset, si divino iure praesentia plebis exigeretur, 
praesertim cum ne Cyprianus quidem eas provincias, quae 
plebem excludebant, reprehendere ausus fuerit. 

III. Vetus Ecclesiae praxis Episcoporum electionem ad 
populum pertinere docet. 

R. Falso haec affirmari, toto numero 18demonstratum est. 

IV. Obiicit recens auctor J». Ius populi Episcopum pro- 
prium eligendi a iure quidem divino constitutivo non di- 
manare, sed a iure divino morali omnino descendere; atque 
hac distinctione opinionum varietatem componi (hinc scili- 
cet Lutheri et Calvini plebi ius eligendi divino iure asse- 
rentium, inde vero Ecclesiae Catholicae haec denegantis); 
2°. Desuetudine electionum popularium Ecclesiae statum in 
peius ruisse; eundem vero facile restitutum iri, iisdem re- 
stitutis. 

Resp. ad singula, et ad 1“ . animadverto, distinctionem 
iuris divini in constitutivum et morale novam esse, quibus 
novitatibus in theologicis controversiis agitandis caligo im- 
peritis otTunditur, et errores facile foventur. Iam vero ius 
divinum morale aut naturale intclligunt, aut tus improprie 
dictum, idest congruentiam quandam. Si primum, in errore 
sunt Marsiiii Patavini, qui summam Ecclesiae potestatem in 
ipsa plebe iure naturae constituit, cum contra omnis Ec- 
clesiae potestas a positiva Christi voluntate repetenda sit, 
idest a iure divino positivo, vel ut ipsi aiunt, constitutivo: 
sin alterum, plura sunt animadvertenda, idest 

a) Quidquid ad meram congruentiam pertinet, appellari 
ius nullo pacto potest. 

Tawjuisi. Iu* publicum eccleBiast. g 

b) Congruentia nulla est, ut electio proprie dicta a plebe 
exerceatur; imo maxima in ea re habetur incongruentia. 

c) Congruentia quoad meram populi praesentiam in Epi- 
scoporum electionibus ad testimonium de vita eorum feren- 
dum absolute concedi nequit; sed ita est de ipsa distinguen- 
dum. Congruum est Episcoporum electoribus plebem ades- 
se, si ex temporum ac personarum circumstantiis prudens 
timor habeatur turbarum, factionum, aliorumve incommo- 
dorum, nego; si nullus eiusmodi sit timor, subd. ita con- 
gruum habendum illud est, ut tamen contrarium haberi in- 
congruum non debeat, si alia via possit idem linis obti- 
neri, qui ex praesentia populi quaeritur cone, secus nego. 
Finis autem, qui ex praesentia populi quaeritur, hic est, 
ut testimonium de vita eligendorum habeatur, atque ut ii 
dignosci queant, quibus populus libenter obediat, quod qui- 
dem alia etiam via obtineri posse, nemo non videt. 

Ad 2 0,n respondeo, et ea quae supponuntur, et ea quae 
affirmantur, admitti nullatenus posse. Itaque 

а) Falso supponitur, Episcoporum proprie dictam electio- 
nem a populo superioribus aetatibus exercitam fuisse (Cf. 
num. 18). 

б) Alterum suppositum, quod praesens Ecclesiae status 
prae superioribus aetatibus in peius ruerit, lansenianis qui- 
dem familiarissimum est, a viris autem sapientibus proba- 
taeque fidei, singulis praesertim circumstantiis perspectis, 
haud ita facile concedi solet. 

c) Quidquid sit de huiusmodi mutatione, falSo affirma- 
tur, eandem in deterius idcirco abiisse, quod populus ab 
electionibus exclusus fuerit, tum quia conventus illi popu- 
lares perniciosi potius saepissime comperti sunt (Cf. Can. 5. 
Dist. 61; can. 2. Dist. 62; can. 12. Dist. 63; Can. 16. ca. 8. 
quaest. 1. ete.J; praesertim cum turbas et factiones frequenter 
gignerent (cf. Epist. Stephani V. aliis Vi. ad Romanum Ar- 
chiepiscopum Ravennatem in d. can. 12. Dist. 63); tum quia 
quidquid adducitur ad obiecta incommoda demonstranda 
omnino versatur in enumerandis malis , quae a facultate 
Principibus facta praesentandi novos Episcopos oriri existi- 
mant: quae quidem mala transmitti aut etiam admitti pos- 
sunt, et tamen asserta electionum popularium congruentia 

iure potest negari. Quod enim deterius quippiam sequu- 
tmn fuerit, non inde sequitur, id quod praecessit, esse 
bonum. 

d) Denique non est omittendum, quid congruum, quidve 
incongruum in societatibus sil, eius tantum iudicio posse 
definiri, qui omnes totius societatis circumstantias perspe- 
ctas habet; proindequc sapientis esse, in ecclesiasticis nego- 
tiis Ecclesiae indicium sequi; eum vero, qui Ecclesiae judi- 
cium contemnit, seditiosum turbulentumque ingenium por- 
tendere. 

21. Ex his, quae hactenus disputavimus, perspectum est» 
systemata omnia, quae adversus veram Ecclesiae constitu' 
tionem conficta sunt, in petram vere illidere, quandoqui' 
dem potestatis plenitudine vindicata, quae Romani Pontifi- 
cis propria est, non modo fundamenta, verum etiam singu- 
lae eorum partes totidem corollariis evertuntur. Nihilomi- 
nus nonnulli supersunt in iisdem errores, qui Episcoporum 
potius, quam Romani Pontificis potestatem oppugnant: sunt 
autem ii, qui Presbyterorum iura exaggerant; praecipue vero 
1*. Error eorum, qui omnes Presbyteros jurisdictione Epi- 
scopis pares faciunt, de quo errore consulendi sunt Theo- 
logi, qui latius de eo agunt; 2*. Error eorum, qui ad Divi- 
nam institutionem Parochos referunt; unde potestatem quan- 
dam iisdem tribuunt divinitus collalam: de qua re satis sit 
haec animadvertisse: 

I. Ineptissime haec affirmari, tum quia quolibet desti- 
tuuntur fundamento; tum quia constat, primis Ecclesiae se- 
culis nullos fuisse Parochos, Presbyteros vero ita omni ca* 
ruisse jurisdictione, ut sine Episcopi mandato neque bapti- 
zare, neque Eucharistiam ddministrare, neque axapem cele- 
brare, denique nihil facere possent (Cf. S. Ignat. m. Ep. 
ad Smyrnaeos n. 8; Tertull. de Bapt. L. 2. n. 17; Cone. 
Laodicen, an. 320, Can. 57. elc.J. Denique huc etiam perti- 
nent propositiones IX. X. et XI. Synodi Pistoriensis damna- 
tae a Pio VI. in Const. Auctorem fidei (Cf. in hac contro- 
versia Card. Gerdilium in instructione ad Episc. Ebredu - 
nensem nomine S. Congregationis Concilii missam, quae ■ 
extal in fine Tomi X V eius operum ; tum etiam Aloisium 
Nardi in eius opere inscripto < Dei Purrochi »). 

II. Cum aulem nihil magis veritati obsit, quam ut plus 
aequo exaggeretur, eorum esse devitandam severitatem, qui 
ferme haereticum dicunt, quicumque parochos pastoris no- 
mine cohonestet. Sunt enim veri pastores, siquidem ordi- 
narium gerunt officium, quod sua natura pastorale est, pa- 
storisque nomine appellantur a Theologis optimae notaet 
cuiusmodi est ex. gr. Benedictus XIV. De Syn. Dioeces- 
in VIII. Cap. I; Petavius De Hierarch. I. II. C. V. num. 10. 
tum passim Catechismus Domantis, et Acta S. Congr. Card. 
Cone. Trid. interpretum. Non ergo denegandum est, eos dici 
posse pastores, sed quales pastores sint, ad catholicae veri- 
tatis normam adversus lanscnianos est statuendum. Sunt 
autem pastores 1*. non divinae, sed ecclesiasticae institutio- 
nis; 2\ non perfecti, sed eiusmodi, quibus certa tantum mu- 
nia commissa sunt; 3°. in iis muneribus exercendis non in- 
dependentes, sed Episcopi auctoritati omnino subiecti. 

22. Iam igitur exposita est verae Ecclesiae constitutio, 
eaque ab erroneis systematis, quae adversus conficta sunt, 
quantum satis fuit, vindicata est: proindeque iam patet quod 
in postremo hoc libro iuris publici ecclesiastici inquiren- 
dum nobis proposuimus; quinam ii sint, in quibus Eccle- 
siastica potestas iure resideat, et quanta in unoquoque sit. 
Eo itaque devenimus, ubi annulo quodam ius publicum ec- 
clesiasticum cum iure privato connoclitur, idest ad tracta- 
tum de fontibus iuris canonici, qui quidem eorum, quae 
in hoc libro exposita sunt, verum est corollarium, simuique 
est voluti germen, unde totum efflorescit ius ecclesiasticum 
privatum, seu ius canonicum proprie dictum. 

CAPUT TERTIUM 

DE FONTIBUS IURIS ECCLESIASTICI PRIVATI, 

SEU IURIS CANONICI PROPRIE DICTI. 

23. Leges in quavis societate legitimo ex fonte dimanare 
dicuntur, si ab iis editae sunt, qui iuxta constitutionem 

• eiusdem societatis potestatem legiferam in ea habent. Iam 
vero Ecclesiae Christi constitutione explorata , vidimus 
i“. Eam esse societatem divinitus, id est a Christo institu- 

tam, adeoque non modo divinae eius naturae, verum etiam 
fundationis ratione perfectam omnis potestatis plenitudinem 
in Christo Deo residere: 2°. Christi in terris Vicarium esse 
Romanum Pontificem, ac proinde (salvo iure divino, quod 
interpretari potest, non mutare) plenam, atque incircumscri- 
ptam in eundem derivasse potestatem, quanta scilicet ne- 
cessaria est ad Ecclesiae regimen exercendum: 3°. Partiales 
Ecclesiae praefectos, seu pastores esse Episcopos, quorum 
scilicet potestas iis terminis definitur, qui ab Romano Pon- 
tifice sive immediate et expresse, sive mediate ac tacite de- 
signati fuerint. 4" Praeter Episcopos alios esse posse prae- 
fectos, qui nimirum vel a Romano Pontifice, vel in suis 
dioecesibus ab Episcopis munere sive ordinario, sive dele- 
gato potestatem legitime habuerint, quorum proinde pote- 
stas eorundem voluntate determinatur. Ergo quidquid in 
Ecclesia est legum, quod ab eorum, qui mox dicti sunt, 
voluntate sufficienter promulgata intra eorundem potestatis 
terminos profectum est, id legitimo ex fonte dimanasse pa- 
tet; quidquid autem ad eiusmodi eorum voluntatem referri 
nequit, spurium sit necesse est. Inde autem iuris canonici 
legitimi triplex praecipue distinctio est; nimirum 

а) Ratione auctoris Divinum, quod a Deo, Humanum , 
quod ab homine constitutum est. 

б) Ratione modi, quo est promulgatum, Scriptum, quod 
scriptis legibus continetur, Non scriptum, quod traditione, 
vel legitimo populi usu natum est. 

c) Ratione eorum, quos obligat, Commune, quod totam 
Ecclesiam, Particulare, quod aliquos tantum ligat. 

Quibus praemissis, iuris canonici fontes distinctius iam 
perspici possunt. 

24. Itaque fontes iuris Divini varii sunt, prout scriptum, 
vel non scriptum est. Nam 

I. Ad scriptum pertinent Ss. Litterae; nimirum 

a) Novi Testamenti simpliciter. 

b) Veleris Testamenti, quoad praecepta moralia. Nam 
caeremonialia, et iudicialia adventu Christi sublata sunt. 

II. Ad non scriptum pertinent 

a) Traditiones Divinae, de quibus scilicet Ecclesiae te- 
stimonio constat, Christum ipsum auctorem habuisse. 

b) lus naturale, quod scilicet ubique instinctu naturae, 
non constitutione aliqua habetur ( Can . 7. Dis/. 1). 

III. Appendix quaedam i uris di \ ini est Ecclesiae testi- 
monium sive per infallibile Romani Pontificis oraculum, 
sive per Concilii generalis indicium, sive per Patrum dicta 
moraliter inter se consentientium prolatum non modo ad 
traditiones divinas comprobandas, verum etiam ad germa- 
num sensum iuris scripti divini aperiendum. 

25. luris autem humani varii item in Ecclesia sunt fon- 
tes non modo prout scriptum, vel non scriptum est, verum 
etiam prout commune vel particulare est. 

I. Ad scriptum, prout commune est, pertinent 

a) Constituliones Romanorum Pontificum. 

b ) Decreta Conciliorum generalium, et praecipue Concilii 
Tridentini, quod recentius est. 

e) Ratione auctoritatis Romanorum Pontificum vel Con- 
ciliorum generalium 

aa) Decreta inferiorum praelatorum , sive Conciliorum 
provincialium, quae Romani Pontificis, aut Concilii genera- 
lis auctoritate ad universam Ecclesiam extensa sunt: quo 
quidem in numero non abs re erit animadvertere, habenda 
esse Ancyranum, fteocaesariense, Ganyrcnse, Antiochenum, 
Laodicenum, et Africana, seu Carthaginensia, ita scilicet 
iubente Leone IV. in Episl. ad Episc . Uritan. Cup. 6., cu- 
ius verba relata sunt in Can. 1. Di st. 20. 

bb) Leges auctoritate illegitima editae, ex gr. secularium 
Principum, quae tamen a Romano Pontifice, vel a Con- 
cilio generali libere approbatae fuerint. 

cc) Decreta eorum, qui delegata a Romanis Pontificibus 
auctoritate utuntur: quo referri possunt Responsa SS. Con- 
greg. Cardinalium (f f. Sirium V. C onst. Immensa). 

II. Ad scriptum, prout particulare est, pertinent 

a) Decreta Conciliorum Provincialium, aut nationalium 
pro son natione aut provincio. 

b) Decreta Episcoporum, vel aliorum Praelatorum quasi 
Dioeccsim habentium pro eorundem dioecesi. 

c) Statuta particularia sive Regularium, sive aliorum Col- 
legiorum, quibus statuta condendi ius datum est, pro iis, 
qui ad eadem collegia perlinent. 

d) Decreta Romanorum Pontificum, vel Conciliorum ge- 
neralium, quae pro aliquibus tantum personis, aut collegiis, 
aut regionibus lata sint. 

e) Decreta eorum, qui delegata a legitimis superioribus 
auctoritate utuntur, pro iis tantum personis, aut locis, quae 
definita sint tum in mandato delegantis, tum ipsa eiusdem 
potestate, quae scilicet in easdem personas ac loca legitime 
extendatur. 

(II. Ad ius humanum non scriptum pertinent 

а) Traditiones Apostolicae, vel Ecclesiasticae. 

б) Consuetudines sive generales pro tota Ecclesia, sive 
particulares pro singulis locis, ratione scilicet non auctori- 
tatis popularis, sed Ecclesiae, quae eiusmodi consuetudin cs 
certis concurrentibus conditionibus, de quibus in iure ca- 
nonico agendum est , habere vim legis voluit (can. 5. 
Dist. I. elc.J. 

IV. Appendis quaedam ad ius humanum non quidem 
eatenus, quod veram vim legis habeant, sed eatenus quod 
prudentem iudicandi regulam praebent, sunt 

а) Decreta conciliorum provincialium, aut nationalium 
etiam pro Ecclesia universa. 

б) Sententiae Patrum. 

c) Doctrina glossae, idest veteris interpretationis, quae 
sacris canonibus in corpore iuris collectis adiecta est, quae- 
que communiter recepta sit. 

d) Doctrina scriptorum iuris canonici aut etiam Theo- 
logorum inter se consentientium. 

26. Hi sunt fontes iuris canonici, quibus Ecclesia catho- 
lica, id est Romana utitur, quippe qui a divina Ecclesiae 
constitutione soli dimanant. At illi, qui ius Ecclesiasticum 
apud eos constituunt, qui a Romana Ecclesia desciverunt, 
ipsi per sesc indicant , veram Christi Ecclesiam apud eos 
defecisse: sunt enim praecipue leges secularium Princi- 
puni auctoritate editae, atque propositae, quas eadem Ec- 
clesiae constitutio repudiat, et adulterinos esse fontes sta- 
tuit. 



APPENDIX 


Quum ad firmandam doctrinam in hisce institutionibus 
traditam maxime pertineant plurimae propositiones a San- 
ctissimo Domino nostro Pio Papa IX damnatae , quae in 
Syllabo, eiusdem Summi Pontificis auctoritate edito, colle- 
ctae sunt, e re esse censuimus, eundem lieic apponere. 


SYLLABUS 

COMPLECTENS PRAECIPUOS NOSTRAE AETATIS ERRORES, QUI NOTANTUR 

IN ALLOCUTIONIBUS CONSISTORIALIBUS, IN ENCVCLICIS ALIISQUE APO- 

STOLICIS LITTERIS SANCTISSIMI DOMINI NOSTRI PII PAPAE IX. 

s. I. 

Pantheismus, Naturalismus et Rationalismus absolutus. 

I. Nullum supremum, sapientissimum, providentissimum- 
que Numen divinum existit ali hac rerum universitate dis- 
tinctum, et Deus idem est ac rerum natura et iccirco im- 
mutationibus obnoxius , Deusque reapse fit in homine ct 
mundo, atque omnia Deus sunt et ipsissimam Dei habent 
substantiam; ac una eademque res est Deus cum mundo, 
et proinde spiritus cum materia, necessitas cum libertate, 
verum cum falso, bonum cum malo, et iuslurn eum iniusto. 

Alioc. Maxima quidem 9 iuntl 1862. 

II. Neganda est omnis Dei actio in homines et mundum. 

Alioc. Maxima quidem 9 iunii 1862. 

III. Humana ratio, nullo prorsus Dei respectu habito , 
unicus est veri et falsi, boni ct mali arbiter, sibi ipsi est 
lex et naturalibus suis viribus ad hominum ac populorum 
bonum curandum sufficit. 

Alioc. Maxima quidem 9. iunii 1862. 

IV. Omnes religionis veritates ex nativa humanae ra- 
tionis vi derivant; hinc ratio est princeps norma qua homo 

cognitionem omnium cuiuscumque generis veritatum asse- 
qui possit ac debeat. 

Episl. Encycl. Qui pluribus 9 novcmbris 1848. 

Epist. Encycl. Singulari quidem 17 raartii 1856. 

Alloc. Maxima quidem 9 iunii 1862. 

V. Divina revelatio est imperfecta et iccirco subiecta con- 
tinuo et indefinito progressui qui humanae rationis progres- 
sioni respondeat. 

Epist. Encycl. Qui pluribus 9 noverabris 1846. 

Alloc. Maxima quidem 9 iunii 1862. 

VI. Christi fides humanae refragatur rationi; divinaque 
revelatio non solum nihil prodest, verum etiam nocet ho- 
minis perfectioni. 

Epist. Encycl. Qui pluribus 9 novembris 1846. 

Alloc. Maxima quidem 9 innii 1882. 

VII. Prophetiae et miracula in sacris Litteris exposita et 
narrata, sunt poetarum commenta, et Christianae tidei my- 
steria philosophicarum investigationum summa; et utriusque 
Testamenti libris mythica continentur inventa, ipseque lesus 
Christus est mythica fictio. 

Epist. Encycl. Qui pluribus 9 novembris 1846. 

Alloc. Maxima quidem 9 iunii 1862. 

§. II. 

Rationalismus moderatus. 

VIII. Quum ratio humana ipsi religioni aequiparetur, ic- 
circo theologicae disciplinae perinde ac philosophicae tra- 
ctandae sunt. 

Alloc. Singulari quadam perfusi 9 decembris 1854. 

IX. Omnia indiscriminatim dogmata religionis Christia- 
nae sunt obiectum naturalis scientiae seu philosophiae; et 
humana ratio historice tantum exculta potest ex suis natu- 
ralibus viribus et principiis ad verum de omnibus etiam re- 
conditioribus dogmatibus scientiam pervenire , modo haec 
dogmata ipsi rationi tamquam obiectum proposita fuerint. 

Epist. ad Archiep. Frising. Gratissimas 11 decembris 1862. 

Epist. ad eumdem Tuas libenter 21 decembris 1863. 

X. Quum aliud sit philosophus, aliud philosophia, ilii 

ius ct officium habet sc submittendi auctoritati, quam ve- 
ram ipse probaverit; at philosophia neque potest , neque 
debet ulli sese submittere auctoritati. 

Epist. ad Archiep. Frising. Gravissimas 11 decembris 1862. 

Epist. ad eumdem Tuas libenter 21 decembris 1863. 

XI. Ecclesia non solum non debet in philosophiam un- 
quam animadvertere, verum etiam debet ipsius philosophiae 
tolerare errores, eique relinquere ut ipsa se corrigat. 

F.pisl. ad Archiep. Frising. Gravissimas 11 decembris 1862. 

XII. Apostolicae Sedis, romanarumque Congregationum 
decreta liberum scientiae progressum impediunt. 

Epist. ad Archiep. Frising. Tuas libenter 21 decembris 1863. 

XIII. Methodus et principia, quibus antiqui Doctores 
scholastici Theologiam excoluerunt, temporum nostrorum ne- 
cessitatibus scientiarumque progressui minime congruunt. 

Epist. ad Archiep. Frising. Tuas libenter 21 decembris 1863. 

XIV. Philosophia tractanda est, nulla supernaturalis re- 
velationis habita ratione. 

Epist. ad Archiep. Frising. Tuas libenter 21 decembris 1863. 

N. B. Cum rationalismi systemate cohaerent maximam 
partem errores Antonii Gunther, qui damnantur in Epist. ad 
Card. Archiep. Colonicnsem Eximiam luam 15 iunii 1847, 
et in Epist. ad Episc. YVratisIaviensem Dolore hami mediocri 
30 aprilis 1860. 


§• III. 

Indi (ferent is mus, Latitud inarism us. 

XV. Liberum cuique homini est eam amplecti ac profi- 
teri religionem, quam rationis lumine quis ductus veram 
putaverit. 

Liti. Apost. Multiplices inter 10 iunii 1851. 

Alloc. Maxima quidem 9 iunii 1862. 

XVI. Homines in cuiusvis religionis cultu viam aeternae 
salutis reperire aeteruumque salutem assequi possunt. 

Epist. Encycl. (Hii plunbus 9 novembris 1846. 

Alloc. Ubi primum 17 decembris 1847. 

Epist. Encycl. Singulari quidem 17 marlii 1856. 

XVII. Saltem bene sperandum est de aeterna illorum 

omnium salute qui in vera Christi Ecclesia nequaquam ver- 
santur. 

Alloc. Singulari quadam 9 decembris 1854. 

Epist Encycl. Quanto conficiamur 17 augusti 1863. 

XVIII. Protestuntismus non aliud est quam diversa ve- 
rae eiusdem Christianae religionis forma, in qua aeque ac in 
Ecclesia catholica Deo placere datum est. 

Epist. Encycl. Noscitis et Nobiscum 8 decembris 1849. 

§. IV. 

Socialismus, Communismus, Societates clandestinae. 
Societates biblicae, Societates clerico-libcrales. 

Eiusmodi pestes saepe gravissimisque verborum formulis 
reprobantur in Epist. Encycl. Qui pluribus 9 novemb. 1846; 
in Alloc. Quibus quantisque 20april. 1849; in Epist. Encycl. 
Noscitis et Nobiscum 8 decemb. 1849; in Allocut. Singulari 
quadam 9 decem. 1854; in Epist. Encycl. Quanto confi- 
ciamur moerore 10 augusti 1865. 

§• V. 

Errores de Ecclesia eiusque iuribus. 

XIX. Ecclesia non est vera perfectaque societas plane 
libera, nec pollet suis propriis et constantibus iuribus sibi 
a divino suo fundatore coilatis, sed civilis potestatis est de- 
finire quae sint Ecclesiae iura ac limites, intra quos eadem 
iura exercere queat. 

Alloc. Singulari quadam 9 decembris 1854. 

Alloc. Mullis graxdbusque 17 decembris 1860. 

Alloc. Maxima quidem 9 iunii 1862. 

XX. Ecclesiastica potestas suam auctoritatem exercere 
non debet absque civilis gubernii venia et assensu. 

Alloc. Meminit unusquisque 30 Septembris 1861. 

XXI. Ecclesia non habet potestatem dogmatice definien- 
di, religionem catholicae Ecclesiae esse unice veram rili - 
gionem. 

Litt. AposU Multiplices inter 10 iunii 1851. 

XXII. Obligatio, qua catholici magistri et scriptores 

omnino adstringuntur, coa retatur in iis tantum, quae ab in- 
fallibili Ecclesiae indicio voluti fidei dogmata ab omnibus 
credenda proponuntur. 

F.pist. ad Archiep. Frising. Tuas libenter 21 decembris 1863. 

XXIlf. Romani Pontifices et Concilia oecumenica a limi- 
tibus suae potestatis recesserunt, iura Principum usurparunt, 
atque etiam in rebus fidei et morum definiendis errarunt. 

Liti. Apost. Uultiplices inter 10 iunii 1861. 

XXIV. Ecclesia vis inferendae potestatem non habet , 
neque potestatem ullam temporalem directam vel indirectam. 

Litt. Apost. Ad aposlolicae 32 augusti 1851. 

XXV. Praeter potestatem episcopatui inhaerentem, alia 
est attributa temporalis potestas a civili imperio vel expres- 
se vel tacite concessa, revocanda propterea, cum libuerit, a 
civili imperio. 

Litt. Apost. Ad apostolieae 22 augusti 1851. 

XXVI. Ecclesia non habet nativum ac legitimum ius acqui- 
rendi ac possidendi. 

Alloe. Nunquam fore 25 decembris 1856. 

F.pist. Encycl. Incredibili 17 Septembris 1863. 

XXVII. Sacri Ecclesiae ministri Romanusque Pontifex ab 
omni rerum temporalium cura ac dominio sunt omnino ex- 
cludendi. 

Alloc. maxima quidem 9 iunii 1862. 

XXVIII. Episcopis, sine Gubernii venia, fas non est vel 
ipsas apostolicas litteras promulgare. 

Alloc. Nunquam fore 15 decembris 1856. 

XXIX. Gratiae a Romano Pontifice concessae existimari 
debent tanquam irritae, nisi per Gubernium fuerint implo- 
ratae. 

Alloc. Nunquam fore 15 decembris 1856. 

XXX. Ecclesiae et personarum ecclesiasticarum immuni- 
tas a iure civili ortum habuit. 

Litt. Apost. Multiplices inter 10 iunii 1851. 

XXXI. Ecclesiasticum forum pro temporalibus clericorum 
causis sive civilibus sive criminalibus omnino de medio tol- 
lendum est, etiam inconsulta et reclamante Apostolica Sede. 

Alloc. Acerbissimum 27 septenibris 1852. 

Alloc. Nunquam fore 15 decembris 1856. 

XXXN. Absque ulla naturalis imis et aequitatis viola- 
tione potest abrogari personalis immunitas, qua clerici ab 
onere subeundae exercendaeque militiae eximuntur ; hanc 
vero abrogationem postulat civilis progressus, maxime in so- 
cietate ad formam liberioris regiminis constituta. 

Epist. ad F.pisc. Monlisregal. Singularis Nobisque 29 sept. 1864. 

XXXIlf. Non pertinet unice ad ecclesiasticam jurisdictio- 
nis potestatem proprio ac nativo iure dirigere theologicarum 
rerum doctrinam. 

F.pist. ad Archiep. Frising. Tuas libenter 21 decembris 1863. 

XXXIV. Doctrina comparantium Romanum Pontificem 
Principi libero et agenti in universa Ecclesia, doctrina est 
quae medio aevo praevaluit. 

Litt. Apost. Ad apostolicae 22 augusti 1851. 

XXXV. Nihil velat, alicuius Concilii generalis sententia, 
aut universorum populorum facto, summum Pontificatum ab 
Romano Episcopo atque Urbe ad alium Episcopum aliamque 
civitatem transferri. 

Litt. Apost. Ad apostolicae 22 augusti 1851. 

XXXVI. Nationalis concilii definitio nullam aliam admit- 
tit disputationem, civilisque administratio rem ad hosce ter- 
minos exigere potest. 

Litt. Apost. Ad apostolicae 22 augusti 1851. 

XXXVII. Institui possunt nationales Ecclesiae ab aucto- 
ritate Romani Pontificis subductae planeque divisae. 

Alloc. Multis graribusquc 17 decembris 1860. 

Alloc. Iamdudum cernimus 18 martii 1861. 

XXXVIII. Divisioni Ecclesiae in orientalem atque occi- 
dentalem nimia Romanorum Pontificum arbitria contulerunt. 

Litt. Apost. Ad apostolicae 22 augusti 1851. 

§. VI. 

Errores de societate civili Ium in se, tum in suis 
ad Ecclesiam relationibus spectata. 

XXXIX. Reiptiblicac status, utpole omnium iurium origo 
et fons, iure quodam pollet nullis circumscripto limitibus. 

Alloc. Maxima quidem 9 iunii 1862. 

XL. Catholicae Ecclesiae doctrina humanae societatis bono 
et commodis adversatur. 

Epist. Encycl. Qui pluribus 9 norembris 1846. 

Alloc. Quibus quantisque 20 aprilis 1849. 

XLI. Civili potestati vel ab infideli imperante exercitae 
competit potestas indirecta negativa in sacra; eidem proinde 
competit nedum ius quod vocant exequatur, sed etiam ius 
appellationis, quam nuncupant, ab abusu. 

Lilt. Apost. Ad apostolicae 22 angusti 1851. 

XL1I. In conflictu legum utriusque potestatis, ius civile 
praevalet. 

Lilt. Apost. Ad apostolicae 23 augusti 1851. 

XLIII. Laica potestas auctoritatem habet rescindendi, de* 
clarandiac faciendi irritas solemnes conventiones (vulgo Con- 
cordata) super usu iurium ad ecclesiasticam immunitatem 
pertinentium cum Sede Aposlolica initas, sine huius consen- 
su, immo et ea reclamante. 

Alloc. In Consistoriali 1 novembris 1850. 

Alloc. Multis graribusque 17 decembris 1860. 

XLIV. Civilis auctoritas potest se immiscere rebus quae 
ad religionem, mores ct regimen spirituale pertinent. Hinc 
potest de instructionibus iudicare, quas Ecclesiae pastores 
ad conscientiarum normam pro suo munere edunt, quin 
etiam potest de divinorum sacramentorum administrationi- 
bus et dispositionibus ad ea suscipienda necessariis decernere. 

Alloc. In Consistoriali 1 novembris 1850. 

Alloc. Maxima quidem 9 iunii 1862. 

XLV. Totum scholarum publicarum regimen in quibus 
iuventus Christianae alicuius Reipublicae instituitur, episco- 
palibus dumtaxat seminariis aliqua ratione exceptis, potest 
ac debet attribui auctoritati civili, et ita quidem attribui , 
ut nullum alii cuicumque auctoritati recognoscatur ius im- 
miscendi se in disciplina scholarum, in regimine studiorum, in 
graduum collatione, in delectu aut approbatione magistrorum. 

Alloc. M Consistoriali 1 novembris 1850. 

Alloc. Quibus luctuosissimis 5 seplembris 1851. 

XLVI. Immo in ipsis clericorum seminariis methodus stu- 
diorum adhibenda civili auctoritati subiicitur. 

Alloc. Nunquam fore 15 decembris 1856. 

XLVI1. Postulat optima civilis societatis ratio, ut popu- 
lares scholae, quae patent omnibus cuiusque e populo clas- 
sis pueris, ac publica universim Instituta, quae litteris se- 
veriorihusque disciplinis tradendis et educationi iuventutis 
curandae sunt destinata, eximantur ab omni Ecclesiae au- 
ctoritate, moderatrice vi et ingerentia, plenoque civilis ac 
politicae auctoritatis arbitrio subjiciantur ad imperantium 
placita .et ad communium aetatis opinionum amussim. 

Epist. ad Archiep. Frihurg. Quum non sine 14 inlii 1864. 

XLVIII. Catholicis viris probari potest ea iuventutis in- 
stituendae ratio, quae sit a catholica fide et ab Ecclesiae po- 
testate seiuncta, quae rerum dumtaxat naturalium scientiam 
ac terrenae socialis vitae fines tantummodo vel saltem pri- 
mario spectet. 

Epist. ad Archiep. Friburg. Quum non sine 14 iulii 1864. 

IL. Civilis auctoritas potest impedire quominus sacrorum 
Antistites et fideles populi cum Romano Pontifice libere ac 
mutuo communicent. 

Alloc. Maxima quidem 9 ianii 1862. 

L. Laica auctoritas habet per se ius praesentandi episco- 
pos, et potest ab illis exigere ut ineant dioecesium procura- 
tionem antequam ipsi canonicam a S. Sede institutionem et 
apostolicas Litteras accipiant. 

Alloc. Nunquam fore 15 decembris 1856. 

LI. Imrno laicum Cubernium habet ius deponendi ab 
exercitio pastoralis ministerii episcopos, neque tenetur obe- 
dire Romano Pontifici in iis quae episcopatuum et episco- 
porum respiciunt institutionem. 

Litt. Apost. Multiplices inter 10 iunii 1851.- 

Alloc. Acerbissimum 27 septembris 1852. 

Lll. Gubernium potest suo iure immutare aetatem ab Ec- 
clesia praescriptam pro religiosa tam mulierum quam viro- 
rum professione, omnibusque religiosis familiis indicere, ut 
neminem sine suo permissu ad solemnia vota nuncupanda 
admittant. 

Alloc. Nunquam fore 15 decembris 1856. 

Clil. Abrogandae sunt leges quae ad religiosarum fami- 
liarum statum tutandum, earumque iura et officia pertinent; 
immo potest civile gubernium iis omnibus auxilium prae- 

stare, qui a suscepto religiosae vitae instituto deficere ac 
solemnia vota frangere velint; pariterque potest, religiosas 
easdem familias perinde ac collegiatas Ecclesias et beneficia 
simplicia etiam iuris patronatus penitus extinguere, iliorum- 
que bona et reditus civilis potestatis administrationi et ar- 
bitrio subiicere et vindicare. 

Alloc. Acerbissimum 27 septembris 1852. 

Alloc. Probe memineritis 22 ianuarii 1855. 

Alloc. Cum saepe 26 iulii 1855. 

LIV. Reges et Principes non solum ab Ecclesiae iurisdi- 
ctione eximuntur, verum etiam in quaestionibus jurisdictio- 
nis dirimendis superiores sunt Ecclesia. 

Litt. Apost. Multiplices inter 10 iunii 1851. 

LV. Ecclesia a Statu, Statusque ab Ecclesia seiungen- 
dus est. 

Alloc. Acerbissimum 27 seplembris 1852. 

§. VII. 

Errores de Ethica naturali ct Christiana. 

LVI. Morum leges divina haud egent sanctione, minime- 
que opus est ut humanae leges ad naturae ius conformentur 
aut obligandi vim a Deo accipiant. 

Alloc, Mascima quidem 9 iulii 1862. 

LVH. Philosophicarum rerum morumque scientia, item- 
que civiles leges possunt et debent a divina et ecclesiastica 
auctoritate declinare. 

Alloc. Maxima quidem 9 iunii 1862. 

LVIII. Aliae vires non sunt agnoscendae nisi illae quae 
in materia positae sunt, et omnis morum disciplina hone- 
stasque collocari debet in cumulandis et augendis quovis 
modo divitiis ac in voluptatibus explendis. 

Alloc. Maxima quidem 9 iunii 1862. 

Epist. Encycl. Quanto conficiamur 10 augusti 1863. 

LIX. Ius in materiali facto consistit, et omnia hominum 
officia sunt nomen inane, et omnia humana facta iuris* vim 
habent. 

Alloc. Majcima quidem 9 iunii 1862. 

LX. Auctoritas nihil aliud est nisi numeri et materialium 
virium summa. 

Alloc. Maxima quidem 9 iunii 1882. 

LXI Fortunata facti injustitia nullum iuris sanctitati de- 
trimentum affert. 

Altor, lamdudum cernimus 18 uuirlii 1881. 

LX1I. Proclamandum est et observandum principium quod 
vocant de no» -interventu. 

Alloc. Nomos et ante 28 seplembrjs 1860. 

LX11I . Legitimis principibus ohedienliam detrectare, immo 
et rebellare licet. 

Epist. Encvcl. ywi pluribus 9 uoveinbris 1846. 

Alloc. Quisque cestrum 4 Octobris 1847. 

Epist. Encycl. Noscitis et Nobiscum 8 decembris 1849. 

Litt. Apost. Cum catholica 26 martii 1860. 

LXIV. Tum cuiusque sanctissimi iuramenti violatio, tum 
quaelibet scelesta flagitiosaque actio sempiternae legi repu- 
gnans, non solum haud est improbanda, verum etiam omnino 
licita, summisque laudibus efferenda, quando id pro patriae 
amore agatur. 

Alloc. Quibus quantisque 20 aprilis 1849. 

§. VIII. 

Errores de matrimonio christiano. 

LXV. Nulla ratione ferri potest, Christum evexisse ma- 
trimonium ad dignitatem^ sacramenti. 

Litt. Apost. Ad apostolicae 22 augusti 1811. 

LXVI. Matrimonii sacramentum non est nisi quid con- 
tractui accessorium ab eoque separabile, ipsumque sacra- 
mentum in una tantum nuptiali benedictione situm est. 

Litt. Apost. Ad apostolicae 22 augusti 1851. 

LXVII. lure naturae matrimonii vinculum non est in- 
dissolubile, et in variis casibus divortium proprie dictum 
auctoritate civili sanciri potest. 

Litt. Apost. Ad a]K>stolicas 22 augusti 1851. 

Alloc. Acerbissimum 27 septembris 1852. 

LXVIII. Kcclcsia non habet potestatem impedimenta ma- 
trimonium dirimentia inducendi, sed ea potestas civili au- 

Tajkjuisi. Iui publicum ecclwiait. 9 

ctoritati competit, a qua impedimenta existenlia tollenda 
sunt. 

i.itt. Apost. Multiplicet inter 10 iuuii 1851. 

LXIX. Ecclesia sequioribus saeculis dirimentia impedi- 
inenta inducere coepit, non iure proprio, sed illo iureusa, 
quod a civili potestate mutuata erat. 

Litt. Apost. Ad aposlolirae 22 augusti 1851. 

LXX. Tridentini canones qui anathematis censuram illis 
inferunt qui facultatem impedimenta dirimentia inducendi 
Ecclesiae negare audeant, vel non sunt dogmatici , vel de 
hac mutuata potestate intelligendi sunt. 

Litt. Apost. Ad apostolicac 22 augusti 1851. 

LXXI. Tridentini forma sub iniirmitatis poena non obli- 
gat, ubi lex civilis aliam formam praestituat, et velit hac 
nova forma interveniente matrimonium valere. 

Litt. Apost. Ad apotlolicnt 22 augusti 1851. 

LXXII. Bonifacius VIII votum castitatis in ordinatione 
emissum nuptias nullas reddere primus asseruit. 

Litt. Apost. Ad apotlolicae 22 augusti 1851. 

LXXI1I. Vi contractus mere civilis potest inter Christia- 
nos constare veri nominis matrimonium; falsumque est, aut 
contractum matrimonii inter Christianos semper esse sacra- 
mentum, aut nullum esse contractum, si sacramentum ex- 
cludatur. 

Litt. Apost. Ad apostolicat 22 augusti 1851. 

Leltera di S. S. Pio IX al Re di Sardegua 9 sellembre 1852. 

Alloc. Acerbissimum 27 sepleinbris 1852. 

Alloe. Multis qracibusque 17 decembris 1860. 

LXX1V. Causae matrimoniales et sponsalia suapte natura 
ad forum civile pertinent. 

Litt. Apost. Ad apotlolicae 22 augusti 1851. 

Alloc. Acerbissimum 27 Septembris 1852. 

N. B. Huc facere possunt duo alii errores de clericorum 
coelihatu abolendo et de statu matrimonii statui virginitatis 
anteferendo. Confodiuntur, prior in Epist. Encycl. Qmi' p/u- 
ribus 'J novembris 18i6, posterior in Litteris apost. Multi- 
plices inter 10 iunii 1851. 

§• IX. 

Errores de civili Romani Pontificis principatu. 

LXXV. Do temporalis regni cum spirituali compatibi litate 
disputant inter se Christianae et catholicae Ecclesiae filii. 

Lilt. Apost. Ad apaitolkae 22 angusti 1851. 

LXXVI. Abrogatio civilis imperii, quo Apostolica Sedes 
potitur, ad Ecclesiae libertatem felicitatemque vel maxime 
conduceret. 

. Alloc. Quibus quantisque 20 aprilis 1849. 

B. Praeter hos errores explieite notatos, alii complu- 
res implicite reprobantur, proposita et asserta doctrina, quam 
catholici omnes firmissime retinere debeant, de civili Romani 
Pontificis principatu. Eiusmodi doctrina luculenter traditur 
in Alloc. Quibus quantisque 20 april. 1849; in Alloc. Si 
sernper antea 20 maii 1850; in Litt. apost. Cum catholica 
Ecclesia 26 mart. 1860; in Alloc. Novos 28 sept. 1860; in 
Alloc. Iamdudum 18 mart. 1861; in Alloc. Maxima quidem 
9 iunii 1862. 


S- X. 

Errores qui ad liberalismum hodiernum referuntur. 

LXXVII. Aetate hac nostra non amplius expedit, religio- 
nem catholicam haberi tamquam unicam status religionem, 
ceteris quibuscumque cultibus exclusis. 

Alloc. Nemo vestrum 26 iulii 1855. 

LXXV1II. Hinc laudabiliter in quibusdam catholici no- 
minis regionibus lege cautum est, ut hominibus illuc immi- 
grantibus liceat publicum proprii cuiusque cultus exercitium 
habere. 

Alloc. Acerbissimum 27 septembris 1852. 

LXXIX- Enimvero falsum est, civilem cuiusque cultus 
libertatem, itemque plenam potestatem omnibus attributam 
quaslibet opiniones cogitationesque palam publiceque mani- 

festandi conducere ad populorum mores animosque facilius 
corrumpendos ac indifferentismi pestem propagandam. 

Alloc. Nunquam fore 15 decembris 1856. 

LXXX. Romanus Pontifex potest ac debet cum progressu, 
cum liberalismo et cum recenti civilitate sese reconciliare 
et componere. 

Alloc. lamdudum cernimus 18 martii 1861. 


FINIS 

DISSERTATIO 

DE REGIO PLAGET 

HABITA DIE 2 SEPTEMBRIS 1852 


PRAEFATIO AUCTORIS 


Typis iterum editur haec de regio placito dissertatio, 
quae pluribus iam linguis reddita haud parvam Europae par- 
tem pervagata fuit. Proposuit sibi Auctor eos tantummodo 
hac dissertatione alloqui , quibus et animus inesset aequi 
rectique studiosus et sincerus catholicae veritatis amor. Satis 
superque his erat nudasse ingenitam placiti huius turpitu- 
dinem , quod lictorias , ut ita dicam , manus in Ecclesiam 
iniicit, eamque uti perpetuis suspicionibus obnoxiam ad tri- 
bunal iaicorum sistit, ac, ne quid fari libere valeat, iudicem 
imponit lilium matri, discipulum magistrae, interdicens per- 
duellionis scelere populos ne huic magistrae ac matri morem 
gerant , nisi discipulus tiliusque permiserit. Eversio rerum 
haec est, quae magno illi publicae rei administro Colbert 
turpissima visa fuit. * II ne sied pas bien d un fils de se re- 
volter contre son pere. S‘il est glorieux d’avoir le dessus 
sur ses ennemis, il est honteux de vouloir etre le maitre de 
ceu x d qui l’on doit du respect. .. . A moins que de vouloir 
detruire tout d fait la religion , toutes les entreprises que 
V. 31. saurait fuire contre Sa Sainlete rctomberont tou- 
jours sur elle. > (Testam, politiq. chap. 8). 

Quoad ceteros autem qui baec forte lecturi sint, negari 
profecto nequit quod alius aeque inclytus a publicis negotiis 

administer, Comes Solaro della Margherita gravissimis verbis 
pronuntiavit. (Avved. politici cap. 19. n. 2.) * Sonovi yo- 
verni, i quali per questo solo vantansi devoti alia Chiesa, 
perche riconoscono lu yerarchiu ecclesiastica , concedono 
che s’ edifichino templi, e permettono magni fiche funzioni 
di culto esterno; laddooe tuito cid non e che una parte dei 
doveri di un govertw cattolico; ne’ uen u adempie in questo 

NEPPURE, OVE EA SUA AZIONE SENTA PIU’ DEL DOMINATORE, CHE DEL 

proteu ore. > Vera haec, inquam, sunt atque extra contro- 
versiam posita ; sed hac dissertatione Auctor huiuscemodi 
homines alloqui minime voluit, at eos qui se vere atque 
ingenue catholicos profitentur. His vero nullum adduci ar- 
gumentum certius validiusque potuisset quam « ecclesia de- 
finivit. > Quaifiobrcm Ecclesiae sententias, tum implicitas 
antequam placitum existcrct, cum e jcp licitas posteaquam ex- 
titit, Auctor proponit serie adeo continenti ac perpetua, ut 
parem fortasse in ecclesiastica historia reperire nequeas. 

.Nemo tamen arbitretur omnes hic descriptas esse Eccle- 
siae sententias contra Placitum. Nam ut ait Clemens XI. 
in constitutione Nova semper 29 novembris 1714 « exet rau- 
dus abusus (placiti) per sacros Canones et plurimas notis- 
simas pontificias Constitutiones sub anathemate damnatus * 
fuit. Quod quam vere sit dictum vel ex hoc lector intelli- 
get, quod undecim alias constitutiones, quarum nulla in dis- 
sertatione est mentio, beic subiicimus: ex his unam alte- 
ramve integram fere exscribemus, ceterarum brevitatis studio 
nonnulla loca recitabimus aut locorum notationes. Ac pri- 
mum constitutio X ova semper Clementis XI. mox citata ita 
se babet. 


CLEMENS XI. 

Servus Servorum Dei 

AD FUTURAM REI MEMORIAM 

« Nova semper in dies, ut alias non semel diximus, et 

> semper acerbiora ex regno Siciliae ad Nos afferuntur. Nu- 

> per siquidem Nobis innotuit, quod ille idem... secundum 
» duritiam suam et impoenitens cor, addens peccatum super 
» peccatum ac thesaurizans siri iram in die irae, animo forsan. 

* at stulte opinabatur, enervandi efficaciam eorum, quae ex 
» iniuncti Nobis apostolici muneris debito adversus ipsum 
» eiusque arta a Nobis decerni contigisset... in suarum ini- 

* quitatum cumulum, impudenti non minus quam detesta- 
» bili ausu, praeceptum quoddam seu mandatum edidit... 

* per quod inter cetera ipsaemet aposlolicae litterae, alia- 

* que decreta, mandata, edicta, censurae, interdicta et re- 
» scripta quaecumque ab hac Komana Curia, hoc est ab hac 

* Sancta Sede provenientia, quorum executionem secularis 

* potestas minime permisisset, nulla, irrita ac, quod bor- 

* rendum est, conscientiarum Christifidelium tranquillitati 
» adversantia, impie et sacrilege declarantur: gravibus eon- 
» stitutis poenis adversus eos, qui illa quovis modo executi 

> fuissent, prout uberius continetur iu eodem praecepto seu 
» mandato, quod non alio quidem, quam illud penitus et 
» omnino damnandi et anathematizandi animo, praesentibus 

* inserendum duximus. (Sequitur praeceptum seu mundu- 

* tum). Cum autem in praecepto seu mandato huiusmodi 
» nullum plane sit verbum , per quod tam Kcclesiastica Li- 

* bertas Dei ordinatione et canonicis sanctionibus consti- 
» tuta, quam apostolicae Sedis auctoritas acerbissime non 
» laedantur: potissimum vero, per ea qua? inibi continen- 
» tur, illamet suprema ligandi atque solvendi potestas Bea- 
» tissimo Apostolorum Principi eiusque Successoribus a Chri- 
» sto Domino tradita, secularis potestatis arbitrio per sum- 

» MAM INIURIAM ATQUE INTOLERABILEM TEMERITATEM MANIFESTE SUBI1- 

» ciatur: necnon exechandus aiiuscs quoquo modo impediendi 
» executionem litterarum apostolicarum per eosdem sacros 
» canones et plurimas notissimas pontificias constitutiones 
» sub anathemate damnatus, plene conformis non tam iuri 

> gentium, quam ipsismet sacris canonibus, privilegiis apo- 
» stolicis ac Concordiis cum Sede praefata initis, falso non 

* MINUS QUAM PERVERSE NUNCUPETUR; A DEOQUE ANIMAE PRETIOSO SAL- 
» VATORIS NOSTRI SANCUINE REDEMPTAE IN MAXIMA PERICULA CONIICI 

» possint: Hinc est quod Nos, qui quorumcumque tam eius- 

* dem apostolicae Sedis, quam Ecclesiae iurium assertores 
» in terris a Domino constituti sumus... cum inter taui 
» gravia animarum pericula liberum Nobis non sit fidelibus 
» populis documenta salutis subtrahere, nec in tam aper- 

» ta atque effrenata sacrarum legum violatione turpiter ta- 
» cere... Motu proprio, ex certa scientia et matura delibe- 
» ratione Nostris, deque apostolicae potestatis plenitudine, 

* praeceptum seu mandatum praei nscrtum, ac quaecuinque 

> in eo contenta... penitus et omnino nulla, irrita et inva- 
» lida, iniusta, reprobata, damnata, inania, temeraria... nul- 
» liusque omnino roboris et momenti vel eflicaciae. .. deela- 

* ramus. ( Sequuntur clausulae ). Datum Romae apud S. Ma- 
» riam Maiorem sub Annulo Piscatoris die 29 Novembris 

* 1714, Pontificatus Nostri anno XV. » 

Aliam habes eiusdem Clementis constitutionem. 

* Accepimus nuper quod statim ac in regno Siciliae \ul- 
» gatae fuerunt quaedam nostrae... litterae die fi novem- 

> bris proxime praeteriti expeditae... secularis potestatis iu 

* eodem regno administri.... promulgare praesumpserunt 
» edictum tenoris sequentis. » 

(Sequitur edictum quo praecipitur ut quaevis lex, re- 
scriptum, privilegium, breve ele. ab extera Potestate missu 
nullam vim habeant in regno nisi fuerint ante obsignata 
regio exequatur per advocatum fiscalem regii patrimonii 
sub poena etc. ) 

« Perspectum profecto ac compertum habemus eos, qui 

> praeinscrtum edictum promulgarunt, mandata, litteras 
» aliaque decreta apostolica in eo complecti, ac forsan prae- 

* cipue comprehendere voluisse, quemadmodum satis super- 

* que coniici potest etc... adeoquc certi sumus quod ex sola 
» memorati edicti lectione quilibet sanae recta eque mentis 
» non modo illius evidentem nullitatem, verum etiam ma- 
» nifcstam iniustitiam perspicue iutclliget. Ambigere prae- 
» terea non possumus, quin horrore perfundendus sit quis- 

> quis illud legerit, dum inter cetera perspiciet ac animo 
» reputabit, eo temeritatis perventum esse, ut Potestatis 
» exterae titulus Potestati illi adseribatur, quam Nos per 

> B. Petrum eiusque successores a Domino accepimus in 

* terris maximam, et quae in indigno haerede non dellcit: 
» perinde ac si Siciliae regnum extra terrarum orbem situm 
» esset, cum neminem pene lateat, verba illa quibus incly- 
» tus Clara vallensis Abbas Kugenium Pontificem allocutus 
» fuit : orbe exeundum ei qui forte volet explorare quae non 

* ad tuam perlinent curam. Illud insuper omnibus satis 
» exploratum, ac plane cognitum fore credimus, eiusdem 
» secularis potestatis administros, dum in memorato edicto 
» vetitum voluerunt, ne cuiuscumque speciei rescripta ullo 
» modo exeeutioni demandari debeant, nisi prius ab advo- 
» cato fiscali regii patrimonii recognita ac approbata fue- 
» rint, exeerabili nimis ausu conatos fuisse praedictum ad- 
> vocatum (iscalcm iudiciorum apostolicae Sedis iudicem 
» constituere, ac uno eodemque tempore sublimem illam 
» potestatem ligandi atque solvendi Nobis... a Domino tra- 
» ditam, quae non ancilla est, sed libera, ipsius secularis 
» potestatis arbitrio subiicere et mancipare; cum tamen scia- 

* mus, quod magistratui ac Principi Sacerdotum exprobran- 

* tibus : Praecipiendo praecepimus vobis ne doceretis in 
9 nomine isto, et ecce replestis lerusalem doctrina vestra; 
9 Petrus et Apostoli responderunt: Obedire oportet Deo ma- 
9 gis quam hominibus. Demum nec pariter dubitamus quin 
» quilibet catholicus, etiam absque ullius peculiaris nostrae 
» declarationis vel admonitionis ope, satis agniturus per se 
9 sit, quam irregularis, absona ac scandalosa existat prae- 
» fati edicti conclusio, in qua ad iniquitatis non minus 
» quam nui litatis ipsius edicti cumulum, transgressoribus 
9 et contraventoribus, illis nempe Fidelibus, qui nulla in- 
» terpositu mora promptoque animo mandata apostolica ob- 
9 servant et exequuntur... et lesu Christi Vicario veram 
» illam obedientiam, quam ei quicumque catholicus in pro- 
» fessioue Fidei spondet, praestare non detrectant, eadem 

* secularis potestas poenas imponit, si Ecclesiastici quidem 
» fuerint... occupationis bonorum temporalium ac exilii a 
9 regno,... si vero Laici extiterint, indignationis ipsius se- 
» cularis potestatis, praeter alias poenas illius arbitrio ir- 
9 rogandas usque ad mortem naturalem inclusive. » 

« Nihilominus Nos, qui quorumcumque, tam apostolicae 
» Sedis quam Ecclesiae iurium assertores in terris a Domino 
9 constituti sumus, probe intelligentes et recogitantes libe- 
9 rum Nobis non esse in tam aperta ac detestabili utrius- 
» que oppugnatione silere,... nec iis tantum quae hactenus 
» gesta sunt congruum adhibere remedium, verum etiam 
9 aliis, quae sub iisdex erroneis, falsis immnatisoue principiis... 

» deinceps attentari possent, tempestive occurrere cupien- 
» tes. .. motu proprio ct ex certa scientia <ic matura deli- 

* beratiouc Nostris, deque apostolicac potestatis plenitudine, 
» edictum... praei usertum, ac quaecumque in eo contenta 
» aliaque omnia sive in illius sequelam, siv e eodem consi- 
» lio... acta, gesta et ordinata, cum omnibus ct singulis 

* inde secutis et quandoque secuturis, penitus et omni- 
» no nulla, irrita, invalida, iniustu, reprobata, damnata, 
» inania, temeraria,... neque illa a quoquam observari posse 
» vel potuisse... declaramus. » 

« Sciant proptcrea universi Christiiideles eiusdem regni, 
» memorato, sive alio quovis edicto... quod in posterum 
» promulgari contingeret, non obstante, sese teneri ac obli- 
» gatos esse decretis, ordinationibus, inaudaiis, litteris aliis- 
» que provisionibus apostolicis quibuscumque, vigore illius 

* potestatis Nobis ac pro tempore existenli Itomano Pontifici 
» divinitus concessae... veram, integram et omnimodam 

> obedientiam praestare atque exhibere. Praeterea cura no- 
» torii iuris sit, uou tam illos qui prueinsertum edictum 
» ediderunt ac promulgarunt, quam alios omnes et singulos, 
» cuiuscumquc status, gradus, ordinis, praceminentiae et di- 
» gnitatis quantumcumque excelsae ac sublimis fuerint, qui... 

> consilium, auxilium, favorem, vel quamvis aliam damna - 
» bilem operam praestiterunt, aut in eorum sequelam et 

> executionem similiter gesta approbarunt, et rata liabue- 
» runt, seu alias in eis quomodolibel culpabiles fuerunt, 
» censuras omnes ct poenas ecclesiasticas contra similia 
» perpetrantes a Sacris Canonibus, generalium conciliorum 
» decretis et apostolicis Constitutionibus, ac praesertim lit- 
» teris die Coenac Domini singulis annis legi et promulgari 
» consuetis inflictas eo ipso incurrisse ; illusque insuper 
» etiam incursuros esse eos omnes, qui similia ad eumdem 
» finem quoquomodo impediendi executionem litterarum 
» aliorumve decretorum aposlolicorum in regno supradicto 
» de cetero peregerint... Noverint idcirco illi omnes, etiam 

> specialissima mentione digni, a censuris et poenis huius- 

> modi, post debitam et condignam Kcclesiae rcaliter et cum 
» effectu praestitam satisfactionem, nonnisi a Nobis, seu 
» Hornano Pontifice pro tempore existeute (praeterquam in 

» morti» articulo, et tunc cum reincidentia in easdem cen- 
» suras et poenas eo ipso quo convaluerint) absolvi et libe- 
» rari posse... ( sequuntur clausulae). Datum Romae apud 
» S. Mariam Maiorem sub annulo Piscatoris die 11 lanuarii 
» 1713 Pontificatus Nostri anno XV. * 

Tertia est constitutio lnnocentii X. Cum hic Pontifex 
audisset prohiberi in Belgio promulgationem bullae In emi- 
nenti decessoris sui, quod placito regio esset destituta , ad 
Arcbiducem Leopoldum gubernatorem illius provinciae die 
II Novembris 1631 scribebat: « Hoc quidem audiri sine ani- 
» mi horrore non potest. Etenim numquam plane cognitum 

> est ab ullo, vel Summo Pontifice, vel Concilio privilegium 
» tale Apostolicae potestatis destructivum prodiisse, neque 
» aliquis hic audeat Principis temporalis privilegium alle- 
» gare, quoniam id esset auctoritatem ligandi et solvendi 
» animas a Christo Domino soli Eius Vicario, et nemini prae- 
» terea concessam , sibi temere arrogare. * 

Quarta est Alexandri VII. constitutio die 14 Maii 1658, 
cuius scribendae ea fuit occasio, quod altera constitutio a se 
edita die 6 Septembris 1657 ibidem in Belgio promulgata mi- 
nime fuerat obiecto placiti praetextu. « Cum sit alienum a 

> ratione et pietate ac religione catholicorum Principum, . .. 
» quod decreta Pontificia animarum salutem, mores ac re- 
» gimen Ecclesiae universalis concernentia , ac praesertim 
» dogmata fidei continentia, non possint in Provinciis pu- 
» blicari vel exeeutioni demandari sine permissione sivepla- 
» cel , cum certissimum sit potestatem a Christo Domino 

* Nostro Summo Pontifici cius in terris Vicario traditam .... 

» nec Pontificalem aut Sacerdotalem dignitatem et auctori- 
» tatem cadere sub manu regia » 

Quinta est Clementis XI. quem ante nominavi : incipit 
ad Apostolatus, data fuit die 27 Octobris 1711. 

Succedunt quatitor constitutiones Clementis XIII. quarum 
binae die 15 lanuarii 1763, binae die 25 lunii 1766 editae 
fuerunt. In harum postrema quae incipit Quam graviter 
ita sanctus ille Pontifex exclamat. < Quid enim fiet in po- 
» sterum de divina Ecclesiae potestate, si cum sese exercere, 

* suoque ubi opus fuerit iure uti, et ad sibi parendum fi- 
» deles adducere voluerit, a laicae potestatis omnino pen- 

» (iere debeat nutu, nec plus ab iis obedientiae possit exi- 
» gere, quam quod eidem seculari potestati libuerit?... si 
» in manu sit et arbitrio laicae potestatis illud efficere, ut 
» frustra sit quidquid in rebus fidei vel disciplinae vel etiam 
* in doctrina morum Ecclesia decreverit ? > 

Clementis XIII. est etiam decima constitutio Alias ad 
.1 postulatus dic 30 lanuarii 1768, dignissima sane quae in- 
tegra recitetur; sed cum prolixa admodum sit, compendii 
gratia praetereo. In ea magnanimus ille Pontifex recenset 
primum iniurias Ecclesiae Christi illatas in quadam Chri- 
stiani principis ditione: interdictum videlicet quominus vel 
minimum soli spatium dari, addici ad Dei cultum posset, 
publicationem bonorum cuivis civium indictam qui nomen 
dare cuipiam congregationi religiosae vellet, abrogationem 
immunitatis quoad bona ecclesiastica, violationem immuni- 
tatis quoad cleri personas, mandata sacrilege edita super 
celebratione missarum et Sacramentorum administratione, 
iniectas in Episcopos manus, vetitum ne adiri libere Chri- 
stus posset in persona sui Vicarii absque gubernii permis- 
sione; cumque haec omnia enumerasset, subdit pessimum 
horum omnium esse legem latam ne quod decretum, aut 
bulla, aut scriptum Romani Pontificis obtinere vim ullam 
possit, nisi accesserit ex equatur potestatis secularis. Hac 
lege, ait, viam sterni ad schisma, avelli Christianos ex ipso 
Capitis sui gremio, gregem a pastore abduci, opprimi iurisdi- 
ctionem Ecclesiae, hierarcliiam divinitus constitutam per- 
verti, divinas praerogativas et Sacra Sedis Apostolicae iura 
imminui: hac lege addici servitio Ecclesiam Dei quam Deus 
libertate donavit, nefario et sacrilego audaciae scelere Spon- 
sam Christi lesu profanis pedibus proteri et conculcari: hac 
lege in discrimen aeternae salutis adduci innumeras animas, 
magistratus, iudices, ministros, execulores, fautores, appro- 
batores aliosque, qui, cum possint atque adeo muneris sui 
officio impedire teneantur, non tamen impediunt vel a cor- 
rigendo abstinent: nolle se istorum hominum numero re- 
censeri, neque officii sui partes prodere aut deserere, ratio- 
nem ad tribunal Dei redditurum; itaque vocem se extollere 
ac denunciare, eiusraodi ausa adversari perpetuae sententiae 
Ecclesiae, constitutionibus Romanorum Pontificum, decretis 

conciliorum generalium, sacrorum canonum praeceptis. Tum 
declarat ea esse nulla, temeraria, iniusta, iniqua, reprobata, 
damnata ; mandat universis Episcopis ceterisque locorum 
Ordinariis ut prohibeant quominus ea exeeutione peragan- 
tur; denunciat mandantibus, adhaerentibus, consultoribus, 
fautoribus, exeeutoribus quibuscumque, ipso factu iam in- 
currisse in censuras aliasque poenas ecclesiasticas, quas 
sacri canones, maxime vero bulla in Coena Domini infli- 
gunt; absolvi eos non posse nisi a Romano Pontifice, quml 
si in articulo mortis versentur, non alio pacto esse absol- 
vendos quam cum reincidentia si forte convaluerint. — Haec 
omnia Clemens in memorata constitutione Alias ad Apo- 
stolatus. — 

Postrema constitutio prodiit post elucubratam hanc dis- 
sertationem. In ea Summus Pontifex Pius IX. fidelis custos 
illius doctrinae, quae nullis obnoxia variationibus («se pot- 
est, arguens illorum protervitatem, qui in Indiis orienta- 
libus obedientiam detrectaverant quibusdam ]K>ntilicii$ con- 
stitutionibus, eo quod sanctione regii exequalur carerent, 
pronuntiat : « Putidum impiumque commentum illud est , 
» Apostolicae Sedi divinitus collata iura, ac traditum a Chri- 
» sto Domino supremi regiminis in Ecclesia clavum, et po- 
» testatem humanis placitis, nutibusque arctari, praescribi, 
* aut imminui posse. Incassum Catholica communione glo- 
» riatur qui Petri Cathedrae, ac Romano Pontifici haud iun- 
» gitur, quique cum Eo non est contra Eum, et extra uni- 
» tatem se esse fateatur oportet, quique nobiscum non col- 
» ligit dispergit. * ( Const . Probe nostis 9 Maii 1853 J. 

Si unquam itaque vero cuilibet ac sincero catholico oc- 
casio sese obtulit clamandi « Petrus locultis est: causa finita 
est * nulla profecto hac nostra opportunior. Etenim vix 
aliam nancisci queas, qua Romani Pontifices adeo instanter 
graviterque vocem extulerint. 

Nisi quod, abducta parumper cogitatione ab iis quae 
catholici hominis officia postulant, imo etiam ab iis quae 
morati urbanique ingenii partes sunt, aliud praeterea con- 
siderandum temporum nostrorum conditio suppeditat. Su- 
spicio usurpationum, quas Ecclesiae adversarii affinxerunt 
quaeque fundamentum ipsis praebuere ut Placiti legem iu- 

berent, dudum evanuit non modo catholicorum oculis (qui- 
bus ea criminatio horrendum sonat), sed oculis etiam ini- 
micorum. Neminem profecto rcperias qui eiusmodi suspi- 
cionem serio concipere vel fovere animo possit, nisi forte 
vecordia fuerit abductus. « II Papa (opportune scribit Comes 
» Solaro della Margherita Avved. polit, c. 19) riconosce 

* tutti i sovrani nelle cose temporali da lui indipendenti ; 

* ed e ben panico il timore, che si arroghi un diritto, che 

* non potrebbe far valere. Questo timose noh v’ e’ ciii l’abbia: 

* si finge per attaccare Ia Santa Sede nella sua autorita 

* spirituale, per deraolirla, ove fosse possibile. » Itaque le- 
gem placiti promere aut servare hae nostra aetate, aliud 
non est quam stoliua impietas. Percontari idcirco vellem ab 
iis regum administris, qui in suis regionibus adeo pertinaciter 
cam legem custodiunt, quid tandem frugis ab ea sibi polli- 
ceantur. Sane, si serio animum adverterint, vel inviti ne- 
cesse est fateantur, non aliam frugem existere, quam prin- 
cipum suorum exitium. \'am populi, si catholicae religionis 
sint studiosi, depressam ea lege Ecclesiam non sine ingenti 
animorum dolore ferre possunt; ac propterea id unum ea 
lege obtinetur, ut in bonis civ ibus Principis amor sensim 
restinguatur, pravis arma suppeditentur ad nomen Principis 
proscindendum , Principi ipsi detrahatur gloria quam ex 
omnium laudibus plausuque nancisceretur, si nefaria adeo 
lege antiquata sese ultro exhilieret fidum aeque ac magna- 
nimum Ecclesiae filium. 

Secundum haec, alia quoque animadversio sponte ena- 
scitur: si nonnullos demas, qui servili quadam atque incon- 
sulta imitatione insistunt maiorum vestigiis, qui tamen com- 
pertis Ecclesiae sententiis pedem retrahant neccsse est, ceteri 
qui nihili pendunt canones et anathemata adeoque auctores 
sunt principibus, ne ab exeerando hoc abusu recedant, vel 
proditores iam sunt suorum principum, vel, si nondum 
sunt, ubi primum vehementior aliqua institerit tentotio, 
proditores proculdubio erunt. Facillimum foret hanc veri- 
tatem ostendere 1.* rationibus intrinsecis, 2.° facto, 3." au- 
ctoritate hominum gravitate et rerum usu praestantium : si 
quando contigerit ut de hac re agendum mihi sit denuo, 
illam exploratis argumentis illustrabo. Sufficiat modo auscul- 

tare sententiam viri non doctrina tantum sed etiam sancti- 
monia insignis, qui institutor fuit aliquando principis in iis 
qui nunc regnant sane probatissimi, quique ingens sui de- 
siderium reliquit omnibus, iis vero maxime quibus perfrui 
eius amicitia licuit, fpse est cl. antistes Angelus Scotti, 
auctor operis quod inscribitur Teoremi di politica ciistia- 
/m : haec autem sunt gravissima tanti viri verba « Un eon- 
» sigliere politieo, eho insinua al Sovrano di violare i sacri 
» canoni, e di non far conto di chi gli ha stabiliti, e pro- 
» priamente 1’uomo, chc cov blandi c finti di seorsi paria 

* ali’ amico sua, mentre gli spande la rete dinanzi a'piedi 
» ( Prov . XXXVI 20 et 22)... Tale essendo il loro carattere, 
» non e quindi da stupire, che esso siasi scoverto nelle 

* ultime rivoluzioni doli’ Kuropa. Tutti i cosi detti regali- 
» sii. cioe que’ canonisti per inter esse, che (ingenuo di fare. 
» la causa de’ re per nascondere sotto questa maschera Podio 
» eontro la Chiesa, ed il desiderio d’ ingrandirsi coll’adula- 
» zione, quando venne il tempo della tentazione.cioe quando 

* i re si videro sbalzati dai loro troni, trovaronsi fieri re- 

* pubblicani, e la giustizia de’ re medesimi dove poi con- 
» dannarli a giusti supplizii. \ll’ incontro nessuna fra le 

* persone attaccate alia Chiesa, che rispettavano la sua au- 
» torita, si vide in que’ tempi vacillare, ma restaron tutte 

* e sempre fedelissirae al Sovrano ». ( Tenremi di politica 
cristiana P. 2 Teor. IV C oroll. 2 e. 3). 

ERROR ESI MINIME TOLERANDOS, RECENSERE INTER REGIA IURA FACULTATEM 
SUBIICIENDI REGIO, UT VOCANT, EXEQUATUR BULLAS ET BREVIA PON- 
TIFICUM ATQUE ACTA QUAECUMQUE AD ECCLESIAE REGIMEN SPE- 
CTANTIA. 


Recte accurateque dictum est, Principes Eiuinentissimi, 
Auditores spectatissimi, m orem esse profecto intolerabilem 
recensere inter regia rura facultatem subiicieruli regio illi 
Exequatur bullas et brevia Pontificum atguc acta quae- 
cumque ad Ecclesiae regimen perlinentia : ct quo rectius 
accuratiusquc id a me promi liciatum sentio, eo fateor liben- 
tius non levi fastidio animum meum turbari et quodammodo 
deiici, dum certissimae illius propositionis veritatem decla- 
rare ac vindicare aggredior. Enimvero quaenam haec est, 
Deiis immortalis! adeo discors atque infelix humanae mentis 
ingeniique temperatio ? Haud sane raro componi et consi- 
stere in eodem homine videas religionis studium plenum 
benevolentiae, plenmn sollicitudinis, ac simul contemptum 
neglectumque illius audacissimum ; idem ingenium videas 
aequi rectique studiosum, docile, apprime sincerum, simul- 
que distorta sententiarum pravitate obcoecatum ac pertinax. 
Trium fere seculorum spatium exactum est, ex quo com- 
plures canonum ac theologiae doctores veritatem, de qua mihi 
est sermo, palam asserere ac tueri non destiterunt. Quod- 
nam argumentum proferri potest , quod prolatum ab his 
ante non fuerit? quaenam disputandi ratio sive ad moven- 
dum sive ad deterrendum accommodata, quam non ante usur- 
paverint ? quaenam sacerdotalis roboris species desiderari, 
cuius exempla non superent? Nunquam profecto memoria 
excident, quotiescumque huinscemodi controversiarum sese 
offeret occasio, praeclara illa magnanimorum Cardinalium 
nomina Althann et fielluga. Hic enim intrepidi illius pectoris 
aemulator, quo instructus olim ex eadem Hispaniae regione 
magnus ille Osius extiterat, ad Philippi V. solium accedens 
regiqne suuin memorandum exhibens; Xon licet tibi, aiebat, 

non licet o rex vinculis Ecclesiam adstringere: idque mani- 
festissimarum rationum momentis argumentisque edisserendo 
confirmabat. Tum extenta manu levique concussu solium 
veluti tenta ns, non expedii libi, inquit, non expedit Eccle- 
siam affligere; regique in mentem revocatis non xeteris modo 
Testamenti, sed ceterarum quoque gentium historiis, po- 
stremo in Ibcrico ipso regno constitit: evolutisque regiarum 
Hispaniae familiarum regumque singulorum fastis, ostendit 
.rem esse periculi et formidinis plenam lacrimas ab oculis 
Sponsae exprimere, quae Sponsum habet in caelo haud sane 
immemorem aut negligentem, sed apprime tenerum ac sol- 
licitum, qui regnorum sortes sua continet manu, vix orum- 
que ac mortuorum index est constitutus. Alter vero quem 
ante nominavi, Cardinalis, inquam, Althann cum vice Regis 
Neapoli fungeretur, litteras ad Carnium VI. mperatorem 
scripsit quibus libere contestabatur, nefas illi esse Ecclesiam 
eiusmodi oneribus ingravare: decessores suos vicario Regum 
munere functos, conscientiae stimulis eain ob rem laceratos 
ingemuisse: se nunquam animam fore proditurum, neque, 
dum regni habenas moderaretur, commissurum unquam ut 
regium exequatur intra regni fines exigeretur. Verum haec 
adeo fortiter, praeclare fideliterque dicta licet commovere 
aliquamdiu 1'rincipum animos viderentur, obliterata tamen 
occursu consuetudinum opinionumque inter Aulicos iamdu- 
dum subsidentium facile excidebant; ac velut in adversum 
aggerem impegissent collisa et dissipata, ad tribunal divi- 
num consistebant, testimonium aliquando futurum adversus 
eos quorum vitio incassum ceciderant. Quid ergo ? Num 
ideo Ecclesiae causa deserenda ? Num haec Dei Sponsa, quam 
uberibus regum (Isaiae verbis utar) enutriri, quam regum 
obsequiis et famulatu circumdari oportebat, relinquenda sibi 
erit ut servae similis humi iaceat et catenis onusta, deiecto 
vultu, in lacrimis ac solitudine degat? Non ita sane. Et 
quoniam mihi, homini nedum privato sed et omnium mi- 
nimo nihil pro Ecclesiae caussa proferre nisi vocem fas est, 
hanc libens extollo ac palam testor, errorem esse profecto 
intolerabilem recensere inter regia iura facultatem subii- 
ciendi regio huic Exequatur bullas et brevia Pontificum 
atque acta quaevis ad Ecclesiae regimen pertinentia. 

Tabquisi. Iui publicum ecclesia»*.. 10 

Cuiusmodi demum est arrogatum hoc ius regii aequa- 
tur, seu regii placet, qua appellatione frequentius notari 
solet? Ne in ambiguo Aersemur, descriptionem ininime du- 
biam proferam ab ipsomet acerrimo huiusce iuris propugna- 
tore confictam. Scitis Bernardum Van-Espen, veterem ian- 
senianutn qui perduellis in schismate decessit, fuisse prin- 
cipem regii placiti propugnatorem: hunc sui homines uti 
scientia praestantissimum praedicarunt, neque desunt etiam 
nunc creduli ac simplices qui eum suspiciant, scripta eius 
pervolvant eumque honoris caussa proferant: hunc, quoties 
oppugnandi pontificia iura incidat occasio, ubique in prima 
acie certantem offendas, non quidem aperta fronte, neque 
enim id sectae suae leges patiuntur, sed personatum arte ; 
doli atque ambagum artificem callidissimum, magnum mo- 
numentorum veterum collectorem, quam ob rem amplissi- 
mis eum laudibus prosequuntur nonnulli, neque sciunt 
ipsum fuisse impudentem eorumdem monumentorum corru- 
ptorem. Quid multa ? habes in hoc homine pessimum ca- 
nonislarum (t). Jamvero quid de regio placito Van-Espen ? 
Sepositis infinitis vocum sententiarumque ambagibus quibus 
se pro more obvolvit, haec est distincta placiti notio quam 
praebet. Placitum est facultas quam civilis auctoritas im- 
pertitur bullis ac brevibus pontificiis ceterisque omnibus 
auctoritatis ecclesiasticae actis, ut vim in sua ditione ha- 
beant: ius autem placiti est ius defensionis adversus Ec- 
clesiae molimina, naturaliter insitum auctoritati politicae, 
cuius virtute declarat nullam habere vim bullas , brevia 
Pontificum atque aliud quodeumque actum ecclesiasticae 
auctoritatis , quibus facultas illa non fuerit impertita ; 
addunt nonnulli, tam in foro externo quam in interno (2). 

Verum quidem est callidum iansenianum acerbitatem sen- 
tentiae suae oppido mollire, cum simulat velle se bullas 
doctrinales et dogmaticas a disciplinaribus seponere : quod 
enim, inquit, detrimentum a veritate, a dogmate, a fide 
pertimescendum sit populis? At quo animi candore discri- 
men illud proposuerit testem habetis Cardinalem De Bissy, 
qui docet ipsum hunc Van-Espen eo prorsus consilio suam 
opellam de placito praemisisse, ut occupata veluti statione 
propius deinde aggrederetur bullam illam doctrinalem etdog- 

muticam Unigenitus (5). Si enim eiusmodi theoria quoad 
bullas disciplinares approbaretur, facillimum erat viro, qui 
Eclhesim ac Typum sedulo versarat, illam ad dogmaticas 
etiam protendere. Ceterum supervacaneum arbitror in hac 
distinctione immorari, ex qua id unum infertur, proposi- 
tionis meae partem extra controversiam esse positam. 

Ouod vero plurimum interest ad veritatem quam mihi 
proposui demonstrandam (sive quoad bullas doctrinales sive 
quoad disciplinares tantummodo, quod adversarii malunt) 
illud est, ut accurate nimirum expendatur istiusmodi pla- 
citum, quo distincta eius notitia animo concipiatur. 

Audistis iam totam placiti naturam in boc sitam esse, 
ut neque bullae neque brevia neque actum quodeumque ad 
Ecclesiae regimen spectans vim ullam habeant, nisi civilis 
auctoritas permiserit. Atque hic Lazari species milii ante 
oculos obversatur, dum e monumento prodit ligatus pedes 
et manus institis et cuiuspiam qui se solvat operam prae- 
stolatur. Cum veterum historias animo versarem, an forte 
simile quidquam statutum aliis aetatibus fuisset, succurrit 
violens illa tribunicii magistratus potestas, qua populus ro- 
manus senatum ita obstringebat ut vel unum veto a tribuno 
pronunciatum quodeumque senatusconsultum irritum ac 
yelut exsangue deiiceret. Verum attendatis quaeso ingens 
utrinque discrimen, non modo ratione subiecti (hic senatum, 
ibi Ecclesiam Christi perspicitis), verum etiam ratione facti; 
neque enim romana plebs eo impudentiae devenit unquam 
ut senatui potestatem loquendi absque tribunicio iubito in- 
terdiceret: imo (inquiebal) consulat senatus, jubeat, obtem- 
perabitur: at si quid forte sciverit quod in populi damnum 
cedat, intercedendi vetandique ius tribunis esto. Sed pla- 
citum frenos Ecclesiae iniicit, ut ne hiscere quidem possit 
nisi ante praesidi aut syndico, quocumque demum vocabulo 
censeri placeat, demisso vultu se sistat impetratura loquendi 
facultatem. A’e plura: machinae similem dixeris, quae licet 
afTabre elaborata suavissimis aptissimisque concentionibus 
promendis par sit , muta nihilominus atque inutilis iaceat 
necesse est, quoad musicus "manum cylindro admoveat ac 
sonos pro arbitrio cieat. 

Vidistis etiam, rationem ac veluti basim placiti esse, ut 

aiunt, nativum quoddam ius adversus Ecclesiae molimina; 
qtiiimohrem docent ipsi, ius placiti consectarium recta esse 
alterius iuris, quod ius cavendi nominant, cavendi inquam 
ah Ecclesia . Perurbane dictum ! excepisse eos hanc loquendi 
rationem existimaveris ex pompeiano illo molosso cui epi- 
graphe erat superscripta: fave canem; aut ex iis forte tauris 
quorum cornibus alligari foenum, ac dici vulgo solebat: 
Hunc tu, romane, caveto. Itaque ut propius adhuc ipsam 
placiti naturam inspiciatis, opus est, auditores, ut vobis 
matreinfamilias domi cum suis degentem velut oh oculos 
constituatis. Nulli melius quam mati ifamilias comparari Ec- 
clesia potest; est enim. E conspectu matris huiusce filios 
intuemini, quorum aures animique isthac placiti disciplina, 
glaciali veluti spiritu, afflentur assidue: liir.c perpetuae do- 
mesticaeque ipsorum mentibus umbrae ac diffidentia: hinc 
suspicione ac pavore conterriti quemvis matris suae gres- 
sum, motum quemvis oculis consectantur. Accumbit illa 
convivio, cyathum natis porrigit ?... cave ne sit forte ve- 
neno permixtus. Natos hortatura materna invitatione ad se 
vocat? aures arrige, singula dicta expendito, ne tendicula 
lateat. Complexus filiorum petit ? heu fuge, cultrum veste 
abditum habet I Quemadmodum ad regionum fines aut por- 
tas civitatum si quispiam honesto vultu accedat, nullis in- 
quisitionum molestiis agitur, sed libere progredi sinitur ; 
contra vero si hominem custodes deprehenderint qui vel 
ipso oris habitu suspicionem iniicial vel male audiat, ipsum 
iqterrogando terebrant, chartas omnes rimantur, scrutantur 
vestes, postremo per apparitores ad quaestorem adducunt; 
quae omnia ad rei publicae tutelam fieri oportet: non secus 
Ecclesia mater nostra, ex placiti theoria, ut quae suspicio- 
nibus sit obnoxia et filiorum suorum exitium perpetuo ma- 
chinetur, ad magistratum adducatur necesse est ut imperii 
saluti sit consultum, quotiescumque ea pro sui gregis regi- 
mine aliquid promat. 

At enim, alicubi placiti legein modeste atque officiose 
exsequi magistratus solent. Nescio an forte unquam vidi- 
stis, auditores, iuvenem quempiam honesto loco natum in 
custodiam abduci. Urbane profecto admodum res ab appa- 
ritore agitur; ceterum, quod rei summam attinet, in custo- 

diam traditur secretoque carceri addicitur. Rem itaque no- 
stram quemadmodum ex se est perpendo, eamque ad ipsa 
adversariorum principia nullis oblita fucis exigo. Ratio quam 
forte alicubi in placiti lege exequenda ineunt sit quidem 
lenissima; non abnuo: at naturam ipsam rei minime mutat, 
addo etiam eam esse fortuitam, temporariam, incertam, cum 
universa pendeat ab ingenio hominum qui regnant quive 
publicam rem administrant; nec raro accidit (historiarum 
peritos alloquor) ut progeneralos a Constantino Constanlios 
videamus. 

Audistis postremo ab adversariis praetensum hoc ius in- 
situm natura esse politicae auctoritati; quare siquis sibi 
animo lingeret placitum gratiosa concessione innixum (mitto 
nunc quaerere utrum eiusmodi concessiones revera sint aut 
quibus adstrictae finibus esse possint), siquis, inquam, hoc 
tingeret, abluderet prorsus a vero adversariorum placito, 
qui immotis naturae legibus, non vero mobili concessione 
fundatum illud esse volunt, ac propterea cum propriis atque 
insitis regni iuribus censent. 

lamvero siquidem hoc ius essentiale est potestati civili, 
ut audistis, existimabilis profecto placiti originem non modo 
antiquissimam esse oportere sed omnino cum ipsa civili 
potestate ortam; non secus ac solis radii qui, simulatque 
ex Amphitrite sol oritur, vivacissimam lucem jaculantur. 
Recte quidem: nihilominus longe aliter res habet. Nam re- 
gium placet nonnisi postquam quatuordecim ab Ecclesiae 
ortu secula decurrissent primo erupit, et quidem ex conso- 
ciatione quadam idearum erupit. 

luvut hic proferre ipsa Murtini V. verba in bulla Quod 
antidota: « Cum dudum in exordiis pestiferi et antiquati 
» schismatis... ad tollendum scandala quae propter exeeu- 
» tionem diversarum litterarum, quae ab iis, qui Romanis 
» Pontificibus in diversis obediontiis se gerebant , in non- 

* nullis partibus oriebantur, Urbanus Sextus in sua obedien- 
» tia nuncupatus concesserit quibusdam Praelatis quod in 

* eorum civitatibus et dioecesibus non posset fieri exeeulio 
» aliquarum litterarum apostolicarum nisi prius huiusmodi 
«litterae Praelatis ipsis, vel eorum officialibus ad hoc de- 
» putatis exhiberentur et per ipsos approbatae forent: verum 

> quia etiam deinde ipsi Praelati seu officiales in eonsue- 
» tudinem traxerunt, et aliqui praetextu statutorum provin- 

* cialium s<‘ii synodalium similiter servant et servari fa- 

* ciunt, quod litteras apostolicas nullus exequi audeat, nisi 
» postquam Praelati seu officiales ipsi per suas litteras, quas 
» Vidimus seu Placet nuncupant, mandant etc. > 

Habetis hic, auditores, placitum non in sua tantum quid- 
ditale descriptum , sed ipso nomine signatum : nisi quod 
placitum, de quo hic sermo, non quidem regium, sed ec- 
clesiasticum fuit. At vero res re. gignitur, intelligetisque 
vere a me dictum esse , regii placiti origines associationi 
cuidam idearum deberi. 

Ante Urbanum VI, nullum placiti regii exemplum; nec 
aetatum quae praeiverant lapsu principum cuiquam in men- 
tem venit, placitum (iuxta praeclarum inventum Bernardi 
Van-Espen atque eiusdemmodi rabularum) ius esse sibi na- 
turale et intestinum (4). Posteaquam vero ecclesiasticum 
placitum in lucem prodiit, agitari cerebrum ac fervescere 
politicis istis Iovibus coepit , iudequc novae instar Miner- 
vae , illa politici iuris species erupit , quam cognominem 
ecclesiasticae esse voluerunt et placitum appellarunt. Qua 
tamen in re adeo aegre ac timide se gesserunt, ut osten- 
derent ipsos sibi conscios esse, fiequaquam se proprium ius 
exsequi , sed invadere alienum. Atque haec est ratio cur 
vetustiora, quae produci consueverunt, regii placiti exem- 
pla non modo ad aetatem magni schismatis universa refe- 
rantur, aetatem sane tenebricosam furtisque opportunam; 
verum etiam ciusmodi ea sint ut proprie regium placitum, 
quale ab adversariis confingitur, rninime praeferant. 

Re quidem vera, antiquissimum placiti regii exemplum 
suppeditat Gallia anno 1581 cum Dux Andegavensis regni 
administrator coerceri rectorem Academiae Parisicnsis ius- 
sit, proptereaquod recitari in pleno conventu litteras Ur- 
bani VI mandaverat, quibus ad obedieutiam Dux ille revo- 
cabatur. Attamen advertas velim , Urbanum VI. in Gallia 
nequaquam pro legitimo Pontifice fuisse habitum , sed ut 
antipapam, qui ab antiebristo non differt: idcirco pietati 
potius in tuenda Ecclesiae caussa quam audaciae regalis 
placiti tribuendum est, quod regnum bis litteris interdixis- 

set (5). Simile est Martini Siciliae regis facinus; qui an- 
no 1405 in Aragoniam profecturus imperavit suis ne quam 
Pontificis bullam sive epistolam edi in vulgus paterentur, 
quam non ante regina legisset approbassetque. Siculi Boni- 
facium IX. uti Pontificem reverebantur, quem e contrario 
Martinus, ut Aragonius, antipapae loco habebat. Quamob- 
rem imperata Martini non veri Pontificis bullas percelle- 
bant , sed hominis quem opinione sua invasorem existi- 
mabat. 

Aliud etiam exemplum Gallia praebuit anno 1399 in quo 
tamen non civilis auctoritas, sed clerus partes egit. Intem- 
pestive vero profertur quod anno 1391 in Anglia accidit, 
cum et nihil prorsus commune cum regio placito habeat, 
atque insuper omni vi caruerit, lata continuo per Bonifa- 
ciurn IX. constitutione Ab eo. Denique quod in Lusitania 
statutum per idem tempus fuit, non iudicandis Pontificum 
bullis, sed propulsandis commentitiis erat institutum; per- 
turbatis enim rebus , plures eo tempore in vulgus bullae 
serebantur non sine gravi populorum tumultu ac pernicie. 

Quae cum ita sint, qui primum certumquc regii placiti 
exemplum expiscari velit, opus est ad sequens seculum pro- 
grediatur, cum videlicet loannes II Lusitaniae rex, velut in- 
stauraturus pravas illas consuetudines quae schismatis ae- 
tate inoleverant , statuit (ut legere est penes ipsius cliro- 
nistam Garziam de Aasende cap. 66.) ne litterae npostolicae 
vulgarentur absque revisione cancellariae. Quam ob auda- 
ciam graviter reprehensus primum a Sixto IV, tum ab In- 
nocentio VIII brevi Olim dato die 3 februarii anno 1486, 
ipse ut erat princeps catholicus (subdit idem chronista) 
mandatis apostolicis obtemperavit , cum ingenti Pontificis 
et cardinalium laetitia; neque deinceps quidquam ulterius 
innovatum fuit. 

Alterum exemplum seculo posteriore alibi occurrit, Nea- 
poli, inquam, ubi Dux Complutensis anno 1361 placitum 
regium superbe imposuit; quare a Pio V sacris interdictus, 
pro catholici hominis debito poenitens se subiecit. Faten- 
dum tamen est ex illo regalis placiti tabum radices Neapoli 
egisse, quae, licet aliquando avulsae, saepius tamen pullulare 
visae sunt, ita ut numquam ab hac peste regio ilia penitus 

convaluerit. Neapoli digressi atque secutum integrum emensi 
tertium exemplum in Gallia habemus ; ubi d’Hericourt acer- 
rimus regalista nihil antiquius quoad haec reperire valuit 
edicto illo quod die 6 maii anno 1665 propositum fuit (6). 
Galliam excipit Sabaudia edicto die Giunii anno 1719, quod 
Clemens XI bulla Apostolatus eodem anno confixit. Pone 
Germania sequitur , de qua Jung in opusculo cui titulus 
obiecla sacrae potestatis exercitatio testatur 1°. ante secu- 
lum XVII nullum placiti vestigium exstare; 2°. quin ipsius 
seculi XVII monumentis diligenter perlustratis, vix langui- 
dam aliquam atque incertam placiti umbram internosci 
posse; 3". ut manifesta atque indubia habeantur documenta, 
deveniendum esse ad funestam illam ac probrosam lose- 
phi II aetatem. 

Consulto, auditores, missas facio nugas regulistarum di- 
versarum gentium, qui nescio quo consilio (nisi forte ag- 
gerandi iniurias iniuriis) alias leges scriptorumque testimo- 
nia in medium proferunt, quae nullo modo trahi ad regium 
placitum possunt (7). Sermonem potius convertam ad res 
Hispaniae et Belgii, quo me Van-Espen revocat qui suppe- 
tias caussae suae inde potissimum corrogat. Quod ad Hispa^ 
niam attinet, citat ipse caput 55 Praclicarum quaest. Co- 
varruviae. Capitis summa, ut legenti cuivis manifestum fiet, 
huc redit; 1°. nulla ibi prorsus mentio legum quae vim 
auctoritalemque bullis ponliliciis derogent , nisi probatae 
per magistratum fuerint ; 2 '. sermo dumtaxat est, siqua forte 
bulla gravissimam iuri regio iniuriam afferret; 3°. tum enim- 
vero comperendinari (atque hoc tantum) bulla solebat, quoad 
responsum a Pontilice latum fuisset. Secundum haec scriptor, 
licet vehementissimus regalista , sermonem hoc pacto con- 
cludit; « quae tamen omnia cautissime legenda, ne quid 
temere fiat adversus iuris divini pontificium institutio - 
nem ». Verum quidem est, in Hispania decretum regii pla- 
citi latum fuisse, verum post obitum Yan-Espenii, eo tem- 
pore quo brevem illam procellam excivit Philippus V, cui 
Cardinalis Belluga, quem initio memoravi, validissime re- 
stitit. 

Quod vero ad Belgium attinet, Yan-Espenius in medium 
profert edicta quaedam, quodque mirandum magis est, no- 

men Guicciardinii quem Florenliaenobili loco natum ad- 
monet. Malo tamen Van-Espenii fato, omnia illa edicta ad 
trutinam revocavit Van-Den-Zype, nobili loeo non Floren- 
tiae sed in Belgio ortus, pluresquc annos vicarius antistitis 
Antuerpiae: is in sua analysi iuris pontificii lit. de Constit. 
clare ostendit, nullum omnino ex illis edictis legem placiti 
continere. En quae lides monumentis a Van-Esperiio pro- 
latis sit praestanda! 

Eorum porro quae hactenus disseruimus haec est sum- 
ma. Perspexistis mendaci hoc iure id unum quaeri, ut po- 
testas politica ad inanimam veluti cuiusdam machinae con- 
ditionem Ecclesiam redigat; idque ea tantum de caussa fieri, 
ut in filiorum mentibus suspicio inolescat Ecclesiam reipu- 
blicae commodis adversari. Intellexistis praeterea monstro- 
sum hoc ius, quamquam essentiale politicae potestati esse 
effutiant, ignotum plane fuisse qualuordecim seculorum ab 
Ecclesiae originibus intercursu; posteaquam vero e tenebris 
ad contristandam Ecclesiam erupit, aegre admodum lente- 
que reptasse, paucissima proferri posse exempla , quae ce- 
terae gentes imitari diutissime recusarunt, ac postremo ius 
illud ab ipsis saepe actoribus improbatum, ab Ficclesia ex- 
secratum constanter fuisse. Quae omnia cum apertam usur- 
pationem iuris , tum reluctantis conscientiae stimulos qui- 
bus usurpatores ipsi urgebantur ostendunt. Haec demum est 
natura placiti illius, quod intolerabili errore regiis iuribus 
adnumerari demonstrandum mihi proposui. 

Nisi quod, auditores, necessitas ipsa instituendi hasce 
demonstrationes stomachum movet. Enimvero habetis ante 
oculos Sponsam Christi adstrictam vinculis, ad tribunal filio- 
rum suorum adductam, qui pro libidine vel silentia indi- 
cunt vel fandi libertatem ipsi permittunt. Utrum autem 
tolerari haec debeant erit ambigendum? Quod siquis scita- 
tus fuisset num tolerari ea possent erga parentes quos ipsu 
nobis natura dedit, si lides est habenda Tacito Annalium IV, 
tantam in romauorum animis indignationem concitasset, ut 
in atrocem illam exsecrationem erumperent continuo: parri- 
cidarum poenas, robur et saxum. Memini, me adhuc adu- 
lescentulo, cum lecti quidam iuvenes humanitatis studiis 
exculti Polynicen Allierii in scenis agerent, inque honestis- 


Digitized by Google 



— 154 — 

simo spectatorum consessu et ego assiderem ; ubi eo ven- 
tum est cum , inter colloquia quae cum matre et sorore 
serebat, Polynices repente animo turbatus , obducta fronte 
veritusque insidias in ipsa hostili regia, quo pedem impru- 
dens intulerat, defixis in matrem ac sororem oculis, has 
pectore voces rumpit : 

Ma voi . . . che io ascolto . . . voi 
Chc in amica sembianza a me dintorno 
Kimiro ... oh ciel! chi’l sa, se in voi s'annida 

Inganno o fe? 

A me tu madre . . . 

Sorella tu . . . Ma che percid? 
ad ea verba « ma che percio » horrere repente quotquot 
aderamus ac fremere; horrendum quippe visum est universis 
proditionis speciem in corde matris suspicari. lamvero ut 
eo redeam unde discessi , circumspectamus hinc Ecclesiae 
filios perpetua maternarum fraudum suspicione agitatos, 
compedes illi veluti suo iure iniicere ac fauces obstruere ; 
inde vero rationum momenta adhibere cogimur ut planum 
fiat eiusmodi spectaculum esse omnino intolerabile ! Esto : 
planum faciam. 

Cur vero intolerabile est dicendum? quia intolerabile 
illud Ecclesia a suis inde primordiis ad hanc usque diem 
declaravit: declaravit implicite antequam placitum existe- 
ret, explieite postquam irrepsit. Nostis, auditores, plenam 
Ecclesiae libertatem non modo in iis quae ad fidem sed in 
his etiam quae ad disciplinam spectant, esse caput doctrinae 
quam perpetuo professa est Ecclesia. Revocare in memo- 
riam sufficiat celebrem illam provocationem qua S. Alhana- 
sius arianos compellabat. « Multae antehac synodi coactae 
» sunt: multa prodiere Ecclesiae decreta; sed numquam Pa- 
» tres res huiusmodi imperatori suasere , nunquam impe- 
» rator Ecclesiastica curiose perquisivit, . . . (luputpy avaro-, 

» ipiae \ox perbelle in placitum quadrat) spectaculum no- 
» vum, quod arianae haeresis inventum est.» (Hi st. Arian. 
ad Mon.J Dicetne quisquam synodos et decreta eatenus fuis- 
se omnia dogmatica? 

Pressius rem urget Lucifer Calaritanus qui Constantium 
compellans ait: « Proba te super nos factum iudicem, proba 

» ad hoc te constitutum imperatorem, ut nos armis tuis ad 
» omnem implendam voluntatem amici tui diaboli perdu- 

* ceres. Cum probare non possis, quia praeceptum sil tibi 

> non solum non dominari episcopis, sed et ita eorum obe- 
» dire statutis , ut si subvertere eorum decreta tentaveris, 
» si fueris in superbia comprehensus , morte mori iussus 
» sis; quomodo dicere poteris, indicare te posse de episcopis, 
» quibus nisi obedicris , iam , quantum ad Deum , mortis 
» poena fueris multatus? Cum haec ita sint, tu qui es pro- 
» funus ad Dei domesticos, quare istam sumis in Dei sa- 
cerdotem auctoritatem? > Theodorus Stud ita (Theocterist. 
in vita S. Nicetae c. !). apud Holland. die 5 apr.). * Ne dis- 

* solvas, inquit, Imperator, ordinem Ecclesiasticum: ait 

> enim Apostolus, quosdam quidem Deus in Ecclesia Apo- 

» stolos, quosdam autem prophetas, alios vero Evangelistas, 
» alios autem Pastores et Doctores ad consummationem >an- 
» clorum: non addidit Reges. Tibi, o Imperator, commissus 
» est politicus status atque exercitus; horum curam gere; 
» Ecclesiam autem permitte Pastoribus , atque Rectoribus 
» iuxta Apostolum. » Sane , auditores , si inane illud pla- 
citi ius consistat, Ecclesiae constitutio subvertatur oportet: 
romanus Pontifex haud absimilis laponum Dairo tiet , illi 
siquidem nomen summae potestatis constabit, potestas vero 
ipsa in principes transferetur. Nos (audire inibi videor lo- 
quentem Pontificem ) vos quibus Christus ait : qualicum- 
que ligaveris super terram Quid hoc rei est? loquen- 

tern Siogunus interpellat : quod cumque, dicis? at plura de- 
stituentur placito, atque adeo caritura vi et auctoritate 
concident. — Ulterius, ligaveris in tenui... Falleris, in- 
quit: ligare enim vim legis significat; at meum placitum 
vim hanc impertii : non itaque tuum , sed meum est li- 
gare. Quod si tuas has fore partes arbitraris, fac sodes pe- 
riculum ; placitum ego negabo , atque invitus ipse ligabe- 
ris. — Haud hic linis: erit ligatum in caelis Satin sa- 

nus? si dixisses ligabitur, minus commode profecto di- 
xisses : qui enim polliceri absolute audeas , quod ab arbi- 
tratu pendet meo? At enim, erit ligatum! prouunciatum 
in terris , sancitum in caelis ! fulguris instar quod paret 
ab oriente iamque occidentem pervasit ! Atqui terrestre 

mandatum sanctionemque illam caelestem placitum inter- 
medium excipiet. Pluribusne opus est, auditores, ut Eccle- 
siae constitutio, quemadmodum scite inquit Studita, ever- 
tatur ? 

Illustriora quaedam testimonia memoravi, vel quod alia- 
rum testificationum fecunda admodum ex se sunt, vel quod 
quaestionem medullitus attingunt. Ceterum si quis mallet 
plenam hac de re Ecclesiae doctrinam, velut in tabula de- 
scriptam, illam adumbrare expeditissime possum. Trecentis 
prioribus annis, ipsos adversarios credo daturos, Ecclesiam 
quin opperiretur Neronum placita, prompta exegisse Pasto- 
rum mandatis obsequia: neque sane desunt illustria monu- 
menta, cuiusmodi sunt Epistola LV. S. Cypriani, decretum 
synodale in eadem epistola memoratum, quo immo decreto 
derogatur legi mere civili, acta in caussa Samosateni; adde 
provocationem paulo ante memoratam S. Atbanasii ad Aria- 
nos, quae hanc quoque aetatem complectitur (8). Posterior 
aetas, quae produci ad S. Nicolaum l. hoc est ad medium se- 
culam IX. potest, luculentissima est testimoniis iam ante re- 
citatis; quibus insuper alia innumera atque omnino conso- 
nantia accedunt 1°. Samiorum Patrum, in quibus nobilissima 
sunt testimonia Osii, S. flilarii, synodi Alexandrinae univer- 
sae (anno 559), S. Gregorii Nazianzeni, S. Ambrosii etc. (9): 
2°. Principum ipsorum, in quibus nota sunt omnibus testi- 
monia Constantini penes S. Optatum, Valentiniani apud Sozo- 
mcnum, Honorii in epistola ad Arcadium de S. loanne Chry- 
sostomo , Theodosii iunioris , Valentiniani III, Caroli Ma- 
gni etc. (10). Venimus itaque ad aetatem Nicolai /, quam 
proferre ad schismatis tempora iuvat. Heic vero vel ipsi 
adversarii dant manus et loco cedunt ; enimvero, inquiunt, 
toto hoc temporis spatio regnum isidorianorum dogmatum 
tenuit. Supervacaneum est igitur testi licationes huiusce aevi 
congerere. Illud modo animadvertisse iuverit, primas laico- 
rum hominum rebelliones quae adversus potestatem liber- 
lateinque ecclesiasticam hoc aevo vertente extiterunt , cla- 
riorem lucem afferre huic tabulae quam primis vcluti lineis 
designavi: etenim Arnaldi Mrixiensis, Marsilii Patavini et 
loannis Wiclefli nomina oculis obversantur, ceu monumenta 
quibus edocemur, doctrinam placiti antequam etiam e te- 

nebris excitaretur, Ecclesiae doctrina damnatam implicite 
fuisse. 

Atqui perpulchrum esset reprobatam erplicite, priusquam 
etiam erupisset, videre. Praesto sum , auditores. Actione i. 
concilii Constantinopolitani IV. (anno 869) praefectus im- 
peratorius rogavit nomine etiam Episcoporum legatos apo- 
stolicos ut litteras mandatorum ac potestatis suae testes 
exhiberent. Indignabundi legati responderunt: hoc vos usque 
nunc mm invenimus in universali synodo factum , ut vi- 
carii senioris Itomae a quolibet perpendantur, utrum ta- 
lem existimationem habeant. Quibus praefectus: et nos pro- 
pter inhonorantium apostolici throni non dicimus hoc, sed 
quia anteriores vestri accedentes missi, Hadoaldus scili- 
cet et Zachariat, deceperunt nos, alia in mandatis habentes 
et alia facientes. Ita ea etiam in civitate, ubi apostolica 
auctoritas perpetuo bello impetebatur, improbatam eocplicite 
habetis doctrinam placiti antequam oriretur. 

At ubi se in lucem profudit, quae fuerit Ecclesiae mens 
et sententia, paucis expediam. Novem constitutiones exstant, 
quas totidem Romani Pontifices dedere ad placiti damna- 
tionem (11); nec in his censeo anathema a S. Pio V indi> 
ctum adversus Complutenscm Ducem, congregationes ex 
mandato Gregorii XIII habitas illarumque responsa, decre- 
tum Congregationis de Propaganda Fide die 2 Octobris 1673 
approbatum a Gemente X die 4 Octobris eiusdem anni, 
bina decreta congregationis S. Officii, alterum die 27 Fe- 
bruarii 1737, alterum die 4 Septembris eiusdem anni, a 
Gemente XII adprobata, querelas Pii VII. contra articulos 
organicos reipublicac gallicae, constitutionem Apostolicae a 
regnante summo Pontifice die 22 Augusti 1851 editam; re- 
censui quidem inter noveni illas constitutionem, cuius at- 
tendi volo auctorem, nimirum Benedictum XIV., tempus, 
hoc est diem 30 Martii 1742, clausulas, quas perlegi ab iis 
cupio qui Benedicti concessiones iactare solent. Ceterum 
illud mihi proposui, ut ostenderem tolerari minime posse 
errorem eorum qui usum placiti non in quapiam forte 
concessione, sed in ipso regni iurc statui contendunt. Qua- 
re ne a proposito digrediar, praetereo nunc concessionum 
ostentatores; atque eadem de caussa illos praetereo qui 

placiti usum quadam nescio qua tolerantia stabilitum 
censent; cui tolerantiae non modo factum adversatur, sed 
et ius, quandoquidem sexcentae decretales declarant nul- 
lam vel minimam praesumptionem assensus captari inde 
unquam posse. Sed liaec, ut dixi, in praesentia missa facio. 
Illud praeterire nolo, bullam inquam In coena Domini, quae 
cum a prima placiti origine recitari publice quotannis con- 
sueverit, placiti damnationem sexcenties cumulavit. 

luverit hic, auditores, aliquantum consistere, proposita- 
que oculis ingenti hac sententiarum et damnationum mole 
quas Ecclesia pronuntiavit, adversarios coram percontari. 
Vos tuemini, placitum esse ius certum, ab ipsa iustitiae lege 
profectum, essentiale politicae potestati: Ecclesia vero con- 
tinenti iudiciorum serie, cui nulla fortasse comparari in 
universa historia queat , ab ipso sui exordio usque ad 
Pium IX placitum damnat atque expressis verbis delinit 
(ita profecto Leo X, Clemens VII, Clemens XI, Benedi- 
ctus XIV) contrarium omni iustitiae, indecens, absurdum, 
temerarium, seandalosum, pravitatem intolerabilem , di- 
gnum aeternis poenis, atque ideo anathemate, quae est poe- 
narum maxima, plectit. Nullus heie evadendi locus. Aut 
ponite aliquando (dicam verbis concilii quod citari saepius a 
regalistis solet, concilii nimirum Constantiensis sess. XIII.) 
ponite, inquam, catholicorum personam quam perperam ge- 
ritis, neu cunctemini quin Ecclesiam audacter incusetis, 
quae iam inde ab initio ad hanc usque diem perpetua con- 
stantique sententia definierit malum, iniustum, absurdum 
et intolerabile flagitium, id quod bonum, quod iustum, quod 
essentiale regnorum ius est; sin autem fateamini oportet 
errore profecto intolerabili vos esse implicatos. 

Sane propositis S. Theodori Studitae verbis vidimus, au- 
ditores, constitutionem Ecclesiae labefactari doctrinis placi- 
ti; quapropter S. Pius V dum ageretur caussa Ducis Com- 
plutensis vehementerque solicitaretur uti vellet placiti usum 
permittere, se non posse respondit, quin ipse se Primatu ab- 
dicaret. At lingamus, quaeso, Christum alia omnino ratio- 
ne Ecclesiam constituisse, legesque et decreta Vicarii sui 
regum placitis subiecisse; quidnam tandem de ipsius regi- 
mine et conditione futurum fuisset ? Quisque facile inteili- 

gat. Mandatum idem huic gratum, ingratum illi accidit; alios 
hic modos legi, ille alios vult imponi, llaeccine est nova 
lerusnlem, annon potius nova Babel ? 

Hactenus de Ecclesiae constitutione dixi: quid iam de 
auctoritate dicam ? Cum homines quotidiano spectaculo 
assueverint ecclesiasticae auctoritatis quae sese politicae 
potestati, tamquam magistrae ac dominae, demittit; cum 
experimento viderint ecclesiasticam a civili potestate per- 
petuo premi; dubitandumne quin Ecclesiae auctoritas in ani- 
mis populorum sit imminuenda? quin vilior ipsis etiam prae- 
sulibus futura sit? quin cleri aulici genus succrescat, cu- 
ius oculos regiae chlamydis splendor magis quam tiarae 
pontificiae dignitas perstringat? Aucta vero hoc modo tem- 
poralis potestatis existimatione, spiritualis contra diminuta, 
nonne futurum videtur ut practicus quidam materialismus 
atque epicureismus necessarie omnium animis obrepat, at- 
que adeo finis ipse Ecclesiae in summum discrimen addu- 
catur? Igitur habetis Ecclesiae finem extremis obiectum pe- 
riculis, auctoritatem collapsam, regiminis rationem turbatam 
atque subversam; nonne haec omnia intolerabilia dicenda 
erunt ? 

Eia, addam cum Cardinali Belluga, et vos ponite prae- 
cipi a Summo Pontifice ne cui legi in vestris ditionibus 
obtemperetur, nisi ante placitis Nuntiorum aut Episcopo- 
rum fuerit probata; idque ad tutandum bonum publicum 
spirituale, nequid forte huic bono infensum iubeatur. Pla- 
cetne?... cunctamini? elabi quaeritis? Equidem novi regali- 
stas eo usque dedidicisse Christianae doctrinae principia, 
ut dicere non dubitaverint usurpaturum Pontilicem regia 
iura in aliena ditione, si quid eiustnodi auderet. Verum haec 
propositio sehismatica est atque haeretica, hisce notis con- 
fixa a Congregatione S. Officii anno 16a4 probante Innocen- 
tio X; ipsi etenim infantes nostri norunt, Ecclesiam cui 
regendae praeest Christi vicarius regnum esse, quod uni- 
versum terrarum orbem amplectitur; atque adeo vicarium 
Christi leges ubique terrarum condere debere, quibus Ec- 
clesiae bono ac regimini prospiciat. Eone confugietis, ut di- 
catis Principes iure sibi ab Ecclesia pertimescere, et non 
posse Ecclesiam irrogaro hanc iniuriam Principibus? Itane 

ergo verae rerum notitiae pervertuntur? Vne tibi, inquit 
Spiritus Sanctus, qui dicis bonum malum et malum bonum. 
Princeps merito sibi ab Kcclesia timet, iniuria a principi- 
bus Ecclesia ! Cedo regulam qua indicium de hac proposi- 
tione feramus. Regulam sanae rationis \ ullis, an historiae? 
Atqui Kcclesia ad hunc finem instituta fuit a Christo , ut 
quemadmodum celera omnia \ilia, ita et i; m iniuslilias usur- 
pationesque convelleret; huius rei gratia Christus singulari 
praesidio praesto semper est Ecclesiae; huius icigialia pa- 
stores probatae virtutis eidem praesunt. I. contrar o in ci- 
vili principatu, ut qui bonis tanluin sensilibus ac terrenis 
inhiat, natura inolevit ambitio amplificandae potestatis suae. 
Quae cum ita sint, adeo vos abripi mente sinitis ut eiTu- 
tire non dubitetis, Principatum sibi iure ab Kcclesia timere, 
minime vero a principatu Kcclesiam? Historiam ergo con- 
sulite. Quid illa docet? Maximae usurpationes, quarum hi- 
storia teste, ut dicitis, Kcclesiam insimulatis, ipsae vos re- 
vincunt. Neminem fortasse acerbiori declamatione exagita- 
re solitum vobis quam S. Gregorium VII, quem non modo 
Sanctum Kcclesia pronunciavit, sed eo potissimum nomjne 
quod Ecclesiae libertatem invicto animo asseruit (12). Ce- 
terum dum historias repeto, Kcclesiam video incolumitati 
regnorum assidue prospexisse, studium omne propere im- 
pendisse in placandis populorum turbis, civilem societatem 
ab imis quandoque radicibus concussam sustinuisse; ad haec 
concordatorum seriem video, quae viva Kcclesiae sacrificia 
merito dixeris. Contra civilis potestatis fastos relegenti oc- 
currit, inde ab aetate S. Ambrosii (cf. Ambr. Ep. ad soror.) 
usurpationes Kcclesiae damno a principibus peractas adeo 
in omnium oculis atque ore positas fuisse, ut in consuetu- 
dinem proverbii vulgo venerit: avidos magis esse imperato- 
res sacerdotii quam sacerdotes imperii. Atqui nondum ea 
perspexerant, quae deinceps posteri, quae nosinet ipsi ad 
hanc usque diem oculis usurpavimus. Duo dicenda super- 
sunt, quorum alterum mearum est partium, alterum adver- 
sariis maximo ipsorum probro unieum restat. 

Quod me attinet dico, neque Ecclesiam adversus statum 
neque statum adversus Ecclesiam posse sine maxima in- 
iuria placito uti; licet enim Kcclesia de vobis, vos de Ec- 


Digitized by Google 



— 161 — 

elesia (quod vel cogitare horrendum est) suspicari possetis, 
neutra tamen pars ius aliud haberet quam vigilandi, et, si 
quidem constaret suspicio, tuendi se intra ordinis et iu- 
stitiae leges (13). At \ero aemulum punire, et quantum in 
vobis est ipsam vestrum matrem punire (14), illamque iu- 
ribus sibi propriis ac libertate multare, antequam noxam 
ullam admiserit , hoc enimvero inauditae tyrannidis est; 
quemadmodum profecto inauditae tyrannidis foret, vel in- 
fimae sortis hominem carceri perpetuo addicere eo solum 
nomine quod timor subrepserit, ne quando homicida sit fu- 
turus. Hinc est quod Ecclesia nunquam eiusmodi placi- 
tum usurpavit, ne iis quidem temporibus quae vos dispo- 
tismi ecclesiastici nominatis: VOS I SERPASTIS! 

Vobis autem hoc unum dicendum superest, cum tutela 
boni sensibilis ac terreni curae sit \obis, Ecclesia vero bo- 
num spirituale tueatur, prnpterea vestri quoque iuris esse 
Ecclesiam iugo premere, quia bonum temporale longe ma- 
ioris momenti sit quam spirituale: detestabilem profecto 
doctrinam, unde vires ducit antiquum Satanae bellum adver- 
sus Christum, quam plenius evomuere turpes illi superioris 
aetatis philosophi, quam uti normam regendae rei publicae 
volteriani ministri constituerunt, quae postremo doctrina, 
legis veluti specie inducta, populos materialismi atque epi- 
cureismi erroribus sensim imbuit. Quorsum id casurum pu- 
tatis, auditores ? Principio semel constituto, cetera quae cum 
ipso necessarie connectuntur necesse est consequantur. Si 
extrema hominis felieitas in perfruendis rebus caducis sita 
est, communismus profecto iustus est et sacrosanctus; nul- 
lus enim hominum potest, nedum debet, supremae suae fe- 
licitati nuncium remittere. Ergo druidae communistae con- 
sequens ad logices normam duxerunt: culpa in eos recidit 
qui populum eiusmodi principiis imbuerunt. 

Regium placitum fuit reapse constitutio a principibus 
Ecclesiae imposita. Successiones eventusque rerum suum 
cursum tenuerunt, nec multo post constitutiones a populis 
impositae principibus sunt sequutae. Tutela iuris regii ad- 
versus Ecclesiam praetextus placiti fuit: constitutionum 
praetextus fuit tutela popularis iuris adversus reges. Illi 
moerorem Sponsae Christi neglexerunt; Christus avertit ocu- 

Tajkjdixi. lui publicam ecdeuact. 11 

los ab eorumdem luctu atque aerumnis. Non penitus tamen 
avertit. Tum enimvero speciem maternae pietatis Ecclesia 
exhibuit. Nam ipsa quae afflicta ac depressa a principibus 
fuerat eorum caussam ultro suscepit, qua precibus qua mi- 
nis institit, nihil intentatum reliquit ut procellam averteret: 
atque haec dissipari visa fuit. Quid posthac fiet ? Edocti 
hisce eventibus homines resipiscent? Faxit Deus ne religio- 
sum illud studium, quo hac nostra aetate commoveri atque 
ultro fervescere tot augusta pectora vidimus, intercidatur 
aulicis assentatorum blanditiis, quae denique in damnum 
exitiumque regum, ministrorum ac gentium unice cedunt. 

ADNOTATA 


(1) Recitabo grave testimonium quod de isliusmodi homine protulit 
Archiepiscopus Ambronensis in sua instructione pastorali an. 1731. 

« Van-Espen canoniste flammam) dont Ia memoire toute recente est 
» en horreur dans les pays-bas catholiques, parlisan zele de Jansenius 
» et de ses erreurs» et paulo inferius «Ne pouvant plus (Van-Espen) 

» trouver d' asile dans les pays-bas catholiques a ete oblige d‘en cher- 
» cher un dans le sein de 1’heresie, ou il est mori depuis peu de feros 
» dans la profession publique du schisme, dont il aroit entrepris la 
» defense, et de 1’erreur, dont il n’a jamais roulu se departir ». Adii- 
ciant etiam gravissimum testimonium Cardinalis de Bissy lnstr. past. 
du 7 Jun. 1722. «On rcconnoit d'abord dans son ouvrage (dei Van- 
» Espen) le carae te re de tous les ecrits des Novateurs par 1’affectation 
» sensihle qu‘on y voit pour rendre le Pape odieux et inspirer le m<V 
» pris de son nuto rite ». Loquitur hoc loco Cardinalis de Van-Espenii 
tractatu circa censuras ecclesiasticas. Verum id quod ipse affirmat de 
hoc tractatu, subdit cl. Auctor Historiae turbarum Ecclesiae Ullraiecten- 
sis L. IV. §. VIII. n. 16. de ceteris quoquo Van-Espenii operibus dici 
potest. Nomen quo ipse penes gregales sectae iansenianae le nom de 
guerrej designabatur, erat M. Antonin. 

(2) Praeter opusculum de promulgatione legum ecclesiasticarum 
habet Van-Espen capitulum de placito in suo opere Ius ecclesiasticum 
universum fP.i. Tit.il. c. fi.J quod capitulum mirabili fraudum tex- 
tura est elaboratum. Initio fucum bardis facit excerptis aliquot locis 
ex egregio scriptore Charlas, ipsique pessima sua, ut solet, Ude per- 
sonam propugnatoris regii placiti afQngit, cum e contrario vehemens 
impugnator fuerit: memorat lumen S. Spiritus quo illustrantur Pontifi- 
ces in rebus doctrinalibus; heic vero cunctari, haerere, pios furtiin ge- 
mitus edere, atque in his, veteratoris arte magistra, selectas eiusdem 
Charlas voces usurpat: subnectit loca quaedam ex Guicciardinio et Co- 
varruvia deprompta nonnullaque regia edicta, quorum deinde pretium 
expendemus: finem postremo dicendi facit (iniecla etiam rciigionej af- 
firmans principes Belgii non modo posse, sed debere uti iure placiti, 
quandoquidem obligati sint, ut ipse ait, sacramenti fide quo in sua 
inauguratione se adstringunt, quod neminem subditorum tractari 
sinent praeter ordinem iuris singularum civitatum f ibid. n. tOj. 0 
sanctam ac religiosam animulam: quam penitus incessit pavida illa ac 
delicata religio Herodis Baptistam interimentis propter iusiurandutn. 

(3) Confer cl. Pecorelli lur. Eccles. Inst. Tom. I. pag.47. Neai». 1842. 

(4) Non modo ab Ecclesiae exordio, guatuordecim scilicet seculoruni 
spatio, sed ab ipsa mundi origine nemini unguam principum in men. 
tem venisse aflirmavi placitum tus esse sibi naturale et intestinum. 
Quin apud romanos contrarium plane videas; nam Auguratus dici re- 
vera poterat propugnaculum Patritiorum adversum populi leges. 

(5) Quoniam in ea controversia de legitimo Pontilice non omnes in 
Gallia eamdem cum regni administratore opinionem habebant, idcirco 
loannes luvenalis Ursinus Archiepiscopus Rhcmensis, historicus peno 
coaevus, cum id enarrat quod a Duce Andegavensi gestum fuit, ipsutu 
violenter et contra ius egisse queritur. , 

(6) Ergone existimabimus ignorasse d'Hericourt decretum a supre- 
mo regni consilio latum die 14 decembris 1639? Nihil minus: sed cum 
non aliud eo decreto statueretur nisi ut bullae et brevia pontificia exhi- 
berentur episcopis, probe, intelligebat eiusmodi decreto 1°. tacite signi- 
ficari nullum potestati laicac ius esse in iis quae ad Ecclesiae regimen 
spectarent: 2*. aperte manifestari -agitationem animi qua regii admini- 
stri manus extendebant ad bullas Pontificis. Id quod proculduhio d’Hd- 
ricourt ignoravit, est edictum non multo ante citatum ab Abb. I.equeux; 
agitur enim de edicto quod Ludovicus XI. promulgavit anno 1184, hoc 
est anno ab eius obitu inm elapso. 

(7) Eiusmodi est lex Ferdinandi I regis Neapolitani lata die 24 apri- 
lis 1473, in qua nulla est mentio sedis apostolicae, quae profecto for- 
mulis generalibus comprehendi non potuisset: eo vel magis quod, cum 
regni dominium a Pio II caperet, Ferdinandus fidem dederat sese non 
modo obstiturum nunquam quominus litterae quaevis apostolicae libere 
promulgarentur, sed in eos animadversurum qui prohibere illas aude- 
rent. Eiusmodi est etiam privilegium, cuius gratiam Ferdinando et Isabel- 
lae fecit Alexander VI anno 1493 eorumdem rogatu, expendendi nimi- 
rum bullas indulgentiarum; quandoquidem, quaestus caussa, plures ab 
impostoribus confictae circumferebantur in Hispania. Atque hoc ipso 
quod istaec facultas privilegii et gratiae nomine impertita fuit, tantum 
abest ut ea arbitrarium regii- placiti ius potestati jx>liticac intrinsecus 
inhaerens confirmet, ut imo refellat ac proruat. Eiusmodi sunt conces- 
siones Duci Sabaudiae permissae a Nicolao V, tum ab aliis Pontificibus 
confirmatae, ad quas referuntur tam edictum Emmanuelis Fi liberti Ducis 
1 octobris 1555, quam testimonia praesidum Thesauri et Da Ponte elc., 
quae cireulatoria iactatione adversarii obtrudunt. Porro ridiculo sane 
consilio subalpini regalistae connisi sunt, ut exempla ab his documen- 
tis extunderent, quibus vacillans regii placiti ius solidari videretur, 
tum quod si iuris huiusce fundamentum in concessione nititur, frustra 
iactilant intrinsecus sceptro illud inhaerere, tum quo 1 in iis concessio- 
nibus nihil omnino habetur quod placitum regium spectet. Eiusmodi 
postremo sunt singularia aliquot principum maudatn quoad bullas be- 
neflciales, quae adversariis favere nullatenus possum, ulpote eo eonsi- 

lio belli tempore emissa, no quis adversae factionis homo ad aliquam 
di occes i m regendam eligeretur. Ceterum percontari mihi liceat ex rega- 
listis, forensibus plerumque hominibus: auditumnc unquam est, latro- 
nem aut facinorosum quempiam coram iudicibus caussam pro se hoc 
pacto dixisse: absolutum me hinc, iudices, dimittite, quandoquidem 
ego et familia mea mecum iamdu im haec patrare consuevimus? 
Atqui huc tandem tota regalistarum i tio vertit: Ecclesia alias etiam op- 
pressa fuit, sinite ergo ut ipsam aeternum opprimamus. 

( 8 ) Quin etiam, n* a primis hisce temporibus abscedamus, fas est 
adversarios percontando urgere. Nero ac Diocletianus iure placiti po- 
tiebantur, annon? Affirmant? Novum hercle ac festivum! Negant? Ergo 
ne recentiores quidem reges eo potiuntur. Si enim essentiale est re- 
gnanti, non potest nostris regibus tribui, denegari Diocletiano. Quin eo 
potiori iure illud sibi Diocletianus adiudicasset, quo ab Ecclesia erat 
alienus, nostri vero principes baptismi gratia sunt illi subditi. Vel ita- 
que absurdum sibi concoquant, vel fateantur necesse est, placitum 
haudquaquam ius regium esse. 

(9) Osius apud S. Athan. Ep.ad Mon.,5. Hilar. 1. 1. ad Constantium, 
Cone. Alex. Ep. Syuod., S. Greg. tiazianz. Orat. 17., S. Io. Chrysost. 
hom. 15. in 2 ad Cor., S. Ambros. in Auxent. et Ep. ad soror., S. Isid. 
Peius. I. 3. Ep. 249., Synesius Ep. 53., S. Felix III. ad Zenon. Imp., 
S. Gelas, ad Anast. Imp., S. Symmach. ad eumd., Fulgent. Ferrand. 
Paraen. ad Regin. nn. 16. 17., Facund. Herm. 1. 12. cc.3. 4., S.Greg.H. 
in Ps. quintum poenitential. v. Tota die exprobrabant elc. et Ep. ad 
Maurit. Imp., S. Greg. II. ad Leon. Imp., S. Io. Damasc. or. 1. et 11. de 
ss. Imag., Aemilian. Ep. Cyzic. apud Barun. an. 814. n. 12. et alii. Quin 
etiam absolutam hanc potestatis ecclesiasticae libertatem in iis omnibus 
quae ad Ecclesiae gubernationem pertinent, quam SS. Patres unanimi 
constantique consensione asseruerunt, iidem triplici doctrinae capite 
enuclearunt atque illustrarunt. 1*. Bona temporalia, quae finis sunt ci- 
vilis societatis, subesse debent bonis spiritualibus quae finis sunt Ec- 
clesiae: atque haec est doctrina perpetua, constatu et fundamentalis 
ipsius Ecclesiae. 2”. Potestas civilis prae ecclesiastica eamdem rationem 
servat, quam in homine corpus prae anima. Ita S. Greg. Naz., S. Io. 
Chrysost., S.Isid. Peius. II. cc.; ita sequiori aevo s. Eoo Carnut. Ep. 51. 
ad Henr. Angliae Reg., Hugo a S. Victore 1. 2. de Sacram, p. 2. c. 4., 
apud Theologos Constanticnses, Alex. Halens. 3. p. q. 40. membr. 2., 
S. Bonae. L. de Eccl. Hierarch. p. 2., s. Thom. 2. 2. q. 60. art. 6. ad 3., 
TheoU. Cone. Const. in fusiori damnatione 45 articulorum Ioannis Wi- 
cleffl, et vulgo Doclores, quemadmodum citati Theologi dicunt: (videsis 
nonnullos apud Lessium Defensio p. 2. sect. 1. probat. III. nn. 78. 79.). 
3". Voluntas Dei creatoris dirigens universa ad supremum liuem, quo 
ipsamet Ecclesia tendit, ideo potestatem civilem instituit ut Ecclesiae 
deserviret, eique praesto esset instar medii ad Onem suum assequendum. 
S. Caelest. I. Ep.ad Theodos., S. Leo JI. Ep.ad Leon. Aug., S. Greg. M. 

I. 1. Ep. 65. ad Maurit. Imp., S. Isid. Hispal. 1. 3. sentent. c. 53. Ne 
plura: haec doctrina ceu fundamentum est Christianae philosophiae 
universae. 

(10) Constantinus, Valentinianus, Honorius II. cc., Valenlin. III. 
nov. de episc. ordination. in cod. Theod., Theod. lun. ad Syn. F.phes., 
Theodoric. in IV. Syn. Rom. sub Symmacho Papa, lustinian. nov. 83. 
c. 1., Carolut M. Can. In memoriam dist. 19., Basii. Maceii. act. ult. 
Cone. Constantinop. IV. an. 869; et alii. Hoc doctrinae depositum cuui 
sedulo excepisset pius Galliae rex l.udovicus VII., abominatus Pederici 
imperatoris scelera inquiebat; « An ignorat praedictus imperator, 
quod Dominus noster lesus Christus, cum esset in terris. Beato Petro, 
et per eum uni tersis successoribus eius oves tuas pascendas commisit/ 
Nonne audivit in erangelio ab eodem Dei Filio eidem Principi Apo- 
stolorum dictum : Simon diligis me? Pasce oves meas? Numquid sunt 
hic Francorum reges, rei aliqui praelati excepti ?* Baron. an- USt 
n. 10. 


(11) Bonif. IX. an. 1303. apud Ughelli Ilal. Sacr. tora. 7. Archiep. 
syponl., Martin. V. Quod antidota an. 1418., Innoc. VIII. Olim 1486, 
Idem Officii nostri 1491, ico X. In supremo 1518, Clem. VII. Romanus 
Pontif. 1533, Innoc. VI. Decet 1689, Clem. VI. Ad Apostolatus 1719, Be- 
ned. XIV. Pastoralis 1742. Non abs re. erit aliquid ex his constitutioni- 
bus lectorum oculis subiiccre; unum dumtaxat locum ex Leone X de- 
cerpam. c Nos (inquit) petitionem huiusmodi 'subiicicndi nimirum pla- 
cito constitutiones pontificias) UTI RATIONE CARENTEM, cum Roma- 
ni Pontificis gesta non debeant per inferiores sibi et subditos exami- 
nari, INDECENS ET ABSURDUM, quin imo TEMERARIUM esse cen- 
sentes, quod aliquis quatis occasione Ii teras AjxKtolica* sine Romani 
Pontificis speciali commissione £.1.1 MINA RE VELLE PRA ESUM A T; pro- 
pterea petitionem tl supplicationes ipsas, prout merito reiiciendae 
erant, REIECIMUS ET CORAM NOBIS LACERARI FECIMUS ». Secun- 


dum haec poenam excommunicationis indicii cuivis tantum facinus 
audenti « etiam si imperiali, regali, ducali, rei alia praefulgeat di- 
gnitate. » 

(12) Iuvat hic locutn recitare doctissimi Zaccaria Dissert. cui titu- 
lus Rendete a Cesare ecc. Num. VIII. « Io non voglio qui (non hoc 
» mihi in praesentia proposui) difendore 1'tnfallibilita dei pontificale 
» giudizio, che a questi sauti ( Gregorio VII. et Thomae Cantuariensi ) 
» ha decrelato gli onori degli altari. Gia ognun vede, ehe questo uon 
» sarebbe piccol disordine, volere, che il Papa sia caduto in errore ca- 
» nonizzando nomini, i quali possono dirsi usurpatori di regi diritti, e 
» pero degni di abominazione. In Ecclesia, dice s. Tommaso quodl. IX 
» q. 7. art. 16, non potest esse error damnabilis: sed hic esset error 
» damnabilis, si veneraretur tamquam sanctus, qui fuit peccator, 
» quia aliqui scientes peccata eius crederent hoc ( quelle azioni esser 
» peccati ) esse falsum, et ita possent ad errorem perduci. Ergo Eccle- 


2 


r 0 


O 



Digitized by Google 


— 107 — 

* sia in talibus errare non potest. Ma noi qui prendiamo altra ma- 
» niera di argomentare. La Chiesa non solo a' fedeli meile innanzi que- 
» sti due Sanli per sanli; ma dichiara, che tali sono, perche hanno di- 

* fesa 1’ eeclesiastica liberta. Salerni, dicesi nel Martirologio Romano 
» a' 2") di mnggio, depositio beati Gregorii Pajnu Vll ecclesiasticae U- 
» bertatis prcqmg natoris, et defensoris acerrimi: e a' 29 di dicembre: 

* Cantuariae in Anglia natalis s. Thomae episcopi et martyris, qui 

* ob defensimem iustitiae et ecclesiasticae immunitatis im/norum 

* hominum factione in liasilica sua gladio percussus migravit ad 
» Christum. La Chiesa adunque (non dico il solo Papa, percioeche il 
» giudizio dei Papa b stato dall' universale Chiesa aceettato nel ricever 

> la festa, I’ ufflzio, ed il recato elogio di questi due santij la Chiesa 
» rigua rdo ad essi, oltre il giudizio di canonizzazione, un altro giudi- 

* zio propone ai fedeli, che il difendere I’ ecclesiastica liberta, e molto 
» pili il difenderla coi sangue (in que’ punli, ne' quali hannoia que‘due 
» santi con ogni studio e vigore sostenula ) 6 azione santa e degna de- 

> gli ecclesiastici onori. Or questo giudizio apparliene a dottrina, e in 
» esso non puo errare la Chiesa senza che per virtii propongaci il vi- 
» zio; ne alcuno, salva la caltolica verita, potrebbe awisarsi di attri- 
» buiro alia Chiesa silTatto errore. Si: 6 formale eresia affermare, che 
» in dottrina di costume la Chiesa sia ad errore sottoposta. Se dunque 
» la Chiesa dichiara, che santa cosa e la difesa dell’ ecclesiastica liberta 
» in que’ punli, ne’ quali hannoia que’ due santi con ogni vigore e studio 
» sostenuta, sarehbe eretico il dire, che I' ecclesiastica liberta in que’ 
» punli un’ usurpazione sia de’ diritti do’sovrani». 

(13! Cf. cap. Si quando S de Rescr. et s. Y tonem Camut. Ep. 69. 
F.go vero legi mallem Can.in memoriam disl. 19. a Carolo M. exara- 
tum: siquidem pientissimus iste imperator, cum observantiae venera- 
lionisque sensa erga Ecclesiam animo penitus imbibisset, in ipso etiam 
rerum civilium cursu tot tantisque beneficiis auctus a Rege regum fuit, 
ut a Iosepho II ac deinceps non tantum regum throni nutent ac fati- 
scant, quantum soliditate et gloria Caroli M. solium stetit. 

(14) Pateor cohorruisse me dum haec verba conscriberem. Matrem 
ipsam punire! In lege civili axiomatis instar habetur « leges ERUBE- 
SCUNT correctores patrum filios facere. * Vecordem plane et inverecun- 
dae frontis hominem fuisse necesse est, qui primus Ecclesiam subster- 
nere placito ausus fuit! Atqui aperte intonuerat Paschalis II vox ad 
Henricunt Angliae regem scribentis: nec. enim decet ut a /ilio mater 
in servitutem abducatur / Du Mexnil. L. 47 n. 60 J. Gravius quiddam 
adiiciam atque in memoriam revocabo, Christi vicarii dignitatem a 
dignitate Christi discerni non posse, atque adeo Aligherium non liber- 
tate poetica, sed iure ipsaque veritatis vi dixisse: 

K nel Vicario suo Cristo esser catto. 

